
Uspomeni 


svoje divne žene 


Pisac 


PRVI DIO 


Ja sam ruža Saronska, ljiljan u 
dolu. — A 

Što je ljiljan među trnjem, to je 
draga moja među djevojkama. 


Što je jabuka među drvećem šum- 
skim, to je dragi moj među momcima; 
žeđah hlada njezina, i sjedoh, i rod je 
njezin sladak grlu mojemu... 


Pjesma Nad Pjesmama. 


Kavana je puna dima. Svijetla svjetiljaka teško probijaju 
kroza nj i slabo, neveselo osvjetljuju,blijedo-žuta lica kavan- 
skih gostiju. Danas ih je nešto manje nego redovno, no ipak 
još uvijek toliko, da dvoranu pune čudnim, prigušenim ža- 
morom. Kod većine stolova vlada svečani tajac, koji je došao 
u ljudske duše, a da one i ne znadu, kako, otkuda i zašto, 
dok se kod nekih toliko galami, da se jedva razabiru riječi i 
najbližih susjeda. Kod jednog stola, tamo u kutu, blizu sobe 
za kartanje, vlada potpuna šutnja i grobni mir, Oko njega 
sjede četiri mladića. Po vanjštini sudeći bit će đaci, koji 
nemaju nigdje nikoga, kod koga bi mogli provesti božićne 
blagdane, pa da zaborave, da ta svečanost uopće i postoji, 
nastoje da dotuku svoje vrijeme kao i svakoga drugog naj- 
običnijeg dana. Dvojica igraju šah. Zadubili se i uporno, bez 
umora, turaju po platnu ukočene likove. Treći puši nekakovu 
prostu cigaru i kibicira, udarajući od časa do časa prstima 
po stolu, dok četvrti drži pred sobom novine i neprekidno 
. bulji u neku nepomičnu točku na počađalom zidu. Mršav je 
i blijed. 

Oko drugog stola, kraj njih, sjedjelo je pomiješano dru- 
štvo gospode i gospođa. I ovi su veseli. Viču, ustaju, mašu 

rukama, smiju se, piju i puše kao age i begovi. Među njima 


sjedi neka mala, ljepušna gospođa. Odbija velike dimove, 
smije se i gađa — tobože nehotice — komadićima šibica svoje 
susjede sveučilištarce. Oni to nijesu primjećivali. Ne opaziše 
ni onda, kad pogodi baš u lice onoga blijedog mladića, On 
se trže, malo se strese, kao da je preko njega preletjela laka 
groznica, nalakti se, pa se zatim i sam zagleda u šah. 

— Neosjetljivi su — reče maloj gospođi njezin susjed 
s lijeve strane i nasmije se. 

— Debele muške kože — je li?! Slabo reagiraju. 

— Držim, da je kod njih drugi uzrok. Gledajte na drugu 
stranu, I tamo su sami muškarci, a sveučilištarci kao i ovi. 
Pokušajte s njima tu istu šalu, pak ćete vidjeti, kako 
reagiraju. 

— Oni već sada reagiraju. 

— Na što, na što reagiraju, ako se smije znati?! 

— Tako... Gledaju neprestano ovamo. I namiguju. 

— Vi rekoste, da reagiraju. Dobro da znamo, da ste ih 
vi izazvali, a da oni samo — reagiraju. 

— To ja nijesam rekla. Vi izvrćete. 

— Molim, reagirati se može samo na izazov. Da ih nijeste 
izazvali, oni bi bili mirni. To je jasno. 

— Možda bi ta jasnoća bila moguća i posve očita u dru- 
gim prilikama, dok je ovdje posve mutna. Pogledajte ih samo, 
što rade. Te ne treba izazivati. 

Tamo kod onog stola, o kome je govor, sjedi pet, šest 
mladih ljudi, razigranih, zajapurenih i pijanih od veselja, 
alkohola, nikotina i nepromišljenosti. Pjevaju, viču, drže na- 
zdravice, udaraju po stolu, na sve strane oko sebe dobacuju 
doskočice i skrivećki namiguju ženama, a češće se i grle i 
ljube. 

— Vidite ih, što rade — reče mala gospođa. — Ko bijesni 
satiri ili razdragane bake. 

— Vi biste voljeli — šane gospodin — da vas dvori taka 
baka, kao što su te kod onog stola. 

Gospođa zamahne na njega svilenom, namirisanom ma- 
ramicom, a zatim je žurno ustegne i prinese na svoja mala 
crvena usta. : 

— Vatreni su to momci, draga moja! 

— Poznate li kojega? 


Prije nego je gospodin dospio odgovoriti, zaori kod onog 
stola burno klicanje: > 

— Živio naš Roko! Živio naš pjesnik Roko! Čujmo ga! 

— Šta to viču: pjesnik Roko? — upita gospođa. 

— Da. Tako viču. 

— Znate li, tko su? Poznate li toga pjesnika? 

— Tako. Malo. To vam je onaj, što se tamo zavalio na 
divanu i zamislio se, kao da je izgubio tri tovara nekovana 
blaga. Izazivlju ga, da govori. 

— Pjesnik je? 

— Ph... Tako. Papir je jeftin i strpljiv, a i čitači mogu 
mnogo podnijeti. 

— Jesu li to sve đaci?! 

— Da. Juratuši. Sve ih lično ne poznam. Nemojte tako 
napadno gledati. Previše ih izazivljete. 

— Je li vam krivo? 

— Ni najmanje. Samo ne bih želio, da vi izazivljete, a 
da se ja onda moram tući. 

— Toga se ne bojte. Ako dođe do dvoboja s onim malim 
pjesnikom, hvala na zamjeni. Sama ću se s njime tući. 

— Ali... 

— Izvolite reći. 

— Sigurno ćete — pasti. 

— Zlatan je dečko. Jednostavan, a ja volim jednostavne 
stvari, 

— Nekakav lipov svetac. 

— Ne dajte, za bora, da iz vas progovara zloba — ukori 
ga lijepa gospođa. — Već se bojite u svojoj taštini, da bi 
tkogod mogao biti ljepši i miliji nego vi. 

— Toga se ja ne bojim. 

— Ine trebate, jer je to sigurno. Gledajte ga samo, kako 
mirno sjedi. Posve je trijezan i ništa se ne pača u viku i 
buku svojih drugova. Zlatno stvorenje. 

— Ja mislim, da je vrlo umišljen. 

— A ja naprotiv mislim, da je vrlo čedan. Umišljene 
Se veličine drže posve drukčije. 

Ostalo se društvo nije miješalo u njihov razgovor. Čini 
se, da su se bili dobro razdijelili i razmjestili, pa su svi bili 
Zabavljeni svojim posebnim razgovorima, koliko ne bi nastala 
SVeopća vika oko kojega zajedničkog predmeta. 


Kavana prikazuje mali svijet onih, koji ni u badnjoj noći 
nemaju kod kuće da što traže ili pregore, pa su svi slobodni, 
bez međusobne smetnje i zabune, sA. : 

I ovo bi dvoje moglo nesmetano nastaviti svoj razgovor, 
da ih ne prekinu gromorni glas velikih zvona stolne crkve, 
Zvuk odjekuje preko osvijetljenoga, živog grada čarobnom 
snagom, koja se nikada ne može čuti po danu. Noć mu. daje 
posebnu moć, zavijenu u neke prodirne prizvuke, koji otva- 
raju i najtvrđe srce. m: a A 

U kavani zavlada načas tišina, pritajeno slušanje, kao da 
nijesu nikad čuli te skladne glasove, a iza toga se rasprede 
s tim življi razgovor, čestitanja i pjesme. Jedini stol, koji 
ostade miran, to je stol neumornih šahista. Nijesu se ni 
ganuli. . 

— Gledajte, gledajte — reče mala gospođa svom susjedu 
— koliko svi paze svoga druga pjesnika. 

— Vidim, vidim. X 

— Svi najprije njemu čestitaju. 

— Pijane glave... 

— I vaša očita zloba! — dometne mala gospođa. 

U razgovoru ih prekide gromorna i neskladna pjesma 
veselih đaka: 

»U sej vrime godišta 
Mir se svitu navišta...« 


Pjevali su čistom ikavštinom i savršenom kakofonijom. 

— Sigurno su Ličani. > 

— Vjerojatno, ako je slobodno suditi po milozvučnim 
glasićima! — dobaci gospodin, . 

— Nemojte vi tako! Ja poznam mnoge Ličane, koji divno 
pjevaju. Sad sudim samo po izgovoru. da 

— Da, ima po gdjekoji, kojega donekle može i slušati 
čovjek velike strpljivosti i debela uha, to dopuštam, ali da 
ni takih nema mnogo, na to polažem glavu. 

— Pikolo! — zovne gospođa dosta oporim glasom. 

— Što izvolite? — upita je gospodin, pokazujući svojim 
kretnjama, da je spreman sam je poslužiti. i 

— Htjela bih nešto, što će vama biti vrlo milo. 

— Onda mi možete reći, 

U isti čas stupiše pred njih crne hlačice, mali frak i vi- 
sok bijeli ovratnik. U tome si svečanom »mundiru« jedva 
mogao naći sitno lice i svijetle djetinje očice. Sav je bio kao 
dobro namazana čizma poodrasla graničara, 


— Zapovijedajte! — reče mali  piskutljivim glasom, 
okrene se od njih, pokrije usta bijelim ubrusom i umorno 
zijevne. 


— Odnesi ovo onom gospodinu u plavom odijelu, što 


sjedi kod prvog prozora nadesno — reče gospođa spuštenim 
glasom i pruži mu kitu cvijeća. am 
— Molim, što ću reći? — upita mali stoičkim mirom, i 


ne trenuvši okom. 


— -Recite, da mu želim sretne blagdane. 

— Ne smijem reći, od koga je? ' 

— Ne. Nego gledajte doznati, tko je on i kako se zove. 

— Ono je gospodin Roko Anić — odgovori mali kao na- 
vinut vergl — pravnik druge godine i književnik. Ovako 
— znate — piše koješta, pa su ga primili za člana Društva 
hrvatskih književnika. 

Mali se okrene i otide sitnim žurnim koračićima. 

— Ta sam vam ista obavještenja mogao i ja dati — reče 
gospodin i pogleda je ukornim pogledom. 

— Zašto nijeste dali? Što ste se ustezali? 

— Nijeste me ni pitali. 

— Gospodski bi bilo, da ste to sami učinili. 

— Vraga?! Tako sam svojoj Adeli prikazao čovjeka, ko- 
jega je ona željela i koji me je, već iste večeri, u deset sati 
poslao u krevet, da im ne smetam. ' 

Gospođa mu nije ništa odgovorila. Gledala je k drugom 
stolu, da joj ništa ne izmakne, 

Mali je još iz nekoliko koraka daljine pružao cvijeće i 
vragoljasto se smijao. Gospodin Anić se ispravi, široko ga 
pogleda i pokaza rukom na svoja prsa, kao da pita: 

— Zar meni? 

Mali kimne glavom i nešto reče. Anić uze cvijeće, izvadi 
novčarku, nešto dade malome i nastavi prekinuti razgovor 
s drugom, koji je sjedio spram njega, na drugoj strani stola. 
Njegovi su drugovi podigli veliku viku. 

— Bravo, Roko! — reče jedan, — Vidi se, tko što vrijedi. 

—- Meni ne će ni trnja da pošalju, a kamo li cvijeća — 
tužio se neki između njih. 

— Ja samo na Herodešovo dobijem od gospođa — batina. 
Ito mi je sve, što mi one dadu. 

— Meni ne dadu ništa. Ni batina, I ne gledaju me, kao 
da sam ja mačije blizne, a ne stara hiža s osamnaest seme- 
stara, od kojih je — tako mi Zevsa! — pet testiranih — 
vikao je jedan i točio pivo. — Niti me ne opažaju! A gle- 
dajte moga bracu Roku: još je prema meni brucoš, pa već 
ti tu književna slava, tu govornički vijenci, tu cvijeće lijepih 
dama... E, komu Bog, tome i svi sveci! Zdrav si, Roko, 
muko moja i devet mučića! Zdrav mi bio, pa se oženio i 
žena ti bila ljepša nego Drina. 

— Živio Roko! — poviču svi, tobože, složno, kucnu se i 
popiju, ne shvaćajući, kako .se djevojka može porediti 
s Drinom. 

Anić nije ispio. 

— Zašto ne piješ? — upita ga jedan, 

— Ne mogu. Nije mi slatko. 

— Zar nijesi sretan?! Zar te ne veseli, što si ljubljen 
sa svih strana... 

— Malo opasan sastav rečenice! — upade mu Roko u 
riječ. : 

— Nije to opasno! — nastavlja onaj. — Ljubile bi te 
sa svih strana, Zar te to ne veseli? Zar ti nije milo, što si 
najmlađi među uvaženima na našemu Parnasu?! 

— Milo mi je. Naravno, da mi je milo — odgovori Anić 
— ali, to sve skupa ne znači ništa. 

— Šta, ništa?! Da sam ja na tvome mjestu, zaludio bih 
sve zagrebačke djevice. Posrtale bi kao sapete i mijenjale 
bi boju u licu, kad bi kraj mene prolazile. 

— Ja to niti trebam, niti zaslužujem — odgovori on po- 
sve mirno, tamburajući prstima po stolu. 

— Naravno! — vikne stara hiža. — Još si zelen, pa ne 
znaš izrabiti svoje sretne prilike. E... Da je meni, česa nije, 
mokre bi kraj mene prolazile i znoj bi ih oblijevao. Alaj 

bih se znao mudro držati! Učinio bih se, da ih — tobože — 
i ne opažam, da sam nekuda zanesen, a one bi onda voljele, 
da pogode, kakove se to velike misli roje mojom glavom, 
nego da se posvete. Ali — cic! Ne ćete lako! Letio bih kao 
leptir od jedne do druge. Jedan bih cvijetak samo dotakao 
krilom, drugi bih pomilovao, stoti bih isisao, i opet redom, 
redom, redom do neizmjernosti, a sada gospodo: 


U štalici prostoj. 
Rodio se Bog, 
Koji s neba siđe 
Radi puka svog... 


Stara hiža zapjeva, a svi odmah prihvate i nastave. — 
Kavana se pomalo praznila. 

Mala je gospođa prizvala pikola i ispitivala ga. 

— Nije rekao baš ništa?! 

— Rekao je »Hvala«. I to je dosta — odgovara mali vra- 
goljasto i starački mudro. — Rekao je »Hvala«. Danas je 
nešto ljut. 

I ona izvadi novčarku i nešto mu dade. 

Neumorni su šahisti ustali, dvojica su obukli zimske ka- 
pute, a druga ih dvojica nijesu ni imali, nego se posve za- 
kopčali, naklonili se i izišli. Mala ih gospođa više nije pri- 
mjećivala. Svu joj je pažnju zaokupio gospodin Anić. Željela 
je, da njihova dva društva ostanu sama u kavani, da se 
upoznaju i da se dugo, dugo zabavljaju. 

Želja joj se nije ispunila, Roko je htio ići na polnočku. 

im su zvona treći put zazvonila, on ustade i cijelo društvo 
za njim. 

Obukao se, naklonio se tako, da je vrijedilo za sve goste 
skupa i ni za jednoga posebno i žurno izišao pred drugovima, 
a da nije nikoga u kavani pravo ni vidio. 

Mala ga je gospođa motrila neprekidno i uporno. 

— Baš mi je drago! 

— Šta vam je drago?! — upita ona otresito. 

— Drago mi je, što vas nije ni pogledao. 

— Veselite se?! Možete se veseliti, a ja se s vama kla- 
dim, da ću još noćas s njime govoriti. 

— Hahaha — — — nasmije se njezin susjed. 

— Vidjet ćete! — reče gospođa. 


»k 


Zrak je bio vrlo oštar i svjež. Nesmiljeno je udarao u _ 


lice, kao da je protkan tankim, oštrim vlakancima, koja režu 
i bodu. 

Nebo nekako čudno i neugodno pomućeno kao oči za-, 
tvorene zvijeri. 

Ulice su pune svijeta i života. 

Društvo je išlo vrlo žurnim korakom. Neki su i dalje 
bučili i pripovijedali, gurajući se s prolaznicima. 


— Reci mi, Roko, po duši, zašto si neveseo? — upita 
stara hiža, uhvativši ga ispod ruke. — Ja te, jednostavno, ne 
razumijem. 


— Oprosti, ali ja to i ne tražim. 

— Dobro. Neka ti bude, no mene ljuti, kad se netko drži 
kao premudra sova. 

Roko nije odgovorio. Njegove su misli bile vrlo daleko 
od toga polupijanog gradskog svijeta i prepunih rasvijetlje- 
nih ulica. 

— — — Na otvorenom ognjištu gori vatra kao krečana. S 
jedne je strane na priklade naslonjen hrastov badnjak. Oko 
njega su se skupila djeca, čučnula i neumorno promatraju, 
kako iz sirova drveta izbijaju bijeli mjehurići pjene i slušaju, 
kako veselo pišti i cmari. Spušta se mrak. Po kući se žurno 
okreće i radi lijepa, stasita žena, osrednje dobi. Svaki se čas 
Prigne k vatri, jarne ogorjele ugarke, poviri u lonac ili uzme 
koje dijete za ramena i naglo ga više baci nego odmakne 
u budžak, da joj ne smeta. Čim se ona odmakne, sva su 
djeca opet uz vatru i pilje u badnjak. ž 

Kućna se vrata naglo otvaraju. U kuću stupa krupan, 
stasit i lijep graničar. Na njemu su karlovački opanci s ka- 
picama, trostruka obuća — suknene kopice, natikači i nazupci 
— breveneci s pločicama, prsluk s poleđinom, građeni kožun 

i haljinac s baršunastom jakom, krojen po gospićkoj nošnji. 
Na glavi mu je polovna crvena kapa. 

Ulazi dugim, čvrstim korakom, noseći pun naramak pše- 
nične i ječmene slame. 

— Hvaljen Isus! — pozdravi on. 

— Uvijek budi hvaljen! — odgovore svi ukućani u jedan 
glas, trčeći k njemu. 

Djeca stadoše oko njega, a žena stupi naprijed, otvori 
mu sobna vrata i opet se ukloni na stranu, da mu ne smeta. 

— Hvaljen Isus! — ponavlja otac, stupajući preko praga. 

“ — Uvijeke budi hvaljen! — odgovaraju djeca i nestrpljivo 
očekuju čas, koji će doći. s 

Soba je velika i tamna u rasvjeti dvaju vrlo uzanih pro- 
zorčića. Zidovi su niski i bijeli. Desno od ulaza je velika 
zemljana peć, s trideset i osam petnjaka i velikom »trum- 
bom«; lijevo je dugačak drven sanduk za rublje, a kraj lijeve 
i desne stijene po duljini sobe stoje dva kreveta. Lijevi je 
Za roditelje i dvoje manje, a desni za četvero, petero od- 
raslije djece. Uza zid su, ravno od ulaza, dva druga drvena 
kovčega za odijelo, a pred njima, na sredini sobe, velik, 
jednostavan bukov stol, koji je pokriven kao snijeg bijelim 
stolnjakom. Nasred stola je pšenična česnica, božićnji kolač 
u obliku malog kotačića, koji je u sredini šupalj za dobru 
šaku, a naokolo išaran otvorom vinske čaše i kusalom limene 
žlice. Otvor na česnici zaklanja tanjur pšenice, koja je zelena 
kao vrijed i lijepo podšišana. U pšenicu je usađeno sedam 
Voštanih svijeća; dvije za roditelje, tri za tri sina, koji su 
»u tuđemu svijetu«, jedna za svu ostalu djecu, a sedma za 
sve pokojne iz te kuće — — — 

.— — — Ta je slika došla Roki Aniću tako živo pred oči, 
da je počeo skoro drhtati od uzbuđenja, kao ono pred mnogo 
godina, kad je jedva čekao, da se otac okrene prema istoku 
1 pođe oko stola sa slamom, kvocajući kao kvočka, a djeca 
za njim, Pijučući, čupajući slamu i razvlačeći je po cijeloj 
sobi. Učini mu se, da posve jasno čuje mile glasove: 

— Kvo, kvo, kvo — — — 

i. Pi, pi, pi, pi, S dome 

I on poče poluglasno ponavljati: 

— PiUpispi PI — m 

— Šta mrmljaš?! — upita ga stara hiža. 

— Molim se Bogu. 

— Hahaha — prsne u smijeh gospodin s osamnaest se- 
mestara, od kojih je pet testiranih. — Ti se sada moliš Bogu?! 

— Ako ovo nije bila molitva, onda je nešto, što je sto 
puta slađe od najdublje molitve. 

— Sigurno recitiraš svoje pjesme. 

— Toliko bolestan nijesam. 

— Daj nam, zbilja, Roko, recitiraj onu svoju zadnju stvar 
iz »Savremenika« — prihvati neki drugi. 

— Daj, Roko. Daj, živ bio. 

— Kako se ono zove: Graničar, Kopač, Žetelac ili kako? 

— Zove se »Ne znam« ili »Pustite me u miru«. 

— Idi, jadni brucošu — reče stara hiža podrugljivo. — 
Što si se toliko uzoholio?! 


— Oprosti! — poče se on opravdavati. — Nijesam se 
uzoholio, nego, naprosto, ja ne znam ni jedne svoje stvari 
napamet. 


— Kako ne bi znao?! 

— Daj, molim te. Lijepa je ono stvar. 

Kad ih se nije mogao otresti, niti ih uvjeriti, da ne zna 
napamet, zastane i pogleda »vječnoga juratuša«. 

— Hoćeš li? — upita on, 


— Kad baš želite, recitirat ću vam zbroj svih svojih pje- 


sama i cijeloga svog rada. 


— Kako, kako: zbroj?! — upitaše nekolicina u jedan 
glas i skupiše se oko njega. 
— Da. Zbroj — ponovi on, podiže malo desnu ruku i 


poče govoriti čvrsto i duboko uvjerljivo: 


»Es blies ein J&4ger in sein Horn, 
Und alles, was er blies, das war verlor'n.«* 


— To je to?! 


* Neki je lovac duvao u svoj rog i sve, što je duvao, bilo je 
izgubljeno. 

— Da, gospodo. To je to i bez tumačenja. 

Bili su blizu Jelačićeva trga. Kraj njih prođe oveće dru- 
štvo, u kojem je bio neki njihov drug sa svojom sestrom 
Milicom, Rokinom dobrom prijateljicom. Pozdraviše se. 

— Zdravo, Milice! — vikne Roko skoro u sav glas, ve- 
seleći se, što vidi nekoga, tko mu je bliži bar malo nego svi 
ostali, koji su oko njega. 

— Jeli to gospodin. Anić? — upita je neka mala gospođa, 
koja je išla uz nju. 

To je ono društvo iz kavane. S Milicom su se i njezinim 
bratom sastali i pošli u društvu na ulici. 

— On je — odgovori Milica. 

Mala joj je gospođa počela nešto šaputati, zastajkujući i 
stišćući joj ruku. Na to Milica zaostane za svojim društvom 
i zovne Roku k sebi, 

— Što izvoliš, Milice? — upita on. 

— Htjela bih s tobom govoriti. 

— Sad nemam vremena. Drugi put. 

— Da ideš u naše društvo, Bilo bi — — — 

— Ni to, Milice. Večeras nijesam sposoban govoriti 
s onima, koje volim. 

Kad je to rekao, ostavi je i pođe k društvu. 

— Slušaj me, Roko — zovne ga ona, 

— Molim te, Milice, pusti me danas u miru. Ubijen sam 
— razumiješ 1i? Ubijen sam! 

— Možeš li doći sutra u tri sata po podne u Tuškanac?! 

— To ne znam. 

— Ja ću te čekati. 

— Jesi ti luda, Milice? — upita on jačim glasom, 

— Zašto?! 

— Što ti pada na pamet, da meni zakazuješ sastanke u 
Tuškancu!? Ja se tamo ne bih ročio ni s kuharicama. 

— Ali meni ćeš za volju doći. 

— Na ljubavni sastanak?! 

— Ne. Na prijateljski razgovor. Doći ćeš?! 

— Sumnjam. 

— Ja ću te čekati. 

—- Ne mogu nikom braniti, da me čeka, S Bogom, Milice. 
Oprosti. Danas sam zle volje — odgovori on i žurno se pri- 

druži svojim prijateljima i ne osvrćući se na djevojku i 
njezino društvo. 

— Što te je zvala? — upita ga njegov zemljak i najbolji 
prijatelj Janko, povisok mladić, pošiknutih leđa i obrijanih 
brkova. — Što želi?! 

— Ne zna ni sama, što želi — > Roko nemirno i 
nestrpljivo. 

Njih su dvojica išli iza cijelog društvu. Roko uhvati svog 
druga ispod ruke i priljubi se k njemu. 

— Kog me vraga gurkaš kao ždrijebe mater?! — okosi 
se Janko u svom dubokom basu, ustegne malo ruke u dže- 
povima i trgne ramenima toliko, da mu je jika žučkastog 


zimskog kaputa doprla iznad potiljka. — Nikad nijesi pri 


sebi. Sad te zaludi književnost, sad ti smota to malo mozga 
politika, onda opet izludiš zbog djevojaka, onda — — — 
— Ti sanjaš, Janko. Daleko sam od svega toga. 
— Gdje bio da bio, ja sigurno znam, da samo ovdje nijesi. 
— To je istina. I ovdalen sam daleko. To je sreća naše 
cijele rase: jedni prerano otidu, drugi prekasno dođu, pa tako 
nikad nema nikoga baš ondje, gdje bi nas trebalo, 
— Ne propovijedaj mi sada. 


— Ja hoću da propovijedam. po pravu. onoga, koji ništa 
nema, pa se ništa i ne boji. Kakogod ti smiješ biti u društvu 
kao vreća grahorine i ne znajući pravo, gdje si, tako i ja 
smijem govoriti, štogod hoću. 

— — — Kad je sinoć pao mrak — poče Roko iza male 
šutnje — svi su se moji skupili u slami oko niske okrugle 
stolice. 

— Mani, molim te! — poče se Janko braniti. — Ne sanjaj, 
kad si beskućnik kao i ja. Golać, bosjak, golotrbica, sankilot 
— štogod hoćeš, što zaudara po zakutnjačkim pajzlima, kise- 
loj džigerici i velikim osnovama. To smo mi. Nijesu za nas 
snovi o kućnome životu. 

— Zar ti ne bi želio provesti kod kuće ove blagdane?! 

— Čemu?! Zašto da ja kome dosađujem i da meni dosa- 
đuju drugi? Ja volim sve svoje, ali se pametno mogu razgo- 
varati od svih njih samo s mojom malom sestrom, kojoj su 
sada tri godine. Ona je jedina, koja me razumije, per ne razu- 
mije ništa. 

_— Ja bih bio sretan, da sam samo uz svoje rođeno ogni- 
šte, pa sve kad bi me svi moji i mrzili i tukli i tjerali van 
u štogod hoćeš. Samo da sam uz njih, da sam u obitelji. 

— Tebi se malo mota u glavi, a uz to si sličan vrtoglavoj 
ovci, koja srće u stado, pa kakvo bilo i čije bilo. 

— Možeš govoriti, što hoćeš, ali ja ti kažem, da bih bio 
najsretniji, da sam sinoć mogao sjedjeti kraj oca u slami i 
gledati s ustreptalim očima i uzbuđena srca, kako on donosi 
veliki zagorjeli badnjak, raspiruje ga i pripaljuje njime 
svijeće, moleći se Bogu za sve nas. Ja bih volio, da sam 
mogao prisustvovati tome tajanstvenom, poganskom obredu 
uzvišenoga kršćanstva, uz koji se glasno mole skrušene, jed- 
nostavne i tople molitve, | 

— Da sam ja znao, da tebe takve stvari usrećuju — od- 
govori Janko — bio bih te pozvao k sebi, uzeo bih iz gazda- 
ričine peći velik ugarak i njime palio svijeće, zadimivši cijelu 
sobu, kao ugljenaru. To si ti meni bio morao reći! 

— Ne rugaj se, Janko. Ti ne shvaćaš, koliko ima veli- 
čanstvene vjere i svetinje u onoj običnoj, priprostoj kretnji 
naših dobrih, časnih domaćina, kad uzimlju koricu česnice, 
namaču je u vinu i kaplju ga na upaljene svijeće, gledajući 
s velikim pobožnim strahom, hoće li plamen brzo umrijeti i 
hoće li dim otići ravno u zrak ili na stranu, na koje kućno 
čeljade... Ti to, Janko, ne shvaćaš, jer ti je duša pusta, jer 
si se tobože pogospodio, a od toga si gospodstva prigrlio samo 
gluposti, samo mane, samo onu površnost i lakoću, koja drži 
prazne tikve iznad vode. 

Janko se glasno nasmije, pa se jedva razumjelo, kako je 
rekao: 

— Oče duhovni, kad si dobro propovijedao, sad me još 
i blagoslovi. 

— Ne pomaže ti nijedan blagoslov, kad nemaš srca. 

— Ne daj mi, Bože, da je kao tvoje. Ti i nemaš ništa 
drugo nego to nešto pišiva srca, koje ti guši i razum i volju 
i tebe cijeloga. 

— To je lako moguće, 


Bili su pred crkvom. Svijeta je bilo mnogo. Gurali su 
se, tko će prvi ući. 

Rokino je društvo stalo na početku srednje lađe između 
ulaza. Gledali su na sve strane, šaptali i smijali se u pola 
glasa. Ni ostali se pobožni kršćani nijesu vladali mnogo druk- 
čije. Svuda žamor, šaptanje, dobacivanje, očijukanje i smijeh. 

— Misliš li ti, da sam ja pijan?! — vikne odmah kraj njih 
vrlo visok čovjek, osrednje dobe. — Varaš se! 

— Ne viči — ukori ga njegov drug, koji se je klimao na 
nogama kao i on. 

— Što ne viči?! Fno, vidim pet, šest popova, vidim ovaj 
crni sag pred nama, s gdjekojom crvenkastom ružom, vidim 
kako se sve to njiše — eto, vidim sve, a ti kažeš, da sam 
pijan. 

— Bog s tobom! — prsne drug u smijeh. — To nije sag, 
nego ljudske glave, kose ljudske, a ono nijesu ruže nego 
ćelava tjemena. 

Cijela se okolica počela glasno smijati. Nastalo je psi- 
kanje i glasno negodovanje. Pobožne su drugove na lijep 
način otpremili, da pred crkvom riješe pitanje, da li su ono 
doista ruže ili ćelave glave, dok su ostali nastavili šaputanje 
i prigušeno smijanje. 

Kad je to sve Roko čuo i vidio, obuzela ga neograničena 
srdžba i bijes. Bio bi mogao kao pobješnjela zvjerka gušiti 
i daviti te vesele piljare u Gospodinovu hramu. Jedino ga je 
još malo ublaživalo, što je ipak tu i tamo opažao po gdjekoje 
lice, koje je pobožno uprlo pogled u neodređenu daljinu i 
uznosilo se veličanstvenom, dubokom crkvenom glazbom ili 
pobožno klečalo, sklopilo ruke i molilo se Bogu, kao da je 
oko njega najveći mir, kao da nema nigdje nikoga. To mu je 
bilo ugodno i zagleda se u jednu ženu, koja je tako klečala. 
Bila je u crnini i ukoso pred njim tako, da joj nije mogao 
vidjeti lica. Kraj nje je stajala starija gospođa, također u 
crnini, visoka i krupna, s izrazito plemenitim crtama lica i 
neizbrisanim tragovima ugodne ljepote. Na glavi joj je bio 
crni šal. 

Roko uporno upilji pogled u njih dvije. 

— Pogledaj, Janko. Poznaš li ti one gospođe? — šane 
Roko. 


— Koje? 

_ One dvije polulijevo od nas. Starija gospođa stoji, a 
ona druga pred njom kleči, Obje u crnini. 

— Vidim, vidim — reče Janko i zagleda se. — Nije li 
ono Neda?! 

Roko je osjetio, da mu kroz cijelo tijelo prođoše vrlo lake 
struje, koje se jedva osjećaju i koje bi još mogao skriti i pred 
samim sobom. To su bili laki trzaji, slabo tinjanje zapretane 
iskre. 

— Idimo van. Nemojmo ovdje pripovijedati — predloži 
Roko, prekrsti se i pođe. 

Cijelo društvo krene za njim, 

— Kamo sad bježiš iz crkve — upita stara hiža — kad 
smo tebi za volju ovamo došli? 

— Ne volim biti u njoj, kad je pretvore u nekakovu sabor- 
nicu pijanih i razvratnih. Vrijeđa me. 

— Ako li ne vjeruješ? 

— Srećom vjerujem, a kad ne bih vjerovao, poštivao 
bih one milijune, koji vjeruju, pa opet ne bih išao u crkvu, 
da druge vrijeđam, a sebe ponizujem. 


* 


Par su časaka stajali kraj stupa Majke Božje i prepirali 
se, kamo bi sada okrenuli. Janko je htio, da idu u »Narodnu 
kavanu«, a Roko je želio ići kući. 

— Bebica mora spavati, je li?! — naruga se stara hiža. 
— Dečki! Za mnom! 

On vikne, podigne štap i pođe na sjever. Većina se 
odmah uputi za njim. 

— Hoćemo li i mi? — upita Janko. 

— Ne. 

— Ideš kući?! 

— Ni to. Lunjat ćemo po ulicama, dok nas ne izda snaga. 

— Ja baš nijesam za to filozofsko zanimanje, no da te 
Posve ne predam ulicama, malko ću te pratiti. 

Neko su vrijeme išli šutke, dok Janko nenadano ne reče 
kao kakvu najobičniju primjedbu. 

— Ti si sve luđi i luđi. 

— U to ne mogu da vjerujem — odgovori Roko, ne izne- 
nadivši se — jer, eto, jasno poimljem, da si ti sada izbacio 
jednu običnu nepromišljenost, jasnu kao raketa. Da sam lud, 
to ne bih opažao. 

— Onda si bolestan. 

— Nijesam ni to. Osjećam, da organizam pravilno radi. 
Tjeskobno mi jest i osjećam, da mi je cijelo tijelo skrhano i 
Potrto kao seljačke taljige, no to nije zbog bolesti nego zbog 
umora, Već nekoliko noći ne mogu spavati, 

— Onda si zaljubljen — opet reče Janko posve mirno. 

— Nekada sam bio. Prošao sam groznicu ljubavi, pa mi 
je jasno, da je sada nemam. 

— Zašto si promijenio boju u licu, kad si opazio Nedu?! 

— Boju sam promijenio, čim sam ušao u crkvu. Ubio me 
je onaj zagušljivi, gusti zrak, koji je bio nadojen alkoholom 
kao dijete majčinim mlijekom. Stoga sam promijenio boju u 
licu. 

— Ti si pocrvenio. 

— Nije isključeno. 

— Priznaj, da si zbog nje pocrvenio, jer u pokvarenu 
zraku može čovjek samo problijedjeti. 

— To ti ne mogu priznati. 

— Priznaj, Roko. 

— Ne mogu, Janko. Sve, što mogu reći, jest to, da mi je 
mnogo milija od ostalih djevojaka, ali je ne ljubim. Kad je 
opazim, meni se učini, da su mi doprli do ušiju isprekidani 
akordi lijepe pjesme, koju sam čuo negda davno, negdje u 
djetinjstvu, a možda sam je tek naslutio u kojoj priči svoje 
majke. Ta me je pjesma negda usrećila preko svake mjere, 
očarala me toliko, da ma i sada prođu srsi, kad se sjetim 
samo pojedinih zvukova. Ja sam tu pjesmu posve zaboravio. 
Još je samo naslućujem i ako je se posve sjetim, ja ću biti 
sretan i onda ću se sigurno zaljubiti u Nedu. 

— Pjesma, sreća, naslućivanje — ludost! — nabrajao je 
Janko kao sam za sebe. 

— Možda to i nije bila pjesma. Samo priča, koju su go- 
vorila dobra, draga usta moje majke. I to može biti. Samo 
priča u krugu skladne obitelji kraj ognjišta, na kome veselo 
plamsa vatra kao krečana. 

ovraćaš na svoje ognjište. : 

E dai se povraćan i povraćat ću se tako u 
dok se ne sjetim zaboravljene pjesme, dok . po - 
ljene listiće neke prastare priče kraj razgorjelih glavnja. 

— 1 onda ćeš se zaljubiti u Nedu?! 

— Vjerojatno da hoću, 

— Ti ćeš je onda i uzeti?! 


— Kako?! — trže se Roko. 
— Onda ćeš je uzeti, rekoh — ponovi Janko. 
— Uzeti?! & 


— Da. Ako misliš, da ćeš biti tako sretan s njom, onda 

je sigurno uzeti. i a LB) 
ia ovde — — — Hm — — — O tome još nijesam mislio. 
Sada samo još naslućujem nekakovu veliku borbu mi 

pos E VA RR 

sreću — — — ; 

— Znaš li, čija je Neda kći?! : ' 

— Ne. Ja to ne znam. Mene to ne zanima. Ja ne znam 
o njoj ništa drugo nego da joj je ime Neda. Nedjeljka joj 
je ime, a samo je zovu Nedom. Još i to znam, da uvijek nosi 
m 'Ti ćeš — reče Janko iza odulje šutnje — sa svojim 
nazorima svršiti u kakvoj lokvi ili u ludnici. Vidiš, jasno je, 
da u tebi ima nekakove čudne, gorske, rave sne 
ustrajnosti. To stoji, i ti trebaš samo malo: posrnuti, pa a 
upropastiš u sebi i čovjeka i književnika, Nikada ne ćeš po- 
stići ni trunka trajne slave. o... > 

— Kad bih postigao ono, što ja želim, cijelu bih slavu 
poklonio gradskim smetlarima. Slava su i raskošni sjaj lijepi 
samo izdaleka. Oni ubijaju, prije ili poslije, one, na čija se 
leđa svale. a 

— Pa ipak, svi teže za njima. a Mu 

— To že istina, Ne uviđaju, da veličanstvena triumfalna 
vrata zatvaraju put u razočaranje. Rijedak je veliki prego 
kojega bilo ljudskoga svetišta, koji ne poželi, da se povrati 
na vrata svojega hrama i da neodoljivo čezne za žrtvenikom. 
Čežnja je majuzvišeniji čovjekov osjećaj. Ona diže i ople- 
menjuje. 

— Ti dakle želiš čežnju?! 

— Ja je imam. 

— Onda si sretan. 

— Ja nijesam tvrdio, da čežnja usrećuje. Naprotiv, Ona 
ubija, ona zgara, ali ona i — čeliči i oplemenjuje. 

— Onda želiš, da i dalje čezneš? 

— Ni to ne želim. Već mi je dosta čežnje. Do dna sam 
iskapio čašu njezinih divnih bolova i patnja. Sada bih pošao 
dalje. 

— U razočaranje? 

— Još ne. Najprije moram biti sretan. Istinsko razočara- 
nje može pretrpjeti samo onaj, koji je okusio sreću. Propale, 
neispunjene nade još nijesu razočaranje. To je milost, koja 
sretnike spasava od razočaranja. 

— Ti sebi sigurno želiš takvu milost? 

— Ne. Ja mrzim svaku milostinju i svaku polovičnost. 
Imam potpunu čežnju, trebam potpunu, neokrnjenu i nesuz- 
držljivu sreću, pa onda zapao i u razočaranje, potpuno i savr- 
šeno, Toga se ne bojim. 

— U čemu želiš naći sreću? 

— To još ne znam. Naslućujem neku daleku, zaboravljenu 
pjesmu. 

— Opet pjesma! To sigurno znači u književnosti? 

— Ne bih rekao. Držim, da je to isključeno. 

— Ija mislim, da je to nemoguće već zbog toga, što 
vjeruješ, da slava vodi u razočaranje, koje je -— bez sumnje 
— najveća nesreća. 

— Ito stoji, no glavno je nešto drugo. Ti ne znaš, kako 
mene boli, kad zatečem u svojoj duši veliko uvjerenje, da ne 
ću nikada stvoriti djelo, kojim bih bio potpuno zadovoljan, 
koje bi me usrećilo i za koje bih dao samoga sebe. Ja ne 
trebam da mi se dive, ja ne trebam ni da me vole, ali želim 
ludo, bezumno i histerično, da stvorim nešto, što bi mene 
uvijek zadovoljavalo, što bih uvijek mogao čitati bez negodo- 
vanja i u čemu bi uživali ljubitelji umjetnosti, a to je — 
sigurno, nemoguće. Tko ne pojmi, kolika je ta moja želja, taj 
ne shvaća, što je strast i ne pojmi, zašto ja doista ne želim 
blijedu, polovičnu književnu slavu. 

— Imaš pravo. Takav se ideal ne postiže. Onda je vjero- 
jatno, da čezneš za srećom u ljubavi?! 

— Misliš — u porodici?! 

— Za to nije potrebna porodica. 

— Onda bih smio reći, da je ne tražim ni u ljubavi, kako 
je ti zamišljaš. 

— Tvoji su nazori bolesni, a ti si im se toliko pripio, 
da i sam boluješ zajedno s njima. Ti težiš za fantomima, koji 
postoje samo u tvojoj mašti, a i tu su toliko nejasni i neodre- 
đeni, da im ne znaš ni imena, niti možeš zamisliti, kako izgle- 
daju. Težiti za takvim čarolijama — ili, nazovi ih, kako hoćeš, 
znači biti teško bolestan. 

— Ispravno je što govoriš, ali samo u svojim općenito- 
stima. Koliko se to proteže na mene, krivo je. 

— To je umišljanje. 

— Nije. 

— Recimo, da nije. Kaži onda, za čim. težiš? 

— To sada ne ćeš doznati. 

— Vjerojatno je, jer ni ti sam ne znaš. 

— Ja slutim. Ja ću skoro doznati, a čim doznam, bez 
oklijevanja ću ići k cilju. 

— O tom ne sumnjam. I ti ćeš, takav, kakav si, sigurno 
uspjeti, samo je strašno Pitanje, da li ćeš pogoditi pravi cilj. 
Najmanja će te nastranost upropastiti. 

Roki je već bilo dosta toga umovanja, pa zašuti, razmi- 
šljajuči, kako je to bilo moguće, da se je Frketić upustio u 
ozbiljno raspravljanje. Nekoliko ga je puta kradom pogledao, 
kao da se želi uvjeriti, da li je to zbilja onaj isti Janko, koji 
se tako rado zavuče u jaku svojega kaputa i iz te busije 
baca na žrtve kratke i siktave strjelice, Prošli su nadbiskupski 
trg, Medvešćak, Zvonarsku cestu i opet okrenuli prema Jela- 
čićevu trgu. 

Kad su prošli ispred stolne crkve, iz nje su još dopirali 

i glasovi orgulja i pjesme. 

— Hoćemo li unutra? — upita Janko. 

— Ne. 

— Možda ćemo vidjeti Nedu. 

— Volim, da je večeras ne vidim. 

— To baš ne vjerujem, al neka ti bude. Onda idemo u 
kavanu. 

— Ne ću ni tamo. Ja idem kući. Umoran sam. 

— Pa... Ija ću. 

Janko je stanovao u Petrinjskoj ulici blizu »Črlene lam- 
PE«, a Roko na Jelačićevu trgu. 

Neko su vrijeme stajali na uglu Bakačeve ulice, šutjeli, 
gledali preda se i onda se naglo rastali, kao da su se sjetili 
nečesa, što su bili zaboravili. 

Ulice su bile žive i hladne. 

Roko je došao pred kuću, metnuo ključ u bravu, stao, 
zamislio se nešto, pa opet izvukao ključ, metnuo ga u džep 
i uzšetao se ispred kuće. 

Osjećao je kao čovjek, koji očekuje nešto milo i lijepo. 
Češće je izvadio ruke' iz džepova, protrljao ih i požurivao ko- 
rake. Nestrpljivo je očekivao, kada će svijet u gomilama na- 
grnuti iz crkve, Zašto on to baš očekuje tako željno i čeznut- 
ljivo — ne bi bio sam mogao ispravno odgovoriti, no osjećao 
je, da mijenja boju u licu, čim se i nehotice zapita, zašto on 
tu šeta, koga čeka, koga želi vidjeti. 

Nije dugo čekao. Prolazile su guste hrpe ljudi i žena. On 
je pasao svoje oči na tim veselim, šarenim prolaznicima, ne 


zaustavljajući se ni kod koga dulje nego je potrebno, da vidi, 


da li mu je lice poznato ili nepoznato. Drugo ga nije zanimalo. 

Stao je. Nije ni zadrhtao, Osjeti samo, da mu je udarila 
velika vatra u oči. 

Ona je. Išla je s majkom. Nije skidao pogleda s njezina 
lika. 

— Malo je viša nego moja majka — pomisli on. — Inače 
joj je vrlo slična —> — — O, kad bi bila kao ona! — pomisli, 
gledajući, kako Neda zamiče u ulicu Marije Valerije. 

Opet se ushoda. Nije ni pomišljao, da ide u svoju hladnu, 
pustu sobicu. Pođe uz Jelačićev trg, zakrene u Dugu ulicu, 
pa udari Sveučilišnim stubama na Strossmayerovo šetalište. 
Lagano je koračao sa stepenice na stepenicu. Promrzle su 
daske tutnjile pod njegovim koracima kao jeka podmuklih 
podzemnih udaraca. ' 

Kad je došao do uspinjačine stanice, baci pogled preko 
grada na srebrni Savin pojas. Oči su mu preletjele bez od- 
mora i osjećaja. Nije ništa vidio. Pođe naprijed, sjedne u 
sjenicu na jednu klupu, umota se u kabanicu i podboči glavu 
na ruku. 

— — — Kao moja majka — — — 

To mu se neprestano motalo glavom. 

— Ne znam, zašto ja želim, da ta djevojka bude kao 


MA o da jon Ned Pia bih ja imao od toga, bi li to meni 
, a \ s . z 
usrećila?! — — — ao moja majka?! — — — Koga bi ona 


Dugo je razmišljao. 
Ona se uvijek javljala u nj j ij 
s. 2 > uv Ž jegovoj svijesti kao akordi 

pjesme, koju je već zaboravio ili koju još nije nikad čuo, 
samo joj čarobnu moć sluti po nekoj čudnoj snazi predviđanj ' 
budućih događaja. i 

— Kad bih znao, da bi taka mog iti 

, ogl ! — pomisli 

ustane i pođe prema Tuškancu. am MEL 

Bilo mu je hladno, pa ubrza korake, 

U zoru je došao kući i legao. 

Nije mogao zaspati, 


* 


da m se okretao u krevetu. Sada bi se skupio u 
i E. 2 o jež, sad bi legao na lijevi bok i sjetio se, da na 
E ani nije zdravo ležati, pa se odmah okretao na desno 
se za čas ispruži na leđa, kao da je u mrtvačkom lijesu. 
— Bože, Bože, Bože — — stenjao je, prebacivao se s leđa 


na trbuh, pa nat i ; : 
prozor, pa natrag, podizao glavu i neodređeno buljio kroz 


Tamo je vidio malen, tužan komadić i iki i 
npr dnni adić neba, velik koliki ie 
— Kolika je to razlika! — Kako j j tužni 

! je ovo jadno žno i 
. p naprama onome, što je negda bilo sd = 
ok je još bio malo dijete, dok još nije niš 6 
1 k je ništa shv. 
jo i slobodan kao ptica, neograničen kao kralj o “i 
aka — — — Kad bi se probudio u sjeniku, podbočivši se 


Ovako na ruke kao slobodan i sretan lovni pas, pred njim je 


Mala čarobna slika obrađenih polja, zelenih šuma i gajeva 
Me roira M elebitova i zvjezdanoga neba. On je sam više 

I01o, zureći iz svoje slame napola gol kao čergi ij 
Vidio je više nego cijeli Zagreb — bo — S 
Ba io je glavu na ruku i do krvi se ugrizao za pod- 
* +o mu je godilo, pa se grizao sve dalje i dalje. Na- 

jednom se trže, ispravi se u krevetu i uplašeno pogleda oko 
sebe. Učini mu se da će izgubiti svijest, da će poludjeti i uteći 
nekuda, da se surva u kakvu bezdanku ili u vesele valove 
brze Save. Ustane i počne se oblačiti. Na brzu se ruku umije i 
počešlja sve onako u polumraku, u čarobnoj mješavini dana 
i noći. Kad je s tim bio gotov, sjede k stolu i stade listati svoje 
papire. Među ostalima nađe bratovo pismo, na koje još nije 
odgovorio. Pročita ga i gotovo nehotice, uzme arak papira 
i pođe, da mu odgovori. Ponovno ga je pročitao i počeo pisati: 


Zagreb, 25./12. 19.. 
Premili moj brate! 


Kad čitam Tvoje pismo, srce mi se puni mješavinom naj- 
raznovrsnijih osjećaja, u kojima jasno osjećam samo čuđenje. 

Čudim se, da Ti, razborit čovjek, možeš vidjeti nekakove 
velike uspjehe u mojim radovima, koji su kraćega vijeka nego 
li jednodnevna mušica. Kavanski ih gosti pročitaju u časopisima 
— a vrlo mnogi i ne pročitaju! — i čim iziđu na čist zrak iz 
gustog oblaka duvanskoga dima, odmah zaborave i pisca i 
njegovo jadno, blijedo čedo. To su ti uspjesi u književnosti, A 
na političkom polju?! Ti su još šaljiviji. Nije umjetnost — uz 
najobičniju darovitost, mnogo brbljavosti i nešto srca — nije 
umjetnost raspaliti gomile, da ti odobravaju, da ruše, da te 
nose na ramenima i da te onda, — bace u blato. To može do- 
živjeti svaki temperamentniji mladi sveučilištarac, ako je — 
i to je za gomile nužno! — bar donekle ugodne vanjštine. To, 
što nama neki stariji proriču budućnost, što nas hvale i škak- 
ljaju našu taštinu — što tebe toliko zanosi! — to je — opsjena. 
Nas hvale, koliko nas trebaju za kortešacije, nama proriču 
budućnost, koliko je potrebno, da budemo lovni psi na stubištu 
političkih veličina. Ja ne ću poricati, da je to i dosad bila 
sudbina mladih ljudi, koji su se poslije svojom snagom digli 
iz predsoblja u salone, ispod stubišta na žrtvenik. To je sve 
istina, ali se s tim ne može složiti moja tvrdokorna narav. Ja 
previše osjećam žalac izrebljivačkih usta; odviše ćutim laku 
bojazan, da će mi koji od gospode morati kupiti zimski kaput 
"ili nove cipele, i to ubija i prikriva u meni nepromišljenu 
zanesenost, koja često dobro pristaje mladim ljudima. Stoga 
ja svoje nezadovoljstvo i pripisujem samo sebi, 

Vidiš, brate: Zbog svega se toga ja Tebi čudim, ali me 
ujedno i veseli, da si Ti zadovoljan i ponosan bilo i bez 
razloga! Meni je drago, što Ti barem na taj način uzvraćam 
ljubav i dobročinstva, kojima si omogućio, da se školujem 

Da se previše ne zanosiš i živiš ji 
BE Ta ata . i da ne doživiš brodolom svojih 

Želim u životu raditi samo ono, što mene zadovoljava, ako 
se već ne smije reći — usrećuje. Život je kratak, a ja hoću 
da ga proživim u sreći. Stoga: gdjegod se pojavim sa živom 
riječi, s pismom ili činom, ja hoću da donesem mir, zado- 
voljstvo, veselje i ugodno treptanje dobrih srdaca. 

Kad promotriš ovaj moj cilj s jedne str i 
one, kojih se moj rad tiče, a to de u SR: de Pa 
svi ostali — kad to sve prosudiš dobro i bez kompromisa 
vidjet ćeš, kako je to teško ispuniti. ' , 

Moja je narav dubok ponor — između mene i njih tamo 
Mi se ne razumijemo i mi nemamo volje da se brzo razumi- 
jevamo. Ja prezirem glupe oči, koje paze, kako ću se pokloniti 
nedostojnu tiraninu i kako ću ponizno poljubiti ruku kakvoj 
nađuvenoj ženi, do koje ne držim upravo ništa; ja sažaljevam 
one, koji mi zamjeravaju, što sam izišao na ulicu s ogrlicom 
koja je loše povezana; ja ne trpim one, koji take mane bilježe 
u crne knjige, čineći najprepredenije zločine i ne zamjera- 
vajući ih ni sebi ni onima, koji ih čine u rukavicama prig- 
nute šije i koljena. Kad vide prosjaka na pozornici oni pri- 
nose maramice očima, kao da brišu suze, a kad im zakuca na 
vrata, oni mu ih ne otvaraju. Ja prezirem sve take pojave 
ali ne trpim ni glupane i prostake, ma bili i saborski izbornici 
1 najzdušniji kupci lirskih pjesama. 

Još je jedan soj ljudi, suprotan ovima, koji nije ni 
Mod njih. To su ti, brate, oni, koji gih o S. S. 
Jublja, da nam budu dosadni, neuglađeni prema nama i da 
Be rno njihova izrabljivanja, Taki obično znadu cijele legende, 
: pne nalazimo u »Životu svetaca i svetica Božjih« o tome 
ako su se oni žrtvovali za narodnu stvar, kako su politički 


. Mučenici, kako im se ne priznaje i slične tužaljke, koje mogu 


samo poniziti i omraziti inače najbolje i najbezazlenije ljude. 


Oni im di i 1 sas x ž X S: 
Bo adu i svoje političko vjerovanje. Ono glasi po prilici 

»Politika je vucibatina. Tko bolje vara, bolji je posiitne. 
U politici treba stajati na principu izrabljivanja, jer je to 
život, goli, neuvijeni, pravi život, kako privatno, tako i javno. 
Treba paktirati i s vragom, ako to koristi ličnim mu; 
Jureći k cilju, ne pita se, da li će točkovi poprskati blatom, i i, 
možda, i smožditi slabe pojedince ili i cijele pojedinačne 
skupine«. ; dasa 

To je nauka i još se povrh svih tih načelnih ljepota od 
životu dopušta takav postupak samo onima, koji vuku taljige 
njihove stranke. Politički se protivnik time ne smije služiti, 
jer je on nitkov i »bangaloz« već stoga, što je — protivnik. 

Ta ista gospoda mnoge drže u svagdašnjem životu običnim 
ludama, a u politici ih priznaju svojim vođama i trpaju svoju 
slamicu u njihove samare. Neke poznaju kao uvježbane lih- 
vare, no to ne smeta, da im vjeruju, kad govore o »sreći mi- 
loga nam naroda«. S druge strane, oni su gotovi, da pare 
najčestitije građane u ledene tamnice, »gdje jakrepe memla 
davi«, samo stoga, što pripadaju nekoj drugoj stranci, pri 

Ti, sigurno, opažaš, kako tu na svakom koraku vojuje 
dvostruki moral: građanski i gospodski, javni i privatni, 
stranački i vanstranački! s JaA 

Ako bih se ja — jednom u budućnosti — mogao priljubiti 
takome društvu, značit će, da me je na nekome moru uhvatila 
bura, koja mi je sve poštedjela osim sadašnjih nazora i io 
ćaja, a to je baš ono, što u sebi najvolim ili — da sam po i- 
jedio, da sam prisilio to i takvo naše društvo, da se pokloni 
mojim nazorima. 

Oprosti, premili moj brate, što sam ovoliko rastegao ovo 
pismo. Ja nemam ni strpljivosti ni vremena, da ti ukratko i 
jasno predočim, kako drukčije gledam na život nego Ti. 


> 


jevojka mu je donijela kavu i zaželjela sretne božićne 
da "Dao joj m dvije krune i zahvalio. Kad je ona već 
otišla van, klanjajući se do poda i gledajući ga širokim očima, 
Bog zna, da li stoga, što joj je dao te dvije runo. ili stoga, 
što nije dao, da mu poljubi ruku, on se sjeti, da joj nije uzvra- 
tio dobre želje i bi mu žao. Moguće ga je ta dobra, krezuba 

starica baš stoga gledala onako čudno i s nekim nerazumi- 
jevanjem. 


Kavu nije ni dirnuo. Do kraja se obukao i izišao van. 


Jelačićev je trg ležao pust i prazan kao umoran junak. 
I palače su na njemu još počivale u tajanstvenome polusnu 
spuštenih zastora i pritvorenih kućnih vrata. 

— Sve danas svetkuje! — pomisli on: — I trgovi i kuće 
i trhonoše i piljarice, sve osim Velike kavane. 

U njoj su već sjedjeli svagdašnji njezini gosti, kupili se 
kraj prozora i raspravljali o trgovačkim poslovima, listajući 
strane novine ili prevrćući domaća božićna izdanja. 

— Kakva je razlika između njih i mene? — nenadano se 
zapita Roko, stade i zagleda se prema njima. — Oni su veći- 
nom Židovi. Nemaju što svetkovati, nego nepomućeno tjeraju 
svoje poslove. Ja sam »većinom« dobar kršćanin, svečanost 
ispunja cijeli zrak oko mene, ginem za svetkovanjem, a ne 
znam, kako da svetkujem i besposlen lunjam ulicama, pitajući 
vjetar i sunce, što bih morao raditi?! 


Ne odgovorivši na to pitanje, pođe prema Narodnoj ka- 
vani. Još je bila prazna i neuređena. Momci su je čistili. 
Stolice su naopako izvrnuli na stolove, a oko njih se vijao 
oblak guste prašine. Blagajnica je sjedjela u svome ormariću 
i brisala čistim ubrusom čaše, boce i različite tanjuriće. Pred 
njom je stajao sitni pikolo na jednoj nozi, metnuo desnu 
ruku na blagajnu, na nju naslonio glavu i, držeći u ljevici 
nekakov ubrus ili krpu, neprekidno je buljio u blagajničine 
prste, koji su se žurno kretali u pipavom poslu. Izdaljega je 
izgledalo, kao da momče udv&ra svojoj izabranoj Haiši i da će 
Pred njom pasti mrtav od sevdaha. Mali je međutim svaki 
čas izmjenjivao noge kao roda i vidjelo se, da jedva stoji od 
umora. 3 

Roko stupi unutra, pozdravi i sjede k prvom prozoru 
Prema ulici Marije Valerije. Mali odmah pritrči k njemu i, 
brišući prašinu s mramornog stola, upita ga, što izvoli. 

— Svijetli kapuciner — odgovori Roko, ustane i poče 
razgledati Betlehemsku štalicu, koja je visjela kraj njega 
u kutu. Ona je tu visjela i prije, ali je on nije opazio, a sad 
Je vidi, promatra je i ne razabire potpuno ništa više nego li 

bi opažalo dijete u trećoj godini: ružne ljude s bradom, volove, 
deve, malu, zlatnu bebicu, lijepu Gospoju, kućicu i veliku, 
veliku zvijezdu. To je on vidio, i osjeti, da bi bio sposobniji, 
da to skine na pod, da sjedne i time se igra, zamatajući Be- 
bicu u slamu, da se ne prehladi — zaista, za to bi bio spo- 
sobniji, nego da rasprede koju uzvišenu i pametnu misao. 


Nezadovoljan povrati se na svoje mjesto i opet sjede, 
okrenuvši se licem prema Zrinskom trgu. 

Mali mu je natrpao pun stol novina. On dobro zna, što 
čita Anić, pa ga je podvorio u punoj mjeri, jer je gospodin 
jedini gost u kavani, pa nijesu nijedne novine »u rukama«, 

Poče neke listati. Za čas ih baci i uze druge i tako sve 
redom, jer su bile sve jednake, do temelja, do u sitnice jed- 
nake: papir bijel, slova crna, negdje veća, negdje manja, a sva 
skupa ne kažu ništa; sva skupa ne kažu ni jednu jedinu cje- 
lovitu riječ, jer niti ne leže mirno na jednome mjestu, nego 
igraju, plešu kao indijske umjetnice čarobnih plesova i pre- 
meću se jedno preko drugoga u najsavršenijem neredu kao 
zmije u gnijezdu. ; 

Sve novine odgurne od sebe, nasloni se na leđa, metne obje 
ruke u džepove hlača i zagleda se niz ulicu, 


— Izvolite! Svijetli kapuciner — reče mali, metne ga na ' 


stol i opet ga poče brisati. 

Roko se nije ni pomakao. Promatrao je prolaznike. Ve- 
ćinom su to bile žene, koje su se, s molitvenicima u rukama, 
žurile u crkve na rane službe Božje. Promatrao ih je bez 
ikakva zanimanja, a ipak ih je gledao, jer se nije mogao 
sjetiti, što bi drugo bilo pametnije raditi. On uopće i nije 
mislio. 

Ulicom promaknuše tri zrelije djevojke. Kad ih Roko 
opazi, sjeti se, zbog nekog čudnog srodstva misli, stare go- 
spođe, koja mu je iznajmila stan, i njezinih kćeri. I ona ima 
već dobro odraslu djecu. Dva sina i dvije kćeri, sve čestiti 
i pristojni ljudi. I stari je gospodin vrlo ljubazan. S njime se 
često sastane na ulici i izmijeni po koju običnu svagdašnju 
riječ. On je viši činovnik kod zemaljske vlade. S gospođom 
i njezinom najstarijom kćerkom govori često. Ako je on pre- 
dugo kod kuće, stara gospođa pogleda, polako i oprezno, da 

nije bolestan i uđe k njemu. Obično ga nađe obučenog i kod 
stola. Ispriča mu se, što smeta, no bojala se, da je bolestan. 
Iza toga se rasprede među njima dug i ugodan razgovor. Pri- 
povijedaju njemački, jer gospođa ne zna dobro hrvatski. Ona 
nije rođena Hrvatica. Pri takim razgovorima često ostanu 
otvorena vrata njegove male sobice i skoro se redovito, usred 
najugodnijeg razgovora, pojavljuje u njihovu okviru lik sta- 
rije gospođine kćeri. Ona obično dođe, da majku štogod pita 
i ostaje do svršetka razgovora. Češće je sjedala u kuhinji 
k prozoru, štogod držala u rukama i gledala na njegov prozor. 
Odatle ga je mogla lijepo promatrati, kadgod bi radio za 
svojim malim stolom, ali se on redovito pretvarao, da je ne 
vidi. Držali su se jedno prema drugome prijazno i daleko. 
S mlađom djevojkom nije nikad progovorio ni jedne riječi 
Pozdravljali su se i prolazili jedno kraj drugoga, mirno kao 
tajanstvene sfinge. : 
BE .— Ona mora u sebi kriti nekakovu tajnu — pomisli Roko 
izvadi desnu ruku iz džepa i uzme šalicu. , 

Nekoliko puta srkne, pa opet ostavi i podboči gl 
ruku. Poče misliti, da li mu je dužnost, da E dašas oRšlaio 
obuče i da ih pohodi i čestita im blagdane. 

— Ph — odmahne rukom i premjesti glavu na drugu 


ruku. — To su dosadne ceremonije, Oblačiti se — — — kla- 
njati mar Neugodno i meni i njima — — — Onda 
bih morao tu istu pažnju iskazati i dru Krašiću — — — I 


no bih morao dosađivati, a to ne ću — — — 
odiže glavu i htjede se nasloniti, no u isti i 
S , i čas baci pogled 
kroz prozor, trže se i zovne maloga, da mu plati. U e je 
vrijeme ustao i počeo se oblačiti. Mali pritrči, metne svoj 
ubrus Be i pokuša mu pridržati kaput. 
— Ostavi. Malen si ti — reče Roko izvadi ped ili 
metne ih na stol i žurno iziđe. ZORO 
Pred kavanom stane i ogleda se. Nije je mogao opaziti. 
— Bog je vidio, što bi od nje!? Š juti 
a je!? — šane ljutito u pol 
glasa i pođe prema Jurišićevoj ulici. : 97 
— Ha! Tu si, mala! 
a Pođe za njom uz Bakačevu ulicu. Žurio se samo toliko, da 
a pije oka, jer joj se nije kanio pridružiti. Ona je 
ala brzo i odmjereno, krećući tijelom jednolično i naravno. 

Gledajući je tako Roku mine želja njegove majke. Dobro 
je se sjeća, dok je bila mnogo mlađa, kad je on još bio dijete. 
Često je tako za njom gledao sjedeći na pragu, kad bi ona 
odlazila u crkvu ili na posao. Bila je mnogo jedrija nego Neda, 
ali inače: isti stas, isti korak, iste kretnje. Sva je bila kao 
njegova majka — — — 

Otišla je u franjevačku crkvu. On neprestano za njom. 
Stala je desno od ulaza, malo iza lurdske pećine. Roko ostane 
na istoj strani uz vrata, prekrsti se i poče se moliti Bogu. Već 
se dugo nije tako molio. Sjetio se onih dana, kad ga je po- 
kojna baka pitala medom i pogačom, da nauči moliti Očenaš 
i Zdravo Marijo — — — Malo zažmiri očima, da se otrese tih 
misli i nastavi molitvu, U duši je osjećao neobičan mir i neku 
stišanost, koja je naličila na zadovoljstvo. 

Neda se povratila dva koraka natrag i klekla pred Bogo- 
rodicom. Kad se okrenula, da složi suknju oko nogu, sretoše 
joj se oči s Rokinim zažarenim pogledom. On je pozdravi, na 
što ona odgovori samo lakim naklonom glave, brzo se okrene, 
sklopi ruke i upre pogled prema kipu Majke Božje. Roko ju 
je promatrao postrance. Nije mogao s nje dignuti oči. Posve 
ga je zanosila neodoljiva skladnost, koja je kod te djevojke 
vladala između jednostavne crnine, ljubaznog#, lijepog lica, 
tjelesnog ustroja i njezina držanja, Očarala ga njezina neo- 
doljiva jednostavnost i otvorenost, koja je posve naličila na 
prirodu. 

Ona mu se sviđa. S tim je sad bio posve na čistu i nije 
se mučio daljnjim pitanjima. 


*k 


Kad je bila misa gotova, on prvi iziđe i pričeka je pred 
vratima. Ubrzo za njim dođe i ona. Roko je ponovno pozdravi, 
priđe joj, zaželi joj vesele blagdane i mnogo sreće u budućem 
životu. Ovo je posljednje posebno naglasio i značajno je po- 
gledao, a da ni sam nije znao, zašto to čini. 

Ona mu zahvali i na čas stane uza nj. 

— Lijepo je od vas, da ste došli na misu — reče ona i 
nasmiješi se. 

— Nije to više onaj isti smijeh, što sam ga onda vidio 
— pomisli Roko, pogleda prema Popovu tornju i reče: 

— Da vam iskreno kažem, došao sam posve slučajno. 

— Slučajno?! 

— Da. Sasvim slučajno. 

— Vi ne volite ići u crkvu? 

— Volim. Što više: vrlo volim, ali rijetko dolazim, 

— Stidite se — je 1 te? Gospodin... crkva — to se ne 
slaže?! > 

— Varate se, gospođice. U mom su životu obziri moj 
najlaglji teret. Ne dolazim stoga, što se vrlo često prepustim 
nekoj nemarnosti, a često i stoga, što me nema tko na to 
podsjetiti. 

Svijet je već bio izišao iz crkve. Stajali su sami. 

— Oprostite, moram ići! — reče Neda i pruži mu ruku. 

— Dopustite, da idem s vama. 

— Hvala. Nije vrijedno da se mučite bez potrebe. Ne- 
mamo važnih razgovora, a time bih se zadržala. Moram se 
žuriti kući. 

— Nemojte to tako shvaćati — odgovori on. — Istina je, 
ja nemam, da*vam javim da se zapalio Rim, niti ćete vi meni 
saopćiti potankosti o kakvu našem zajedničkom poduzeću u 
Argentini, ali iz toga još ne slijedi, da mi ne možemo reći 
jedno drugome nešto, što bi nas možda zanimalo. Nije isklju- 
čeno, da bismo jedno drugo mogli i razveseliti. 

— Vi se rugate, gospodine Aniću. : 

— Ne rugam se, gospođice. Govorim iskreno, a vi to 
sve skupa nemojte prosuđivati s gledišta naših pokojnih baka. 
— Čini se, da volite tako zvane emancipirane žene?! 

— Po čemu to zaključujete? 

— Po tome, što mene kadite duhom naših pokojnih baka. 
Ja vas vrlo dobro razumijem, gospodine Aniću — reče ona 
i opet se nasmije i pođe. 

— Ni to nije onaj smijeh — i opet pomisli Roko i po- 
Zove je, da ne idu niz Kaptol i Bakačevu ulicu, jer je tamo 
mnogo svijeta. 


— Što vas smeta svijet?! 

— Ja volim samoću. Idimo ovuda lijevo, pa ćemo izići 
na Krvavi most, a otuda Dugom i Gajevom ulicom. 

— Ja ne volim toliko obilaziti i zanima me, zašto vi 
baš trebate, da ja tuda s vama idem? 

— Na to vam pitanje ne mogu sada odgovoriti, jer na- 
prosto ne znam, a vjerojatno je, da još dugo ne ću znati. 
Sve, što sada znam, jest to, da želim barem kratko biti 
s vama nasamo — odgovori on i pođe. 

Neda je osjetila, da bi mu se trebala protiviti, da bi bilo 
bolje, da mu ne popusti i da pođe svojim putem, ali nije 
mogla izgovoriti ni jedne riječi, koja ne bi bila skladna s nje- 
govim željama. Kradom je prikovala oči za njegovo lice i 
išla, kamo je on htio. Željela je požuriti korake, da se dugo 
ne zadrži, ali on je išao savršeno polagano, s noge na nogu, 
i ona nije imala snage, da prigovori i da mu kaže, kako se 
boji majčina ukora, ako zakasni. Taj je čovjek imao u sebi 
nešto, što ona nije razumijevala i čemu je bila neodoljivo 
podložena. Ona to osjeća tako od one prve večeri, kada su 
se upoznali. 


— Moramo se žuriti — reče ona iza duga pripremanja, 
kao da mora izvršiti vrlo tešku zadaću. — Ja ne smijem za- 
kasniti kući, 


— Bojite se gospođe majke?! 

— Zapravo, ja se nje ne bojim, nemam je se zašto bojati, 
nego bi mi bilo žao, da joj dam povoda, da se ljuti. To bi 
me vrlo žalostilo. 

— Oprostite, ali vi nju prikazujete u čudnu svijetlu, ako 
tvrdite, da bi se ljutila stoga, što biste vi zakasnili par 
časaka. 

— Gospodine Aniću, vi tako govorite, jer ne poznate 
moju majku. Smiješno jest, ali vam moram priznati, da je 
ona vrlo ljubomorna, 

— Ljubomorna?! — začudi se Roko. — Na vas ljubo- 
morna? 

— Da. Na mene — odgovori Neda i zagleda se preda se 
u neku nepomičnu točku. — Vrlo je ljubomorna — — — Pri- 
tom sam i ja dosta kriva, ako se tu smije govoriti o krivnji. 

— Kako to?! 

— Tako. Mi se vrlo volimo i uvijek smo skupa. Ona se 
naučila na mene, ja na nju, pa sam joj jednom obećala — — — 

Neda se prekide u riječi. 

— Šta ste joj obećali?! 

— Obećala sam joj — — — da ću uvijek biti s njome. 

Kad je to izrekla, malo pocrveni i zbunjeno pogleda u 
Roku. 

— Vi ste joj obećali, da se ne ćete udati? 

— Da. Ito — prošapće ona. — Da se ne ću nikad udati. 

— I to sada žalite?! 

— Da li žalim? 

— Da. Žao vam je, što ste to obećali?! 

— Možda će doći i to vrijeme, ali ga dosada nijesam 
osjetila, 

— Onda ne žalite? 

— Ne žalim, gospodine Aniću, jer ne želim ništa više 
nego mi pruža moj sadašnji život. 

— Imao bih volju, da se odmah rastanemo — reče on, 
stade i pogleda joj u oči. 

Ona ne izdrža njegov pogled, nego uze svoju molitvenu 
knjižicu i prikova pogled na nju, kao da istražuje neku tajnu 
i tiho odgovori: 

— Po volji, gospodine. Ja niti nijesam tvrdila, da mo- 
ramo ići skupa. 

— Vama je neugodno, što idem s vama. Recite, priznajte, 
da vam je neugodno. 

— Ne, nije mi neugodno! — odgovori ona čvrstim glasom 
i pogleda mu ravno u oči. 

— Dobro. Nije vam neugodno, ali vam nije ni drago. To, 
što sam ja s vama, niti vas veseli niti vas zanima. Priznajte, 
da je tako. 

— Pa... — htjede ona nešto reći, ali se brzo prekide 
U riječi i opet se zagleda u molitvenik. 

— Molim vas, budite iskreni — molio je on toplim, 
drhtavim glasom: — Recite mi, kako osjećate, i uvjeravam 
Vas, da vam ne ću dosađivati. Vi ste ravnodušni prema tome, 
da li sam ja s vama ili ne, da li me kada vidite ili ne?! 

Ona je šutjela. 

— Za Boga, nemojte se pretvarati da se stidite kao 
kevica od petnaest godina! Vi ste već zrela djevojka, pa, 
sigurno, dobro znate, što vas veseli, što li vam je neugodno. 
Nemojte se preda mnom vladati kao kakva časna sestra. 
Oprostite, ali to meni može biti samo smiješno i ništa drugo. 

Rokin je glas drhtao, oči su mu gorjele i u cijelom je 
tijelu osjećao, kako je nestrpljiv i uzrujan. 

— Nepravedni ste, gospodine Aniću, kad me napadate — 


odgovori ona i uperi u njega blag, dobar i umolan pogled. ' 


— Vi ste kao bujica, Kadgod se s vama sastanem, vi zahti- 
jevate od mene sijaset najraznovrsnijih priznanja, a pritom 
ste toliko nestrpljivi, da mi ne date ni da odahnem ni da 
promislim, što ću reći, 

— Tu ne treba velikog razmišljanja. Ja ne trebam, da vi 
skomponirate, da izmislite, što ćete mi reći, nego da kažete 
ono, što osjećate. 

— Zar je vama, zbilja, toliko stalo do toga, da doznate 
moje mišljenje?! 


— Slušajte, gospođice — reče on povišenim glasom i već 
srdito; — Naši su stari govorili, da jedna žena može toliko 
pitati, koliko ne može odgovoriti deset najmudrijih muška- 
raca! I vi mene tako pitate. Zar vi vjerujete, da vas ja ne 
bih bio zaboravio već sutradan iza našeg prvog poznanstva, 
da ne želim doznati vaše mišljenje, vaše nazore i želje, koje 
upravljate na život? Zar mislite, da sam ja tolika luda i rob 
nekakove etikete, da bih njoj za volju dopustio, da mi koje- 
tko bude dosadan i da koje kuda i koje s kim tratim svoje 
zlatno vrijeme đakovanja?! 


— Vi imate pravo — odgovori Neda — ali vam moram 
priznati, da me uvijek silno umorite, i ako vas ja slušam 
nepritajeno rado, i ako me vrlo zanimaju vaši nazori, 


— Vidite: to je ono, što mene veseli! I vi ćete, napokon 


biti ili posve umoreni i nas ćemo dvoje mirno prolaziti jedno 
kraj drugoga kao ljudi, koji su se nekada davno negdje vi- 
djeli, ili ćete izići kao pobjednik i nas ćemo dvoje biti vrlo 
“sretni. Ja trebam taj prijelaz i hoću da što prije dođe do 
odluke. 

Ona je bila vrlo ozbiljna i na oko posve mirna, no u 
cijelom joj se biću osjećala uzrujanost. 


— Ja vas razumijem, gospodine — odgovori ona — i 
priznajem, da me veseli, kadgod se s vama sastanem, ali... 
— Hvala vam — prekide joj Roko izreku. — Meni je 


glavno, da sam to čuo iz vaših usta. 

—...ali — nastavi Neda — vi previše naglite, vi bez- 
obzirno nasrćete, kao da nije prirodnije, da se sve razvija 
svojim mirnim, običnim tokom. Nijedno pitanje, nijedan pro- 
blem napokon ne ostane bez svojega rješenja. 

— To je istina, no ja trebam žurna rješavanja. Život je 
toliko kratak, da ga treba do kraja izrabiti. Svaki je čas, 
često, odlučan i mi se poslije uzalud kajemo, što ga nijesmo 
upotrijebili, 

— Isto se tako — reče Neda — često kajemo, što smo 
ga upotrijebili. S toga ie najbolja zlatna sredina. : 

— Dopuštam, da je to praktično, ali ja ne trpim polu- 
tanstva. Recite — skrene on naglo razgovor — jeste li kada 
ljubili?! 

—- Ne! — odgovori ona kratko i sigurno. 

— Ne?! Baš nimalo ne?! 

— Vi ne trpite polutanstva i s toga je suvišno i spomi- 
njati čežnje i blijede simpatije mlade, nezrele djevojke, pa 
stoga smijem ponoviti: ne! 

— Nikada? 

— Nikada. Uvijek sam bila ozbiljno zaposlena, pa nije- 
sam iz dosade zapadala u bespredmetne čežnje, a ni slučajno 
se nijesam ni na koga namjerila, tko bi u meni pobudio jače 
osjećaje nego što su najobičnija nagnuća čovjeka čovjeku. 

— Nijedan vam se nije toliko svidio, da biste pred njim 
Zadrhtali? 

Neda se malo nasmiješi i reče: 

— Ako vam ne budem na sve odgovarala, vi ćete me 
napasti. Ja počinjem pred vama drhtati. 

— Zbog čega? Bojite me se?! 

— Tako. Vi ste čudan čovjek. Hoćete da za tili čas za- 
vladate onim, koga uzmete na oko. 

— Ne bojte se. Hoću samo da se upoznamo. Ja sam 
naime vrlo mnogo ljubio, pa bih želio znati, da li ste i vi. 

— Ja nijesam. Nijedan mi se muškarac još nije toliko 
niti približio niti svidio, da bih mogla i pomisliti, da njemu 
za volju žrtvujem ljubav prema svojoj majci. 

— Vi ste sad rekli jednu veliku smiješnost. 

— Zašto smiješnost?! 

— Ako vam se to ne sviđa, onda recimo — nepromišljenost. 

— Oprostite, ali ja ne uviđam opravdanost ni jednog ni 
drugog izraza. 

— Bolje: vi ne ćete da uviđate — ispravi je on. 

— Hoću, gospodine Aniću, Uvjerite me i ja sam spremna, 
da se rado s vama složim. 

— Vi mi se dakle povjeravate?! 

— Ne jurite, gospodine, toliko u svojim zahtjevima! Tek 
sam vam priznala, da rado s vama govorim i vi već tražite, 
da vam se povjerim. U najmanju ruku mi smo od toga još 
vrlo daleko, a lako je moguće, da to ne ćemo nikad ni postići. 

— Sve bi žene morale biti trgovci i burzovni spekulanti 
— reče Roko i pripali cigaretu. — Za to imadu dosta duha. 

— Vi počinjete vrijeđati. 

— Ne. Ja sam samo iskren — odgovori on suho. 

— Molim vas, gospodine Aniću, ne budite takav — poče 
ona govoriti toplo kao bratu. — Mi se poznamo od osmoga 
prosinca, Otada smo se vidjeli samo par puta i izmijenili 
samo nekolike riječi, Još se pravo i ne poznamo, a vi nava- 
ljujete nekakovim zahtjevima tako, da vas ja nimalo ne 
razumijem. 

On je šutio i kuckao kažiprstom desne ruke po cigareti, 
da strese pepeo. 

— Mene baš to i zanima — reče on iza male stanke 
— da li ćete vi mene razumjeti ili ne. Šta mislite? 

— Na to vam još ne mogu odgovoriti — reče ona i uperi 
na njega pogled, od kojeg je zadrhtao i pomislio: 

— To je malko od onoga osmijeha! 

— Ja vjerujem, da ćemo se mi razumjeti, bilo prije, bilo 
poslije — reče on spuštenim glasom i zagleda se u njezino 
lice. — Jedno bih vas samo želio pitati. 

— Izvolite — reče ona. 

— Ne razumijem, kako vi ne možete dovesti u sklad 
ljubav prema majci i ljubav prema nekom čovjeku?! 

— Rekla sam vam, da to nijesam ni kušala, jer nijesam 
imala za to prilike. Dok sam išla u školu, bila sam zaposlena 
učenjem, a otkako sam u službi, imam i previše i posla i 
zadovoljstva s kućnim brigama i majkom, pa na besposlice 
i ne pomišljam. 

— Besposlicama vi to zovete?! 

— Oprostite! Svatko mjeri svojom mjerom. 

— Ako li je ta mjera kriva?! 

— Kad uvidimo, da je tako, mi ćemo je ispraviti — od- 
govori Neda i nasmiješi se. : 

Roko nije nikako mogao naći onaj osmijeh, što ga je one 
prve večeri ulovio na njezinim usnama, no osobito ga je ve- 
selilo, što je njezin svaki smijeh bio posve naravan, bez i 
najmanjeg truna umišljanja, namještenosti i prenemaganja. 
Prirodan, priprost i iskren kao žubor gorskoga potoka. 

— Ja vas uvjeravam — poče on — da se take dvije 
ljubavi dadu spojiti. Mislim, naime, ljubav prema roditeljima 
i ljubav prema dragom biću. Ja sam to iskusio. Ja bezumno 
volim svoje roditelje, a uz to sam mnogo, vrlo mnogo ljubio 
i druge — — — 

Roko ušuti. Šutjela je i Neda. 

— Vi me ne pitate, koga sam ljubio?! 

— To je vaša stvar, gospodine Aniću — odgovori ona 
mirno, gledajući preda se, 

— Ja vam ne vjerujem, da nijeste radoznali. 

— To niti ne morate, ali vas uvjeravam, da vas o tome 
nikada ne bih ispitivala. 

— Zaista ne biste?! 

— Ne. Ne bih, gospodine Aniću, nikada. 

— A zašto? To bi bilo teško pitanje i ja ga brišem — 
Teče Roko i zapali novu cigaretu. 

— Zato, što sam sretna, gledajući te uza se, što mi je 
dosta tvoja sadašnjost i što sam uvjerena, da je lijepa i tvoja 

prošlost — pomisli Neda i priguši svoje misli već u razvoju, 
bojeći se, da joj ne izmakne koja neoprezna riječ. 

' — Idemo! — reče ona, da prikrije svoju malu zabunu. 
— Već dugo ovdje stojimo. 

On istom sada primijeti, da stoje na Krvavome mostu 
pred izlogom male, neugledne trgovine starih knjiga, biljež- 
nica, papira i razglednica. Okrenuli su se licem prema izlogu, 
kao da nešto promatraju. 

— Idemo — ponovi on i, kako odmah pođe, nehotice 
se sudari s njome. — Oprostite, gospođice. Nijesam htio. 

Ona ne reče ništa, nego se izmakne na stranu i pođe. 
Ispred njih prođe trhonoša Matek i pozdravi ih. 


*& 


Kroz cijelu su Dugu ulicu išli šutke jedno kraj drugoga. 
Kad su došli na Jelačićev trg, Roko pokaže rukom jednu 
kuću i reče: 

— Tu gore stanujem. 

— Tako visoko?! — upita ona i pogleda prema trećem 
katu. 

— Da. Blizu neba. Kad ne bih stanovao visoko, onda bih 
tražio negdje u podzemlju. 

— Vi ne volite polutanstva ni u tome! — reče Neda i 
nasmiješi se. 

— Gospođice, vaš je smijeh divan! — šane Roko, i ne 
promišljajući, što će reći, jer mu se činilo, da njezin svaki 
novi osmijeh ima u sebi sve više i onoga prvoga, nezaboravnog 
smijeha. 

— Je li ono vaš balkon? — upita Neda, kao da nije čula 
njegovu primjedbu. 

— Moj balkon?! — priupita on i zasmije se. — Moj je 
balkon nedogledna provalija iz trećega kata u dvorište, a 
izgled mi je šaka neba, Ja nijesam ni od kuće naučen na 
balkone. 

Neda ne odgovori ništa, nego iza kratke šutnje opet 
upita: 

— Hoćete li danss mnogima u pohode, ako se smije 
znati? 

— Zapravo, morao bih ići na mnogo strana. Imam ovdje 
dosta rođaka i dobrih znanaca, ali — po svoj prilici, ne ću 
nikoga pohoditi. 

— Vi dakle ne volite svoje rođake?! 

— Držim, gospođice, da ćete dosta teško naći još jednoga, 
koji bi tako volio cijelu svoju rodbinu kao ja. I baš stoga, 
ja ih nikada ne pohađam, jer želim, da i oni mene vole, 

Neda ga začuđeno pogleda. 

— Što me tako gledate? Jasno vam je sve — je li? 

— Oprostite, ali vam moram priznati, da je to meni prije 
smiješno nego jasno. 

— Ito je dobro. Dakle: smijmo se! Ja sam uvjeren, da 
se vi poslije u ovakim zgodama ne ćete smijali, nego ćete 
reći: »Da. Jasno mi je« i time će stvar biti ugodno riješena. 

— Kako to mislite »poslije«? : 

— Mislim u budućnosti. 

— U budućnosti?! : 

— Da, da. U budućnosti... Doduše, velika riječ i može 
lako ostati bez sadržaja, ali ja se rado zanosim i kujem snove, 
jer me to jača i potiče na rad i ustrajnost. 

— Često je vrlo opasno, da se čovjek zanosi snovima, 
jer su oni varljivi. 

— Tako je, no ja bih se, skoro, usudio ustvrditi da se 
još nikad u životu nijesam iznenadio. Kad mi se nešto desi, 
bilo ugodno ili neugodno, ja osjećam, kao da sam to već 
jednom proživio. Poznato mi je i lako snosim... 

— Vi pjesnici imate bujnu maštu. 

— Molim vas, gospođice, nemojte me nikada više niti 
zvati pjesnikom niti brojiti među njih. Ja to nijesam, a ne 
vrijedim li ja sam gol — ne pomože mi hiljadu naslova. 

— Tako obično govore oni, koji žele da im se laska — 
Teče Neda i pogleda mu u oči. 

Roko stade. U lice mu udari krv. Nije ga još poznavala, 
Pa je to i nije smelo. S malim je osmijehom na usnama 
izdržala njegov mirni, duboki pogled. 

— Slušajte, gospođice — poče on — što ću vam sada 
Teći: Još ne znam, kako će se razvijati odnosi među nama, 

ali bez obzira na njih, ja ću vas zamoliti, da se držite jednog 
uvjerenja, kadgod vam nešto kažem, 
— Izvolite. Što će to biti?! 


— To vam je ovo: laskati vam ni lagati ne ću nikada. 
Kad nešto kažem, znajte, da je to moje puno uvjerenje. Isto 
tako ne trpim, da se sa mnom drukčije postupa. Takog sam 
roda i iz takoga kraja, gdje sve više vrijedi nego nedostojna 
prenemaganja i laskanja. 

: Sada je i Neda promijenila boju u licu, jer je razumjela 
njegovo crvenilo i reče tišim glasom: 

— Oprostite mi, gospodine Aniću. Ja vas nijesam kanila 
vrijeđati. 

— Molim, molim — reče on i nasmije se. — Mi se mo- 
ramo pomalo upoznavati. Što prije, to bolje. 

— Vi ste se uzrujali?! 

— To je istina, ali sam već sada dobre volje, kao da 
nije ništa ni bilo. Ja brzo zaboravim ljutnju, ali nikada ono, 
što jednom kažem. 

— Ni ja ne ću zaboraviti. 

— Ako tako bude, onda sam uvjeren, a možete i vi vje- 
rovati, da ćemo biti vrlo dobri prijatelji, 

— Ne ljutite se više? 

Ubrzo se rastadoše. U cijelom je tijelu osjećala neopisivu 
lakoću, kao da će poletjeti od nekog zadovoljstva i sreće. 
Nekoliko se puta htjela okrenuti, da pogleda za njim, da 
Vidi, da li je on stao, da je prati pogledom ili je otišao, no 
vazda se je u zadnji čas svladala, zatomila izvjedljivost i 
teško kucanje razigrana srca i žurno produžila put. U stan 
je stupila sva zadihana. 

— Nešto si se zadržala? — reče joj majka. 

— Da, majčice — odgovori ona. — Malo sam dulje bila 
u crkvi! 

Brzo se presvukla i spremila, da pomogne u kuhinjskim 
poslovima. Neko je vrijeme šutjela i mirno radila, ali dugo 
ne izdrža. Najednom ostavi posao, zasmije se, objesi se majci 
oko vrata i poče je cjelivati — — — 

Roko je otišao u kavanu »Bauer«, našao nekoliko dru- 
gova i sjeo k njima u društvo. Svaki je držao novine u ru- 
kama i buljio u njih. Roko nije htio ni pokušati da čita. 
Znao je, da bi bio nesposoban sastaviti najmanju rečenicu 
u logičnu vezu i malo više shvatiti tuđa umovanja. Podboči 
se na stol i zagleda se u Frankopansku ulicu. 

— Izvolite, gospodine Aniću?! — reče natkonobar Julijus, 
prilazeći k njemu i vadeći ubrus iz džepa, da obriše stol. 

Roko se poče smijati. 

I Julijus se je smijao, naslonio se srednjim člancima 
prsta desne ruke na stol i gledao ga. 

— Što se smijete, gospodine Aniću? — upita ga Julijus, 
koji ga tu dvori već dvije godine, — Nešto ste osobito dobre 
volje. 

— Smijem se, kako vi svi kao strojevi vadite ubrus, gla- 
dite njime stol, a gledate u gosta i pitate, što želi. 

— Što ćete?! Dužnost. Mora se... Bijelu kavu?! 

— Da. Bijelu kavu. Kao obično. 

— Jedna bijela s mnogo mlijeka, mnogo vrhnja, malo 
šećera! — poče vikati Julijus, čim se odmakao par koraka. 
Opet se obazre i nasmije se na Roku. On se uvijek smijao, 
kad je za njega naručivao kavu, jer je to vazda činio s istom 
formulom, koju ga je naučio sam Roko. 

— Jedna bijela s mnogo mlijeka, mnogo vrhnja, malo 
šećera! — ponovi Julijus, kad je došao pred široki kuhinjski 
prozor, nasloni se na njega i pogleda u Roku. 

— I obrok maslaca — vikne mu Roko i okrene se prema 
Ilici. 

— I obrok maslaca! — ponovi Julijus vrlo glasno, kao 
da cijelo kuhinjsko osoblje sjedi na ušima. 

Roko ustane, pođe prostorijama prema Frankopanskoj 
ulici i zađe u odio za igranje. Tamo nije bilo prenatrpano, 
kao što je to u redovitim danima, ali je ipak bilo zapo- 
sjednuto više stolova. Kod jednoga je sjedjelo njegovo sinoć- 
nje društvo. 

— Dobro nam došao, Aniću! -— viknuše neki skoro u 
jedan glas, dok se mnogi nijesu ni obazreli na njega, jer su 
karte bile zaokupile svu njihovu pažnju. 

— Bolje vas našao, gospodo — odgovori on, priđe k njima, 
Zagleda se u karte stare hiže i reče mu: — Ti se uvijek kartaš. 

— Nit mi star kašlje, niti nejak plače! — odgovori on. 
— Ako štogod ne zaslužim, imat će posla naš vrijedni Matek. 

Matek je bio gradski trhonoša, Zapravo »kraljevsko hrvat- 
ski sveučilišni trhonoša«, S akademičarima se već nekoliko 
godina toliko srodio, da je osobno poznavao svakog ugled- 
nijeg đaka, znao je njegove dugove, njegove ljubavi, njegove 
obiteljske prilike i rodno mjesto. Matek je znao sve i što on 
nije mogao izvesti, pred tim je stala i sva mudrost najstari- 
jih juratuša. Osjećao se kao član ili barem kao skutonoša 
sveučilišne omladine, 


— Dobar dan, Matek! — pozdravljali su ga đaci prvi, 
samo gdje bi ga spazili. 
— Sluga pokoran, gospon Jagodić, gospon Brkić — ili 


kako već bilo. On je svakom odgovarao po imenu, ako je 


akademičar prve ili druge godine, a koji su to sretno pre- 


plovili, Matek ih je pozdravljao s poniznim: 

— Klanjam se, magnifice! Kada ćemo, magnifice, demon- 
strirati? Već dugo nijesmo zdrmali reciprocitet našeg sve- 
učilišta. Trebalo bi malo. Ovdje, magnifice, strunusmo, a gore 
zaboraviše, da smo uopće živi. Trebalo bi malo... 

— Bit će, Matek, bit će. 

— Trebalo bi malo, magnifice! Naši ovogodišnji brucoši 
još i ne znadu, kako se na sveučilištu živi. Zapustiše se bru- 
coške večere, zanemariše se demonstracije i manifestacije, 
policija špijunira slobodno po sveučilišnoj zgradi, po našoj 
najvećoj svetinji, po našoj republici u ovoj tiraniji, 


— Čekajmo, jadan, Matek! — mire ga sveučilištarci. — 
Sve će biti. 

— E, gospodo, magnifice domine, bit će gaće, ali — kad 
će?! — odgovara Matek mudro i namješta svoju lulicu u zu- 


bima. — Ne valja ovako. Morate vi stariji... 

Po njegovu je govoru uvijek bilo jasno, da u pitanjima 
raznih sveučilišnih pothvata stavlja u jedan »rang« gospodu 
brucoše, gospodu marve i svoje gospodstvo. Kad bi se napio, 
a to je bilo vrlo često, neprestano bi vikao: »Živio reciprocitet! 
Apcug Madžari! Živila sveučilišna omladina!« 

Kad je koji sveučilištarac trebao novaca, nitko mu nije 
dobio u zalagaonici u Preradovićevoj ulici toliko, koliko 
Matek; kad je trebalo opraviti i krišom predati kitu cvijeća 
s malim, namirisanim pisamcem, Matek je bio siguran, da će 


46 


uspjeti kao tajni redarstvenik, a isto je tako bio siguran, da 
ga ne će uloviti ni redarstvenici ni gazdarica, kad je iz stana 
strugnuo u mrak sa stvarima gospodina juratuša, koji već 
nekoliko mjeseci ne plaća stanarinu. Matek je razumio tu 
muku i gospodina preselio na brzu ruku u drugi stan, a za 
par mjeseci opet u treći i tako redom. Tkogod je bio upisan 
na sveučilište, bez obzira na fakultet, za Mateka je bio — 
juratuš. Stoga je on poznavao i »naše lijepe juratuše u suk- 
njama«. 

— Raube blind! — vikne stara hiža tako glasno, da se 
Roko skoro preplašio, pa ga opomene: 

— Ne viči toliko. 

— Moram vikati. Vidim, da će Matek imati posla... 

— Hoće li preseliti tebe ili tvoj kaput? — upita neki iz 
društva i nasmije se. 

— Čini se, obojicu — odgovori on, udarajući kartom o 
stol, : 

Julijus reče Aniću, da mu je donio kavu, pa se on odmah 
udalji i otide k svome stolu. Namaže maslac na kruh, ogoli 
ga i počme jesti. Jedva je prvi komadić progutao. Mislio je, 
da će se njime udaviti. 

— Ne znam, koja mi je nesreća! — reče sam sebi vrlo lju- 
tito, ustade i otide u tamni, neugledni pregradak, gdje je 
smješten telefon, Bez krzmanja i promišljanja diže slušalicu. 
S centrale se je čula nekakova vika i buka. Jasno je razabirao 
ženske glasove. Čekao je možda jedan cijeli sat, da mu se tko- 
god javi, da ga upita, koji broj želi. Uzalud. Ne javlja se nitko, 
a buka svejednako traje. Svega ga obuze bijes i požali, što 
gospođice na telefonskoj centrali nemaju pred sobom hiljadu 
zvonaca, mjesto malih električnih žarulja, da im paklenski 
zazvoni, da zamuknu i ogluhnu. 

— Halo, halo! — poče beznadno vikati i već htjede obje- 
siti slušalicu, kad mu se javi tanki glas: 

— Halo! Nemojte, gospodine, toliko vikati, 

— Hvala, gospojice na opomeni. Stojim pred telefonskim 
ormarićem kao lud. Već sam se sav smrzao čekajući, da mi 
se javite. 

— Koji broj izvolite? — upita ona, smijući mu se u sav 
glas. i 

— Hvala! Nijedan — odgovori on, metne slušalicu na 
njezino mjesto i iziđe van. 

Sav se tresao od srdžbe. Da nije otišao od telefona, bio bi 
sigurno rekao koju neugodnu i uvredljivu onoj gospođici, koja 
možda nije ništa kriva i kojoj se već po smijehu osjeća, da 
je dobra duša, 

Dok se on povratio, dvojica su njegovih drugova počeli 
igrati biljara, a druga su dvojica sjeli k jednom malom stoliću 
kraj peći i igrala šaha, Sjeo je k praznom stolu i opet poku- 
šao piti kavu. Srkne jednom, srkne drugi put i — treći put 
metne šalicu na stol. Uz najbolju volju, ne ide, pa ne ide. 

— Julijus, daj mi još tri kocke šećera — zovne on i, 
kad mu ih donese, metne ih u kavu i poče miješati, vadeći 
svaki čas žličicu van, da vidi, je li se šećer već rastopio. Kad 
više nije opažao većih grudica, opet srkne nekoliko puta. Ne 
može. 

— Julijus, platiti! — vikne, ustane i obuče kaput. 

Kad je podmirio račun, natuče na oči crni šešir s velikim 
obodom, obuče rukavice, digne jaku na kaputu i krene niz 
Frankopansku ulicu. Nije pomišljao, kuda će ići, ali mu se 
nekako vrzlo po glavi, kao da će morati otići do Save, pa onda 
preko mosta, tamo još dalje. Možda otiđe na Kajzericu među 
Cigane. Samo da ide, da se kreće, da nekuda bježi... 

— Komu sam ja htio telefonirati? — upita se i istom se 
sada sjeti, kako je kao luda odletio k telefonu i tamo buljio 
u onu čudnu čarobnu kutijicu, pun bijesa i srdžbe na sebe 
samoga ili na gospođice kod telefona ili na neko neodređeno 
biće, koje možda, i ne postoji. Komu je uopće htio telefonirati? 
Nedi? Ne. Njoj svakako ne. Ona prije svega danas nije u 
uredu; zatim, on niti ne zna broj njezina telefona, a — na- 
pokon — on još nije nikad s njome govorio na telefonu, a 
sigurno ne bi mogao ni danas... Čini mu se, da je htio tražiti 
telefonski broj dra Krašića. Njemu je češće telefonirao, i bio 
je običaj, da uvijek pita, da li je illustrissimus kod kuće, prije 
nego bi ga pohodio. 

Dr. Krašić je bio njegov profesor od prvog dana sveuči- 
lišnih nauka i odmah ga zavolio, čim je nekoliko puta s njime 
razgovarao. Obično mu je govorio: »Mladi moj prijatelju!« 
uzimao ga ispod ruke i pripovijedao mu najraznovrsnije 
stvari. Anić ga je rado slušao, uvelike ga poštivao i bio mu 

odan. U svakoj i najmanjoj sumnji, prije svake odluke — 
vazda je volio posavjetovati se sa svojim umnim, velikim 
prijateljem. On mu je rado odgovarao i davao mu savjete 
tako uvijeno i oprezno, da je bilo nemoguće ne uvažiti ih i ne 
uvidjeti njihovu temeljitu neoborivost. 

— Vi lijepo govorite, illustrissime — reče mu Roko jed- 
nom zgodom — i vaši su dokazi tolike granitne snage, da se 
pod njima krše mnoga moja dosadašnja mišljenja i nazori. 

Dr. Krašić se samo smješio i gladio svoju dugu, srebrnastu 
bradu i skoro neopazice zadovoljno pomicao svojim gustim 
obrvama. U tom je času Anić neodoljivo osjetio, kao da stupa 
ruku o ruku s Jasnaja — poljanskim prorokom i težakom, i 
ako je među ovom dvojicom tako nepremostiv jaz u mišljenju 
i nazorima, da su slični možda jedino svojom vanjštinom. 
Kradom ga gledao i nastavio: 

— Moram vam priznati, illustrissime, da je meni žao 
mojih ruševina. To sam ja podizao u najdivnijim, najzanosni- 
jim časovima svoje mladosti, a sada se ruši, kao da je gra- 
đeno na pijesku. Jedna vaša riječ uzdrma temelje, a već 
druga ruši cijelu zgradu. 


— Neka vas to ne žalosti — odgovori profesor, — To ne 
znači, da ste vi loše i nesolidno gradili, nego da nijeste pozna- 
vali život. 

— Illustrissime, vi mene lijepo i obzirno tješite. 

— Nemojte žaliti — opet će on. — Nikada čovjeka iz 
onoga, tko u svojim dvadesetim godinama nije revolucionarac. 
To sam i ja bio. Sada sam star. Prošao sam i mnogo svijeta 
i mnogo jada i mnogo sreće i dosta godina. Kušao sam svakoga 
cvijeta i posve sam se smirio. Sad sam možda i nešto prevelik 
oportunist, prevelik kontrast vašem poletu. Ni to vas ne 
treba plašiti. Vi ste prenadaren mlad čovjek, a da biste mogli 


. postati mrtva truba tuđih ideja i premudar ste i preuviđavan, 


a da biste mogli ustrajati u nazorima, koji su nesposobni da 
Živu dulje, nego li traju godine mutiranja svakog mladog 
čovjeka. š 

— Važno je jedino to da radite, da vazda radite i vaše će 
Vas mjesto dočekati. Još sam vam samo htio napomenuti, da 
Vaše revolucionarstvo, koje je tvorevina samo vaše poletne 

mašte, i moj oportunizam, koji je produkt gologa života i 
teškog iskustva, spojeni u jednoj zdravoj, solidnoj retorti 
mogu dati vrlo lijepu smjesu. ; 

— Smjesu?! 
Pare Dobro. Taj vam se izraz ne sviđa. Recimo onda druk- 
čije: to bi dalo novu, zdravu biljku. 

— Vjerujem, illustrissime. Stoga vas rado slušam. 
: Dr. Krašić je redovito držao svoja predavanja od pet do 
šest sati poslije podne svaki dan osim petka. Iza toga je Anić 
s njime išao svaki put do njegove vile u Tuškancu. Inače, kad 
je što imao da pita, profesorov mu je stan bio otvoren u 
svako doba, bez obzira na vrijeme primanja, 

Možda je on to i sada htio telefonski Pitati, da li je illu- 

strissimus kod kuće i da li bi ga mogao primiti?! 

. Kad se Roko toga sjetio, stao je, zagledao se uz Samo- 
stansku ulicu kao da nešto promatra i čudio se, kako je to 
moguće, da njemu sada nije ni na kraj pameti, da govori 
sa svojim umnim prijateljem o svome nezadovoljstvu, o nekoj 
grozničavoj uznemirenosti, o besanici i potpunom duševnom 
rastrojstvu. Nije ni pomišljao, da mu se povjeri, da ga pita 
što bi tome moglo biti uzrok i što će raditi, da se smiri da 
opet može mirno nastaviti svoje nauke. 


EJ 


Laganim korakom pođe naprijed. 

Osjećao je, da je blizu teškoj, neshvatljivoj bolesti i da je 
bezuvjetno Neda uzrok svega tog nemira, no još mu je bilo 
toliko nejasno, da se svaki čas ponovno i već PO stoti put pi- 
tao: »Što mi je? Koji je uzrok mome nemiru? Koji mi je jad?!« 

Naglo zastane u hodu, turne šešir na ilj i 

potiljak, povrati 
se i pođe Samostanskom ulicom. Požuri korake, mašući ru- 
kama oko sebe, kao da se nekuda žuri. S Preradovićeva trga 
skrene desno u Preradovićevu ulicu, zatim zavije opet na 
«desno u Marovsku, pa udari prema sveučilištu. 
a. Pa da ja nijesam budala?! — reče sam sebi, povuče 
šešir posve na čelo, koje mu je bilo hladno kao led i skrsti 
ruke na leđima. — Lutam po ovoj studeni kao muha bez 

glave. Idem na sveučilište i obilazim oko njega na dva kilo- 
metra i opet se natrag vraćam, gdje sam već pet puta mogao 
biti tamo. Baš sam budala, Još samo trebam tražiti patent, 
da se ne bi našla koja veća budala od mene, 

— Sluga pokoran, gospodine Aniću! — prekide ga u mi- 
slima Matekov piskutljivi glas. 

— A, vi ste to! — trže se Roko i stade. — Dobar dan. 

— Trebamo li štogod, gospodine Aniću? — upita onaj i 
priđe k njemu kao vojnik, izvadivši ruke iz džepova. Na 
njemu su bile velike čizme, debele žute hlače i kratak zimski 
kaput. Oko svoje je crvene trhonoške kape s brojem omotao 
dugački zimski šal. 

— Vi uvijek na svome mjestu? — reče Roko, 


— Evo! Ja i »Obzor« ostajemo do svoje smrti na ovome 
ćošku. Trebate li što?! 

— Hodite za mnom, Matek. Nešto ćete me poslušati — 
odgovori Anić i pođe, a u isti čas mu opet sune mislima: — 
Zar to nije ludost nad svim ludostima?! Vučem siromaka čo- 
vjeka sa sobom bez ikakove potrebe. Zovem ga, da posluša 
mene, koji ne trebam nikakove posluge, kojemu smeta svatko, 
pa i rođena sjena. Za ovako ludilo više niti ne treba patenta. 
Preoteti ga ne može nitko. 

Brzim je koracima ušao u sveučilišnu zgradu i ne opa- 
žajući, da ga pozdravlja vratar iz svoje male gajbe i da go- 
spodin pedel bilježi na velikoj crnoj ploči imena onih aka- 
demičara, koji su dobili novce ili pakete. Nije mu bilo ni na 
kraj pameti, da pogleda, nije li možda štogod došlo i za njega. 
Zakrene lijevo u hodnik uzduž aule i, došavši pred poslovnicu 
Hrv. akademskog potpornog društva, lupi rukom u kvaku. 
Ona zaškripi, ali se vrata ne otvoriše, 

— Zaključano! — reče Matek. 

— Imam ja ključ — odgovori Roko, otključa i stupi u 
sobu, — Hladno je ovdje. 

— Nije loženo. Hladno je — ponovi Matek, zatvarajući 
vrata, 

Roko poče hodati gore, dolje po sobi, trljajući ruku o ruku. 
Matek je stajao postrance, vrtio kapu u rukama i promatrao ga. 

— Zašto sam ja ono vas zvao? — upita Anić i stade prema \ 
trhonoši. 

— Ja ne znam, gospodine Aniću — odgovori onaj i na- 
smije se. 

Neko nesigurno zakuca na vrata. 

— Danas ne ureduje potporno društvo! — vikne Roko 
jakim, srditim glasom i doda, kao da sam sebi pripovijeda: 
— Već je neki bijes tu! 

— Ja sam, gospodine potpredsjedniče — javi se iz hod- 
nika glas podvornika Žabeka, 

— Uđite — odgovori Roko i pozove Mateka, da sjedne. 
— Tu imate — reče mu — novine iz svih naših krajeva, pa 
možete čitati. 

Matek nije sjeo. 

— Dobro jutro im želim i sretne blagdane, gospodine 
potpredsjedniče! — reče Žabek, ulazeći i klanjajući se do 
zemlje kao trska. 

— Hvala, hvala, gospon Žabek — odgovori Anić, gle- 
dajući prema dvorištu. — Ja sam na zadnjoj sjednici predlo- 
žio vašu molbu, ali nije mogla biti riješena. Bilo je premalo 
gospode. Na svoju vam ruku ne smijem dati potporu. 

— Hvala, hvala im, gospodine potpredsjedniče, 

— Na idućoj će vam se sjednici podijeliti i nagrada i 
potpora. 

— Hva — hva — hvala — poče Žabek pentati i zaljulja 
se na nogama. 

— Ta vi ste, čovječe, opet kao batina pijani! — vikne mu 


Roko, okrenuvši se naglo prema njemu. — Kakav to izgle- 
date?! Poderan, blatan, neočešljan, nakresan — zar je to 
izgled čovjeka, koji je namješten na sveučilištu?! 

— Znaju, znaju, gospodin potpredsjednik — uzmuči se 
Žabek — nek se ništa ne srde. Nemam žene, da me redi, a 
ono malo rakije — — — Znaju, to je moje cijelo vese- 
lje — — — Nek se ne srde... Hoću li naložiti malo vatrice, 

da se ugriju?! 


— Ne treba — odgovori Anić mnogo mirnije i zagleda se 
u Žabeka. 

Bio je čovjek srednjeg uzrasta, u plavom izlizanom i 
savršeno nečistom kaputu. Jabučica mu na dugom tankom 
vratu ispala kao krumpir, prosijeda mu kosa raskuštrana kao 

i otali čarane gužvice i 
logov grm, brkovi se smotali u nekakove za ane ci 
Žavirili u usta kao gladni psi u kuću, a zemljasti obrazi i 
čelo puni brazda kao uzorana njiva. . 

— Dakle — reče Roko već posve smiren — ono malo 
rakijice, to je vaše sve veselje?! ž . 

— Jest, gospodine potpredsjedniče. Nemam žene, nemam 
djece — to mi je sve — — — Bi'li naložio malo vatrice, da se 
ugriju? : 

a g Ne treba, Žabek. Hvala. Možete ići. Ja vas ne trebam. 

Duboko se nakloni i otklima van. =" 

— Ne znam, kako se čovjek može tako gadno napiti?! — 
reče Anić i pogleda Mateka. : 

— Baš se je nakitio već rano — odgovori trhonoša i 
nasmije se. ud : X 

— Istina-Bog, Matek, vi mu se ne možete rugati. I vi 
rado potražite čašici dno. , : 

Ne rugam se ja. Znam ja dobro, što je to! Ja volim, 
kad vidim pijana čovjeka, i žao mi je, što i ja nijesam, jer 
znam, da je sretan. 

— Ja sam vas nešto trebao?! — — — 

— Jeste. Pozvali ste me ovamo. ; 

Anić se još nije bio odlučio, što će s Matekom, kamo li 
će ga poslati, a mora mu dati, da nešto zasluži, kad ga je 
već doveo. 

— Poznate li vi gospodina Janka Frketića? 

— Je li onoga, što je nekidan obrijao brkove? — — — 
upita Matek. 4 

— E, dragi! Mnogo je njih nekidan obrijalo brkove, 

— Onako, malo pošiknut u leđima, skoro je uvijek s vama 
i čini mi se — doda Matek, smješeći se — voli gospođicu 
Milicu, a ona voli vas nego njega. 

— Ivi to sve znate?! “ x , 

— Kako ne bih, gospodine Aniću?! Stariji sam ja od naše 
najstarije stare hiže. Matek vam — reče on ponosno — stoji. 
na svom ćošku, stisne ruke u džepove, a lulicu u zube, pa se 
tobože ne brine ni za što, a sve vidi i čuje — ri Poznam 
ja dobro gospodina Frketića, samo, eto, do sad nijesam znao, 
kako se zove. 

— Sad znate i to. Ž o 

— Sad znam sve. Jede tu u menzi kod gospođe Jurić. 

— Tako je. U podne ćete ga čekati i i 
: pred menzom i predati 
mu jedno pismo. Ako ga slučajno ne nađete, am oo i 
ostavite ga kod gospođe Jurić, neka mu ga ona preda 
— Zar vi ne ćete doći na objed? — upita Matek. 
sko o. Z a Skupi ruke u Pregršt, nekoliko puta 
3 Pero i papira, pa napisa kratko pi i 
ga Mateku. Ovaj pozdravi i pođe. : AV 
— Čekaj još malo — reče Roko i dade mu napojnicu. 
aa Hvala, gospodine Aniću — nakloni se Matek. — Ja 
znam, da vi mene ne ćete zaboraviti. Nekidan ste mi kad je 
ono bila naša akademska zabava u Kolu, dali, da zaslužim više 
nego u deset drugih dana. 
— Stoga ste se onako napili — je li?! 
— Pa — — — nasmiješi se Matek Čini mi 
a 1 . — Čini mi se, da s 
>. dobre volje svi, koji smo radili oko zabave: i sPpoda iz 
odbora i — gospoda iz posluge. i 
Trhonoša se udalji uz veseo, sretan smijeh 
— Blago njemu — pomisli Roko ne ičući 
s . 0, pomičući se s mjesta. 
zr sretan samo, kad se napije; Žabek nema doka jer 
€, a jer nema reda, nem ' j b 
š ka PA. I a zadovoljstva, a da bude 
Nemarno ustane i ode van. 
— Gospodin Anić gospodin Anić! i 
e tospodi ić, nić! — vikne vrata 
njim, kad je bio već na vratima. Povrati se. — Imate Boina 
pismo — reče vratar i pruži mu ga. 
Roko pogleda adresu. | 
— Od roditelja — poznade po neurednim i i 
potezima svojega brata. : E o tenata 
Nije ni pomišljao otvoriti 
i ga, nego ga metne u džep i 
Udari Frankopanskom ulicom prema Ilici. Kad je došao 
do kavane Bauer, izleti preda nj stara hiža i skoro vikne: 
— Slušaj, Roko! | 
*— Izvoli?! 


Molim te, gdje ću te naći večeras u sedam sati? 
— To ne znam. Zašto?! 
— Da ti vratim Pet kruna, koje ćeš mi I ; 
S . je ćeš mi sada ; imiti?! 
— reče stara hiža posve ozbiljno. Rajnom 

— Pet kruna?! ' 

— Da. Znam, da imaš. Nemoj se kušati izmotavati. Znam, 
da imaš. Opuljali su me do gole duše. 

Da ga se riješi, da mu ne dosađuje, Roko se maši u džep 
i pruži mu petokrunaš bez ijedne riječi. 

— Večeras sigurno dobiješ, a ako te ne nađem večeras, 
onda sutra — utvrdi stara hiža i umače u kavanu za kartaški 
stol. 

Roko pođe uz Ilicu i otide u svoj stan. 


šk 


.Matek je dočekao Janka i predao mu pismo. Janko ga 
je pročitao, smotao i opet ga odmotao i počeo čitati. 

— I napokon će svršiti u ludnici ili u Savi. Njegova 
stvar! — — — 

Kad je došao u menzu, našao je oko stolova samo desetak 
drugova. Više ih nije ni očekivao, jer su ostali bili otišli 
svojim kućama. 

— Gospodo — reče im on — naš je potpredsjednik bole- 
stan. On vas moli, da oprostite, što ne može danas biti kod 
zajedničkog objeda naše tužne obitelji. Sve vas pozdravlja, . 
želeći vam sretne blagdane i dobru zabavu. Ujedno mene 
ovlašćuje, da ja, kao jedini odbornik potpornoga društva, bu- 
dem domaćin mjesto njega. Mamica je priredila dobar objed, 
a Roko se još jučer pobrinuo, da se dovalja u njezinu smočnicu 
bačva od nešto preko dvjesta litara vina, pa će se nekako 
preživjeti. : 

— Šta je Aniću? — upita stara hiža, koji je također već 
tu bio. ' 


— Bolestan. 
— Kako bolestan, kad sam prije jednog sata bio s njime?! 
— Bolestan, pa eto — odgovori Janko. — Evo pisma, 


gdje mi to sve piše. Poslao mi ga po Mateku. 

— Daj, da vidimo — povikaše neki. 

Janko se maši u džep, da će ga izvaditi, no u zadnji se 
čas nečemu dosjeti, malo se smete i reče: 

— Dopustit ćete, gospodo, da ne pripovijedam stvari, koje 
nijesu istinite. »Neki mi se vrag skvrsio« — kaže — »pa ne 
mogu doći. Moram leći«. Eto. To su njegove riječi. 

Kad je djevojka donijela juhu, odmah je rasprava preki- 
nuta i zaboraviše na Roku, Janka je to veselilo, jer se je 
neprestano bojao, da će na njega navaljivati — sve iz kome- 
dije — da im pokaže pismo. On je osjećao, da to ne bi učinio 
ni za što na svijetu. Podrhtavao je pri pomisli, kako će lijepo 
provesti današnje popodne i čuvao se kao pred živom vatrom, 
da Pita, koja će biti svrha i koje posljedice te zabave. Glavno 
je, da ide, da se miče, pa će se već nekuda doći. On je sve 
vrlo rado podvrgavao najstrožem rasuđivanju i rasčlanjivanju, 
često je s trpkom ironijom govorio i o sebi i o drugima i o 
svemu, što ga okružuje, smijući se pritom mefistofelski glasno 
i slatko. Uza sve njegovo oštro promatranje, zdravo prosuđi- 
vanje i bezobzirno kritiziranje on se nije mogao odvažiti, da 
kravatu zaveže drukčije nego ga je naučila njegova prva 
gazdarica, kad je stupio u peti razred senjske gimnazije, i nije 
mogao ni zamisliti, da bi se on, muškarac, mogao pred svijetom 
toliko poniziti, da ide ispod ruke s kojom ženom, pa bilo to 
i sa svojom. 
jav a Šta je voda, vrag ih vodao, kao da je slijepa?! — znao 
je govoriti, kad je prve parove vidio. Sad se već navikao 
to gledati, ali nije dopuštao, da bi i on to mogao raditi. 

Brkove je obrijao samo stoga, što ne može pustiti, da 
rastu kao u njegova oca ili u našega gospodina Žabeka, a ne 
d& mu se, da ih svaki dan redi, Uvijek se šišao do kože, na- 
glašujući, kako žali, što ne može iznajmiti ili ostaviti u ro- 
potarnicu svoje tijelo, da ga se tako riješi i da se oslobodi 
muke oblačenja, obuvanja i pranja. Sa ženama je rado govorio 
samo onda, kad im se mogao rugati i ismjehivati ih, dajući 
svakoj boljoj znanici ime kojega domaćega ili stranog lista. 
Kod koje je vidio, da je »redakcija solidnija« — kako je on 
govorio — toj je davao ime uglednijega lista, a koja je »pri- 
mala u redakciju svoga jezika svakoga protjeranog četvrto- 
školca gimnazije«, dobivala je ime kakvog krajcaraškog pi- 
skarala. 

Koji su ga bolje Poznavali, primjećivali su, da mu je 
aa riječ, kad se sastane s kojom ženom, pa bila tko mu 

ago: 

— Što je novo? Udaje li se koja?! 

Ako ga je tko ukorio zbog te neuglađenosti, on se samo 
nasmiješio, metnuo ruke u džepove i lagano dobacivao: 

— Ne ću da kome krnjim njegov ugled. Žene su novinar- 
ski ižvještajni zavodi, pa niti one imadu prava, da se srde, 
kad ih pitaš za novosti, niti ja imam prava, da im oduzimljem 
taj naslov. 

S tim je svojim nazorima štedio samo dvije žene. Jedna 
je bila njegova drugarica iz djetinjstva i iz klupa pučke 
škole, Maca, kćer nekog trgovca iz njegova rodnoga mjesta, 
a druga je — Milica. On i Maca su se voljeli, no ona je slučajno 
bila zaručena za nekog kotarskog pristava, a Janko je bio 
prelijen, da stupi među njih i da već samo jednom riječi za- 
vazda raskine taj proračunani posao majčica i tetica, pa se 
povukao i lijepo govorio o Maci. Milica je njoj posve slična 
i stoga se Janku svidjela. S njom se.je rado zabavljao; bilo 
mu je drago da joj gleda u velike crne oči i držao je, da bi 
bilo i neumjesno i glupo, a i prenaporno, da se srdi stoga, 
što ona voli njegova prijatelja Roku i što mu govori prija- 
teljski »ti«. . 

Nije nikada namjerno tražio priliku, da se s njom sastane, 
ali kad mu se pružila takova zgoda, bio je vrlo veseo. Stoga 
je bio zadovoljan s Rokinom bolešću i nastojao, da o njoj kod 
objeda više ne govore, samo da ne bi njegovi drugovi zahti- 
jevali, da im pokaže njegovo pismo. On im ga ne bi bio po- 
kazao. i 

Dok se je ta mala Čačka obitelj gostila, Roko je obučen 
ležao na krevetu u svom stanu. U cijelom je tijelu osjećao 
veliki umor i potpunu klonulost, ali fizičkim bolovima nije 
bilo ni traga. Ležanje mu nije dugo prijalo i on sjede na 
krevet, digne desnu nogu na bedrenicu i nasloni glavu. : 

Mnogo je časova u životu svakog čovjeka, kad ništa drugo 

ne radi, nego kopa, traži, ruje i juri za stvarima, koje će ga 
ražalostiti, koje će ga što više mučiti, koje će mu se neodo- 
ljivom snagom upiti u mozak i srce i tamo mu sisati krv i 
snagu. I mi uživamo u tim mukama, točno ih ispitujemo, da 
ne bi ostao sakriven koji kutić boli, koji trunak čemera, i 
Patimo, patimo do kraja, uzdišući, — što smo nesretni, Svaki 
osjeća uzvišenu ljepotu bolova, ali ujedno po nagonu nastoji, 
da ih se riješi i oslobodi. : 

Roko je to znao i jasno je osjećao, da je on baš sada u 
tim časovima, kad čovjek traži muke rafiniranom preprede- 
nošću, a nagonski bježi od njih, zadavajući sam sebi nove 
rane osjećajem, da ne može uteći i — očajava. 

— Pomozi, Bože! — reče gotovo glasno i ustade. — Ne 
ću očajavati. Drugi bina mom mjestu mislio, da nitko nije 
sretniji od njega, a ja se svijam pod rođenom glupošću kao 
zmija u procjepu. Ne ću očajavati! — ponovi, prođe nekoliko 
puta po sobi, a zatim sjede k stolu i uze pandektarno pravo, 
da uči. Otvori na sreću i poče čitati: 

»Brak je pravno priznata veza između muža i žene, u 
svrhu potpune zajednice. života. To je, po svojoj naravi 
prirodno-etičan odnos, ali kao veza, koja odgovara 
pravnom poretku i koju pravo priznaje, to jepravni odnos 
od velike važnosti. Rimsko se pravo, istina, uzdržava od da- 
vanja pobližih odredaba u pogledu uzajamnih dužnosti bračnih 
drugova, koje potječu iz etičke prirode braka, ali — — —« 
ali oni će to svi i sami pogoditi bez odredaba. rimskoga prava 
— reče Roko, prolista dalje i opet uhvati nasumce čitati: 

»Izjava, da nasljednik prihvaća naslijeđe cum beneficio 
inventarii, nije nužna po L. 22. 8 2. 12. cit., ane pomaže — — —« 
tebi, moj Roko, da čitaš ova slova, kao da ih tobože razumiješ. 

Čitao je dalje, kao da je i to napisano u njegovu udžbeniku, 
zatvorio ga, metnuo na stranu i dohvatio drugu knjigu, koja 
mu je prva došla pod ruku. Po omotu poznade, da je uzeo 
djelo Tome Carlyle-a, »Raditi, a ne očajavati!« Listao je, i tu 
i tamo zagledao malo pozornije, pa opet dalje listao, dok na- 
jednom ne zastane, široko otvori oči, kao da se nečemu čudi 
i počne pozorno čitati, razmišljajući o svakom slovu. Po ne- 
koliko se puta povrati i opet isto čita: 

»Ne zaboravi, da živiš. Tvoj život na zemlji nije isprazan 
san, nego uzvišena činjenica. To ti je sve, čime možeš stupiti 
pred vječnost. Dano ti je samo jedno vrijeme kušnje i 


drugotise ne će pružiti nikada više. Ne gubi vrijeme tobož- | 


njim »upoznavanjem samoga sebe«, nego znaj, na čemu moraš 


raditi, i na tome radi kao Herkul« — — — 

Anić ostavi knjigu, ustane, metne ruke u džepove, poče 
hodati po sobi, neprestano ponavljajući: »—— — — znaj, na čemu 
moraš raditi, i na tome radi kao Herkul — — —« Čudio ge je, 


kako tu izreku nije prije našao, i ako je tu knjigu već bio pro- 

čitao. Većina nas ima knjiga u svojim ormarima koje pročita i 
ne opazi; koje uopće niti ne pročita i koje pročita onda, kad 
nije bilo vrijeme, da se čitaju baš te knjige, a ne neke druge. 
Malen je broj knjiga, koje pročitamo u njihovo pravo vrijeme 
i koje dobro opazimo. Najobičnije se čita uopće stoga, što je to 
potrebno, da se u društvu može govoriti o piscima i da se ne 
misli, da nijesmo dovoljno obrazovani, a napose u posebnim 
slučajevima se čita, da se vidi, hoće li se »sretno svršiti«, 
hoće li se »njih dvoje uzeti«. Istina, Roko nije tako čitao, jer 
je on osjećao, da se knjige ne tiskaju zato, da se može u dru- 
štvima sipati sa šupljim naslovima nepoznatog sadržaja i da 
papir kupi prašinu po stolovima i ormarima. Uza sve to on 
uviđa, da i sam preleti preko mnogo stranica, araka i knjiga, 
koje istom poslije, naknadno mora otkrivati kao neke uklete 


tajne. 
»— — — — znaj, na čemu moraš raditi, i na tome radi 
kao Herkul — — —« 


Te su mu se misli neprestano motale po glavi i on se nije 
usudio zapitati se, da li zna, što mora raditi, nego je — sve 
kao u nekom snu — izvadio iz ormara salonsko odijelo, metnuo 
ga na krevet, sjeo i počeo se svlačiti. Kad je već uzeo u ruke 
crne hlače, da ih obuče, ustane, opet objesi sve u ormar, a 
izvadi novo, plavo odijelo i to obuče. Zašto je on to učinio, 
to ni sam nije znao. Kad je bio gotov, isprazni džepove starog 
odijela i sve premetne u novo, a da nije niti gledao niti mislio, 
što radi. Odmah iza toga obuče zimski kaput i pođe van. Zao- 
krene u Dugu ulicu i pođe žurnim koracima. 

— — — Znaj, na čemu moraš raditi, i na tome radi kao 
Herkul — — — 

Anić je razmišljao vrlo mnogo, a još više osjećao, ali 
nikako i još nikada nije mogao zaključiti, što je zapravo 
njegov poziv. Mnogo je razmišljao o budućnosti i vidio kon- 
ture svih mogućih događaja u svome budućem životu; zanosio 
se najvećom srećom, u što je skoro neprekidno vjerovao, ali još 
nije mogao odrediti, kojim putem mora poći do te sreće, do te 
nasmijane budućnosti. Stoga se često opažala u njegovu radu 
ovelika rascjepkanost. Osjećajući svoju sposobnost, nije znao, 
da je obuzda, da joj udari međe, nego ju je raskošno trošio na 
školski i književni rad, na pisanje političkih i socijalnih čla- 
naka, na skupštine, na zabave i ljubavi. Svoju je snagu rasi- 

pao na sve strane i zbog te velike zaposlenosti nije dospio, 
da se pravilno razvija, težeći određenom cilju, i sada, kad mu 
je pala na leđa neočekivana kušnja, on pada u vrućicu, m jesto 
da se mirno odluči, odabravši ono, što odgovara njegovoj 
naravi. 

U životu nije nikada patio, a kad je mislio, da je nesretan, 
kad je u malodušnim časovima zamišljao sebe kao ukletog 
viteza, uzrok je bila samo ljubav. Ona je resila njegovu mirnu, 
skladnu sreću, no ona je ujedno bila ono jedino, što ju je 
gdjekada mutilo. 

Prvi put se zaljubio u trećem razredu gimnazije, drugi, 
treći i četvrti put u petom razredu, peti put u sednom razredu, 
a šest put — — — možda sada, Ni s jednom svojom izabra- 


nicom nije progovorio riječ ljubavi, a da nije bio odlučio, da ' 


s njome provede cijeli život. 

— Istina, ja sam pravio lude osnove — govorio je češće 
— i nijesam nikad pomišljao na njihovu neostvarivost, ali ja 
to ne žalim. Naučio sam mnogo. Ti su me snovi očuvali ulice 
i noći. Uvjeren sam, da sve moje bivše drage imadu na mene 
samo lijepe uspomene i da ne žale vrijeme, što su ga sa mnom 
provele, kao što ga ne žalim ni ja. 3 

Sa svojom se petom izabranicom, s »Jelom, lijepih uvo- 
jaka« — kako ju je on zvao — posvadio već pred godinu dana, 
a posve su se raskrstili prije nekoliko mjeseci. Bilo mu je žao 
i činilo mu se, kao da je to već doživio negdje prije. Dugo 
se zavlačio njihov posvemašnji prekid uz različite neugodnosti, 
pa nije ni osjetio, kako se privikao na to, da je više ne voli. 
Iznenadio se, kad je jednoga dana opazio, da više ne nosi u 
srcu onu, s kojom je kanio putovati do groba. Sada su mu opet 
u duši oživjele te uspomene i on se trudio, da ih se otrese, 
misleći, što mora raditi. Jasno je pred sobom vidio sve svoje 
moguće putove i sada je trebalo samo da se odluči, da svoje 
sile upravi k jednome jedinstvenom, nesloženom cilju. 

— To je ono! — pomisli nenadano i usitni korake. — 
Sad ja znam, što moram raditi, samo treba naći prave putove. 

Kad je došao na Cmrok više Sofijina puta, povrati se 
žurnim koracima u grad. 

— Treba je još dobro ispitati — mislio je — dobro je 
Prorešetati, ispipati narav i nagnuća, pa ako odgovara, onda 

raditi, raditi kao Herkul! — — — Ona je lijepa, ona je mila, 
ona je dobra, čini se, da je i plemenita — — — O, kad bi 
bila kao moja majka! — — — Ali — uzalud joj ljepota, ako 
nije plemenita, ako nije velika duša. 

— Što Bog dade! — ohrabri se, protrlja ruku o ruku i 
sjeti se Milice i njezina poziva na sastanak. Nije razumio, 
zašto ga može trebati. Da se ne radi o ljubavi, o tom je bio 
siguran, jer ona zna vrlo dobro, da je on ne voli. Češće su o 
tome govorili posve otvoreno. Ona je bliza rođakinja go- 
spođe Jurić, pa su se tamo upoznali, čim je Anić došao na 
sveučilište. Brzo se sprijateljio s njezinim bratom, pa onda 
i s njom. 

Milica je starija od njega. Pravilna je i vrlo lijepa uzrasta 
i lica. Oči su joj velike i crne kao dvije bezdane tajne, a lice 
crnomanjasto, kao da ima nešto ciganske krvi. Kad su već bili 
dobri prijatelji, ona se jednom posve zaboravila, gledajući u 
njega, pa mu reče: 

— Kako su tvoje oči lijepe! 

— Jeli?! — reče on i nasmije se. 

— Da, Roko. Ja bih za tako lijepe oči dala sve na svijetu. 
Kad bi ti bio moj — — — 

— Draga moja, već se davno druga utopila u njih — 
prekide je on u riječi. 

— Kad bi bio moj brat — — — 

— Od bratstva nemaš ništa. Ti se udaš, brat se oženi i 
vi ste rastavljeni. Brak je jedini, koji veže do smrti i koji 
posve usrećuje. : 

— Ja se sigurno ne ću nikad udati. 

— Zašto ne? Zašto se ne bi udala?! 

— Osjećam tako. Tko se u mene zaljubi, taj odmah umre 
ili inače nastrada. 

— Milice, ne budi smiješna. 

— Nijesam, Roko, smiješna. Ti ne znaš, kakva je moja 
sreća, 


61 


— To je zaista smiješno, Budi sretna, da se udaš što kas- 
nije. Bit ćeš s tim bolja žena. 

On joj je opširno pripovijedao o svojoj Jeli i kad su se 
njih dvoje posvadili, ona je tugovala zajedno s njime, gleda- 
jući ga velikim, vlažnim očima. Ti su pogledi molili, obožavali, 
zaklinjali i sestrinski iskreno ljubili, a Roko ih je razumio i 
žalio, iskreno žalio svoju dobru prijateljicu. 

— Tko je, Roko, svemu tome kriv? — upita ga ona. 

— Ja, Milice. Samo sam ja kriv. 

— Nijesi, Roko. Nije moguće da si ti kriv. Ti si odviše 
plemenit, da bi je mogao izigrati, a odviše si miran i promi- 
šljen, da bi mogao učiniti slučajnu pogrešku, 

— Velim ti, Milice, da sam ja kriv svemu. Jela je dobra 
i plemenita djevojka. 

Ima ljudi, kojima je suđeno, da uvijek vole, da svakog 
vole i da njih malo tko voli. Milica je bila takve sreće. Nije 
krila svojih osjećaja prema Aniću, a uza sve to se nije moglo 
opaziti, da je na Jelu ljubomorna. Ona se je prije oduševlja- 
vala za nju zajedno s Rokom i s nekom drhtavicom slušala 
njegove snove, a poslije ju je žalila i ljutila se na nju. Osim 
malo jačeg usplamsaja očiju nije se na njoj moglo opaziti, 
da se ona čemu nada ili da što želi. Ostala je i dalje mirna i 
dobra Rokina prijateljica, želeći mu, da što prije nađe dje- 
vojku, koja će ga usrećiti. 

— Zašto ti to želiš? — upita je on. 

— Ti si rekao, da ne možeš živjeti bez ljubavi, pa si sada, 
sigurno, nesretan. 

On nije ništa odgovorio, 

Kad se sad svega toga sjeti, više mu je nego jasno, da 
ga nije zvala na ljubavni sastanak, Na stvari mora biti nešto 
drugo. Postao je radoznao. Pogleda na sat. Već pet. Mrak 
se spustio. Po ulicama -zapaljene svjetiljke. Uz najbolju volju 
više ne može stignuti. Uza sve to, u nekoj slutnji, okrene 
niz Demetrovu i Mesničku ulicu. Može joj biti žao, što nije 
došao, a nije isključeno, da se radi o važnoj stvari. Djevojka 
mu se smilila i osjeti je blizu kao rođenu sestru. Išao je 
žurno kao vjetar. ' 

— Isključeno je, da su još u Tuškancu, ako su uopće 
još skupa — pomisli on i otide ravno u Ilicu. Išao je laganije 


62 


m 


i pozorno se ogledao na sve strane. Nije ih mogao nigdje 
opaziti. Mislio je, da su se već davno rastali. Nastavio je 
put sve do Jelačićeva trga, pa se opet povratio drugom stra- 
nom ulice. Možda ih je mimoišao, nije ih primijetio u silnoj 
gomili svijeta, koji je ispunjao Ilicu. Kad je došao do Gun- 
dulićeve ulice, netko ga zovne. 

On se okrene, pogleda prema kestenjaru i žurno pođe 
tamo. Milica su mu i Janko išli u susret. 

— Hvala Bogu, što te vidim! — reče ona i pruži mu 
ruku. — Je 1 ti bolje?! 

— Oprosti, Milice, što nijesam došao — odgovori on. — 
Sad mi je već posve dobro, pa sam izišao, da te sosa, 
Kako ste proveli popodne?! 

— Ph! — reče Janko. — Malo pripovijedali, malo šutjeli, 
a najviše žalili, što ti nijesi došao. Već mi je, brate, bilo 
dosta, 

— Nužno smo te trebali — reče Milica — pa smo stoga 
govorili koješta, što je dosađivalo gospodinu Frketiću. 

— Hoćeš li doći na večeru? — upita Janko. 

— Hoću. 

— Dobro da znam. Sad idem kući, da malo upočinem, 
pa ću doći i ja. Sve će ti drugo pripovijedati gospođica 
Milica. Klanjam se. Do viđenja. 

Skine šešir i otide. 

— Joj, Roko, što je to čudan čovjek! — reče Milica, kad 
je Janko otišao. — Cijelo je vrijeme psovao žene, napadao 
ljubav i brak, a uza sve to gleda u mene zaljubljeno kao 
mačak — — »Poslao me — kaže — Anić« — — — 

— Dobar je on čovjek — — — 

— Nemoj se ljutiti, Roko, al ja te nijesam ništa trebala. 

— Zašto si me onda zvala? 

— Trebala te je jedna moja prijateljica. Ili — ne baš 
prijateljica. Tako — dobra znanica. Silom je htijela još noćas 
da je s tobom upoznam. 

— Po noći se nerado sastajem sa ženama. 

— Htjela je — nastavljala je ona, kao da nije čula nje- 
govu primjedbu — da vas odmah upoznam. Ja se nijesam 
usudila, bojala sam se, da ćeš se ljutiti, pa sam najprije 

došla, da vidim, kakve si volje. Budući da si bio neraspolo- 
žen, molila sam te za sastanak. Hoće svakako da se s tobom 
upozna. 

— Što me treba? 

— Možeš slutiti! Sviđaš joj se. Ja sam joj već rekla, da 
si u pitanju žena posebnih nazora, ali joj nijesam mogla od- 
biti molbu, da vas upoznam. 

— Zašto bi joj to, Milice, odbijala?! Svako novo poznan- 
stvo, jedno novo iskustvo. 

— Ja sam mislila, Roko, da te to ne će veseliti — reče 
ona tiše tugaljivim, skoro plačnim glasom. 

On to odmah opazi i bi mu žao, ali se ujedno sjeti, da 
joj ne smije dopustiti, da se u njezino dobro srce uvuče ka- 
kova uzaludna nada, i reče: 

— Zapravo, mene to niti ne veseli. Ravnodušno mi je, 
jer su mi sve žene jednake, koliko gdjekoju ne volim, recimo, 
kao sestru. A, tko je ta tvoja znanica? 

— Zagrepčanka je, a uči ljekarništvo u Beču. 

— Uh! — uzvikne Roko, — Goni mi do sto sreća te učene 
žene! Dosta mi ih je, brate, do sitosti. 

— Ne budi takav. Zar žena ne smije učiti? 

— Ma smije, zašto ne, ali, daj ti sebi zamisli Ksantipu 
sa Sokratovom mudrošću. To ti je da ostaviš rođenu kožu i 
utečeš u nepovrat. 

— Ja znam, da ti tako ne misliš. 

— Neka ti bude. Možda i ne, ali stoji, da ne volim te 
učene glave, iako dopuštam — 

— Slušaj! — prekide ga Milica u riječi. 

— Izvoli. 

— Kad nijesi došao, dogovorili smo se, da večeras pri- 
redimo sijelo kod tete Jurićeve. Doći će ova moja znanica 


— ime joj je Anica — i ja i još nekoliko tetinih i mojih 
rođakinja. Biti će nas mnogo. Samo i ti moraš doći. 
— Doći ću. 


— Bit će to lijepo. Vi ćete tamo večerati kao obično, a 
mi ćemo u drugoj sobi. Ili, ako bi i ti htio s nama. Mene 
bi to veselilo. 

— To ne može biti. Da nije Božić, da ne moram biti ne- 
kakav jadni domaćin uime potpornoga društva, još bi išlo. 
Ovako — nikako, 

— Meni bi bilo drago, kad bi mogao. Svi smo svoji. Ti 
poznaš sve moje rođakinje i one tebe vole. 

— Uzalud govoriš. To ne može biti. 

— Kad ne može, ne može — — — Poslije večere :će teta 
pozvati sve vas k nama. Htjeli smo, da bismo skupa večerali, 
no poslije smo se predomislili. Mnoge bi .se stidjele, pa ne 
bi jele. 

— Ja jamčim, da se s moje strane ne bi stidio nijedan. 

— E, ali ja ne jamčim za svoje. Neka bi se stidjela, a 
nekoj bi stale oči na kojemu lijepom dečku i tako bi mnoge 
ostale gladne, pa se ne bi mogle dobro zabavljati. 

— Sve si ti to lijepo, Milice, zasnovala — reče on — a 
pitanje je, da li će tvoje zvanice uopće doći?! 

— O, dragi moj, to ti nije nikakovo pitanje. Teta je već 
opravila momka, da sve pozove, a k njoj svaka mamica rado 
pušta svoju kćer. Znaš, ima ti tu malo i računa: misle ma- 
mice — tamo su sve mladi juratuši, može se koji i zagledati, 
pa se pucica usrećiti, a zla se opet ne boje, jer znadu, da je 
teta stroga. Ne brinu se, kad ćemo doći kući, jer kad smo 
kod tete, onda kod nje sve i noćimo. Teta gotovo sama, a 
mjesta ima, posteljine ima, pa napravimo cijeli cirkus. Samo 
ti dođi stalno. 

— Hoće li doći i ta tvoja Anica? 

— Ta, čovječe, naravno. Najviše radi nje to i priređu- 
jemo. Kao luda je za tobom. Vrlo je lijepa i obrazovana. 
U nju se može svatko lako zaljubiti. 

— Pustimo to, a pripovijedaj mi, što ti je Janko go- ' 
vorio, 

— Jao, ne bih ti to, moj Roko, ponovila za cijeli svijet. 
Priznajem mu, da je on vrlo pametan i čestit čovjek, ali je 
neizdrživ. On sa svojim dosjetkama, naprosto, ubija kao 
batom. | 

— Krivo mu činiš. 

— Naprotiv. Ja sam gotova, da priznam sve njegove 
dobre strane, ali je kao ljubavnik i kavalir jedinstveno ne- 
spretan. K tomu je još cijelo vrijeme zijevao. Veli: »Zima i 
dugo vrijeme. Oprostite, što zijevam. Mora to biti«. 

— Ima pravo. Što mora biti, mora. Dobar je i plemenit, 
Milice, Nemoj se-njime igrati. Ne odbijaj ga. 


5 Budak; San o sreći I. pa 


— Ne govori tako. Nijesi ga trebao ni poslati k nama — — 

— Njega sam poslao, jer ja nijesam mogao doći na sa- 
stanak, pa da uzalud ne čekaš. Uostalom, želim ti samo dobro, 
a ti radi, kako znaš. 

Nije ništa odgovorila, nego ga je samo nepomično gle- 
dala velikim vlažnim očima. 


* 


Zabava je tekla u punom jeku. 

Roko je morao na Miličinu želju otići još prije večere 
među njezine uzvanice i upoznati se s onima, koje ga nijesu 
poznavale. To su bile samo Anica i njezina majka. 

Anica je omalena, debeljušasta žena, bijele puti i keste- 
njaste kose. Lice joj je toliko lijepo, da ga može svatko dugo 
gledati i voljeti. Kad je Roko stupio pred nju, oči su joj 
sijevnule i zatreptali mišići u desnom obrazu. 

— Ja vas već dugo poznam — reče mu ona. 

— Vi mene? Osobito sam počašćen, gospođice. 

— Da. Poznam vas po vašim djelima. Krasno pišete. 

— Sigurno ste čitali moju pripovijest, kako je muha pu- 
tovala u Pariz i što je sve doživjela? — reče Roko i na- 
smiješi se. 

Nasmije se i Milica i sve njezine rođakinje, koje su po- 
znavale svaku i najmanju njegovu stvarcu. Anici je već bilo 
na vrh jezika, da reče — »jesam«, no taj je smijeh smete, 
malo pocrveni i propenta nešto nerazumljivo. Roko je bio 
zadovoljan, što ju je ulovio na prvom skoku i brzo skrene 
razgovor na nešto drugo. Malko ga je iznenadilo, kad je opazio 
i na Miličinu licu tračak zlobnoga veselja. Očito joj je bilo 
drago, što je već na prvom susretu s Anicom doživjela ne- 
uspjeh ta lijepa djevojka, zbog koje se je mrzla cijelo poslije 
podne i koju je pozvala večeras samo za to, da se s njime 
upozna, da mu se svidi i da ljubakaju. 

— Tebi je ono bilo milo? — reče joj on poslije nasamu. 

— Ne, Roko. Nije mi bilo drago — odgovarala je ona, 
ne osjećajući ni sama, da joj preko usana prelazi neistina. — 

Ljutilo me je, što te kuša predobiti laskanjem. Ona tebe još 
ne pozna. Znala sam odmah, da to tebi ne će izmaći. 

Janko je cijelu večer šutio kao mramor. Oko dugoga je 
menzinog stola — kamo su se bili svi preselili — sjedjelo 
mnogo njegovih prijatelja, dosta poznatih djevojaka i neko- 
like njihove znanice i njihove majke, gospođa Jurić, Anica i 
njezina majka, ali ga svi skupa nijesu mogli razigrati. 

— Slučajno mi moj genije danas spava — odgovarao je, 
kad su ga pozivali, da pjeva, da štogod pripovijeda ili da se 
s ostalima igra. Iz njegova ga mira ne bi bilo pomaklo sto- 
tinu poluga i kolotura, Zavukao se u svoju jaku kao Diogen 
u bačvu, gdjekad se smiješio, pogledao na sat, tamburao 
prstima po stolu i šutio. Sigurno nije izrekao cijelu večer 
pedeset riječi. 

Roko je bio neočekivano dobre volje. Nekako je osjećao 
svoje prvenstvo i kao da ga je bezobzirno izrabljivao. Pred- 
lagao je samo takove igre, u kojima se mnogo ljubi, kao: 
padanja u bunar, pošte, zaloga na najraznovrsnije načine. 
Sve i ondje, gdje nije bilo mjesta ljubljenju, on ga je spretno 
upleo, a drugi prihvatili. Oko jedanaest sati su već igrale i 
starije gospođe. Igrali su svi osim Janka i gospođe Jurić; Njih 
su dvoje pomalo pili, ona mu pripovijedala cijelu povijest 
svojega života, a on se pretvarao, kao da je pobožno sluša. 

Mlađarija se u igri razišla po sve četiri velike sobe. Bilo 
ih je u svim kutovima i sa sviju se strana čulo šaputanje. 

— Da upalimo svijetlo i u drugim sobama? — reče neka 
starija gospođa gospođi Jurić, 

— Bježi, jadna, duše ti! — odgovori ona. — Što se bojiš?! 
Najveće će zlo biti u tome, ako se djeca kradom poljube, a bez 
takog im zla i ne daj, Bože, živjeti. Ne trebaš se bojati. Po- 
Znam ja sve ove svoje juratuše, kao da su mi rođeni. 

. Gospođa se zadovoljila odgovorom. Moguće je, da joj 
Je i bilo glavno samo da umiri glas savjesti zabrinute mamice. 

— Ti još hoćeš da njega volim?! — prišapće Milica Roki; 
kad ju je izvadio iz bunara bratskim, toplim cjelovom. 

— Koga da voliš? 

— Frketića. Ti to od mene zahtijevaš?! 

— Ne zahtijevam, Milice. Ja te samo upozoravam, da je 
On čestit čovjek i da će biti dobar muž. 


87 


— Ne govori, Roko. To si mi morao reći, prije nego sam - 


tebe dobro upoznala. 

— Ne budi smiješna. Ti znaš, što ja mislim. Volim te 
kao sestru, a to je upravo toliko, da ti mogu iskreno željeti 
mnogo sreće, ali ti je ne mogu dati. 

— Ja od tebe, Roko, ništa više i ne želim. Meni je to 
dosta, 

— To je zavaravanje. Tako se to tebi, Milice, samo čini i 
jednom ćeš vrlo žaliti na mene, a ja ne ću biti kriv. Bit će 
to prije ili poslije, jer naše prijateljstvo više nije naravno. 

— Vidiš, Roko: to je utvara, što ti govoriš. Zašto bih ja 
na tebe žalila i zašto nije prirodno naše prijateljstvo?! 

— Velim ti da nije, jer baš po samoj prirodi ovakova 
mješovita prijateljstva traže nešto više, nego li je to puka 
bratska ljubav. Prije se ili poslije neugodno raspadaju ili se 
mora ići dalje, mnogo dalje. Razumiješ li me? 

— Razumijem, Roko — prošapće ona i čvrsto mu stegne 
ruku. — Roko, ja tebe volim i stoga ću biti jaka. Ti se ništa 
ne boj i radi slobodno, štogod hoćeš. 

— Draga moja, to su samo lijepe riječi. 

— Pusti me, da barem u njima uživam! — reče ona ispre- 
kidano, na mahove, opet mu stegne ruku i uteče od njega. 

— Ne budi samo tragikomična — reče on za njom, na- 
mjerno, e da bi se na njega rasrdila. Osjećao je, da je to 
potrebno, jer je ona očito sve više i više zapadala u ljubavne 
sanjarije. 

Skupili su se svi oko stola, da se malo odmore, da po- 
kvase suha grla i zapjevaju. 


— Živio gospodin Anić! — reče Anica visokim glasom i 
podiže čašu. 
— Živio Roko! — prihvatiše svi u jedan glas, a on kra- 


dom baci pogled na Anicu i opazi; kako su njezine oči užarene 
i prikovane na njega. Kucne se s njom. 


— Da ne živi sam — javi se Janko, kad se stišala vika 
i zveket čaša — neka ga Bog poživi s onom lijepom djevojkom 
u crnini! 

Udarac! Tajac i muk, a onda m pitanja: 

— Djevojka u crnini?! 

— Koja je to?! 

— Živjeli mladenci! 

Roko se smiješio. 

— Lijepo od tebe! — reče Milica i na silu skupi usnice 
u mali osmijeh. — I preda mnom si tajio! 

— Ja još nemam što tajiti. 

— Ali ćeš poslije imati?! 

— Ja ne znam. Možda. 

— Čestitam ti, Roko — reče opet ona. — Sad mi je istom 
jasno! 

— Što ti je jasno? — upita on, kao da ništa niti ne sluti. 

— Vidjela sam te s njom, a poznam je još otprije. 

— Bravo! — rekoše neke gospođe, otimljući se za riječi. 
— Sad nam gospodin Anić više ne može reći, da nema što 
tajiti. 

— Nemam, gospođe. Zaista, nemam što tajiti, ako vi ne 
znate što više nego ja, i onda mislite, da ja tajim. 

— One svakako moraju znati više nego ti! — dobaci 
Janko i jako zatambura prstima po stolu. 

Razumjela ga je samo Milica i dobacila mu ljutit, skoro 
prezriv pogled. Roko je to dobro opazio. 

— Bit će miraza — je 1 te, gospodine Aniću? — upita 
neka između gospođa. 

— Na to još nijesam mislio. Na to uopće ne mislim. 

— E, dragi gospodine, važno je to. Ne može se živjeti 
od ljubavi. 

— Ova sigurno ima za svoju kćer dvije, tri bijedne hi- 
ljade, pa se već sada veseli, kako će usrećiti i obuzdati svoga 
jadnog budućeg zeta — pomisli Roko i već htjede to izgovoriti, 
no svlada se u zadnji čas i zaključi, da je pametnije iskapiti 


.čašu vina, nego uludo trošiti riječi. To odmah i učini. 


— Miraz je sporedna stvar — javi se Anica. — Glavno 
je, da je žena obrazovana, da shvaća ozbiljno život, ukratko 
— da je emancipirana. 

Roko je pogleda i glasno se nasmije, 

— Vi se smijete, gospodine Aniću?! — reče Anica. 

— Da, gospojice. Glasno se i slatko smijem — odgovori 
on, ne skidajući pogleda s njezina lica. 

Imala je pravilno prorezana usta i lijepe crvene usne, 
koje su bile uvijek malo naškubljene kao na cjelov. Neko su 

vrijeme oboje šutjeli i gledali se. Oči su im gorjele. Sjedjeli 
.su jedno kraj drugoga i češće se dodirivali posve nehotice. 
Tako je barem Roko mislio, Anica je možda mislila drukčije. 

Malo pomalo je ostalo društvo zaboravilo Roku i njegovu 
lijepu djevojku u crnini, pa počelo pjevati i zabavljati se 
u grupicama. Jedina je Milica neprestano motrila Anicu i 
Roku, ali nije mogla čuti njihov razgovor, jer je sjedjela 
dosta daleko od njih. 

— Zašto mi se smijete? — upita Anica. 

— Zato, što ponosno zahtijevate od žene, da bude eman- 
cipirana. 

— Pa, zar se vi s time ne slažete?! 

— Što više! Samo na svoj način, Ja zahtjevam, da se 
emancipira od pomodne gluposti, od nedostojnog oponašanja 
svega, što se nudi našim ženama po trgovinama, parfumeri- 
jama i drogerijama kao atrakcija prvoga reda, krijući svoju 
golu prostotu francuskim imenom i njemačkim podrijetlom. 
Ja zahtijevam, da se emancipira od nedostojnog umišljanja, 
da se cijeli svijet okreće oko njezine suknje i oko njezina 
namazanog lica. Ja hoću, da se emancipira od besposlenosti i 
besplodnosti, pa da skinem pred njom kapu, da joj dadem 
u svojoj kući mnogo veća prava nego li ih zahtijevaju sufra- 
getkinje, da joj priredim raj na zemlji. Tako ja zamišljam 
emancipaciju žene, a vi to nijeste mislili i stoga sam se 
smijao. 

— Čudno je to vaše zamišljanje. 

— Ali — istinito. 

— Nije, gospodine Aniću. 

— Jest, gospođice. Meni svagdanji život daje pravo. Ja 
poznam mnogo dama, koje su se zanosile tom pomodnom 
emancipacijom, a napokon su poželjele tihu, zadovoljnu obi- 
telj. Žena može biti sretna samo s onim mužem, koji joj 
imponira, a imponira joj samo onaj, koji je tjelesno i pogo- 
tovo duševno jači od nje. Sad, ako ona zbilja želi sretan brak 
i ako nađe njegove putove, ona mora neizbježivo doći na ideje 
onakove emancipacije, kako je ja zamišljam. 

— Vi, dakle, mislite, da znate putove k sreći? 

— Malo čudno pitanje. Dobro! — Našao sam te putove. 

— Mislite?! 


70 


— Još malo, pa ću vam reći, da ne samo mislim, nego i 
vjerujem. aa X 

— Blago vama. Pitanje je, da li ćete moći ići tim svojim 
putovima. 

— Reći ću vam ovo: ja sam ponosan, što sam slobodan 
kao ptica i meni je jednako, da li ću, idući za svojom voljom, 
dospjeti u raj, u tamnicu ili na vješala. 

— A zapreke, koje vas čekaju?! 

— Kažem vam, da ne predam pred njima. Ja ću ih uvijek 
znati ili porušiti ili preskočiti. 

— Što će biti, kad dođete k tome svome umišljenom cilju? 
Ja već uviđam, koji je. 

— Veseli me, što uviđate. Kad k njemu dođem, bit ću 
savršeno sretan barem jedan čas. Pit ću iz prepune čaše, 
pa makar odmah iza toga propao. 

— Znate li vi, gospodine, što je to tajna bolest? 

Roko je začuđeno pogleda. Tako pitanje nije očekivao. 
Nasmije se i reče: 

— Naglašujem, da je ja još nijesam imao, ali znam što je. 

— Vi me krivo razumijete. Ja mislim na ljubomoru, koja 
je mnogo opasnija od onoga, na što vi mislite. “ 

— Oprostite — ispriča se Roko. — Zaista vas nijesam 
razumio. 

— Molim, molim. Mene to ni najmanje ne smeta. Dru- 
govi smo, sveučilištarci, pa možemo raspravljati o svemu, Samo 
sada nijesam kanila o tome govoriti. Htjela sam vam napo- 
menuti ljubomoru, koja je redoviti pratilac svih brakova, a 
napose onih, u kojima je lijepa žena. E 

— Neka vam bude, gospođice. Vaša opažanja mogu biti 
i točna, ali vjerujte, da ja nemam vremena misliti o tome, 
kako će mi žena ljubakati s drugima i kako će mi se izne- 
vjeriti. Moj je život preskupocjen, a da bih mogao dopustiti, 
da ga ljubomora istoči kao crv suho drvo. U tom ima možda 
i umišljanja. Neka. To je moje uvjerenje, 

— Već sam prije rekla, da je to tajna bolest. Spočetka je 
ne opažate ni sami, iako ste već posve zaraženi, i pred drugima 
je kušate kriti i spočetka i poslije uvijek. Zbog toga, kako 
ona dolazi, teško se je od nje braniti, a čim ona negdje dođe, 
odatle sreća odmah odlazi. oo 

— Vi ne umujete loše, ali u mom slučaju ipak ne vrijedi. 

— Vi previše vjerujete u sebe. 

— Dopuštam. 

— Što će biti, ako vi dadete povoda, da vaša gospođa 
bude ljubomorna? 

— Držim, da je to isključeno. 

— Oho, dragi gospodine!? — začudi se ona i reče tako 


glasno, da su se mnogi na njih ogledali. — Vi ste zaista. 


čudna pojava, koja živi u posebnom svijetu svojih teorija bez 
obzira na krutu zbilju. 

— Varate se. Ja i te kako pazim na tu krutu zbilju, ali 
na ovako dalekosežne zaključke smijem srnuti samo zbog toga, 
što na one tričave, neznatne sitnice svagdašnjega života, koje 
se obično preziru, pazim s toliko strogosti, da je gdjekada 
teško, vrlo teško i meni samome. Kad su mi sitnice u redu, 
ja se ne bojim za velike stvari. 

— Iz toga još ne slijedi, da vaša buduća ne će biti lju- 
bomorna. 

— Slijedi. Ja sam već toliko smiren, da ću moći ispitati 
njezinu narav, prije nego je uzmem. 

— To je obična fraza. 

— Može li se to kada ostvariti?! 

— Može samo onda, ako se slučajno namjerite na takvu 
narav, koja vama odgovara. 

— Ja ću se na nju namjeriti. Ja sam je našao, 


— Čestitam! — reče ona i nasmije se. 

— Hvala! 

— Vi primate čestitku?! 

— Da. Ja je primam! — odgovori on čvrstim glasom i 


slučajno baci pogled na Milicu, Ona je neprestano jednako 
sjedjela kao mramorni kip i gledala u njega i Anicu. Roko 
brzo svrne pogled na drugu stranu. 

— Što će biti, ako vi dadete povoda, da vaša sretnica 
bude ljubomorna? — upita Anica opet. 

— Ponovno vam kažem, da je to nemoguće, Vi čete reći, 
da je i to ludo umišljanje, ali ja ipak ostajem pri svojoj 
tvrdnji. 

— Svaku tvrdnju mogu dopustiti. Zanima me, na čemu 
je osnivate? 

— Na to vam mogu lako odgovoriti. Slušajte: ja sam već 
uvidio, da ja mogu vazda sa. svoje strane dati svakome ono, 

što od njega zahtijevam za sebe. To ću moći najsavršenije 
činiti prema ženi, koju ljubim, i to je prvi uvjet, da ona 
ne bude imala povoda za ljubomoru. Drugi je, možda još važ- 
niji, taj, što ja nikada ne ljubakam, nego uvijek samo ljubim 
i ustrajan sam do legendarnosti. 

— Blago vama dvoma, a meni dopustite, da i dalje 
sumnjam. 

— Molim. Ne dajte se smetati. Uostalom, najlagodnije 
živu oni, koji načelno sumnjaju u sve, jer ni prema čemu ne 
osjećaju obveze, 

— Ja bih gotovo spadala među njih, jer sumnjam u 
mnoge stvari, što ste mi ih rekli. 

— Izvolite ih samo reći. 

— Nešto ste nagoviještali o svojoj čistoj ljubavi — reče 
ona posve spuštenim glasom, kao da će mu šaptati. — Ja u 
to ne sumnjam, nego vam, jednostavno, ne vjerujem. 

— Koliko se sjećam — odgovori on — ja to nijesam nago- 
viještao, nego vi to dobro pogađate, a ja vam se samo pri- 
družujem. 

— Zar ste vi zbilja toliko jaki?! — upita Anica i upilji 
u nj rastaljen pogled. — Vjerujete li vi, da biste mogli izdržati 
kušnju? 

— S vama — je 1i?! — uzvrati Roko i vragoljasto se 
nasmije. 

Ona nije dospjela da mu odgovori, jer su gospođe na 
nju navalile, da otpjeva koju bečku pjesmu. Nije se dala 
dugo nagovarati. Imala je ugodan, širok alt, a pjevala je 
s mnogo čuvstva i razumijevanja. 

Kad je svršila, svi su je burno pozdravili klicanjem i 
Pleskanjem ruku, kako to obično biva u mladim i razigranim 
društvima. 

— Daj sada ti nešto, Milice — reče gospođa Jurić. 

— Oprostite, teto, zbilja mi se ne da — odgovori ona 
dosta tihim glasom. — Voljela bih, da drugi pjevaju, a da 
Ja samo slušam. 

Prihvate i ostali da je nagovaraju. Ostala je pri svome. 

— Ne daj se, Milice, toliko moliti — reče Roko. — Daj, 
Zapjevaj nam štogod. 

— Zar i ti to želiš? — upita ona i pogleda ga dugim 
Pogledom, 

— Da, Milice. Daj, molim te. : ja 

— Dobro. Zapjevat ću jednu našu narodnu. : 

— Lijepo! — reče jedna gospođa. a Kod tebe manje 
vrijedimo mi svi skupa nego gospodin Anić, Dobro, da zna- 
m lijepo! ihvatiše i drugi 

— Vrlo lijepo! — prihvatiše : 

Ona nije ništa odgovorila, nego se posve okrenula prema 
Roki, čelo podbočila rukom toliko, da zasjeni oči, i miran, 
dug, netremičan pogled uperila u svoga prijatelja. Iza toga je 
drhtavim glasom otpjevala ovo: 


»Teško meni, nigdje nikog nemam: 
Nemam brace, nemam ni sestrice, 
Nemam vojna, koji će me branit, 
Nemam oca, koji će me hranit — 
Teško meni sada i do vijeka. 


Da se mlada za tvrd kamen latim, 
I on tvrd bi suzom prosuzio; 

Da se mašim procvjetale grane 

I ona bi usahnula s tuge — 

Teško meni sada i do vijeka. 


Oj, oj, gdje si, nesuđeni dragi, 
Draži meni od života moga?! 

Dođi, dođi, poljubi me jednom, 

Pa da mlada u sunovrat skačem, 
Nek se ne zna, da sam sretna bila, 


Oj, oj, dođi! Dođi, dođi, dragi moj« — — — 


Milica je pri svršetku svoje tužne pjesme zapala u takovu 
drhtavicu, u takovu ekstazu, da je Roko sav strepio od straha, 
bojeći se, da će napraviti kakovu nepromišljenost. ion opa 
je pjevala mirno, tiho kao svećenica ukletoga hrama, ali što 
je dalje pjevala, to je bivala sve nemirnija. 


— Jesi zadovoljan, Roko? — reče ona s usiljenim mirom, 


odiže ruku i otvoreno mu se zagleda u oči. | 
: Svi su počeli hvaliti osim Roke. On joj nije mogao odgo- 
voriti, jer se počeo bojati i sam za sebe, Nikada još nije čuo, 
f ( 

da je netko tako pjevao, tako iskreno, tako bolno i čeznutljivo 
kao što je to sada otpjevala ona. 

— Idemo padati u bunar! — vikne on, kao da želi nadvi- 
kati valove svojih osjećaja, i ustane. 

— Idemo, idemo! — pristanu svi. 

— Prva pada — nastavi Roko — gospođa Jurić. 

Stara mamica nije prigovarala. Smiješila se, otišla u 
drugu, tamnu sobu, počela jadati, kako pade i propade i po- 
ziva gospodina Frketića, da je izvadi. Kad su to ostali čuli, 
opet podignu viku i nastade smijeh. 

— Zna gospa, što vrijedi! — reče Janko, ustane, brišući 
tobože usnice rukavom i otide u drugu sobu. Za čas je prasnuo 
cjelov, kao da netko plaši vrapce. Gospođa je došla, oblizu- 
jući se i uzdišući: 

— Ah, što je slatko! 

Janko pozove Milicu. 

— Ne idem! — reče ona tiho, pristupivši Roki. 

— Ne pravi, Milice, komedije — odvrati on. — To bi 
bilo ružno od tebe. 

— Jao, Roko! Zaklinjem te, ne budi takav! 

— Ako ne ćeš, ja idem smjesta kući, 

Ona ga mjesto odgovora pogleda vlažnim očima i ode 
u drugu sobu. 

Kad je iza toga pozvala gospodina Mrđelića, staru hižu, 
da je izvadi, Roko se u prvi čas začudi, a odmah mu iza 
toga bi drago. — To je pametno i oprezno! — pomisli on i, 
kad se vratila, pomiluje ju nježnim bratskim pogledom. Či- 
nilo se, da ga je ona razumjela i da ju je to zadovoljilo. 

Mrđelić je pozvao Anicu, a ona Roku. Kad je on već 


= pošao, ona poviče: 


— Ne, ne. Ja sam se prevarila. Vadi me gospodin Frketić. 


— To ne ide! — poviču svi u jedan glas. — Kad se 
jednom pozove, ne smije se više mijenjati. 

— Ja sam pozvan! — reče Roko i poleti k njoj. 

— Ne, ne. Ja sam se prevarila! — poviče ona opet i uteče 


kroz sobe. Roko odleti za njom. U mraku ju je jedva nazirao. 
gi su ostali u prvoj sobi i smijali se. 
— Dok vi nju izvadite — reče gospođa Jurić — ja ću 
Opet propasti u bunar. 

Igra se nastavi. Kad su ono dvoje doletjeli već skoro na 
kraj četvrte sobe, Anica se naglo okrene i baci mu se oko 


vrata. Grčevito se uvije oko njega i stane ga cjelivati. Roko | 


je podigne u naručaj i položi je na divan. Ona mu se sva 
pripustila i upila se u njega. Anić se nekako riješi njezina 
zagrljaja i stane nad njom. Čas je mirovao u grobnoj tišini, 
a zatim se izmače za dva koraka i reče posve hladno, ozbiljno 
i odmjereno: 


— Idemo, kolega! Nastavimo igru. Izvoliš li moju ruku?! a 


Anica naglo skoči, poravna uvojke kose, što su joj pali 
na oči, uzme ga pod ruku i bez i jedne riječi pođe uza nj. 
Među ostale su stupili sa smijehom na usnama i očima, Ona 
je prikrila svoju meobičnu uzbuđenost s toliko prepredene 
vještine, da ni Roko nije mogao na njoj opaziti nikakove 
promjene, 

— Pomirili se — je li? 

— Evo! Morala sam se pomiriti — odgovori Anica. 

— Znala sam ja — reče gospođa Jurić — da vi ne ćete 
uteći mom zlatnom gospodinu Aniću. 

Roko priđe k Milici, pa joj tiho reče: 

— Jesi li se umirila? 

— Jesam. Sada sam posve mirna — odgovori ona i na 
silu se nasmiješi. 

— Nijesi trebala ono pjevati. 

— Ti si želio. 

— Jesam, ali ne ono. 

— Ništa ne bih bila mogla pjevati tako iskreno kao onu 
pjesmu. Sada mi je lakše. 

— Vidiš, Milice: ja sam tebi rekao, da se čuvaš, a ti 
nijesi vjerovala. Ja sam odmah opazio, što te je uzrujalo. 

— Nijesi. Čini ti se. 

— Jesam. Prenerazilo te je, kad si čula o lijepoj djevojci 
u crnini. 

— Meni nije žao — prošapće ona. — Meni je drago, što 
ćeš ti biti sretan. Ja je dobro poznam. Ona je vrijedna, da 
bude tvoja žena. Mene to veseli. 

— Ma, dobro. Meni je drago, da ti o njoj misliš tako 
lijepo i da se veseliš našoj sreći, ali ta tuđa sreća ne smije 
tebe ubijati. 

— Krivo mi, Roko, činiš. Mene ne ubija ta sreća, nego 
me boli, što si preda mnom tajio, da si sretan. To me tako 
grozno boli — — 

— Čovječe, ja ti nijesam mogao još ništa pripovijedati 
samo stoga, što se još nijesam ni na što odlučio. Nedu po- 
znam istom nekoliko dana, što je svakako premalo, a da bih 
smio na tim kratkim opažanjima praviti zaključke za cijelu 
budućnost. Ja zasada uviđam samo to, da je ona vrlo čestita 
djevojka i da nije namiguša, ali mi je nepoznato još stotinu 
sitnica, koje moram proniknuti. 

Roko se, pripovijedajući, maši u lijevi džep svoga ka- 
puta. Prsti mu zapeše za nešto meko i neobično. Osjeti, da 
je nekakova bilina i izvadi je van. 

— Aha! — reče jedna gospođa, koja je to opazila. — 
Sad ga imamo! U džepu nosa njezine ruže. 

, Kad je te riječi čula Anica, odmah pritrči bliže i spa- 
zivši kiticu uveloga cvijeća, problijedi i nepomično se zagleda 
u njega. 

pse Varate se, gospođo. Nijesu to njezine ruže — odgo- 
vori Roko i nemarno baci cvijeće prema peći. — To sam 
negdje dobio, a da više ne znam ni gdje ni kada ni od koga. 

h Anica se primakla k peći tobože posve slučajno i ne- 
hajno, opet kao slučajno podigla cvijeće, nastojeći, da to nitko 
ne primijeti ili barem, da ne bude napadno. Ipak to Roki nije 
izmaklo. Bilo mu je odmah sumnjivo, čim je opazio, kako 
stoji i prestravljeno gleda čas u cvijeće, čas u njega, no sada 
mu je bilo sve jasno, pa reče: 

— Sjetio sam se, gospođo, otkle mi cvijeće. 

— Jeste li?! 


— Jesam. Dobio sam ga sinoć u kavani, ali ne znam od 
koga, jer mi ga je donio pikolo. 

Cijelo vrijeme nije skidao pogleda s Anice, koja se po- 
Vukla iza ostalih i gledala, da im se oči-ne sastanu. Osjećala 
je nekakovu drhtavicu po cijelom tijelu i nije znala, da li 
je to sve slučajno, da li je Roko, zaista, iskren ili odvratno 
gadan, zloban i neuglađen. * 

»Pijmo, rujna vinca pijmo« — — — 
zapjeva ujedamput Mrđelić, stojeći kraj stola, i podiže punu 
čašu u vis. Drugi se skupiše oko njega, prihvatiše čaše i 
pjesmu, kucnuše se, gospođe većinom samo okusiše, a ostali 
iskapiše. Posjedali su oko stola. Anica je sjela na posve pro- 
tivnu stranu od Roke, a isto tako i Milica. 

— Gospode, umudri ih! — pomisli on. — Daj im, da 
dođu k sebi, da ja s tim lakše ostanem pri sebi. 


— Drago mi je — reče gospođa Jurić — da se napokon ' 


razigrao i gospodin Mrđelić, 

— Draga moja mamice — odgovori on — sudbina je 
svih nas starih hiža, da smo čudnovati i svojeglavi ili, pra- 
vilnije, mi i jesmo prastare hiže baš stoga, što smo takovi. 
Mi ne znamo, zašto živimo, pa ne znamo ni izrabiti život. 
Ne znamo ga rasporediti, a kako je s cijelim životom, tako 
jeu malom i s pojedinim danom, 

— Vi to samo tako govorite — reče gospođa Jurić, zaista, 
samo da nešto reče. 

— Ne govorite, gospođo! Barem ste me vi mogli dobro 
upoznati u ovo desetak godina. Vidite: ja uvijek zakasnim. 
Zakasnio sam s rođenjem, jer sam se rodio, istom kad mi je 
otac spao na niske grane; zakasnio sam sa svojim pohodom 
na sveučilište, jer sam ovamo došao, kad su došli spremniji 
i stroži profesori; zakasnio sam na večerašnju zabavu, jer 
sam se, evo, za nju čestito zagrijao istom sada, kad se već 
moramo razilaziti. Svugdje zakasnim, a samo i jedino ne ću 
zakasniti, da umrem. Pobrinut ću se, da tu ne budem zadnji. 

Nitko nije točno razumio njegovih riječi, pa su svi šutjeli 
i slušali ga, odmarajući se i smišljajući, što će raditi poslije 
toga. 

— Nama ne treba mnogo — nastavljao je Mrđelić — pa 
da budemo sretni ili nesretni. Dosta je jedan lijep ili mrk 
pogled, jedna lijepa riječ ili psovka, povoljan vjetar, ugodno 
sunce i dobar želudac ili topla soba sa ženom ili ljubavnicom 
ili, opet, samo da nekoga drugoga milo pogledaju. Sve je to 
dovoljno, pa da budemo sretni ili nesretni, a već je dosta i to, 
da dadeš nekome kitu cvijeća, a on je ne primi s dosta 
pažnje i nježnosti ili je lijepo ne primiriše, I to je dosta, da 
budemo nesretni. 

Rokin se i Aničin pogled susretoše. Ona se sva zažari u 
licu, a on se nasmiješi. Anica ne izdrža njegov pogled. 

— I budite uvjereni, da smo za takve stvari najosjetlji- 
viji mi, bekrije i lole, koji se, naoko, ne brinemo ni zašto. 
Mi smo vam kao dobroćudni psi, koji lunjaju po ulicama, 
spustivši rep i dopuštajući, da ih svatko i pomiluje i gurne 
nogom. Ali — nemojte misliti, da i oni izgladnjeli psi nemaju 
srce, koje osjeća, i svoje mišljenje, kojim obujmljuju sve 
stvari i događaje, kraj kojih prolaze. 

— Oprostite, idem kući. Umoran sam — reče nenadano 
Janko i ustade. 

Uzaludna su bila sva nagovaranja i sve molbe. On se 
nije dao odgovoriti. Roku je to iznenadilo. Nije mogao ra- 
zumjeti, kako se Janko odlučio, da oponira cijelom društvu. 

— Sigurno je cijelu večer mislio samo o tome, kako će 
se rastati. Stoga je toliko šutio — mislio je Roko i zatim 
rekao: : 

— Ja ne idem! Mi ćemo još piti i zabavljati se. Večeras 
sam dobre volje. : k 

To je bila istina. Sam se sebi čudio, kako je dobro ras- 
položen. I pio je više nego obično. 

Kad je Janko polazio, Milica se uklonila u pozadinu, 
sigurno u želji, da se s njime ne rukuje. Međutim njezina je 
bojazan bila suvišna, jer se on nije opraštao sa svakim na- 
pose. Svima se naklonio, još u sobi metnuo obe ruke u dže- 
Pove, zavukao vrat u jšku kaputa, malo se pognuo i pošao. 
Roko pritrči i otvori pred njim vrata. 

— Da se ne mučiš — kaže mu i nasmije se. 

Janko nešto promrmlja i otide. To se, po svoj prilici, htio 
zahvaliti na njegovoj usluzi, ali je bio ili prelijen otvoriti 
usta ili je zaključio, da je to suvišno, pa istisne nekakav glas, 
koji je sličan cviljenju malih medvjeda, i sune u mrak. 

Kad se Roko povratio, šane mu Milica: 

— Jesi ga vidio, kakav je! 

On ne odgovori ništa. Prođe k stolu i sjede. Više nije 
imao volje zabavljati se. Najednom su ga saletjele nekakove 
nejasne, pobrkane i nesređene misli. Osjetio je teško stezanje 
Oko srca. Da se rastrese, upusti se u razgovor s gospođom 
Jurić. Uz to je mnogo pio, da zatomi tjeskobu i nenadano 
neraspoloženje. 

— Morat ću skoro otputovati — reče i zagleda se u jedan 
kut sobe. 

— Otputovati?! — začudi se gospođa Jurić. — Kamo ćete 
otputovati?! 

— To vam još sam ne znam — odgovori on. 


— Tko će, teto, otputovati? Ti, Roko? — javi se Milica. 


— Da, Milice. Čini mi se, da ću morati skoro otići. 

— Zašto, kamo ćeš otići? 

— Još se nijesam odlučio. Svakako ću nekamo otići. 
Skoro ću otići. ' 

— Vidiš, kako si 1i čudan čovjek — produži ona i sjede 
kraj njega. — Nekidan si rekao, da ne možeš preko Božića 
kući, jer da su te neka gospoda molila, da ostaneš ovdje radi 
skorih saborskih izbora, a sada veliš, da nekamo odlaziš. 

— Zaista, otići ću. 

— Pa, zašto ideš? 

— Mnogo pitaš, dijete. Mnogo više, nego li ja mogu od- 
govoriti. Ne znam sam, kako mi je to došlo, da moram otići. 
Možda me gone kakove slutnje. Meni se tako slično dogodi 
češće i uvijek je dobro, da poslušam tog nepoznatog gospo- 
dara. 

Ustao je i otišao k prozoru. Milica odmah dođe za njim 
i upita ga: 

— Reci mi, Roko, zbog čega ćeš otići?! 

— Ne znam ni sam. 

— Da nije — — — Da nije možda zbog mene?! 

— Ne budi dijete. Ja uviđam, da sam za tebe već vrlo 
opasan, ali znam, da zbog toga ne ću otići — — — Ti ne 
smiješ Janka podejenjivati. On tebe voli. 

— Pusti to, Roko, molim te — — — Ja njega ne mogu 
voljeti, a sve i kad bih htjela, on bi me odbio u časovima, 
kao što su mu bili večerašnji. On sam ne zna, kako bi se 
držao prema meni. Ne volim ga. 

— Kajat ćeš se, Milice, 

— Pa ma se i kajala! 

— Zar ćete zbilja otputovati? — upita ga i Anica, pri- 
trčavši k njemu i oponašajući malu, nestašnu kevicu, 

— Hoću, gospođice. Otputovati ću. 

— Zašto putujete? Istom sam sada čula o tome. 

— Putujem, druže moj, jer sam lud — odgovori on, oštro 
je pogleda i nasmije se. — Vjerujte mi. Istina, ja ne bih smio 
priseći, ali bih se ipak usudio tvrditi, da putujem baš zbog 
onoga, što vi držite, da je u meni ludo. Baš zbog toga. 

— U tebi nešto ludo?! — začudi se Milica. 

— Da, da, Milice, Svi mi imamo pomalo ludila i to je 
ono, što nas približuje genijima. U tom je među nama jedna 
razlika. Jedni naime uviđaju te svoje lude žice, izrabljuju ih 
i obično su sretni, a drugi ih ili uopće ne mogu na sebi opa- 
ziti ili ukoliko ih opažaju, ne razumiju ih, stide ih se i kriju 
ih kao zmija noge. Ja se ne žacam priznati, da vrlo često 
radim, skoro posve besvijesno, po zapovijedi i uputi toga 
svog ludog genija. Oni, koji to ne čine, obično govore da su 
nesretni i redovito padaju u zaborav još prije, nego su do- 
znali i sami za sebe. Prožive naprosto zato i tako, da navrše 
određeni broj dana i godina. 

— Istom sam sada doznala, da putujete — ponovi Anica. 

— Baš kao i jal I meni prišapnuše čas prije, da će biti 
vrlo pametno, da otputujem. Odmah sam se pokorio i rekao: 
»Razumijem. Otputovat ću!« 


— Nevjerojatno čudnovat čovjek! — opet se javi Anica. 
— Takog još nijesam nikad vidjela. 
— To je barem jasno — odgovori on. — Majčica priroda 


nije kao loš pjesnik. Ima neograničenu zalihu ludila, pameti, 
boja i oblika u nedostiživim prelivima, pa joj nije potrebno 
da sama sebe ponavlja ni jedan jedini put. 

— Čudnovato, neobično — opet se povrati Anica na svoje 
stare žice. — Naprosto nečuveno. A recite mi, molim vas, zbog 
čega putujete, kamo putujete, što vam je dunulo u glavu?! 
Čudnovato — — 


— Oprostite — odgovori Roko ozbiljno — ali moram 
Priznati, da vi u svojemu čuđenju i pitanju nijeste nimalo 
čudnovati, nego — naprotiv — vrlo obični. Radoznali ste, 


uza svu znanost, kao i moja baka. 

Roko primijeti, kako je Milica malko povukla svoju pri- 
jateljicu za haljinu. On je to razumio, a sigurno i Anica. 
I — Vi nemate obzira, je | te, gospodine Aniću? — upita 
Ona, očito u želji, da se smili i svidi. 


6 Budak: San o sreći I. 81 





— Imate pravo — nasmije se on. — Upaljiv sam kao 
slama. Znak je časovite slabosti, ako uvijek ne izaberem 
najzgodniji način. Oprostite mi — — — 

Ona se veselo nasmiješi. 

Dok su oni tako pripovijedali kraj prozora, Mrđelić je 
zabavljao gospođe. 

— Biti stara hiža, vječna stara hiža — pripovijedao je 
on — nije onako čarobno, kako se to čini onima, koji nas 


promatraju sa strane. Čuo sam mnogog žutokljunca, kako : 


govori u svojoj lijepoj ludosti: »Da mi je novaca, bio bih 
vječni đak«. To govore oni, koji ne znadu, da to znači biti 
stari vuk među ovako svježim, lijepim, inteligentnim i za- 
vodljivim hrtovima kao što je naš Anić. To vam znači, primiti 
na sebe sudbinu vječnog beskućnika i tuđinca na rođenom 
ognjištu. 

— Kako to, da ste vi, uz vaš sjajni talenat, ostali vječnim 
đakom? — upita jedna gospođa i odmah doda: — Nemojte 
se ljutiti zbog moje izvjedljivosti. 

— Ni najmanje. Što bih se ljutio?! — odgovori on. — 
Reći ću vam. Gimnaziju sam svršio kod Isusovaca u travnič- 
kom sjemeništu. Bio sam uvijek odlikaš i ujedno se odlikovao 
lijenošću, nemarnošću i ohološću. Vjerujte mi. Ni sam ne 
znam, kako sam takav mogao uvijek biti odlikaš. Istupio sam 
iz prve godine bogoslovije. Mnogo su mi se više sviđale žen- 
ske oči nego li svećenički časoslov. Došao sam na sveučilište 
i, osjetivši tračak tobožnje slobode, zaljubio sam se u prvu, 
koju sam sreo. Moja je nesreća bila, da me je neiskustvo 
prikovalo uz običnu vucibatinu, koja je bila — s oprošte- 
njem! — svačija i ničija više nego moja. S njome sam spiskao 
teške novce i zaboravio, da bih morao polagati ispite. Vucao 
sam se s njome, uzdržavao je i držao, da me ona voli. Jedne 
je noći nestala. Bio sam očajan. Nijesam mogao doznati, što 
je s njom bilo, dok ne dobih od nje pismo iz Amerike. Jav- 
ljala mi je, da se je našla sa svojim bivšim ljubavnikom, 
da su se vjenčali i da je sretna, Ako vam kažem, da sam 
još uvijek ludovao za njom, možete misliti, kako mi je bilo 
pri duši. 

— Nije vam se poslije javljala? — upita Aničina majka. 

— Nikada, gospođo! — odgovori Mrđelić. — Već je tome 
preko šest godina, da o njoj nijesam čuo ništa, kao da ju 

je zemlja progutala. — Ona me je bila ubila, a poslije nje 
me je život dotukao do temelja. Otac mi je bio dobrodušna 
luda i slao mi neprestano novaca, koliko god je mogao, a 
ja sam trošio. On je bio nekad ugledan trgovac, a poslije 
propao i životario. Umro je prije pol godine. Sad majka 
piše, da moram već svršiti te visoke škole, jer da me više 
ne može potpomagati. To je i naravno. Meni je sirotice žao, 
ali više ne mogu pomoći. Mene više nitko ne spasi. 

Zašutio je i popio čašu vina. 

— Mi se, bolje reći: mladi ljudi se — nastavi on — tope 
u velikim snovima. Svi mi sanjamo o sreći. Tko je jak, taj 
ispliva, a slabi se uhvate za oblake, da s prvom kišom padnu 
u ponore. Nestaje ih. Gube se, 

— Nijeste se nikad poslije zaljubili u koju drugu? — 
upita ga jedna mala lijepa crnka. 

Mrđelić se malo zamisli, prođe prstima desne ruke kroz 
duge, bujne kose, uperi pogled prema Milici i reče ne- 
odlučno: 


— Pa — — da vam pravo kažem, možda i nijesam. Čini 
mi se, da sam i u tom zakasnio. Pretekli su me, stara vuka, 
lijepi, zamamni mladi psi — — Oteli su mi sve — — I 


Drinu — — — 

Zavlada teška, zagušljiva stanka, prva te cijele večeri 
i tako teška, da se nitko ne usudi pitati, tko je ta Drina. 

— Ljubakao sam bez izbora — javi se on opet — i pri 
tom nije smetalo, ako je majka priroda dala samo skelet, a 
sve drugo ljekarne. Mogle su biti kakve hoće, jer se nijesam 
brinuo ni za njih ni za sebe — — — Padao sam. Za život 
sam vrijedio manje od najlošije knjige. Vrijedio sam po pri- 
lici onoliko, koliko praporci na konjskome vratu. Njima se 
Vesele djeca, a meni su se veselili brucoši. U takom sam 
načinu života opazio, da vrijeme ne prolazi. Ono stoji, ne- 
pomično kao vječnost, jer ono i nije ništa drugo nego ta 
vječnost. Dan i noć se mijenjaju pravilno kao mrđelice u 
đerdanu samo toliko, da ne bude odviše jednolično, da je 
ljepše i da bude udovoljena naša taština, da možemo od 
Vremena napraviti maškaradu dana, mjeseci, godina i sto- 
ljeća. Vrijeme ne prolazi, nego stoji, i ubija sve one, koji 
su slabi. 

Djevojke su se počele nestrpljivo okretati na stolicama. 

— Sanjao sam mnogo. Snovi su mi gdjekad tako gro- 
zoviti, da bi mi mogla šiknuti krv iz mozga. 
Gospođi je Jurić padao san na oči. 


* 


Jutro. Sunce je već odskočilo. Roko je, neumiven i ne- 
počešljan, još u noćnoj košulji sjedio pred svojim stolom i 
nešto pisao. 

Netko bojažljivo zakuca na vrata njegove sobe. On brzo 
ustade, obuče kaput i otvori vrata. Pred njima je stajala stara 
služavka, koja mu se nakloni, pruži mu jedno pismo i reče: 

— Tu vani čeka momak na odgovor. 

Roko baci pogled na adresu, odmah poznade rukopis i 
na čelu mu se nabraše dvije visoke bore. Preko lica mu 


preleti čudan izraz mrzovolje ili iznenađenja i oči mu za- 


igraše. 
— Nek momak uđe — odgovori on, otvarajući pismo. 
Momak uđe, zaželi mu dobro jutro i stade kraj peći kao 
prikovan. Roko je žurno preletio očima pismo, još se više 
smrkao i ponovno počeo čitati: 


»Mladi moj prijatelju! 


Dobio sam vijesti iz kotara. Časovi su vrlo ozbiljni. Ako 
želimo, da ga predobijemo, moramo proti njemu opraviti 
svoje najbolje sile. Stoga, vi sigurno i sami osjećate, vaša je 
dužnost, da smjesta odputujete. Ako hoćete, možete sa sobom 
koga uzeti, da vam bude u pomoći, a ja ću telefonski oba- 
vijestiti dra Martinića u L., da vi dolazite. Međutim, molim 
vas, dođite odmah k meni, da se potanko o svemu dogovo- 
rimo. Uglavnom su vam tamošnje prilike dobro poznate 
s nekidašnje vaše turneje, pak ćemo biti brzo gotovi i vi 
ćete moći otputovati već u deset sati prije podne. 


Srdačno vas pozdravlja 
Vaš 


30./12. 19.. Krašić«. 


— Što radi presvijetli?! 


84 


— Ustali su vrlo rano i cijelo jutro nešto pišu. I tele- 
fonirali su. Čuo sam, kad su tražili intraban L — — — 5. 

Roko se i nehotice malo nasmiješi njegovu »intrabanu«, 
sjede i poče pisati: 


»Presvijetli gospodine! 


Smatram za veliku čast po sebe, što ste ponovno mislili 
na mene u ovako važnom poslu i ujedno vas molim, da mi 
oprostite, što nikako ne mogu ispuniti očekivanja Vaše Pre- 
svjetlosti. 

Sinoć sam. dobio brzojavnu vijest, da mi je otac na 
smrtnoj postelji i moram otputovati koliko je sutra ili naj- 
kasnije prekosutra. 

S osobitim štovanjem Vašoj Presvjetlosti 

iskreno odani 
30./12. 19.. R. Anić«. 


— Ovo predajte presvijetlome — reče momku, pružajući 
mu pismo i ujedno napojnicu. 

Momak zahvali, nakloni se i otide. 

— Strašno ludo! — reče, sjedajući k stolu. Čelo podboči 
S tri prsta desne ruke i zagleda se u kutiju šibica, što je 
ležala pred njim. Pogled uperi u desni gornji ugao one strane, 
koja je bila okrenuta prema njemu. Učini mu se, da se onaj 
mali, oštri brid proširuje, da od njega nastaju gadna usta, a 
u njima se od oštrih, dugih zubi sastavljaju velika, čitljiva 
Slova: »Laž«. — Pa, laž! — reče Roko. — Laž, laž, pa do 
vraga! Neka je laž, kad mora biti! 

Osjetio je neku nerazumljivu tjeskobu. Oblije ga znoj. 
Nije to bilo stoga, što je bio svijestan, da je svome učitelju 
slagao. Ne. Bilo je nešto drugo, nešto veće i važnije, nešto, 
što već više dana osjeća i što se sada pomalo javlja u vanj- 
skom svijetu, i on ga se plaši, boji ga se i ne smije ispitivati 
sastavne dijelove toga »nešto«. Glavno je to, da on ne će i 
ne smije ići u kotar. 

— A, zašto ne? — upita se i opet ustade. 

Mjesto odgovora, svuče košulju i poče se prati. Iza toga 
se počešlja, obuče i otide u Narodnu kavanu. Tamo sjede na 
Svoje staro mjesto i naruči kavu. Nesvijesno je nešto iščeki- 

vao i samo gdjekad skidao pogled s ulice, Mali mu je pre- 
trpao stol novinama. Jedne je metnuo preda se, počeo čitati 
i opet ih odgurnuo na stranu. Svaki je čas pogledao na sat, 
koji je visio desno od njega pod stropom. Kad je na crkve- 
nom tornju odbilo osam sati, on se trže. Nije vjerovao svojim 
ušima, pa baci oko na okrugli kavanski sat. 

— Je li moguće? — reče, izvuče svoj sat iz džepa i po- 
gleda. — Zaista. Sigurno ne će ni doći. 

Uzme opet novine u ruke i poče čitati. 


— Ne mogu otiči prije nego se s njome sastanem. Ne. 


Ne mogu — pomisli i zatraži od maloga tintu i papir. Mali 
ga brzo podvori. Tu je sad sve, ali nije znao, kako će početi, 
što će joj pisati. Pomisli jedan čas, da će biti najbolje, da 
otide, da joj se i ne javi. To bi bila najbolja kušnja i za nju 
i za njega. Privremeno posve prekinuti, tobože zaboraviti, 
nestati, iščeznuti — — — Pri toj mu se pomisli pojavi pred 
očima onaj njezin nezaboravni, prvi smijeh. 

— — — Bilo je 8. prosinca. On je bio cijeli dan u kotaru 
s Jankom Frketićem, Matijevićem i još nekolicinom drugova. 
Izlazna je točka njihova djelovanja bila kuća dra Martinića 
u L. Kod njega su se jutrom rastali i tu su se u večer morali 
sastati. Roko se povratio u šest sati poslije podne. Kod Mar- 
tinića nađe njegova prijatelja i sumišljenika trgovca Ceti- 
nića iz P. Čim su se upoznali, već su se i sprijateljili. Isti 
politički nazori, iste želje i težnje — to privlači uvijek, a 
pogotovo u borbenoj buri oko saborskih izbora. Iza Roke 
se najprije povratio Frketić i odmah za njim svi ostali. Uspjeh 
je bio u selima neočekivano dobar, Bili su svi veseli i Cetinić 
pozove cijelo društvo k sebi na večeru. 

— Idemo, dečki! — reče im. — Danas je imendan moje 
žene, pa stoga možete biti uvjereni, da joj zbog večere ne 


ćete biti nimalo neprilični. To naglašujem, da se gospoda ne ' 


bi ustručavala. Osim toga, mlada gospodo, ja imam danas 
punu kuću gospođica. Skupile se rođakinje i prijateljice moje 
žene sa svih strana. Tri su došle iz Zagreba, a dvije iz 
Samobora. j 

— Ja sam zato, da idemo — reče dr. Martinić. 

— Ija — javi se njegova gospođa. 

Roko je uime svoga društva prigovarao samo stoga, što 
nije lijepo, da se odazove prvom pozivu. Možda se čovjek i 

šali. Gospodina Cetinića prije nije poznavao, pa nije znao, 
da li se rado šali ili ne. > 

— Gospodo — reče Cetinić odlučno — tu nema odbija- 
nja. Ja sam obećao i svojoj ženi i svojim lijepim gošćama, 
da ću vas sve k sebi dovesti. Fijakere imamo svi, gladni smo 
svi, veseli smo svi — gospodo, to će biti divna večer! 

Roko sada pristane, a svi drugi s njime. 

U prva je kola sjeo dr. Martinić s gospođom, u druga 
gospodin Cetinić i Roko, a u ostala sve dva po dva juratuša. 
Suvišna su kola isplatili i otpustili. 

Cetinićeva je kuća velika i prostrana prizemnica. Kad su 
stali pred njom fijakeri, istrči gospođa na vrata, držeći svje- 
tiljku u ruci. 

— Evo nas, ženo! — viknu Cetinić još s kola. — Evo 
gostiju kao sivih sokolova. 

= — Dobro nam došli — reče gospođa i nasmije se. Ona 
je mlada, lijepa i razvijena. Na licu joj se i očima čitalo 
veselje i zadovoljstvo, 

— Dečki, ovo je moja žena! — opet će Cetinić i redom 
joj prikaže sve đake, 

— Pusti, neka gospoda idu u kuću — branila se gospođa. 
— Što ih ovdje mučiš tim formalnostima. 

— Neka, ženo. Lakše će im biti, kad u sobi nađu što 
manje nepoznatih lica. I da su naše gospođice za što, i one 
bi istrčale pred nas u dvorište. 

— Hitjele su one — branila ih gospođa — ali, kad su 
čule, koliko fijakera ulazi, znale su, da ima stranaca, pa ih 
je bilo sram izaći. 

— Nema ovdje nijednog stranca. Svi smo mi svoji do- 
maći — odgovori Cetinić i povede ih u sobu. — Ej, frajle! 
Gdje ste?! — vikne on veselim glasom, ulazeći prvi u veliku 
dvoranu. Kraj stola je stajalo pet, šest mladih djevojaka. 
Cetinić se najprije sam rukovao sa svakom redom, kako su 
mu prilazile i prikazivao im goste, dodavajući kod svakog 
imena malo tumačenje, malu šalu i ozbiljno proročanstvo o 
velikoj budućnosti svojih mladih uzvanika. Kad im je pri- 
kazivao Roku, reče: 

— Gospodin Anić, pravnik. Prvak naše omladine, literat, 
govornik i, ako Bog da, budući zastupnik ovoga kotara. Ako ne 
sada, ali — za nekoliko godina. 

— Niže, niže, gospodine Cetiniću — opomene ga Roko. 

— Što niže?! Vi ste takvi, a ako ne budete htjeli raditi, 
hoće drugi — odgovori on i pozove goste, da sjednu. Kušao 
je rasplesti razgovor, da se svi udobrovolje i razigraju, ali 
nije uspjelo. U cijeloj je toj zabavi bilo nešto teško, okovano 
i usiljeno. Đaci se još nijesu bili udomaćili, a bili su i umorni, 
Gospođice su se držale, kao da se stide, gdjekad se značajno 
pogledale i osmjehnule. Jedna je od njih, u crnini, sjedjela 
na divanu i punila cigarete, Radila je šutke i vrlo brzo. Roko 
ju je mogao promatrati u profilu i nekoliko je puta bacio 
na nju oko, : 

— Ujače, trebate li mnogo cigareta? — upita ona, podiže 
glavu i pogleda mjesto u njega ravno u Roku. Oči su joj bile 
Svijetle i velike. Roki se učini, da sluša kakovu priču, pa 
zamišlja ukletu princezu i gleda njezine krupne daleke oči. 

— Treba mnogo — odgovori Cetinić. — Samo pravi. 

— Baš mi je već dosta — reče ona, poče se mjestoljiti 
i nasmije se, kao da se ispričava zbog onoga, što je rekla. 

— Dopustite, da vas ja malo izmijenim — reče Roko, i 
priđe k njoj. Iza toga sjede prema njoj i uze spravu za pu- 
njenje. ; 

— Vi ste vrlo ljubazni. Kad vam bude dosta toga posla, 
ja ću vas opet izmijeniti, 

— Što te nije, Nedo, stid, dopustiti gostu da se time 
gnjavi? — prekori je gospodin Cetinić. — Misliš, da mu nije 
bilo dosta cijeli dan hodati po selima? 

Ona nije ništa odgovorila, nego je u maloj neprilici gle- 
dala sad ujaka, sad gospodina Anića. Ovaj opazi njezinu smet- 
nju i požuri se da je ohrabri: 

— Ovo mi je uvijek ugodan posao, a pogotovo kad time 
mogu gospođicu barem začas riješiti posla, koji nije za nju 
— reče i pomisli: — Baš i jesam lud, što se miješam u ovake 
poslove! 

Sam nije znao, kako mu je došlo u glavu da se toga 
lati. Kad je počeo razmišljati, već je punio prvu cigaretu i 
nije se dalo pomoći. 

— Nemojte se ljutiti — htjela se Neda ispričavati, ali, 
čini se, nije znala, što bi rekla, pa je lagano raščihavala na 
papiru žuti bosanski duhan i u nekom određenom tempu 
dodavala tuljčiće svojemu pomagaču. On je brzo radio i češće 

pogledavao u nju. Njezine su mu se oči svidjele, svidjela mu 
se njezina cijela pojava, ali nije osjećao, da ima prema njoj, 
kao ni prema ijednoj drugoj, ikakovih želja. Šutjeli su. 

Među gostima se raspreo malo življi razgovor, koji pre- 
kide telefonsko zvonce. 

— Oprostite, gospodo — reče gospodin Cetinić i pođe u 
drugu sobu. — Sigurno iz Zagreba. 

Telefon je bio odmah u prvoj pokrajnoj sobi. 


— Gospodine Aniću, izvolite k telefonu — zovne ga 
Cetinić. — Dr. Krašić želi s vama govoriti. 
— Oprostite mi — reče Roko svojoj suradnici i žurno 


ode. Illustrissimus ga je molio, da mu pripovijeda, kako je bilo 
u kotaru. Roko se okrenuo prema telefonu i umjerenim glasom 
sve potanko pripovijedao, kao da piše novinski izvještaj. Glas 
mu je gdjekad podrhtavao, a riječi su tekle bujno, skladno i 
sočno. Za vrijeme razgovora osjeti, da je kraj njega stolica, 
pa se spusti i sjede. Radi toga se okrenuo malo nalijevo. Po- 
gled mu pade na ovu grupu: na osvijetljena se vrata naslonio 
gospodin Cetinić, iza njega se u velikoj sobi skupile sve dje- 
vojke, a lijevo od njega, u maloj sobi, u polumraku stoji Neda, 
držeći se pod ruku s jednom drugaricom. Sve su oči bile uprte 
u njega kao na kakvoj skupštini ili javnom predavanju. Roko 
ustavi pogled na Nedinim očima i nije ga micao. Gledao ju 
je mirno, kao da je uopće i ne vidi ili kao da u njezinim očima 
traži misli i izraze kao u otvorenoj umnoj knjizi. I ona je 
gledala u njega, također mirno i: spokojno. Roko je potanko 
opisivao pojedina sela, pripovijedao, s kojim je ljudima bio, 
koji su protivnici najopasniji i ujedno je javio, da je i njihov 
budući kandidat bio taj dan u općini R. 

Dok je on tu bio, gospođa je s djevojkama pokrila stol 
i postavila večeru, i čim je Roko svršio razgovor, pozove ih, 
da zauzmu mjesta onako, kako ih ona rasporedi. Neda i Roko 
su sjedjeli jedno spram drugoga odmah iza dra Martinića i 
njegove gospođe. Na stolu su bile tri lijepe visoke posude 
S cvijećem, Jedna je bila baš među Rokom i Nedom. 

— Vi ste, milostiva — reče Roko — ovo cvijeće metnuli 
Preda me sigurno za to, da me ulovite, ako budem previše 
gledao u gospođicu Nedu?! 

— Zašto? Kako to mislite? — upita gospođa domaćica. 

— Eto, ako hoću da je pogledam, moram se posve na- 
gnuti na stranu, da mi cvijeće ne smeta, a onda ćete me 
uvijek opaziti. 

— Vidite, kako se vi ne znate snaći uza svu svoju okret- 
nost — reče gospođa i dođe k njemu. — Pogledajte, kako je 
ova kita rijetka i dobro raširena, a ti, Nedo, pogledaj s druge 
strane. 


Roko zažmiri i zagleda se u cvijeće. Dah mu malo zastane 
i krv udari u obraze. Osjeti, kako mu kroz cijelo tijelo prolaze 
lake, strjelovite struje, kakove još nikad prije nije osjetio. 
On naime nije vidio cvijeće, nije vidio ruže, njihove peteljke 
i zeleno lišće, nego dva krupna, crna oka, pravilno, nježno i 
bijelo lice, koje uokviruje zatvorena smeđa kosa u lakim 
valovima, kao da ih je vjetar svojim dahom zavijao, a preko 
svega toga — i preko lica i preko očiju i preko kosa — talasa 
se i lebdi božanski smiješak, kojim se mogu smijati samo 
nadzemaljska bića ili najbolja i najplemenitija njihova braća 
na zemlji. To nije bio ni smijeh strasti ni smijeh kokote, koja 
želi, da se svidi. To je bio nenamjerni, slučajni drhtaj jedne 
duše, koja se pokazuje u blijesku bistrih očiju i lakome podr- 
htavanju zdravih jagodica na obrazima, Roko je tako primio 
taj osmjeh i on se nije dao drukčije tumačiti. 

— Što vidite? — upita ga gospođa Cetinićeva. 

— Milostiva, vidim anđela — odgovori on posve ozbiljno, 
ne dižući pogled i ne opažajući, da se Neda pomakla, te da 
u njega više ne gleda kroz ruže. 

— Ne vidite li pred sobom cvijeće? 

— Vidim, milostiva. Vidim jednu ružu — odgovori Roko, 
pogleda je i nasmije se. 

— Ako izvolite, ja ću to maknuti ispred vas, da vam ne 
smeta. 

— Ne, ne, milostiva, molim vas — reče on žurno i uhvati 
posudu objema rukama. — Neka ga, nek mi tako i dalje 
smeta. 

Svi se počeše glasno smijati. Roko se zagleda u Nedu. I 
ona se smijala, ali ne više onim neobičnim, nadzemaljskim 
smijehom, koji se nikad ne zaboravlja. 

Još i danas on vidi pred sobom taj smijeh čim malo spusti 
trepavice i oživi one drage uspomene. 

— Gospodine Aniću, izvolite k telefonu — zovne ga pi- 
kolo, dotrčavši preda nj. 

Roko se iznenadi, kad ču njegov glas. Toliko se bio zanio, 
da je posve zaboravio da sjedi u kavani i da bi morao misliti, 
što će pisati Nedi. Ustane i otide k telefonu. 

Javi se Matijević: 

— Morao bih s tobom razgovarati o važnim stvarima. 
Ako ćeš dalje ostati u kavani, doći ću k tebi. 

— Izvoli. Čekam te. Gotovo — reče on i objesi slušalicu 
i ne čekajući, da čuje, hoće li mu još što reći. Vrati se k stolu 
s odlukom, da žurno napiše barem nekoliko riječi. Samo — 
kako? O ljubavi joj niti hoće niti može pisati, a nemoguće 
je, da je pod drugom izlikom moli za sastanak. Uvrijedio bi 
je. Poče šarati po novinama, a onda najednom uzme papir 
preda se i bez dugog promišljanja poče pisati. 


»Cijenjena gospođice! 


Sutra ili prekosutra moram otputovati kući, jer mi je 
otac opasno bolestan, Povratit ću se istom za 4—5 mjeseci. 
Ja dobro znam, da vam na rastanku ne mogu reći nijedne 
važne riječi, jer ne želim, da poslije pobijam sam sebe, ali 
ujedno osjećam, da ne smijem otputovati, a da se s vama 
ne vidim. Ako i vi osjećate, da je to potrebno, molim vas, 
javite mi, gdje bismo se mogli sastati. Moje vam cijelo vrijeme 
stoji slobodno na raspolaganje. Ako držite, da nam je sastanak 
suvišan, primite ovo pismo kao moj oproštaj prije odlaska. — 
Trhonoši sam naredio, da čeka na ulici, dogod mu ne predate 
odgovor. — Sa štovanjem 


30. 12, 191.. Anić«. 

Kad je bio gotov, poče čitati u sebi: 

— Idiot! — prošapće najednom: — » — — ne mogu 
Teći nijedne važne riječil« — — — To je glupo i umišljeno. 


ini se, da ja pretpostavljam, da ona očekuje od mene viteška 
ljubavna očitovanja ili moguće i ponuđu za tajno vjenčanje 
kao u kakvom romanu, a ja se ispričavam — — — »Znate, 

gospođice, ja to ne smijem učiniti. Bojim se mame — — Eto, 
oprostite« — — Strašno glupo, ali — sad neka ostane. Križati 
ne mogu, a prepisivati ne ću. Neka ide, u 

Nastavi čitanje. 


— Za nuždu je dobro — reče i pozove pikolu. Mali 
odmah dotrča. — Kako bi ti meni ovamo dozvao trhonošu 
Mateka? 


— Je li onoga maloga, što stoji na uglu kod »Obzora«? 


— Da, da. Onoga maloga. 


— Lako. Ja ću telefonirati Maksu u »Kazališnu«, neka 
ga on ovamo opravi. 


Taj je Maks također pikolo. 


— Vrlo dobro. Samo je pitanje, da li će tebe Maks poslu«. 


šati?! Ako odbije, reci mu, da ga ja trebam, pa će to možda 
učiniti meni za volju. ' 

— A, poslušat će oni mene. Mi smo stari prijatelji. 

— Hajde, hajde, stari prijatelju od jedanaest godina, pa 
odmah telefoniraj — reče Roko i nasmije se. Iza toga zatvori 
pismo i metne ga u džep. Podboči se na ruku i zagleda se van. 

— Sigurno danas ne će ni doći na trg ili je prošla drugom 
ulicom — pomisli, malo se bolje zagleda, osmijehne se i reče 
posve glasno: — Jadna joj majka, kako ide! — promatrajući 
neku vrlo mladu djevojku, koja je suknjom bila toliko stiješ- 
njena i sapeta, da je cijelom svijetu izlagala sve svoje oblike 
kao na tanjuru i koračala kao dijete od četiri godine. — Ima 
nas svakakvih u Božjem zvjerinjaku, a zemlja je tako tvrda 
obraza i slaba oka, da može sve podnijeti. 

—- Telefonirao sam, gospodine Aniću — doleti mali i javi 
mu. — Poslat će ga odmah, a ako li ga ne nađe, javit će mi. 

— Hvala ti lijepa — odgovori Roko i zagleda se preko 
ulice u jedan izlog. Tamo je nekakov stroj čistio, pretresao, 
što li, bijelo perje kao snježne pahuljice, vrteći se do ludila 
neumorno. Perje je jednolično padalo iz stroja, na drugoj se 
negdje strani sigurno vraćalo u njega i opet ispadalo van. 
Kraj stroja je stajao nekakov ljudski lik, koji je promatrao 
tobože s velikim zanimanjem taj čudni ples gušćjega perja. 
Promatrao ga je i Roko bez prekida, bez treptaja i bez misli 
baš kao onaj glineni ljudski lik. Njegove su se misli nepre- 

stano vrtjele oko pitanja, što će reći Neda kad dobije pismo, 
ali to je sve bilo toliko pobrkano, tolikom brzinom prestizalo 
jedno drugo, da on nije mogao nigdje opaziti niti jednu svijetlu 
točku. : 

* 


Roko se je dugo prebacivao s ruke na ruku, dok ga napo- 
kon spasi dolazak Mirka Matijevića, filozofa treće godine. 
Sitan je mladić, u licu vazda blijed, duge žućkaste kose, u 
leđima pognut, odijela ukusna; neobično bistar, zagrižljive 
ćudi i razrađena uma. Pozdraviše se dosta hladno. Matijević 
sjede Roki sučelice, 

— Koji je tebi vrag dunuo u glavu? — poče onaj prvi. 
— Kud sada odlaziš? 

— Čudim se, da si se ti tako nenadano povratio? — reče. 
Roko mjesto odgovora. — Što te je ranije dognalo u Zagreb, 
zašto nijesi probalanzučio božićne praznike po slavonskim 
Tavnicama s curama i snašama, kad ti može biti?! Zašto si 
došao?! 

— Zar ti je žao? Ili se, možda, i ljutiš?! 

— Naprotiv, dragi moj! Ti ne znaš, koliku si mi uslugu 
time učinio, a sve i nesvijesno. Ja odlazim. Da. Hoću i moram 
otići, ali mi je sve dosada bilo strašno teško pomišljati na taj 
odlazak, a da ni sam nijesam znao zbog čega. 

— Pa zašto ideš baš sada, kad te najviše trebamo? 

— Peti je dan, kako sam odlučio, da odem — nastavljao 
je Roko — i u tih pet dana ja nijesam izlazio nego u menzu, 
nijesam imao mira ni pet puta po pet sati. Nešto me je.pro- 
gonilo, nešto me je mučilo, a ipak me nije ni jedan čas 
odvraćalo od putovanja. Istom sada doznajem, što je to bilo. 
Sada znam — ; 

— Ne pripovijedaj mi bajke — prekide ga Matijević. — 
Reci mi, zbog čega odlaziš? 

Anić nije odgovarao na njegovo pitanje, nego opet mirno 
nastavi: : : 

— Sada znam, zašto sam bio uznemiren, Ja svakako odla- 
žim, jer za to imam više razloga. I znaš, zbog česa sam bio 
uznemiren? 

— Ja bih želio znati, zašto ti uopće odlaziš, zašto nas 
ostavljaš sada, kad su nam pune ruke posla, kad smo prvi 
put stupili otvorenije u borbu i kad smo se najžešće zakvačili 
sa starima — zašto sada odlaziš?! 

— Ja sam bio ovih dana uznemiren stoga, što vas ostav- 
ljam, a da s tobom ne govorim. To jasno osjećam sada, kad 
Si ti tu, kad ti mogu predati sve klubske stvari i kao filozof 
otići, noseći sa sobom sve svoje stvari, sve svoje nazore, sve 
svoje znanje i sve svoje osnove. Sad mi je jasnije i to, zbog 
čega ja upravo moram otići, 

— To me zanima. Reci, zašto odlaziš? 

— Odlazim, jer hoću, da budem potpuno sam svoj. 

— Oprosti, ali ti nijesi sada rekao baš ništa. To su šuplje 
riječi, kojima cijela važnost leži u tome, što malo zatalasaju 
zrakom. 

— To je iz fizike — je li? 

— Bockaj, koliko hoćeš, ali ja ponavljam, da to ne znači 
ništa i da ti ne smiješ otići. , 

— Hm — reče Roko i prođe rukom kroz kose. — Mi smo 
već prošli tu školu. 

— Naš narod nas treba kao koricu kruha i mi ne smijemo 
sustati, ne smijemo stati tako dugo, dok ne zavladamo javnim 
mnijenjem. Naša se riječ mora čuti i ona će u istom času 
biti primljena kao objava s neba. 

— Vidjeli smo nekidan u kotaru. Bio si i ti, 

— Naravno. Vidio sam. Postigli smo sjajan uspjeh već 
time, što smo dopustili, da se naše ideje samo naziru ispod 
staroga plašta, a kad one, gole i iskrene, kakve jesu, bljesnu 
u cijelom svome sjaju, bez prikrivanja i umotavanja, one će 
zasjati kao sunce i mi ćemo stupati kao triumfatori misli, koja 
više ne će biti misao našega kluba, nego misao našega naroda. 
Ovih ćemo izbora prodrijeti u sabor pod tuđim imenom i 
s čovjekom, koji je dalek našima nazorima kao i sve stare 
mješine, ali, koji će sa rostruma govoriti samo ono, što mi 
hoćemo. Već kod idućih izbora — mi ćemo odbaciti i to vrap- 
čije strašilo i nastupit ćemo onako svijesno i otvoreno, kako 
dolikuje Mladoj Hrvatskoj. I baš sada — 

— Zar nijesi još gotov? — prekide ga Roko. 

— Ne. Moram još reći, da je sada — 

— vrijeme, da se govori o prilikama u našem klubu — 
opet mu prekide Anić riječ i preokrenu njegovu misao. 

— Prilike u klubu?! 

— Da, da. To je vrlo važno. Izvoli govoriti o tome. 

— Tu se nema što govoriti. Ako li baš hoćeš, reći ću ti, 
što i o tom mislim, Jasno je, da bismo nas dvojica, nuždom 
prilika, morali biti jedan stožer cijeloga pothvata. 

— A nas se dvojica ne slažemo u pitanjima o načinu 
u našem radu. 

— To se samo čini. Uistinu to ne stoji. Moramo izbaciti 
Frketića, jer je on mrtvo puhalo, hrvatski Oblomov; Stjepana 
moramo udobrovoljiti, jer je sposoban i trebamo ga. 

— Petru ćemo svezati ruke — prekida ga Roko. — Pavlu 
ćemo odrezati jezik, Luku ćemo kastrirati, a Matu ćemo samo 
obrezati i onda će biti sve u najljepšem redu. Tako je. 

— Dopustit ćeš, da se ne da raditi u vojsci, koja se ne 
pokorava svome zapovjedništvu. 

— Znam. Stoga sam i ja proštudirao osam dana u domo- 
branskoj samici. 

— Ne može postojati država — nastavi Matijević — ako 
se državljani ne će držati njezinih odredaba. 

— Io tom sam već razmišljao u zatvoru naše policije. 

 — Ne može opstati porodica — govorio je Matijević sav 
zadihan — u kojoj se stariji ne slušaju, 

— Io tome mi je već držala predavanje šiba moje majke. 
Znam sve. ' 

— Da. Ti sve znaš, a meni zamjeraš i tvrdiš, da nijesam 
dovoljno snošljiv, da ne popuštam koje komu. Tebi ću uvijek 
Popustiti — 

— Stoga je došlo do lijepih prizora. 

— Popustit ću ti uvijek, kad imaš pravo. 

— To je ono: kad po tvom mišljenju imam pravo! 

— Da. Spreman sam popuštati tebi, ali ne drugim šu- 
šama. 

— Ali dopuštaš, da stoga nastane razdor u klubu?! 

— Do toga ne će doći, To ne smijemo dopustiti, 

— Ipak je došlo do tora. 

— Nije. 

— Jest, kako nije?! Nijesam li ja već rekao cijelom od- 
boru, da ne ću više aktivno sudjelovati u radu, zbog različitih 
struja, koje bi se odstranile samo rasejepom, koji bi nas sve 
uništio?! Nijesam li ti predložio, da biraš: ili ja ili ti i ti izabra 
mene?! Nijesu li mnogi ustali, da ja moram ostati?! Nijesam li 
uvijek tvrdio, da tebi priznajem više i volje i energije za orga- 
niziranje i političke borbe i da stoga hoću, da ti ostaneš?! 
Nijesmo li i poslije toga imali svaki svoj krug pristalica?! 

— To je istina. 

— Što, onda, još hoćeš? Možda, da ja stupim u red tvojih 
pristaša?! 

— To ja ne očekujem. 

— Znam. Ne ćeš ni dočekati, nego radi i češće se sjećaj 
mojih prigovora. 

— Gospodine Aniću, Matek čeka — javi mali, 

— Oprosti mi. Odmah ću doći — reče Roko i pođe za 
malim prema sobi za igranje, gdje ga je čekao trhonoša. — 
Matek, odnijet ćete jedno pismo na Medvešćak. 

— Hoću, gospodine Aniću, 

— Vidjeli ste onu gospođicu u crnini, što je na Božić 
išla sa mnom niz Dugu ulicu. Ovo pismo morate predati njoj 
u ruke, da nitko ne vidi i donijeti mi odgovor. Kako ćete to 
učiniti — to je vaša stvar. 

— Dobro. Ništa se ne bojte, gospodine Aniću. Ne bi bolje 
ni naš tedektif Martinjok. 

Roko mu reče kućni broj, uputi ga, kako po prilici izgleda 
Nedina majka, da se znade čuvati, i reče mu još neke potan- 
kosti. 

— Ako me ne nađete ovdje, kad se vratite, odnesite mi 
pismo kući. 

— Dobro — reče Matek i otide. 

Roko se povrati k Matijeviću. 

— Rekao sam ti, negdje prije — poče Roko — da ja 
s vama ne ću više zajedno raditi zbog vaše nasrtljivosti i zbog 
precjenjivanja naših sila i poziva. Ujedno ja osjećam, da su 
sada naše teorije pravilnije od ostalih i da bolje odgovaraju 
mladoj duši, nego ikoje druge, koje među nama postoje. Ne 
mogu zauzdavati vaše nalete, koji su često nepromišljeni; ne 


96 


mogu se s vama složiti u držanju prema nekim starijim lju- 
dima, koji se u nama varaju; ne slažem se u načinu borbe 
proti ostalim grupama, a vrlo sam daleko od toga, da prijeđem 
u koji drugi tabor, još dalje od toga, da prouzročim raskol u 
klubu, pa stoga: ja uzimljem štap i tamburu i odlazim u svoj 
Tuskulum. Tamo ću se smiriti i bit ću sretan, ti ćeš se smiriti 
ovdje i bit ćeš sretan, različite ćeš Oblomove zauzdati i oni 
će biti sretni, što se ne će smjeti ni maknuti. Bit će sve u 
redu i — sreći, 

— Ti sad hoćeš da na mene svališ svu krivnju. 

— Ne. Ti nijesi kriv. U prvom je redu kriva priroda, što 
je nama dvojici dala različne naravi, a u drugom redu slučaj, 
koji nas je sjedinio u jednom klubu i što nam je dao, da 
nas dva zeleniša — oprosti taj izraz! — moramo vršiti zadaću 
organizatora i preporoditelja kraj toliko starijih ljudi, koje 
bismo također morali preporoditi. Krivo je i to, što ti voliš 
stranke, što bi dao samoga sebe za to, da ti uspije stvoriti 
kakvu strančicu i, kad bih htio biti prema tebi nepravedan, 
tvrdio bih, da bi ti za taj uspjeh dao i Hrvatsku. Ja sam 
drukčiji. Ja uviđam, da nema politike bez stranaka, ali ja 
sam ipak vrlo slab pristaša koje bilo stranke, jer moja ljubav 
Prelazi preko njih kao velik val i nikada ne vidi pred sobom 
što drugo osim ljude dobre i zle, poštene i nepoštene. Sve me 
ostalo zanima vrlo malo i nimalo. To je ono, što mi olakšava 
rastanak. 

— Do sad to baš nijesam opažao tako jasno. Naše protiv- 
nike nijesi nikad štedio svojom »ljubavlju«, a često si bio i 
žučljiv. 

— Istina je. To je bilo za to, što se nije slučajno desilo, 
da svoju snagu trošim u stvari, koje bolje odgovaraju mojoj 
naravi. Gdjegod bio, ja je nikad ne štedim, jer osjećam, da 
je imam dosta. Uzrok je i taj, što su to bili dani ili, ako hoćeš, 
godine, kad sam tražio sam sebe. 

— Sada si se našao?! 

— Jesam, Matijeviću. Našao sam s&4m sebe i sada se 
vodim na druge putove, želeći vama uspjeha u onome radu, 
koji vi volite i koji ja, uza sve to, što odlazim, ipak ne mrzim, 
jer sam i ja u njemu proveo najljepše i najteže svoje dane, 
Jer je i mene često usrećio i jer — ništa i nikoga ne mrzim. 

— Ti nas dakle ostavljaš slučaju na milost i nemilost?! 

— To je krivo. Već si rekao i ti i mnogi drugi, da možete 
bez mene. To me rješava obzira. 

— I vrlo ti je milo?! ć 

— Moram priznati, da mi nije mrsko, Odlazim vrlo rado, 
jer se nadam, gotovo vjerujem, da ću biti mnogo zadovoljniji. 
Radit ću samo ono, za što budem osjećao nepritajenu ljubav, 
s vjerom u dobar uspjeh, a bez ikakvih obzira. 

— Prije si se bio strastveno bacio i na ovaj posao. 

— Strastveno?! 

— Da. 

— Našao si dobar izraz. Ono je bila strast, a to je naj- 
ljepše, što je u nama, Strast je naša sreća ili nesreća, prema 
tome, da li smo jaki, da mi gospodarimo njome ili ona gospo- 
dari nama. Ona je svakako uvijek naša snaga i naša ljepota. 
Ja ću opet raditi strastveno, a to znači u običnom životu isto 
toliko, koliko i — oduševljeno. Sada se strastveno povlačim, 
da se s pomlađenom, nadojenom strašću latim drugoga posla. 

— Dokle kaniš tako lutati? 

Roko se nasmiješi i reče: 

— Držim, da se približujem zadnjoj postaji. 

— Čini se, da više ne misliš, kako smo mi pozvani da 
pomognemo svome narodu?! 

— Pozvani smo na taj posao. To je istina, samo smo, 
držim, udarili krivim stazama. Stranke nijesu usrećile same 
sobom nijedan narod. Prije nego počnemo stvarati novu 
stranku — to smo htjeli, ne? — moramo se naoružati znanjem 
i onda ćemo vidjeti, gdje je čije mjesto. 

— Gospodin se dao u naučno fraziranje. Sve je to, pri- 
jatelju, suvišno. Reci ukratko: ne ću više da radim, idem kući, 
— pa smo gotovi. 

— Ja sam već rekao, da ne ću da radim s vama, a sada 
samo dodajem, da idem kući. Da radi mog odlaska ne nastane 
smutnja u našim redovima, ja želim otići pod izlikom, da 
sam bolestan. Ne treba nitko znati, da su me odagnale druge 
pobude. Dr. Krašić me je jutros pozvao, da opet idem u kotar. 
Odgovorio sam, da moram otići kući radi očeve bolesti. To 
spominjem, da znaš. 

— Jesi li se s njime već oprostio?! 

— To ne ću ni učiniti. Da ga pohodim, on bi sigurno 
odmah prozreo, zbog čega odlazim, jer sam mu već neki dan 

rekao, da je u klubu nastala svađa. Nije mu izmaklo, da se 
pritom radi i o njegovoj ličnosti, Držim, da ipak ne sluti, 
kako ga izigravamo. Ja mu to nijesam ni rekao, ali mi je 
drago, što vi u tom ne ćete uspjeti bez mene. S vama će biti 
mnogo oprezniji nego sa mnom, 

 — Oprosti! Mi njega ne kanimo izrabljivati. Koliko ne 
možemo otvoreno preda nj izaći sa svim svojim osnovama, 
kriva je naša razlika u mišljenju. On je stari gospodin, koji 
vrlo dobro znade i osjeća, kolika je razlika u našim nazorima, 
pa ipak — hoće, da s nama radi. To znači, ili da je nepro- 
mišljen ili da nešto računa, a sigurno ne će nitko povjerovati, 
da on ne zna svome petku post — — — 

— Dobro sudiš, ali koliko se ne slažete, a pred njim se 
pretvarate da prihvaćate njegova mišljenja i nazore, toliko 
ga izigravate. To je ono, što mene ljuti. On to ne zaslužuje, 
jer se s njime dade raditi. Treba mu reći svoje pametne 
razloge i obrazložiti ih. On iznese svoje mišljenje i skupa ispi- 
tujete i jedno i drugo. Što iz toga iziđe, ono je sigurno zdravo 
i sposobno za život. S njim se d4 lako raditi, jer je on neobično 
sposoban i neobično nesretan čovjek. Svi ga se klone zbog 
njegove političke prošlosti, kao da skoro svi naši stariji spo- 
sobniji ljudi, od kojih su mnogi i danas u prvim redovima, 
ne nose na srcu posve slične uspomene, i koje im — budimo 
iskreni — možda ni najmanje ne terete savjesti. O njemu 
se drukčije sudi i stoga jer je on vrlo spreman i na najveće 
kompromise, jer ne može mirovati. Treba s njime samo ras- 
Praviti svako pitanje. Vi to ne volite, nego ga stavljate pred 
gotov čin, i tražite pristanak od njega, koji više vrijedi u 
jednoj svojoj riječi, nego mi svi skupa u svim svojim djelima. 
Vi hoćete, da se koristite njegovim umnim savjetima, da vam 
izvlači kolica iz provalija i da on — bude vaš pristaša. 

— Nemoj se toliko za njega zagrijavati. Ne će ti ga nitko 
oteti. 

— Kako vidiš, ja ga posve prepuštam vama. Što više, ja 
ću se prema njemu pokazati i nezahvalno i vrlo ružno, time, 
što ga prije odlaska ne ću ni pohoditi, a to sve samo za to, da 
ne naškodim stvari, koju volim i koju ostavljam. 

— Ako je toliko voliš, onda je ne ostavljaj. 

— Govoriš neiskreno, Ti si previše zagrižljiv, a ja previše 
Nervozan, a da bi moglo biti govora o daljnjem zajedničkom 

radu. Možda tu s moje strane ima priličan obrok i samoljublja 
i umišljanja, ali — ljudi smo. Što se tiče dr. Krašića — nije 
mi ni danas jasno s kojim smo ga pravom upregli, da se naj- 
više brine oko naše šaljive saborske kandidature, 

— Kad bi bila toliko šaljiva, ne bi je i on odobrio. Barem 
on nije usijan mladac. 

— Slučajno je zabasao. 

— Kad je zabasao, onda neka i nosi svoj križ. 

— Dobro, dobro, ali ako ga i malo poštivamo, ne smijemo 
mu iza leđa vješati na taj križ karikature. 

— Idi, pa mu to reci. Ljubimac si mu. 

— Činilo bi se, da se osvećujem klubu, a to ne ću učiniti, 
jer više volim sebe nego dra Krašića. Očekujem od tebe, da 
ćeš učiniti svoje. 

— Naravno! Radit ću svim silama za našu stvar, a 
drugo — — — Uostalom, držim, da se mi ne rastajemo posve?! 

— Može se desiti, da nas opet štogod zbliži. Za sada pu- 
stimo sve na stranu. Ja iskreno cijenim tvoje sposobnosti i 
držim te antisocijalnim bićem, koje bi moglo svršiti na komu- 
nističkoj barikadi, i ako si inače velik birokrat. Moj je sud, 
kako vidiš, jedna velika zbrka pojmova, vrlo čudan karišik 
mišljenja i dojmova. 


*k 


— Ja ne znam, majčice, što mi je, ali ja sam danas tako, 
tako silno vesela i sretna — rekla je Neda svojoj majci, kad 
se ono na Božić vratila iz crkve. U cijelom je tijelu osjećala 
toliku neopisivu nježnost i neku umornu slast, da bi bila 
najradije ogrlila cijeli svijet. 

Majka se čudila tome njezinu neobuzdanome veselju, ko- 
rila je i kradom je promatrala. Rekla joj je, da uzme žlicu i 
nešto promiješa na peći. Neda je to najspremnije učinila i 
počela neumorno vrtjeti žlicom po nekakovu loncu, gledajući 
u majku. 

— Bog s tobom, kćeri! — reče joj majka. — Jesi li zdrava, 
što to radiš?! 


— Miješam, majčice — odgovori ona veselo. 

Gospođa pritrča i trže joj iz ruke veliku drvenu žlicu, 
koja je već bila sva pocrnila. Neda se u čudu trže. Istom sada 
opazi, da su na peći dignuta kolca, a da na otvoru nije bilo 
ništa i da je počela miješati po lugu i žeravici, misleći da 
miješa po loncu. Promijenila je boju u licu i zastidjela se. 

— Oprosti mi, majko — reče ona smeteno. — Nijesam 
opazila. 

— Hajde, molim te, iz kuhinje, da te ne vidim — odgovori 
joj gospođa ljutito. — Ne znam, u što gledaš, gdje ti je mozak?! 

— Sigurno ga ispio kakav lijepi vitez — dobaci Nedin 
brat Franjo, koji je također čas prije došao s mise i vrtio se 
u kuhinji oko majke, da mu dade štogod jesti. Bio je u 
šestom razredu gornjogradske gimnazije. Visok je, tanak, 
lijepo crnomanjast mladić s tankom, nježnom nausnicom. Sa 
sestrom se je vrlo volio, ali im to nije nimalo smetalo, da 
se češće žestoko svade kao i sva druga braća i sestre. 

— Nemoj se, majko, ljutiti — počela se Neda opet ispri- 
čavati, prišla majci s leđa, ogrlila je i poljubila. — Bit ću 
dobra, pa ću drugi put bolje paziti. 

— Molim te, ostavi me na miru. Otkad me je majka 
rodila, nijesam vidila tako rastreseno stvorenje, kao što si ti 
— odgovori joj gospođa tobože još uvijek uzrujana, no već 
joj se razabirao smiješak praštanja i u glasu i u očima. 

— Zaljubljena je, majko, kažem ti — opet će Franjo. 

— Pa, sve da jesam, što se to tebe tiče?! — rasrdi se 
Neda. — Što se pačaš u ono, što ne razumiješ? 

— O, da, gospođice moja — odgovori Franjo podrugljivo. 
— Ti si uzela patent na ljubav. Ako ti ne treba. 

— Jest! Zaljubljena sam i to na tebe ne spada — uzvrati 
ona i tako nastaviše rječkanje sve dok ih majka oboje ne 
istjera iz kuhinje, Ona se nije ponovno rasrdila, iako joj je 
bilo posve nerazumljivo Nedino držanje. — Nešto bi moralo 
biti — pomisli gospođa i osjeti, kako joj oko srca obletješe 
nekolike hladne struje. Ona je uvijek zadrhtala, kad bi samo 
i pomislila, da bi Neda mogla jednoga dana prekršiti svoje 
obećanje i odabrati nekog čovjeka, kojemu bi poklonila svoju 
ljubav. Nije mogla zamisliti, da je Bog stvorio još jedno biće, 
koje bi moglo njezinu Nedu toliko ljubiti i biti joj tako dobro, 
kako to zaslužuje njezino plemenito srce, i to je bio uzrok, 

što je izgledalo, da je gospođa ljubomorna na svoju lijepu 
kćer. Nitko joj nije bio toliko dobar i plemenit, da bi bio do- 
stojan Nedine ruke. Kad se s tim mislima udružilo uvjerenje, 
da se ona ne će nikada udavati, gospođa je bila vrlo spremna, 
da loše misli o većini mladića i da s prezirom pogleda sva- 
koga, koji se usudi baciti zagrijan pogled na njezino dobro 
dijete. 

— Zašto me psuješ? — upita Franjo, kad su oboje, smi- 
jući se, utekli u sobu. 

— Zato, što si nepristojan — odgovori Neda. 

— Ne budi taka. Ja tebi želim samo dobro — reče on vrlo 
nježno. 

— O Bože, dobročinitelja mi! 

— Nemoj tako. Ja sam tebe vidio s Anićem. Kamo sreće 
da se on u tebe zaljubi! 

Te su zadnje riječi doprle do ušiju njihovoj majci i učini 
joj se, da je netko udari po glavi. Pusti posao iz ruku i sjede. 

— Ja ga vrlo volim — nastavi Franjo. — I, nemoj kriti, 
vidio sam, kako se vas dvoje lijepo gledate. Da znaš, što sam 
ja bio veseo, kad sam vas vidio! 

. — Ne govori, Franjo — reče mu Neda tiho i milo. — Ti 
Si to krivo vidio. Samo ti se učinilo. Nemoj govoriti o tome. 

— Ne boj se, ne će majka čuti, a ja te ne ću izdati — odgo- 
Vori on i zatvori sobna vrata. Međutim ta je opreznost bila 
suvišna, jer majka više nije ništa slušala, a nije ni željela 
čuti. Kad je prošao prvi dojam, opet se ustala, malo zaplju- 
skala hladnom vodom sljepočice i lice, pa opet nastavila posao. 

— Nemoj ti njega samo vući za nos — opet će Franjo. — 
Znam ja, kakva si ti prema muškarcima. Misliš, da smo mi 
svi prevaranti, da nijedan ne misli pošteno i ozbiljno, pa :se 
sa svakim potitraš kao mačka s mišem i odbaciš ga baš onda, 
kad se on počne najviše nadati. 

— Molim te — reče Neda — reci ti meni, tko je tebe 
naučio, da ti tako govoriš?! 

— Čudna mi pitanja! Misliš ti, da ja ovo sedamnaest 
godina nijesam ništa drugo radio nego mijesio kolačiće od 
blata?! Varaš se. Vidim ja koješta i kažem ti, ako se budeš 
šalila s Anićem, da ćeš se kajati i da ćeš se sa mnom posvaditi. 

— Ne boj se, Franjo — reče ona i ogrli ga. — Ne ću se ja 
s njime šaliti. On je dobar i plemenit. 

— Ti njega voliš? — upita on i sav se veseo, uzrujan, 
ustoboči pred njom i zagleda joj se u oči. — Voli li on tebe, 
je P.ti već rekao? 

— Ja ne znam. Čini mi se, da i on voli mene, al mi nije 
ništa rekao. Sad pustimo to — reče ona i htjede izaći van. 

— Čekaj, Nedo — uhvati je on — da ti kažem, kakav je 
i tko je Anić. 

— Otkuda ti njega poznaš?! 

— Sa skupština, sa demonstracija, iz novina, od svuda. 
Znaš ti, da mi gimnazijalci dospijemo svuda. Lani sam baš 
s njim zajedno lupao prozore na jednoj kućetini. Tamo smo 
se upoznali, ali se on mene već sigurno ne sjeća. Često sam 
ga slušao na skupštinama. Znaš, ja ne mogu još cijeniti go- 
vorničku vrijednost, možda on i loše govori, ali tako djeluje, 
da bi skočio k njemu, izgrlio ga, izljubio ga i onda srnuo 
zajedno s njime, ako hoćeš, robiti, paliti, skakati na barikade, 
raditi, štogod on poželi. Ne znaš ti, kako je on dobar. 

Neda je uživala u bratovim riječima, topila se od milja 
i zato ga nije htjela prekidati. Požudno ga je slušala, a misli 
su joj se otimale i s njegovim riječima preplitale njezine 
uspomene. Činilo joj se, da ga ovaj čas vidi, kako telefonski 
Pripovijeda s drom Krašićem, a u nju gleda, nepomično gleda. 
Onda, ono kroz ruže — — S početka mu je pogled bio ozbiljan, 
kao da nešto traži, a iza toga je tako naglo, nenadano planuo, 
da ga nije mogla izdržati. Poslije večere su plesali uz nekakov: 
stari, pokvareni vergl. Ona nije plesala, jer je u crnini za svo- 
jim pokojnim bracom, gimnazijskim profesorom. Kad je to 
rekla Roki, on ju je pustio na miru. Nije je molio, da pleše. 
Na njegovim je očima vidjela, da on razumije tako veliku 
ljubav i da cijeni njezinu tugu. To joj se svidjelo i stoga nije 
mogla odoljeti njegovim riječima, pogotovo kad ju je počela 
nagovarati i ujna i žena dra Martinića, da se uhvati u kolo 
i da s njima igra »jastuka«. Tu im je popustila, jer je vje- 
rovala, da to nije ružno, dok je nagovara i on, koji poštiva 
njezine boli, ali, kad je on pred nju položio jastuk i na ni 
kleknuo — ona se više nije mogla svladati i pobjegne u drugu 
Sobu. To je ona učinila stoga, što se bojala, da bi kako neo-. 
Prezno odala svoju naklonost prema njemu i što nije znala, 

pred koga bi ona položila jastuk i klekla, da dobije cjelov. 
Pred njega ne smije, pred svoje znanice ne može, a pred ostale 
muškarce nije htjela. Svi su poletjeli za njom u potjeru uz 
grohotan smijeh. Cijeli se prizor svršio na najveće zadovolj- 
stvo, jer se Roko nije niti ljutio niti je navaljivao, da ona 
iskupi svoj dug. Bio je prema njoj toliko blag, da je počela 
vjerovati, da ju je i sad razumio i bila mu je zahvalna. Frke- 
tićev je genij i tu večer slučajno spavao, a Matijević su i ostali 
bili raspoloženi i razigrani svaki na svoj način. Nedi se Roko 
najbolje svidio, ali nije ni prema njemu osjetila štogod veće 
od nešto nježnije naklonosti, 

— Ali, govornik, Nedo, da ga treba slušati! — govori» je 
Franjo i pratio svoje pripovijedanje mahanjem ruku, kao da 
oponaša raspaljena pučkog tribuna. 

Nedu je iznenadila ta njegova pohvala, jer se sjeća, da 
je Roko u običnom razgovoru češće dosadan nego zanosan. 
On nije znao zabavljati društvo, ali ono na telefonu — da, 
onda je zaista bio divan. Ona ga je onda u polumraku gledala 
tako rado, tako slatko. Uostalom, ona je u onim časovima mislila 
o njemu, kao o lijepome cvijetu u dalekoj tuđoj bašči ili kao 
O gorskom izvoru, koji u svojoj čarobnoj ljepoti pada niz strme 
klisure i opet se gubi pod zemlju. Sve je to lijepo. Mogao bi 
sjesti i dugo uživati u očaranom milju, ali ne bi nikada po- 
mislio, da se približiš tim ljepotama, jer su tako daleke, tako 
nepristupačne, a i tebi tako savršeno nepotrebne, da si posve 
zadovoljan, kada ih iz daljine promatraš i šutiš — — — 

— Molim te, nemoj što reći majci — reče Neda. 

— Ne budi luda! Kako bih to mogao učiniti. Ja ću tebi 
još pomoći, ako ti kad bude što irebalo. 

— Ne će mi trebati. Ja mislim, da ne će — — 

— E, što ti znaš?! 

— Čim vidim, što on misli — produži Neda lagano — 
sve ću reći majci. Neka zna. 

— A, to ne! — usprotivi se Franjo ozbiljno. — Ona bi se 
naljutila, pa bi sve mogla pokvariti. Ona ne smije ni riječi 
znati, dok mi ne budemo posve sigurni. Što jednom reče 
gospodin Anić, on ne će poreći, O tom možeš biti uvjerena. 

— Kad tako misliš, zašto si mi onda pred majkom pred- 
bacivao, da sam zaljubljena? 

— Draga moja, to ti je špekulacija! Rekao sam samo zato, 
da se ona teže dosjeti, da ti zbilja jesi zaljubljena. 

— Molim te lijepo, da se ti maneš svojega špekuliranja, 
jer je stvar vrlo ozbiljna i važna, Ti šuti, šuti kao grob, i kad 
što ustrebam, pomozi mi, a ni za što se ne brini. 

— Samo ti nemoj pokvariti. Budi vrlo dobra i valjana, 
jer je Anić velik puritanac. Znaš, sejo: ako mu se zamjeriš, 
ubit ću te. 

Ona se nasmije i reče: 

— Ne mogu mu se zamjeriti, kad mu se, možda, još ni- 
jesam ni svidjela. 

— To ti prodaješ brusove — je li?! Pa, baš meni?! — upita 
on, pa se i sam nasmije i iziđe van. Neda je također izišla i 
otišla k majci. Počela joj je pomagati, Pitajući je svaki čas, bi 
li napravila ovo, bi li učinila ono. 

— Pusti ti to, zlato, pa hajde štogod čitaj — odgovarala 
je gospođa nekoliko puta. 

— Ne, ne, majko. Pomoći ću ti. 

— Ostavi, molim te — ponovi gospođa mekim glasom, 
i krišom je tugaljivo pogleda. Obuzela je neka pritajena 
strepnja, da će za vazda izgubiti to drago, vrijedno stvorenje, 
koje joj je najmilije na svijetu i koje sve pozlati, štogod 
primi u svoje vrijedne ruke. 

Gospođa je bila i kod objeda zamišljena. Ni poslije je 
nijesu mogli razveseliti. 

— Što ti je, majčice, što si mi nevesela? — pitala ju je 
Neda, mazeći se oko nje, kad su poslije objeda svi troje sje- 
djeli na velikom divanu. — Reci mi, što si nam tako tužna? 

— Ništa, Nedo. Nije mi ništa. 

— Sigurno je tebi žao, što sam rekao, da je Neda za- 
ljubljena? — javi se Franjo. — Ne boj se, majko. Ja sam 
se samo šalio. 

Neda mu dobaci mrk pogled i kimne mu glavom, da 
šuti, ali je već bilo prekasno. On nije mogao obuzdati svoje 
veselje. Da nije mogao ničim izraziti svoje misli, odavao bi 
se nožnim palcom. 

— Znam, da si se šalio — odgovori gospođa tiho i pod- 
boči glavu na ruku. — Kad ne bi bio svijet pokvaren, kako 
jest, ne bih se ja ni toga bojala, ne bi mi bilo žao. 

— Varaš se ti, ako misliš, da se trebaš bojati za našu 
Nedu. Dobra je ona i pametna — reče Franjo povišenim 
glasom. 

— Znam, sinko, znam. Dobra je ona, ali je svijet po- 
kvaren. 

— Da ti znaš, majko — 

— Što si se raskokodakao?! — prekide ga Neda ljutito. 
— Što se miješaš u stvari, koje na tebe ne spadaju?! 

Ona je umirala od straha, da će sve izbrbljati, da će reći 
više, nego ona smije i pomisliti. 

— Mladi ste vi oboje, djeco moja — opet će gospođa — 
i vi ne znate, što je majka, dok je ne izgubite. 

— Nemoj, majčice, tako govoriti — smili se Nedi. — 
Ako nitko, ali mi tebe i slušamo i ljubimo, da se ne smiješ 
potužiti, ako ne ćeš biti nepravedna. 

— Vi još ne znate, što je svijet, i mislite, da je svagdje 
ljepše nego s majkom, a ne mislite, da ništa pod Bogom iza 
Njega nije tako jedino kao majka. Sve se drugo može ili 
posve promijeniti drugim ili ga više imati u isto vrijeme. 
Jedina je majka, koja je na zemlji vječno jedina, 

— Znamo mi to, majko — odgovori Franjo, a po licu 
mu se vidjelo, da je spreman reći još mnogo toga, što mu 
je na srcu. Neda se uzrujala već zbog majčinih riječi, a po- 
gotovo kad je opazila Franju. Strepila je, da će svojim ne- 
promišljenim oduševljenjem za Anića sve pokvariti, i nepre- 
stano mu davala glavom i očima znakove, da šuti. On joj je 
sve obećavao isto takovim znakovima, no u prvi zgodan čas 
opet poče s majkom »špekulirati«. 

— Kad bi djeca znala, što je majka, ne bi se nikada 
s njome rastajala. 

— Pa i ne trebaju — odgovori on. — Mogu i poslije, 
kad se udadu ili ožene, živjeti svi skupa i još se više voljeti. 

Neda sva protrne, ustane i žurno priđe k prozoru. Osje- 
ćala je, da bi i ona morala reći koju, da ublaži Franjine 
riječi, no nije se mogla dovrći, što bi smjela kazati, a da 
ne slaže ili sebi ili majci. 

— Samo ti šuti — reče mu majka. — Ako može Neda 
šutjeti, kao da ne razumije, možeš i ti. 

Neda je to dobro razumjela kao prijekor, prišla k njoj, 
strastveno je ogrlila i žurno, na dušak rekla: 

— Majko draga, ja ti nemam što reći. Ništa, baš ništa 
ti još ne mogu reći, a čim što bude, ti znaš, ti mi možeš 
vjerovati, da pred tobom ne ću ništa zatajiti. Ja tebe previše 
ljubim, a da bih pred tobom mogla štogod sakriti, 

— Znam, Nedo, znam — — — odgovori gospođa i po- 
miluje kćer-po visokom, lijepom čelu. 

Tako se svršio taj teški, prigušivani prizor, naoko na 
zadovoljstvo njih svih, a da su ipak bili svi uvjereni, da i 
majka i kći imadu svoje tajne, da ih kriju iz obzira jedna 
prema drugoj, i da svaka sluti, što bi iz tog moglo biti. U 
kući je nastalo tiho međusobno snašanje, puno nježne pažnje 
i obzira. Cijelo su popodne proveli u kući i istom pred noć 
izišli na šetnju u zapadne aleje ma Zrinjevcu i trgu Franje 
Josipa. 

* 


Idućih je dana gospođa željela, da ona sama ide izjutra 
na trg, a da se Neda odmara, 

— Dosta ti je — veli — da svakog dana klipšeš najprije 
u crkvu i na trg, a poslije toga u ured. Sada, kad imaš do- 
Pust, uživaj i odmaraj se. 

Neda je to razumjela savršeno dobro, bilo joj teško, bo- 
ljelo je i pomalo plašilo, ali joj je bila daleko i pomisao, da 
se usprotivi majčinoj volji. Pustila je, meka radi, kakogod 
želi, i čeznula, e da bi slučajno opazila Roku u svojoj ulici. 
Svaki čas je dolazila na prozor, što inače mije bio njezin 
običaj, i razgledala se na sve strane, 

— Daj ti njemu piši, pa ću ja odnijeti pismo — reče 
joj Franjo jednoga jutra, kad je majka bila otišla u crkvu 
i na trg. 

— Bog s tobom — odgovori mu Neda, — Nijesam luda, 
da tako što činim. Ja nemam na to još ni truna prava, a 
sve da ga i imam, dobro bih se čuvala da se njime poslužim, 

— Nemoj filozofirati. Tu ti ne treba velikoga čuvanja. 
On voli tebe, ti voliš njega, pa je onda i naravno, da se 
sastajete. 

— Čekat ćemo, braco. Meni se ništa ne žuri, jer ne bih 
željela, da se poslije kajem. : 

— Draga moja, tu nema kajanja; tu je to uopće isklju- 
čeno, jer, ako ništa drugo, ostat će ti divna uspomena, da 
te je ljubio čovjek kao što je Anić. Meni bi bilo dosta, samo 
da dva puta prođem s njime preko Zrinjevca, a kamo li još 
da me i voli. 

Neda se smiješila bracinu mišljenju, ali se već po svojoj 
naravi bojala i pomisli, da napravi kakvu nepromišljenost, 
a ujedno je znala, da bi Anić bio prvi, koji bi je u tom 
slučaju osudio. 

— Vidiš ti, kakva je naša majka — nastavi Franjo. — 
Ona tebe toliko voli, da misli, da te drugi nitko ne smije 
voljeti i na lijep te način zatvara među ove zidove kao u 
kakav samostan, x 

— Pusti ti našu majčicu na miru. Ja njoj ništa ne za- 
mjeram i znam, da će ona na sve pristati, samo ako što 
bude od ovoga. 

— Bit će, ako Bog da. Samo ti moraš biti pametna! — 
reče Franjo i ode k prozoru, Neda je bila u jutarnjoj haljini, 
a oko glave je povezala maramu i pospremala sobe. 

— Dođi de, Nedo — zovne je brat, gledajući neprestani: 
kroz prozor. / A 

— Što ću ti?! — upita ona i priđe k njemu. 

— Gledaj tamo Mateka — pokaza joj on — kako se 
ominje ispred kuća i sve ovamo gleda. Da on kojom srećom 
tebe ne traži?! 

— Tko je taj Matek? — upita ona. 

— Ta, vidiš ga, čovječe?! Onaj trhonoša tamo. To ti je 
prefriganac i ljubavni pismonoša svih akademičara. Ja bih 
se kladio, da tebe traži. 

Nedi ujedamput planu lice i zagleda se u onoga čovjeka, 
kojega joj je brat pokazao. Pogledi im se sastadoše i Matek 
se odmah poče žurnije kretati, kao da se nečemu dosjetio ili 
kao da je našao ono, što traži. — Ode dalje — reče Neda, 
gledajući za njim. — Čim je mene opazio, okrenu se i ode. 

— To je baš ono dobro! Ne znaš ti Mateka! Samo gledaj 
za njim, pa ćeš vidjeti, da će se vratiti. 

On je imao pravo. Matek je otišao na kojih stotinu ko- 
raka dalje, promatrajući kućne brojeve i onda se opet sve 
polako vratio i zamaknuo u njihovim kućnim vratima. 

— Eto ga! — šane Neda, a grudi joj se ustalasaju. — 
Ti mu otvori, ako pođe k nama. 

— Ne boj se! — odgovori Franjo i otrči k vratima. 

Za čas je zacilikalo malo kućno zvonce. Nedi se činilo, 
da to zvoni u njezinu srcu ili u njezinu mozgu i stane kraj 
sobnih vrata, da čuje svaku riječ. 

— Dobar dan — reče Matek, kad mu je Franjo otvorio 
— Molim vas, je li milostiva kod kuće?! 

— Nije — odgovori Franjo. — Što je trebate?! 

— Moram je nešto pitati. 

— Pitajte mene, čovječe. Možda ću vam moći i ja od- 
govoriti. 

— Stanuje li ovdje gospodin Pajo Matovinović? — upita 
poslužnik, zavirujući vješto u stan, e da bi opazio Nedu. 

— To je, čini mi se, prijatelj gospodina Anića?! — reče 
Franjo i nasmije se. Više nije mogao izdržati, jer je bio 
uvjeren, da Matek tjera huncutarije. — Za toga će možda 
znati moja sestra — dometne on i zovne Nedu, a sam otide 
u sobu. 

— Stanuje li ovdje gospodin Pajo Matovinović? — po- 
novi Matek svoje pitanje, kad je izašla preda nj Neda i 
odmah joj pruži pismo. 

— Od koga je to? — upita ona. 

— Uzmite samo — ohrabri je Matek. — To je od go- 
Spodina Anića, od našega Roke Anića. Ja ću dolje čekati — 
reče on i umače. 

Neda se jedva suzdržala od uzrujanosti, polako zatvorila 
vrata i sunula u sobu. 

— Jesam li pogodio?! — viknu Franjo. 

— Jesi — prošapće ona, otvarajući žurno omot. 

Franjo se primače k njoj, da i on čita. 

— Čekaj, dok ja pročitam — — — 

— Ne boj se. Ne ću ti ga ja ni pojesti ni oteti! 

Neda pročita jednom, pročita drugi put, sva uzdrhće, oči 
joj se rasplamte i lica rasevjetaju. 

— Evo, čitaj — reče i pruži bratu pismo. 

— Jesam li ti rekao!? — usklikne on, kad je pročitao, i 
ogrli je. ' 

— Što ćemo učiniti? — upita ona mirnije. 

— Ići, svakako ići. To je sigurno. 

— Dobro — ići, ali, kamo, kuda ići? 

— Ne luduj! Velik je Zagreb, široka je njegova okolica. 
Barem mi, hvala Bogu, imamo dosta mjesta za ovake sa- 
stanke. 

— Nije to tako lako, kako ti misliš. Ja ne ću, da se 
kojekuda krijem, a opet ne bih željela, da me tko vidi, pa 
da reče majci. 

— Znaš što?! — dosjeti se Franjo. 

— Što?! 

— Idemo sutra rano na grob pokojnoga brata, a Roki 
ćemo javiti, neka dođe tamo. To je najbolje. Da majka ne 
posumnja, ja ću i otići i doći s tobom, a tamo vam, ne boj 
se, ne ću smetati. 

— Ne će nas majka pustiti. 

— To je moja briga. Znaš, da. nas tamo uvijek pusti, 
a pogotovo će nas pustiti na staru godinu. Tako mu slo- 
bodno javi. 

— Dobro — reče ona i žurno napiše. l 

Kad je bila gotova, pruži pismo bratu. 

— Nazdravlje! — reče on, pošto ga je pročitao. — Izlazi, 
kao da ti ne dolaziš iz ljubavi nego iz samilosti. Strašno ne- 
promišljeno! Još ćeš napokon sve pokvariti. Onakvi ljudi 
uopće nijesu za vas žene. 

— Ja znam, da će me zbog ovoga pisma i te kako na- 
pasti, ali — 

— To ti baš iskreno želim! — prekide joj Franjo riječ. 
— Daj brzo omot, da. odnesem. 

Neda sve uredi i još mu dade jednu krunu. 

— Ovo podaj Mateku s naše strane. 

— Dobro — reče on i izleti van, 

Neda brzo uzme Rokin list i opet ga pročita, U njemu 
nije našla ništa novo, ništa, što već nije čula iz njegovih 

usta, ali se rastapala od milja što ima u sebe njegove pisane 
riječi. Osobito joj se svidjelo ono, gdje piše: 

»Ja dobro znam, da vam na rastanku ne mogu reći ni- 
jedne važne riječi, jer ne želim, da poslije pobijam sam 
sebe« — — — 

To je nekoliko puta pročitala i, kad se Franjo povratio, 
onda je i njemu tumačila te riječi i zaključivala, da ona 
mora biti još suzdržljivija i opreznija uz takvu njegovu 
iskrenu, neskrivanu, naglašenu opreznost. 

— To je istina — reče Franjo — ali ti to još ne daje 
pravo, da se ti tobože prikazuješ kao neki velikodušni do- 
brotvor, Ti zaboravljaš, da najgluplje muško vrijedi, koliko 
dvije najpametnije žene, a da pametno muško i ne spominjem. 

— Proći će to tebe — reče Neda i nasmije se. — Učini, 
da po vanjskim znacima ne vidiš, tko je muško, tko li žensko, 
pak ćeš odmah drukčije suditi, 

— Ja sudim pravedno. 

— Čimi ti se. Zamisli, da iza svakog pojma stoji auto- 
ritet, koji te može smjesta kazniti za svaku nepravdu, koju 
mu naneseš, pa ćeš vidjeti, kako ćeš odmah suditi pametnije. 
Bolje ćeš promisliti prije nego rečeš. 

— To te je sigurno naučio Anić — je li?! 

— Ne trebam, da me on čemu uči. 

— Ti?! Ti ne trebaš, da on tebe uči?! Kladit ću se 
s tobom, da ćeš slijepo prisizati na svaku njegovu kao Tur- 
genjeva Dušica, čim ga bolje upoznaš. 

Neda ne odgovori ništa, nego žurno ode u drugu sobu, 
Pa opet razmota Rokino pismo i poče ga ponovno čitati. Sva 
je podrhtavala od tihe sreće i zadovoljstva, pa kao u nekoj 
Vrućici, prinese pismo na usne i lagano ga na njih položi. 
Nije ga poljubila. Uživala je u lakom dodiru te bijele građe, 
koju je on držao u svojim rukama i zadahnuo je svojom 
dušom. U svom je veselju bila skoro posve zaboravila, da 
je — njegov otac na umoru. 

Bila je sva sretna, sva blažena, a da nije ni pomišljala 
na budućnost te sreće. Zadovoljila se svojim sadašnjim za- 
dovoljstvom, spustila pismo u njedra i žurno nastavila s po- 
spremanjem kuće, da bude gotova prije nego se majka po- 

vrati. Misli su joj se neprestano zabavljale Rokinom ličnošću. 
Sjeti se, što je Franjo prigovorio njezinu pismu, i bila je 
gotova, da dijeli njegovo mišljenje. Zastane u poslu, malo 
se prigne naprijed, dokuči pismo iz njedara i opet ga pročita. 

— Ion piše s velikim ustezanjem — pomisli ona, ostav- 
ljajući pismo na njegovovo prijašnje sklonište — — Ne će 
se ljutiti moj zlatni Roko — — 

— Moj zlatni Roko — — ponovi s nekim iznenađenjem, 
u čudu i strahu, kao da se je zatekla u nedopuštenom djelu. 

— Moj zlatni Roko — — — 

— Hoćemo li sjesti u tramvaj? — upita Franjo. 

— Ne. Može on ići pješice, pa ćemo se razmijeniti. 

— Ja sam za to, da se vozimo, On će doći ili za nama 
ili će nas gore čekati. On uzimlje riječi doslovno, a ti si 
pisala, da ćemo biti u 8 sati na rondou. Tu onda nema pro- 
mišljanja. 

— Pa — — kako hoćeš — odgovori Neda. Ona je osje- 
ćala, da bi bilo bolje, da se voze i da ne bi voljela, da se 
putem sastanu, ali to nije htjela reći. 

— Vozit ćemo se — reče Franjo. Kola su polazila pet 
časaka prije osam sati. — Bolje je, da on dođe prvi. Neka 
malo čeka. 

— Ne bih željela, da dugo čeka — reče mu Neda dosta 
tiho, bacajući pogled na crkveni sat. Sva je gorjela od ne- 
strpljivosti. : 


— Ne može dulje čekati od sedam, osam časaka, a da 


idemo pješice — načekao bi se. 

Vozač je zazvonio na polazak. Njih dvoje uđu u kola i 
sjednu u jedan ugao. Kad su pošli Neda pobožno i tiho 
uzdahne: 

— Majko Božja, ti mi budi u pomoći! 

Mnogo je čitala u romanima, kako se običava otkriti 
ljubav dragome biću; ona je to i sama doživjela već neko- 
liko puta, ali joj se to sve činilo tako suhoparno, prazno, 
svakodnevno i dosadno naprama onome, što će ona doživjeti 

od njega — pjesnika, zanesenjaka, idealista. O čemu sličnome 
ona nije nikad ni čitala, ni čula i učini joj se, da to uopće 


i nije doživjela nijedna djevojka — — — On će joj sigurno 
mnogo, mnogo i lijepo pripovijedati o ljubavi uopće, a onda 
će — — — lagano, neosjetljivo svraćati govor na njih dvoje. 


Glas će mu podrhtavati i u svojoj uzbuđenosti zvoniti kao 
metal, kao novo, ponosno crkveno zvono, kad prvi put po- 
šalje sa zvonika svoj topli pozdrav brdima i dolinama, da za- 
drhću i ljudi i životinje i potoci u šumama i sitne trave na 
livadama. Iza toga će reći nekoliko riječi ili možda samo jednu 


jedinu riječ — — I ona će biti najsretniji stvor na svijetu; bit 
će toliko sretna, da ne će moći ni progovoriti. 

— Ne znam, što vozi ovako lagano?! — primijeti ona, 
trgnuvši se u groznici svoje razigrane mašte. 

— Znam! — reče Franjo i nasmije se. — Da je majka 
s nama, onda bi ti vozio prebrzo — je 1i?! 


— Ona sigurno nešto sumnja, dok je bila onoliko na- 
valila, da će i ona ići s nama i da idemo istom popodne. 
Pa k tomu, jesi čuo, kako je jučer govorila o majkama i 
djeci?! Sumnja naša draga sirotica. , 

— Zašto bi ona bila sirotica? — upita on jačim glasom. 
Kola su bila skoro prazna i blizu njih nije nitko bio, pa su 
mogli slobodno razgovarati, 

— Meni je nje žao — — — 

— Ne razumijem, zašto bi je trebalo žaliti?! Zar, možda 
zato, što će dobiti onakoga zeta?! 

— Daleko je to još, moj braco, a Bog zna, hoće li od toga 
ikad što i biti. Gdje je to još?! Samo ću je uzalud ražalostiti. 
se kući. Ja ću ti otvoriti vrata. 

— Lako je tebi govoriti, kad niti ne slutiš, što mene još 
čeka s njome. ' 

— Ja to dobro slutim i uvjeren sam, da ćemo oboje imati 
s njome mnogo posla. Ja to sa svoje strane ne žalim i, uvjeren: 
sam, ne ću nikada ni žaliti, a ti biraj: ili da položiš oružje, 
pa da budeš nesretna i tii majka s tobom, ili da se boriš, da 
pobijedimo i da budemo svi skupa sretni. 

— Ne bi mi ni tako bile nesretne. Mi smo, hvala Bogu, 
zadovoljne. 

— Dobro. Ako više ništa ne trebaš, onda idi kući. Zašto 
se onda uopće upuštaš u poslove za koje nijesi stvorena?! 
Ti tako postupaš prema svakome muškarcu, ali nemoj, da te 
povuče za nos tvoj ponos, što si dosad prošla uvijek tako 
sretno, da poslije nijesi nikad ništa požalila. Ovaj put bi se 
gospođica mogla nasanjkati. Stoga se predomisli — govorio 
je Franjo posve ozbiljno. — Ako ga ne voliš, da mu se više 
i ne pokazuješ — to će biti najpametnije. 

— Ne, ne. Ne pristajem — odgovori ona uzrujano 
i pođe mu rukom preko čela, kao da mu želi poravnati kosu, 
koja je visjela ispod šešira. — Ja se njime ne igram, ali mi 
je žao naše majkice. Obećala sam joj — — — 

— Kad ona njega upozna, onda je odmah pobjeda naša. 
Lako ćemo mi onda s majkom. 

— Samo da ne zakasnimo — opet će Neda. 

— Vidiš, ti si se s njime istom upoznala, pa si već toliko 
pod njegovim utjecajem, da ga ne samo voliš, nego da ga se 
već i — bojiš, a istom — 

— Ne bojim ga se — prekide ga sestra u riječi. 

— Ja te niti ne plašim njime, samo sam ti htio reći, 
da će on isto tako na juriš zauzeti i našu majku, čim se 
s njom upozna. Poslije će voljeti njega nego nas koje. 

Neda je pustila brata, da govori, jer su joj godile njegove 
riječi. Malo je pritvorila oči, slušala ga i u sanjivom polu- 
svjetlu promatrala predmete, kraj kojih su prolazili. 

Čim su se približili ugovorenom mjestu, oboje su ustali i 
čekali, da li će ga gdje opaziti. 

— Nema ga — prošapće Neda. 

— Ne boj se. On je tu negdje. Samo se sklonio, da se ne 
opazi njegovo čekanje. 

Izišli su. Neda je odmah udarila ravno prema Mirogoju, 
a Franjo se je okretao na sve strane i, onda, reče tiho sestri: 

— Evo ga iza nas. 

— Klanjam se — pozdravi Roko u isti čas i pristupi 
k njima. Neda mu se nasmiješi, pruži mu ruku i reče: 

— Oprostite, gospodine Aniću. Malo sam zakasnila. 

— Ne škodi, gospođice. Ja bih vas bio i dulje čekao. 
Čekao bih vas i cijeli dan, jer sam svakako htio s vama 
govoriti. 

— Ovo je moj brat. 

 — Milo mi je — odgovori Roko. — Čini mi se, da gospo- 
dina poznam. 

Franjo ga brzo podsjeti na pojedinosti iz nekih zajedni- 
čkih demonstracija i Roko ga onda odmah prepoznade. 

— Ja idem naprijed, a vi lagano dođite za mnom — reče 
Franjo, skide šešir i pođe. 

— Bilo bi bolje, Franjo, da ideš s nama. 

— Bježi, jadna! — odmahne on rukom i ode. 

— Istina — reče Roko za njim — ja nemam nikakovih 
tajna i sve, što kanim reći, rekao bih i pred vama, ali je 
lijepo od vas, da idete naprijed. 

— Milo mi je, da ste sa mnom zadovoljni! — nasmije se 
Franjo i požuri korake. 

Neda je kradom pogledala Roku i sva podrhtavala od 
nestrpljenja, dok je on naprotiv bio na oko posve miran 
i spokojan. Ona je jedva čekala, da on počne, i sastavljala 
je po stoti put riječi i rečenice njegova uvoda. 

Roko je, kao da njoj prkosi, neko vrijeme šutke išao uza 
nju, a onda poče: 

— Ne ću se ispričavati, što sam vas mučio svojom mol- 
bom, da se sastanemo, jer je to bila za mene prijeka potreba, 
Uostalom — — — ja vas zapravo i nijesam molio. Predložio 
sam, da dođete, ako držite, da je to potrebno. Vi ste, evo, došli. 
Time ste priznali, da vam je drago, što sam vas pozvao. Je 
1 te, da je tako?! ' 

— Jest! — odgovori Neda čvrstim glasom i u istome se 
času začudi, kako ona to govori kao očarana, kao da je netko 
drugi ravnao svom njezinom snagom. 

— Zahvalan sam vam, gospođice — nastavi on mirno — 
što ste došli, a napose, što ste prema meni iskreni. To me 
osobito veseli. Bit ću sretan, ako to bude uvijek, jer znam, 
da je iskrenost prvi zalog sloge i zadovoljstva. 

Ona ne reče ništa. 

— Čudni su ovi dani za mene — nastavi on lagano i 
mirno. — Stojim na jednom raspuću. Svi su mi putovi jednako 
ravni i jednako osjenjeni gustim drvoredima. I baš u tome leži 
težina izbora. Na jednoj sam strani opazio tajanstveno svijetlo 
kroz kitu cvijeća, koje se slučajno desilo na tom drvoredu. 

Neda se uznemiri, pomišljajući, da ga razumije i poče 
u pameti ponavljati njegove riječi. 

— Odlučio sam, da pođem k tome svijetlu, a da pravo 
i ne znam, što me tamo čeka. Često se mora staviti mnogo 
na kocku. 

Posljednje riječi ona nije dobro razumjela. 

— Sada moram odlaziti. Sigurno se ne ću dugo povratiti. 
Istom negdje pred ispite. 

— Je li gospodin otac vrlo bolestan, ako smijem pitati? 
— reče Neda i odmah pomisli, kako je to pitanje strahovito 


neumjesno, kad zna, da joj je pisao, da mu je otac smrtno , 


bolestan. Stoga se s tim više začudi, kad joj on odgovori: 

— Ne, gospođice. On uopće nije bolestan. Tako sam vam 
pisao samo stoga, što sam nekim drugima morao reći, da je 
otac bolestan, a jednima opet, da sam ja bolestan, pa sam 
bio nastrojen, da govorim neistinu. Da sam to učinio i prema 
vama, krivo je samo to, što sam naglo pisao ono pismo. Inače 
to ne bih bio učinio, a pogotovo ne za to, da vas time, možda, 
lakše domamim na sastanak. 

— Ivi samo tako odlazite?! — upita ona sva smetena. 

— Da, gospođice. Samo tako, jer hoću. Ako vam je žao, 
šte ste došli, ja se mogu lako udaljiti, da vam ne smetam. 

— Zar vam nije žao ostaviti naš lijepi Zagreb? — upita 
ona, kao da nije čula njegovu primjedbu i odmah se ulovi, 
kako se ona to tobože brine za »naš lijepi Zagreb«. 

— Kad bih žalio, ne bih ga ostavljao — odgovori on 


suhoparno, — Ja moram otići, da se posve smirim u svome 
selu. To mi je potrebno prije nego pođem svojim posebnim 
putovima. — — — Znate: smiješno ja to govorim o »svojim 


posebnim putovima«, i vi u tome očito vidite nekakovo uvi- 
janje, ali ja ne mogu pomoći. Zgodnije se ne mogu izražavati. 
Vi mi to, nadam se, ne ćete zamjeriti?! 

— Ne ću, gospodine Aniću — odgovori ona. — Ja vas 
rado slušam. 

— Kad je tako, pripovijedat ću vam jednu kratku priču. 
Uistinu je to duga priča, ali ću je ja skratiti; da vam ne 
dosadi. 

— O, meni sigurno ne će dosaditi! — reče ona, gledajući 
preda se. 

— Bila vam je jedna graničarska obitelj -— poče on — 
i imala jedanaest sinova i dvije kćeri. Kćeri su umrle i ostali 
sami sinovi. Tri su otišla u svijet i dva se od njih okućiše 

i oženiše, a treći je učio i neprestano se zaljubljivao. Čim se 
posvadio s jednom, već se zaljubio u drugu. Tako je promi- 
jenio deset, dvadeset, trideset djevojaka. Ja ne znam koliko. 
Kad mu je bilo osamnaest godina, zaljubio se u lijepu, čestitu 
i valjanu djevojku. Ime joj je Jela. Vrlo su se voljeli i slagali. 
Kad je on morao otići iz toga mjesta, rekao joj je: »Jelo, budi 
dobra i pametno se vladaj. Kad se vratim, uzet ću te«. Tako 
je on otišao opet dalje u svijet. Kad se je prvi put povratio, 
sretali su ga znanci i pitali ga: »Što ti ovdje tražiš? Jela ti 
se je davno iznevjerila. Ona voli drugoga«. On nije vjerovao, 
nego reče njoj: »Jelo, što to o tebi svijet govori?«, a ona 
hladno odvrati: »Svijet laže, a ti, ako hoćeš, možeš me uzeti, 
ako li ne ćeš, i ne trebaš«. Njemu se to sažalilo i bio je veoma 
tužan, jer je vidio, da se ona vrlo promijenila. Nije znao, što 
bi učinio, jer ju je previše volio. Što mislite, gospođice, što 
je on učinio? 

— Oprostio i vjenčao se s njome — odgovori Neda tiho. 

— Da. Oprostio joj jest, ali je nije uzeo, jer je opet 
morao otići u svijet. Spočetka je bio s njome vrlo zadovoljan, 
ali to ne potraja dugo. U njezinim je pismima vidio veliku 
promjenu kao ono i prvi put. I njegovi su mu znanci pisali 
o njoj. On se opet naljutio i pisao joj dugo prijekorno pismo. 
Ona je odgovorila kao i prvi put. Njemu se to sažalilo i bio 
je veoma tužan. Što mislite, što je sada učinio? 

— Ostavio je — je 1 te?! — reče Neda i pogleda ga 
mekim, blagim pogledom. 

— Ne, gospođice. Opet joj je oprostio, jer ju je vrlo ljubio. 
Ubrzo se i po treći put ponovila posve ista priča. Što mislite, 
gospođice, što je on tada učinio? 

— Sigurno joj i opet oprostio — odgovori ona i nasmi- 
ješi se. 

— Ne, gospođice. Više joj nije htio oprostiti. Zaželio joj 
je mnogo sreće i više joj nije pisao. Time je završila ta priča. 
Što vi mislite, gospođice, zašto joj je oprostio i prvi i drugi 
put?! 

— Ja ne znam — odgovori ona i nasmiješi se. 

— Vi znate i mene bi veselilo, da rečete. 

— Prvi pui joj je oprostio, jer svatko lako pogriješi, a 
da pritom ne mora biti zao, a drugi put — 

— Tako je! — prekide je on u riječi — A drugi put?! 

— Drugi put zato, što je on bio dobar. 

. — Ne. To nijeste pogodili. Drugi put joj je oprostio, jer 
se i dobri mogu dvaput prevariti. A treći put? Što mislite, 
zašto joj treći put nije oprostio? ; 

— Sigurno ne ću pogoditi, ali ja mislim, da joj nije opro- 
stio stoga, što je ona, padajući tri puta redom, pokazala, da 
joj je to u krvi i da je zla. 

— Pogodili ste, da ne ćete pogoditi, iako sudite dobro i 
mudro, Kaže se, da Bog tri puta pomaže, a jer on nije bio 
bog, pa ni polubog, nije se htio drsko izjednačivati Božjoj 
dobroti i treći joj put praštati, iako se ni iz trokratnog gri- 
ješenja ne smije zaključiti, da je ona zla. Čovjek nam se, koji 
Pretjeriva u svojoj dobroti, više ne čini dobar nego lud, 
luđi od svih pet biblijskih djevica skupa — — — Kako vam se 
sviđa ova priča?! 

— Vi lijepo pripovijedate. 

— Kako vam se sviđa? 

— Milo mi je, kad vi pripovijedate. 

— Što mislite o Jeli? 

— Viio njoj govorite lijepo. 

— S vama je, gospođice, teško izići na kraj. 

— Vi o svemu govorite lijepo i ja vam to moram priznati. 

Neda je to sve govorila, kao da joj netko šapće riječ po 
riječ, i činilo joj se, da je zašla u vilinsko kolo, gdje se malo 
pomalo gubi svijest i radi ono, što hoće neka viša, jača sila. 

— Htio sam vam reći — opet će on — da se i vi sviđate 
meni. Stoga sam vam i pripovijedao onu priču, da je za- 
pamtite. 

— Ne ću je zaboraviti — odgovori ona, gledajući preda 
se i očekujući, da će sada nastaviti govoriti o njima dvoma. 
— Ta je priča vrlo poučna. Gdje ste je čitali? 

— Nijesam je čitao. Ja sam je doživio. Možda ću vam je 
jednom poslije pripovijedati mnogo opširnije. Sada nemam 
vremena. Vi znate, da se ja spremam na odlazak?! 

— Već smo o tome govorili. 

— Jesmo. Govorili smo o tome, a iza toga sam vam pri- 
povijedao onu priču. Uzmite je kao moju ispovijed, da znate, 
s kim imate posla, kako poslije ne bismo žalili. 

— Kao vašu ispovijed? — upita Neda. 

— Da. To sam vam svakako htio reći prije odlaska. 
Iskusio sam, da je velika pogreška biti prema ženama iskren, 
a ipak ja to činim prema vama vrlo svijesno, Osjećam, da me 
vi razumijete, iako se još malo poznamo. 

— Ja vas razumijem! 

— Ivi znate, što vam kanim reći? 

— Ne. Mnogo je toga, što mi je čudno i tajanstveno. 

— Htio sam vam reći, da je vrlo teško ići uz ovaj brijeg 
do Mirogoja. 

Te riječi iznenadiše Nedu i ona ga nehotice začuđeno 
pogleda. Kad je ona sva zadrhtala od njegove tople blizine 
i sigurno očekivala da će početi govoriti o ljubavi, on spo- 
minje teške bregove. To je, u najblažu ruku, čudno. 

— Vi se čudite mojim riječima, jer nijeste počekali, da 
čujete, što ću još reći. 

— Što ste još htjeli reći?! 

— Htio sam reći, da nama dvoma nije teško uza nj ići, 
jer idemo lagano i oprezno. Vi me sigurno razumijete?! 

— Ne razumijem — odgovori ona tihim glasom, vjerujući, 
da je rekla neistinu, samo da ga izazove, da govori dalje i da 
se jasno izrazi. 

— Ne razumijete — — Nije čudo. Ja bih volio, da me 
već sada razumijete, ali na stvari mnogo ne mijenja. Razu- 
mjet ćete me, kad se vratim od kuće. 

— Zar vi tako kasno izdajete tumačenje nejasnim izja- 
vama?! 

— Duhovito me pitate, gospođice, a ja ću vam mjesto 
odgovora, dopustiti, da vi izdate taj komentar, Ja ću međutim 
otići, a vi možete razmišljati. 

— Kada kanite otputovati? 

— Sutra ranim vlakom. Mislim, da ću vam se koji put 
javiti, bolje rečeno: ja ću vam se javiti samo jedan put, a 
od vašeg će odgovora zavisiti, da li ću vam odgovoriti. 

Neda je pocrvenila. 

— Oprostite, ali vi zaista govorite vrlo čudno. Skoro, pa 
da vas ne razumijem. 

— Morate, gospođice, malo bolje paziti, pa će vam biti 
jasno, da ja nijesam čudan, nego posve iskren. Ja sam mogao 
reći \ ovako: »Bit ću slobodan, da vam se često javljam i bit 
ću najsretniji čovjek na svijetu, ako mi kadgod odgovorite«, 
ali bi to bilo nedostojno pretvaranje. Gdjekad me može usrećiti 
više jedna vaša riječ, nego sto kila išarana papira i ja ću 
vam na tu jednu riječ sigurno odgovoriti, dok bi me možda 
onih sto kila vaših pisama moglo samo rasrditi. Osim toga 
ja nemam vremena, da vam dosađujem. Zabacio sam sva 
svoja lutanja i hoću da postignem jednu veliku uzvišenu 
skladnost. i 

— Razjasnite mi, molim vas, gdje je vi to kanite naći?! 
— upita ona bojažijivo. 

— U kući, gospođice. Kod ognjišta. Kod svoga ognjišta. 

— Stoga, sigurno, i odlazite kući?! 

— Da. Vi to pogađate, ali me ipak ne razumijete. J a sam 
rekao, da se uz ovaj brijeg ide lagano, ako se želi sigurno izaći. 

— Istina. Teško je — potvrdi ona, čudeći se, kako taj 
čovjek skače s jedne misli na drugu. : 


.— Ne samo da je teško, nego je i opasno. Stoga ja želim, 


da mi idemo vrlo lagano i oprezno i da često mislimo o Jelinoj 
priči. Ja imam više vrlo važnih razloga, ali ću se na neko 
vrijeme ukloniti poglavito radi toga. 

— Gospodine Aniću — zastade ona, pogleda u njega i 
reče čvrstim glasom — ne ću vam tajiti, da vas sada potpuno 
razumijem. 

— Dakle: ne trebam izdavati komentar svojim izjavama? 

— Ne, ne trebate — odgovori ona tiše; a oči joj sijevnuše 
i brzo ih obori k zemlji. Njemu se učini, da je na njezinu licu 
zatreptao smješak, posve slična onome prvome i malo se 


Prigne, da bolje vidi. Prevario se je. Vidio je svijetlo lice, 


koje resi zrele žene, kad im se ispune nade i čežnje, Bio je 
to poseban izraz, pri kojemu se činilo ne da se ona smije, 
nego da cijela priroda bliješti od puste sreće, i taj se blijesak 
odbija od njezina mekog lica i krupnih očiju. 

Roko nije znao, da li je bila ljepša ono prvi put, kad 
ju je motrio kroz kitu cvijeća, ili sada, kad je gleda u rascvje- 
tanom blaženstvu njezine mladosti. Htio je, da uzme njezinu 

ruku, da je čvrsto, neodoljivo stisne i da joj bez sustezanja 
reče: »Mila moja, suputnice moja!«, ali se svlada u zadnji 
čas. I Neda je bila neobično uzrujana, Očekivala je, da će on 
sada već jednom početi govoriti otvoreno, da će prestati mučiti 
je svojim otezanjima, 

On je šutio. Nije se usudio otvoriti usta, jer se bojao, da 
bi se mogao zaletjeti, da bi mogao štogod reći, čemu još nije 
vrijeme. 

*k 


Stupili su u groblje. 

— Gdje je pokopan vaš brat? 

— U tridesetosmom polju — odgovori Neda. Preko lica 
joj preleti izrazita sjena tuge. i 

Išli su još nekoliko časaka, 

— Eno, tamo je, gdje Franjo stoji — reče ona, mirnim, 
dosta čvrstim glasom. Kad su došli grobu, svi su šutjeli i 
gledali preda se. I Franjo je bio duboko zamišljen, a u očima 
su mu sjale suze. Neda klekne i prekrsti se. Klekne i Roko, 
Skine šešir, prekrsti se i poče se moliti Bogu. Oči je uperio: 
u pokojnikovu sliku, koja je bila umetnuta u veliki mramorni 
spomenik. Taj mu se lijepi lik svidio i odmah opazi, da je 
neobično sličan svojoj majci. Osjeti, da tu pod tom zemljom 
leži biće, koje je njemu vrlo blizo i drago. On zavoli, nekim 
čudom, njegovu posve nepoznatu uspomenu, kao da je ostala 
iza najmilijega brata. Prenio je pogled s njega na Nedu, pa 
onda na Franju, koji je lijevo od njih stajao, očito, zanesen 
U tihu i dobru tugu. Roko ih sve troje obujmi blagim pogledom 
kao bratskim zagrljajem i ustane. Ustavio je pogled na Nedi. 
Ona je još uvijek molila. Oči su joj se bile ukočile i sledile 
kao kristali, a mišići se oko usana trzali. Najednom je obliše 
krupne suze i ona zapade u jecanje. 

— Zovite je, gospodine Aniću. Idemo — šane mu Franjo. 
— Nedajte joj, da tu sad plače. 

— Nemojte plakati, gospođice Nedo — reče Roko mekim 
glasom i priđe joj bliže. — Svladajte se i ne plačite, Nijeme 
su boli ljepše. 

— Odmah, odmah ćemo ići — Prošapče ona isprekidano 
i obriše suze. 

Ustanite, gospođice — ponovi on i pruži ruku da: joj 
ineniš Ona "prihvati pruženu ruku i osjeti na čim 
ralja nešto jači stisak. Kad je ustala, on je još držao: Pj 
Ba ruku nekoliko trenutaka i gledao joj : Pai kadara 
i ovi on i čvrsto joj 
lačite, gospođice Nedo — ponovi on i čvr : 
in I Ona ga pogleda zahvalnim pogledom : 2 
Franjo opet ode pred njima. Neda je još uvijex brisala . : 
— Ne plačite, gospođice — tješio je Roko. — Vi ste 
reviše meka srca. A i x. 
5 — Vi ne znate, kako je naš pokojni brat bio .. 
prošapće ona. — Koliko je samo volio mene i poe maj : 
— Bog dobre nikad ne ostavlja — odgovori Roko za : 
ja vjerujem, da će on vama dati nekog drugog dobrog mj 
Š a Vi bri. 
vašega brace. Vi ste vrlo do : dh 
Neda ga pogleda, čas je šutjela, a onda reče mirnim 
lasom: : e 
' — Može biti i boljih ljudi od njega, ali, mislim, prema 
nama ne. ; Rd 
— Njegov je duh sada s nama. On zna, MTI 
2 . aslešati isti 
i m svjedočiti, kako su naši osjećaji is : 
' LE Onda će i gospođa majka biti zadosraljem. 
— Ona se je već pomirila sa sudbinom. S nama je dvoma. 
vrlo zadovoljna. 4. 
Dobro. Ona je sada zadovoljna. Što će biti, ako ne 
—D u, I in 
bude uvijek zadovoljna baš s vama? 
— Sa mnom? — upita ona i zagleda se nekuda daleko. 
KI ay . "i .. B 
— Ja nju volim i slušam, pa će biti uvijek potpuno za 
ljna. du 
MMA ui li vi u to, gospođice, što ste sada rekli? 
— Vjerujem — odgovori ona tako nesigurnim glasom, da 
i j ti. 
se sama uplašila njegove slabos eu. 
— Onda smijem zaključivati, da ste stalno odlučili ao 
niti obećanje, koje ste joj dali?! — — — Vi ništa ne odg 
i * £ .,. 
sie Ne znam, gospodine Aniću, što ću vam odgovoriti. 


— Daili ne? 

— Još mi se nije pružila Prilika ni da razmišljam o tome, 
a kamo li da odlučujem. , 

— Vi mi ne čete zamjeriti, ako vam priznam, da vam to 
ne vjerujem. 

— Ne, ne ću vam zamjeriti. Istina je, da sam imala mnogo 
prilika o tome razmišljati, ali nijesam nikad razmišljala, jer 
sam mislila, da je to Pitanje do kraja riješeno. 

— Mislite li još i sad tako? 

— Dopustite — reče ona iza kratke šutnje — da vam 

ona to pitanje još ne odgovorim. I vi se mnogo sustežete, pa to 
morate i meni dopustiti. ' 

— Zapamtite, gospođice, da sve ono, što dopuštam sebi, 
vazda nesebično dopuštam i drugima, napose onima, koji: su 
dobri i koje volim. 

Kad je Neda čula ove zadnje riječi, učini joj se, da je 
k njoj doletio anđeo sreće i nježno je ovio u svoja krila, dodi- 
rujući joj se tijela. Osjeti taj laki dodir i pocrveni. 

— Stoga vas i pitam — nastavi on — da li držite da je 
to vaše pitanje posve riješeno. To mi možete reći, 

— Sumnjam — Pprošapće ona. 

— Hvala vam, gospođice, Od ovog časa, kad znam, da 
vi u to sumnjate, ja više ne sumnjam u mnoge druge stvari. 
Bio bih vam vrlo zahvalan, kad biste mi još rekli, da li ćete 
se usuditi, da prekršite svoju riječ, 

— Borba će biti vrlo teška — reče ona tiho i lagano — 
ali ne će biti ružna, jer je moja majka dobra i pametna žena. 

— Molim vas — prihvati Roko brzo — biste li mogli 
ponoviti to, što ste sada rekli?! 

— Zašto?! — upita ona i osmjehne se u maloj neprilici, 
Nije znala, što je on opazio. — Zašto bih ponavljala? 

— Vi ste rekli: »borba će biti« i tako dalje, a to će reći, 
da su vaši osjećaji prevladali opreznost i da vi vjerujete, da 
će doći do borbe. 

Neda je bila u neprilici. Bilo joj je ozbiljno žao, što se 


 zaletjela, što je rekla više nego on. 


— Gospodine Aniću, nemojte me hvatati za riječi. Ja 
onda ne ću ništa govoriti. Šutjet ću kao riba, pa ne znam 
što o meni mislili, 

— Ne srdite se. I ja ću Priznati vama, da vjerujem u ono, 
što ste vi nehotice priznali. 

— Ja nijesam ništa priznala. i : 

— en. Nijesam ni ja. Glavno je, da se mi u tome 

posve slažemo, a vi se nemojte srditi i budite dobri, pa ću 

opet pripovijedati jednu lijepu priču. ' , 
din LA mnom postupate kao s malom bebicom — reče 

i nasmije se. Da B j 
mE Nek Koja ne bude žao. Ja volim sve, koji su dobri 
kao djeca, jer su ona najsavršenijeg srca. Njih vole iu svetom 
ismu. ' : 9 
: — Što ćete mi pripovijedati, gospodine Aniću? 

— Nastavit ću priču o Jelinom dragom. : 

— Pa, rekli ste, da ori više nije njezin dragi — reče ona 
naivno i nasmije se. a | I : 

— I nije. Uvjeravam vas, da nije, ali se njegova priča 
može produljiti. : 

— Rekli ste, da je gotova. ' u j 

— Gotova je o njegovoj i Jelinoj ljubavi, ali nije o njemu. 
On se je opet zaljubio. 

— U drugu?! 

— Da. U jednu drugu. Možda u pedesetu. u 

— Sigurno, i opet nesretno. On je već takve sreće. 

— Mislite?! ' a 

— Ja ne znam — nasmije se ona — ali sudim po vašem 
pripovijedanju. Čini mi se, da taj vaš junak uopće nema ni 
volje ni snage, da bude sretan i da drži ženu uza se. " 

— Imate pravo. On je ženama vrlo dosadan, ali je ovaj 
put ipak uspio. 

— Jeli?! To me veseli. MI ' : 

— Uspio je na taj način, što je svojoj novoj dragoj na- 
mjerice dosađivao najvećim ludorijama. Češće je toliko po- 
djetinjio, da nije mogao prepoznati sam sebe. Ipak je ustrajao. 
Nju je to iznenađivalo i zanimalo, pa se u njega slučajno 
zaljubila, a osim toga je bila ustrajna i stalna. On je to vidio 
po njezinim očima. 


Roko je govorio vrlo lagano, kao da smišlja svaku riječ “ 


napose. Kad su došli na križanje cesta, opaziše, da je Franjo 
zakremuo 'niz Medvešćak mjesto kroz Novu Ves. Okrenuše 
za njim. ' 

— Vas ne smeta, da ovuda idemo? 

— Ne. 

— Ako nas tko vidi, pa kaže gospođi majci?! 

— Toga se ne bojim — odgovori ona mirno i čvrsto. 

— Vi, dakle, već sada primate borbu?! 

— Da — odgovori ona opet s istim uvjerenjem. — Primam 
je za volju vaše pripovijesti. Hoću da je čujem do kraja. 

— Ako zaista budete uvijek tako čvrsti, vi ćete je čuti. 
U to ne sumnjam, 

— Što je dalje bilo s njime? 

— Ne znam, jesam li vam rekao — reče on kao da je 
prečuo njezino pitanje — da sam ja vrlo velik mrzitelj žena?! 

Nju iznenadi njegov nagli prijelaz. 

— Ne. Nijesam vam rekao — je V te?! 

— Čini mi se, da nijeste. 

— Istina je. Užasno ih mrzim, jer sam dosada uvijek bio 
prema njima posve korektan i jer su one uzrok jedinim mojim 
bolima, koje sam uopće kada imao. Uza sve to, ja očekujem, 
da će me jedna žena razoružati i da će me usrećiti — — — 
Priznajem, da sam u mnogom i ja kriv, što me nijesu zado- 
voljile. Tražio sam od njih previše. Očekivao sam mnogo više, 
nego su mi mogle dati one žene, s kojima sam se sastao. Meni 
naime nije do toga, da samo vidim plamen ili da se na čas 
ogrijem ili samo osvijetlim: Ne. Ja trebam velik, trajan, neu- 
gasiv oganj sreće. 

— Ja ne znam, gospodine Aniću, može li se to uopće 
postići? 

— To ćemo, gospođice, vidjeti. Ako se ne može postići 
takva trajna sreća, onda ćemo skupa propasti, čim ona ne 
bude potpuna. 

— Ni to se ne da postići. Potpune sreće nema. 

— Dopuštam, ali držim, da se dva lica, koja se ljube, 
mogu trajno slagati i štovati, ne gledajući na svagdašnje 
malenkosti. 

— To je već mnogo manje. 

— Jest, i to je ono, što ću postići. 

— To je moguće. 

— Ja u to vjerujem, gospođice. Što vi o tome mislite? 


— Oprostite. Tu je moje mišljenje posve neodlučna stvar. 
Ja vam želim mnogo sreće. 

— Onaj, tko nekome iskreno želi sreću, nije daleko od 
toga, da mu i pomogne do nje. : 
: — To je istina. Ako mogu, i ja ću vama rado pomoći. 
— Vi možete, gospođice, samo morate htjeti. : 
— Budite uvjereni da hoću. Vi ste dobri, pa vam ja 
želim mnogo sreće. Pitanje je samo, kako vam mogu ja po 
moći?! ,. 
— Na to bih vam pitanje morao odgovoriti vrlo kratko, 
a to još ne mogu. Za to još trebam pe na gn 
iti im i i To mora biti, da bu 
se srditi, što mučim i vas i sebe, : : u 
slađe oslobođenje od tih muka. Ja imam mnogo suse 
stoga ne obećavam ništa, a isto tako i ne tražim obećanja. 
“ Neka se stvari razvijaju — — — mi 
Roko zašuti. Šutjela je i ona, očekujući, da će on ipak 
poći jedan korak dalje. Za nju više nije postojala sagi 
Gledala je u njemu onoga, koji je jedini jak, da o. Meso 
obećanje, što ga je dala svojoj majci. Nije razumjela njeg 
ustezanje. Zamisli se i onda reče: . 
— Vi nijeste, gospodine, svršili svoju priču. 
— Znam, gospođice — odgovori on. — Sad je mogu, ako 
izvolite, dovršiti. h 
— Mene bi veselilo. Fogi 
*" — Sad vam je — poče on — vrijeme dugo, a pripovijest 
kratka. On je nju iskušavao dvije godine, 
— A ondat! : 
— Bio je s njome vrlo zadovoljan. 
Roko je na čas zamuknuo. 
— Time je gotovo?! 
ij i j i — i i pogleda u 
— Nije. Oni su se vjenčali odgovori on i g 
Nedino a Ona je gledala preda se. Išli su šutke niz oka 
šćak. Njoj se činilo, da će se sva od puste osa a. E 
I 6 splinuti i ći se slabušna, 
jega, da će se sva rasplinuti i na : 1 
ZI kao ćuh vjetra na njegovim usnama. I Roko avi 
sretan, sretan što ju je taku našao i što se mogao uzdržati, 
da joj ne govori o ljubavi onako, kako se to vao čini. ' 
— Dugo se ne ćemo vidjeti — prekide on šutnju. — Si- 
gurno ću vam pisati. Vi ćete mi odgovoriti. 

— Hoću, gospodine Aniću, uvijek. Samo mi nemojte pisati 
na stan nego na ured, : 

— Želite, da ne vidi gospođa majka?! 

— Ja ćunjoj reći, ali nije potrebno, da prima moja pisma. 

— Što ćete joj reći? g 

— Sve, što ja znam. Sve ću joj reći, da mi ne može pred- 
baciti, kako sam joj neiskrena. 

— To mi se od vas vrlo sviđa. Zanima me, što vi znate?! 

Neda ga pogleda i nasmija se onim istim smiješkom, koji 
je vidio prvi put na njezinu licu i očima kroz kitu cvijeća. 
Sav uzdrhti i reče: 

— Recite joj, gospođice, da vas volim! 

Ona je šutjela. Prošli su kraj kapelice na Nadbiskupskom 
trgu. Neda se prekrsti pred svečevim kipom. I Roko skide 
šešir, pa upita: : 

— Hoćete li joj reći? 

— Hoću! — odgovori ona čvrstim glasom i opet ga po- 
gleda. Oči su joj blaženo sijevale od puste sreće i zadovoljstva. 

— Recite joj, da i vi volite mene. 

— Gospodine Aniću — reče ona — mi ćemo se sada morati 
rastati. Ne bih željela, da tko drugi majci štogod naklapa, 
Prije nego joj ja sama rečem. 

— Hoćete li joj kazati, dai vi mene volite?! 

— Franjo već čeka dolje na uglu. On zna, da ćemo se 
tu rastati. ' 

— Ne izbjegavajte gospođice. Recite mi, hoćete li joj ito 
Priznati?! Ja vas ne Pitam radi sebe, jer sve vidim u vašim 
očima. 

— Onda je sporedno, da li vam to kažem ili ne. 

— Nije. Recite. Ja želim, da to čujem iz vaših usta. 
Recite mi, 

— Reći ću joj, gospodine Aniću, da i ja volim vas — 
odgovori ona i pruži mu ruku na oproštaj. On je primi i čvrsto 
je stegne. 

— Nemojte ostati dugo kod kuće — šane ona. 

— Moram. Ostat ću dugo. 

Tu se oprostiše. Roko je stajao na uglu i dugo gledao 
za njima. Ona se tri puta osvrnula i on se nije mogao uzdržati, 
da joj svaki put ne skine šešir. Treći put mu je malko, jedva 

primjetljivo, mahnula rukom. On je uvidio, da to nije naj- 
zgodnije vladanje u živoj ulici, ali mu se njezina smjelost 
svidjela. Bio je zadovoljan. 

Neda uzme brata ispod ruke i šane mu: 

— Braco, braco moj, da znaš, što sam sretna! 

— Što ti je rekao? 

— Da me voli. Ništa više, ali to je tako mnogo — — — 

— Pripovijedaj mi, kako je on to tebi rekao. Zanima 
me, kako književnici pripovijedaju o svojoj ljubavi. 

— Kako?! Čudit ćeš se kad ti rečem. Nikad još nijesam 
čula, da je netko tako jednostavno govorio. Nijesam ni čitala. 
»Recite — kaže — gospođi majci, da vas volim«. 

— To ti je rekao? 

— Da. Baš to i tako. 

— Je 1 te pitao, voliš li ti njega? 

— Nije. Nije me ništa pitao, jer, kaže, da on sve vidi u 
mojim očima, pa da ne treba pitati, nego je samo rekao: 
»Hoćete li reći gospođi “majci, da i vi volite mene?« — Kažem 
ti: neopisiva jednostavnost i to je ono, što mi je uživanje i 
zadovoljstvo podiglo do bezumlja. Sve sam čekala, kad će 
početi, kad će početi, i to je čekanje bilo najdivnije. 

— Jesi li sad sretna? 

— Ti još niti ne znaš, kakova je to sreća — — — 


*% 


U večer se Roko opraštao u menzi sa svojim malim dru- 


štvom. Bio je vrlo veseo. 4 

— Ne znam, zbog čega odlaziš — reče mu Mrđelić, po- 
dižući čašu — ali znam, da ideš u lov na sreću, jer kudgod 
se maknemo, štogod pomislimo i štogod uradimo, to ti, pje- 
sniče moj, in ultima linea, nije ništa drugo nego potjera za 
nekom vucibatinom i skitnicom, koja čuje, ali se ne odziva 
na ime »Sreća«. Mi svi nosimo u džepu tjeralicu, koju je za 
njom raspisao još naš nesretni pradjed Adam, kad je dobio 
sumnjivu voćkicu od naše pohotne prababe. Sada je tražimo 
i nje nema. Gdjekoji je opazi i misli, da ju je već ulovio. 
Žurno vadi tjeralicu, čita opis toga probisvijeta, i kad podigne 
oči s papira, da opis isporedi s pojavom — opazi pred sobom 

dugi nos. U bjesnilu divlje zvijeri skoči, da pograbi tu nosu- 
rinu, koja je sigurno pradjed nosini pokojnoga Sirana plemića 
od Bergeraca, pjesnika i gaskonjskoga kadeta. I kad misli, da 
drži tu nakazu, osjeti, da je prihvatio sebe za svoju mačju 
njušku. Ja sam se već često tako ulovio. Odbacio sam tjeralicu 
1 milostivo dopuštam gospođi Sreći, da u buduće traži ona 
mene. Tebi želim, dragi prijatelju, da budeš blagoslovljenije 
ruke i u ime cijelog ti našega društvanca želim sretan put. 
Lako je moguće, da se nas dva više ne vidimo! Ja mogu otići za 
svojom Lizikom u Ameriku, mogu otići u Savu, a mogu oku- 
šati i snagu revolverovu. Sve je moguće. Ako se ne vidimo, 
nemoj me zaboraviti. Napiši o meni pripovijest pod naslovom ' 
»Čovjek s tjeralicom«. Zaradit ćeš novaca i možda ćeš onda 
naći Sreću. To je njezin najveći prijatelj i najveći neprija- 
telj. Drži je, da je tako steče barem netko između nas Hrvata. 
U to ime, prijatelju moj, zdrav mi bio, pa se oženio i žena 
ti rodila devet sinova kao devet Zrinovića! 

Anić se zahvalio s nekoliko riječi i pomisli, kako se 
vrijedna stara hiža ni večeras ne sjeća onih pet kruna. Malen- 
kost je, ali za obraz i za danu riječ i previše, pa da mu ništa 
ne može zamjeravati, reče sam sebi: 

— Neka mu ih Bog blagoslovi. Time je račun gotov. 

S gospođom se Jurić napose oprostio vrlo svečano i sliko- 
vito, moleći je, da pozdravi Milicu i sve njezine rođakinje i 
drugarice. 

— Milica je bolesna — reče mu gospođa — i molila vas 
je, da svakako dođete k njima prije nego otputujete. 

— Što je boli? — upita on. 

— Ja vam ne bih znala reći. Kaže, da je boli glava i 
neprestano plače. Bila je kod liječnika. 

— Je li joj što propisao? 

— Ni to vam ne bih znala reći, ali mislim, da nije, dok 
ga ona neprestano psuje. Večeras je i Anica tamo, Bilo bi vrlo 
zgodno, da sada otiđete k njima. 

On se čas zamisli. K 

— Ne mogu, gospođo, nikako. Žao mi je. Vlak odlazi 
rano, a ja još imam toliko posla kod kuće, da ne ću biti 
gotov ni do ponoći. 

— I gospodin ju je Mrđelić nešto razljutio — šane mu 
gospođa povjerljivo. 

— Kako? Čime? 

— Čini mi se, da je molio njezinu ruku. 

Anić zine od čuda i zaboravi zatvoriti usta. 

— Jest, jest — potvrdi gospođa. — Molio je njezinu ruku, 
a vi znate, što ona misli. 

— Naravno. Kako ne bih znao?! Nju voli Frketić, a ni 
ona njega mrsko ne gleda. 

Kad je to rekao, učini mu se, da se oko njega okrenu 
cijeli svijet. Poželi, da zaboravi otvarati usta. 

— Što govorite, gospodine Aniću?! 

— Istina je, gospođo, što sam rekao, a stoji i to, da se 
nas dvoje večeras međusobno strahovito iznenađujemo. Po- 
zdravite sve — reče on i žurno strugne na vrata za svojim 
društvom. Kad je izišao na ulicu, udari ga u lice talas hla- 
dnoga zraka i on malo dođe k sebi. 

— Bog budi s nama! — šane u sebi i pozove Frketića 
u kavanu, jer da mora još. napose s njime govoriti. Otiđu 
k »Baueru« i sjednu nasamo k jednom malom stolu. Frketić 
je bio šutljiv i mrk, kao da će mu udariti između očiju devet 
žestokih tuča. 

— Kako vidim, ti se ne šališ — reče drugu. — Odlaziš. 

— Bez demantija. Akreditiva su već u džepu. 

— Sviđa mi se, što ćeš jednom učiniti nešto, što je po 
tebe pametno. Nema smisla, da se ovdje uludo trošiš, a sve 
za dušu ničije babe. Kad bismo imali uza se ljude, moglo 
bi se raditi, ali ovako je sve izlišno. 

— Ne, Janko. Ne bi bilo izlišno, kad ne bi prijetila opas- 
nost, da će nas raskol sve uništiti. Ja nijesam nikad mislio, 
da će temelj moje budućnosti biti naš pokret, pa stoga rado 
ustupam onima, koji tako misle. 

— I ja bih otišao kud bilo, kad bih se mogao na lijep 
način rastati s Matijevićem i društvom. Ovako mu ne ću 


pružiti uvjerenje, da me je on izboksirao. Ne, ne. Tu ne. 


popuštam. Sjedjet ću na svojemu tajničkome mjestu kao gra- 
nitni stup ili, ako hoćeš, kao klada ili kao trut i gledati, 
kako me on objeda, podjeda i izjeda. Maknuti se ne ću. Na 
sve ću upozoriti i Krašića, 


— Zvao me je, da opet idem u kotar. 
— Zamjerit će ti, kad čuje, zbog čega si otišao. 

— To on ne može nikad čuti, jer ima mnogo razloga, 


zbog kojih odlazim, a neke od njih znam samo ja i nitko 


drugi. 

— On ne voli one, koji malakšu. 

— Ja nijesam malaksao, nego naprotiv osjećam, da ni- 
jesam nikad bio toliko jači od samoga sebe, koliko sada. 
Ja se svoje volje uklanjam odavde, gdje me svi ne žele imati. 
Latit ću se pametnijeg posla. 

— Da koristiš cijelom čovječanstvu?! — prihvati Janko 
podrugljivo. 

— Ne mogu koristiti ni samome sebi, a kamo li cijelome 
čovječanstvu, ako sam prazna mješina. Radit ću, da najprije 
sam nešto budem, pa ću onda lako koristiti i drugima, ako 
budem za što, ako li ne budem, ne ću imati što žaliti. Sada 
tobože raditi za opće dobro, gdje s4Am niti sam što, niti 
što znam, niti što imam, niti što mogu, znači lijenčariti, 
krasti Bogu dane i živjeti od tuđe milosti. To ne ću. Za to 
sam preponosan i previše cijenim svoje sposobnosti — — — 
Kad hoćeš, ti ostani i nastoj, da se sve što više kreće u onom 
pravcu, u kome mi to želimo. 

— Ja ću ti često sve javljati, a ti onda reci, što želiš, 
da učinimo. Od kandidature ne će biti ništa, jer je većina 
došla do uvjerenja, da je ludo kojekoga dizati na svoj račun. 
U njezinu opravdanost više ne vjeruje ni Krašić, i ako je 
bio za to zagrijan kao i mnogi drugi stariji prijatelji. Kad 
bismo dobro uhvatili i kad bismo imali čovjeka, koji posve 
odgovara našim nazorima i koji je ujedno sposoban državnik, 
mi bismo bez sumnje onaj kotar zauzeli u prvom naletu. 

— A kad bi Krašić htio kandidirati?! 

— E, dragi moj! To bi onda bilo posve drugo. U tom 
slučaju ne bih ni ja žalio, da postanem poduzetan i marljiv, 
iako — — — Njegova prošlost — — — 

Nasta vrlo neugodna šutnja. 

— Na koji će se način to reći našem narečenom kandi- 
datu?! — progovori Roko prvi. — Već je čovjek bio i u 
kotaru. Upoznao se s nekim ljudima, trošio i tako dalje. Mi 
smo prema njemu obvezani. 

— Kad ti odlaziš, onda je to stvar gospodina potpred- 
sjednika Matijevića. On ne misli, da bismo odustali, a kako 
ću ja sigurno uspjeti, da se ne dopusti, da narečeni gospodin 

kandidira pod tvrtkom našega pokreta, vjerovatno je, da će 
istupiti kao divljak. Sinoć sam čuo, da se već Mrđelić po- 
nudio, da ide u agitaciju. Ja mu ne zamjeravam. Zima je, 
Milica ga tuširala — j 

— Zbilja, je li to istina? — prekide ga Roko. 

— Jest, kako ne bi bila. Kažem ti: zima, hladni tuš, a 
on, eno, bez zimskoga kaputa, gol kao repica. Ja: mu ne za- 
mjeravam. Mora se obući. 

— Pripovijedaj mi, molim te, kako je to bilo s njime i 
Milicom?! 

— Mani, što ja znam. Eto, jučer popodne je ulovio baš 
tu u Frankopanskoj ulici i rekao joj, da kani ići kući i da 
će voditi očevo gospodarstvo. Dugo joj je raspredao svoje 
ekonomsko-reformatorske osnove i onda je pitao, da li bi ona 
htjela s njime dijeliti tu sreću njegova života, a ona mu se 
nasmijala u lice. To je bilo. 

— Računa ona, čini mi se, na mog pobru Frketića. 

— To, tobože, kao na mene?! 

— Da, da. Na tebe. 

— Suvišni joj računi. Već sam joj ih sve iskrižao. 

— Ti ćeš sad meni možda pripovijedati, da je niti ne 
voliš?! 

— Ne. To ne ću, ali se ona vara, ako misli, da ću ja 
zbog nje očajavati i lomiti noge. Eto, nekidan sam u Tuškancu 
radi nje dobio hunjavicu, a to ona ne će više doživjeti! Iz- 
brisao sam je iz bilježnice. 

— Ne luduj, čovječe. Ako je voliš, ti to ne možeš bri- 
sati, kako ti dođe u glavu. Ili je voliš ili je ne voliš. 

— Ja volim i svoju majku i svojega starog, pa iz toga 
još ne slijedi, da moram neprestano biti uz njih ili zabijeliti 
očima kao pečen jarac, gledajući u njih. 

— Ta usporedba hramlje na obje noge. 

MM A ja sam lijen na obadvije, pa se slažemo. Gospođica 
Milica misli, da ću ja lizati tragove njezine kiklje, samo da 
me ona jednom pogleda. Nije mi ni ćaća bio drukčiji nego 
ja, pa živi kao pošten čovjek. 

— Čudan si ti svat, Ima mnogo ljudi, koji su hladni i 
lijeni kao i ti, ali da je netko i u ljubavi lijen,, to nijesam 
znao. 

— Budi ponosan, da i naše rodno mjesto ima kakvu 
bilo znamenitost — — Reci mi, što je s tvojom ljubavi? Što 
radi gospođica Neda?! 

— Zdrava je. 

— To te nijesam pitao. Jesi li joj rekao »Addio, amore 
mio«? 

— Jesam, brate, baš danas. Podivanili smo, malo šetali 
i skoro smo se poljubili nasred ulice. 

— Ne trebaš pretjerivati, da me time tobože zavaraš. 
Mene mnogo ne zanima, ali ne volim, da me tko drži bu- 
dalom. Zacopao si se. 

— Jesam. 

— Da ti je sretno! 

— Ako Bog da, bit će. 

Obojica su šutjela i Roko se međutim sjeti njihova po- 
vratka iz kotara devetoga prosinca u jutro. S kolodvora su 
otišli ravno u Oktogon u kavotočje, svaki popio šalicu mli- 
jeka i pojeo pet zemičaka, a iza toga uzeo »Novosti« i čitao. . 
Platio je svaki kavu i — jednu zemičku. 

— Idem spavati — reče Janko. — Jedva vučem ovaj cent 
i po kosti i mesa. 

— Idem i ja — odgovori Roko. Na rastanku ga upita: 
— Reci mi, Janko, kako ti se sviđa Neda? 

— Dobro. Mirna i ozbiljna djevojka, s manirama kakve 
stare frajle. Bit će dobra žena. 

Iza toga su se rastali i više nijesu o njoj govorili, osim 
ono na polnoćki i ovo sada. 

— Bit će joj žao, što odlaziš — opet će Janko. 

— Neka bude. To će joj biti najbolja kušnja, da li i ona 
mene voli ili ne. 

— Danas sam je vidio prije podne u Palmotićevoj ulici. 
Išla je s nekim mladićem. 

“-— Ono joj je brat. 

. — To sam odmah mislio. Mrđeliću se je osobito svidjela. 

— Mrđeliću?! ' ' 

— Da. Pitao me je, da li je poznam. Rekao sam, da ne. 
Činio sam se posve nevještim kao ciganin papi. Htio je, da 
idemo za njom. Kad ga ni u tom nijesam zadovoljio, otišao 
je sam, i u podne mi reče, da stanuje na Medvešćaku br. 1 i da 
će gledati, da se s njom upozna. 

— Je li moguće?! 

— Kažem ti. Veli, da joj se vidi na cijelom držanju, da 
je naravna i čestita djevojka, koja bi svakako morala biti 
dobra kućanica i da će se s njome upoznati. 

— Može! Široko mu polje, pa što mu Bog dade. Samo 
ne razumijem, kako može u isto vrijeme udvarati i Milici i 
Nedi?! 

— On može sve, jer mu je kao čovjeku, koji je već posve 
propao bez i tračka nade, pa bezumno lamata rukama oko 
sebe. 

— I baš ga nesreća namjerila na mene! — reče Roko 
malo jačim glasom i udari šakom o stol. 

— Ne budi već sada ljubomoran — ukori ga Janko. — 
Ja dobro slutim, što su žene i stoga mu namjerice nijesam 
htio reći, da je ono tvoje janješce. Neka se okuša. To ne će 
škoditi ni tebi ni njoj, a kušnja će biti s tim jača, što je 
Mrđelić od tebe mnogo stasitiji 1 jači, a i ljepši će biti. 

Roki je spočetka bilo nekako neugodno i žao, što će ona, 
onako dobra i plemenita, biti izložena nasrtajima iserpljenog 
očajnika, no ubrzo se s time pomiri. — Kad ne bi bilo ne- 
Prilika, ne bi znala, kako je njezina sreća potpuna i lijepa 
— pomisli i metne palac i kažiprst desne ruke u džep od 
Prsluka i zamisli se, 

— Vrijeme je, Janko, da idemo spavati — reče on iza 
odulje šutnje. — Moram sutra rano ustati. 

— Po volji. Kad dođeš kući, pozdravi sve moje i reci 
im, da sam već malo manji gospodin od senjskoga biskupa 
i gospičkoga velikog župana, a da ću skoro prestići i našega 
žandarskog feljbabu i gospodina plovana. Ako hoćeš, da te 
drže pametnim, pripovijedaj svima najveće gluposti osim 

mojoj trogodišnjoj sestrici. Ono nam je najumnije kućno 
čeljade. S njom možeš sjesti na kućni prag, dati joj soldu i 
raspravljati o najtežim stvarima kao sa Sokratom na trgu. 
Ona će te slušati. 

— Mogu li pozdraviti tvoju lijepu suučenicu? 

— Možeš i nju. Pitaj je, što radi onaj slon, 

— Kakav slon?! 

— Onaj, što joj je dao zaručni prsten. Sirotica — — — 
Čini mi se, da je njoj kao odličnu djetetu, koje ukradu cigani 
i odvuku ga u svoju čergu, pa mu iskopaju oči. 

\ U ovom si slučaju i ti držao to siroče, dok su mu 
vadili oči. PNE 
— Pa — moja je narav vražja, Ja ne mogu m; ni 
sam sebi, a kamo li komu drugome. Da je. majka rekla: 
»Hoćemo li te, Janko, zaručiti s Macom?« — ja bih Pa 
sretniji. Da mi je to predložila Maca ili njezina majka, i 
onda bih bio zadovoljan. Ovako su šutjeli oni svi, iako su 
znali, da se mi volimo, a šutjeli smo i nas dvoje, iako s. 
dobro osjećali, da se ljubimo. Na taj je način bilo moguće, 
da se ona zaručila s onim nosorogom. 

— Zašto ga psuješ, kad ti nije ništa kriv?! jd 

— Kako mi nije kriv, kad jest. Kriv je, što će upropastiti 
najplemenitiju ženu našega kraja. jel 

— Ti si onda tri puta kriv, što dopuštaš da on to učini, 
.kad ti je dužnost da ga spriječiš. 

— Moja je dužnost, da živim, kad nemam snage, da se 
ustrijelim. S tom je dužnošću iscrpena sva moja no i Ke 
moje sposobnosti. Morati živjeti znači imati pune e po be 
Ako želiš Macu spasiti, učinit ćeš mi veliku ljubav, a S 
ti uzmeš. Ona bi tebe voljela nego onoga klipana. 
joj reci. \ : 

— Duhovit si. Može još štogod iz tebe i postati. 

— Svakako nije gora od Nede. 

— Hvala, Janko, na poredbama. Ti bi bio nepravedan 
Nedi, jer voliš Macu, a ja bih bio nepravedan Maci, jer vo- 
lim Nedu. 

— Svakako je pozdravi. 

— rado učiniti. ž : 

— Bat da nijesam nikad ni veseo ni tužan; blag 
uvijek smijem, jer se suzama blate rupčići, a ja PA Z 
vaca, da ih dam prati. Kaži joj, da sam se bio pena i DI 
moja odabranica nije držala potrebnim, da sebi očituje =a : 
bav u moje ime, i tako je to propalo. Zaboravio o . 
osim da sam jedno popodne 7 poludio, a I osi inka 

ij ijeme zijevao i da mi je f . 
To: 1 aš peba i to će mi biti sve ljubavne uspo- 


mene. A 
— Misliš li, da 'si svršio s Milicom?! 

— Već sam pobusio grob naše ljubavi. 

— Čini ti se. 

— To je gotovo. Pozdravi sve »redakcije« u našemu 
mjestu. Reci im, da kanim otputovati u zemlju, koja prima 
sve galijaše osim juratuša, novinara i žena. 

— One znadu, da si ti prelijen za putovanja. 

— Istina je. One znadu, da sam ja lijen, ali u svojoj 
diplomatskoj mudrosti misle, da se ja to samo šalim. Drže 
me komedđijašem i očekuju, da će danas-sutra opaziti moje 
ime na oglasima gospodina Barnuma. Samo im reci, da ću 
otputovati. Njihove će novine živjeti od takve senzacije ba- 
rem petnaest dana, 

— Reći ću im. 

— Pripovijedaj im o meni, kakva ti god glupost naleti 
na jezik. Ako već sam ne trpim veliko kretanje i promjene, 
neka moja duša proživi životom komedijaša i avanturista na 
elastičnim jezicima naših gospođa. 

— Hoću li im i to reći? 

— Bog s tobom! Kad bi još i te riječi čule, njihovo bi 
titralo dobilo toliku motornu snagu, da me više ne bi moglo 
ostaviti na zemlji, nego bi me bacilo barem na Mars. To bi 
mi bilo previše. — Pozdravi i našega gospodina župnika, Reci 


mu, da vjerujem u sve, samo ne u pakao. Nemam vremena i 


ni volje, da već sada pred njim strepim, niti mogu zamisliti, 
da Bog treba nekakove vragove za svoje pomoćnike, koji 
će nas mučiti poslije smrti. Ta je nauka previše četvrtasta 
za moju okruglu glavu. 

— To je, Janko, stari vic svih koji se boje pakla. — 
Ja odlazim — reče Roko i ustade. 

— Što se mene tiče, mogao si već davno otići. Niti te 
trebam, niti te držim. — I on ustane i obuče se. — Pratit 
ću te do kuće. 

Padao je sitan i oštar snijeg kao iglice. 

— Pazi, da s Matijevićem ne napraviš kakovu glupost. 
On je doduše nesnošljiv, ali je pametan i radin dečko. Sva- 
kako je naš najbolji organizator, 

— Organizatorske sposobnosti isključuje već to, što je 
nesnošljiv. On je lud i nesređen mladac, kojemu imponira 

pisarnički stol s mnogo ključeva i sporedne sobice g mnogo | 
nižeg osoblja. Neki dan je htio i mene uputiti u podvorničke 
poslove time, što je napisao pismo u nekoj klubskoj stvari 
i mene poslao, da ga odnesem na poštu. 

— Malo je nesretne naravi, ali sposoban čovjek. 

— Ja niječem, da je on uopće čovjek. 

— Mani! Ne pravi se glupljim nego jesi. 

— Pa ja bio i: glup, ali je on obično Pisarničko kljuse, 
koje žali, što i političari nijesu podijeljeni u činovne razrede. 
To će ga napokon i otjerati od nas. Da su naši ljudi drukčiji, 
ja bih se protivio tvojemu odlasku, ali kad vidim, da se više 
ne da spasiti, onda mi je drago, da ovdje ne tratiš vrijeme. 
Ja ostajem samo stoga, što ne ću, da se pred njim uklonim. 

— Ja ne držim, da je sve propalo. Ti dobro vintaj, pa 
će još ići. 

— Ja ću vintati, ali ne da se spasava, što se ne može 
spasiti, nego da što dulje gnjavim gospodina potpredsjednika. 

— Dopusti, da ti to ne vjerujem, jer ti nijesi ni zloban 
ni marljiv. Ti si samo talentirana lijenčina. 

— Varaš se. Kad sam ja jednom u sedlu, onda jašem 
ustrajno, jer sam lijen, da sjašem, a ovdje sam slučajno u 
sedlu. Tjerat ćemo se, pa komu opanci, komu obojci, 

— Ne sviđa mi se, što ostaješ na svome mjestu s takim 
namjerama, 1 

— Te je još jedino, što mogu učiniti. Kad budem gotov, 
gledat ću, da se otkoturam u Grac. Međutim ću ti uvijek 
Pisati, da znaš, u kojem sam mjesecu blagoslova, 


*& 


Brzo su se rastali. Janko je još dugo i bez cilja lunjao 
ulicama, dok je Roko odmah otišao u stan i spremio stvari 
Za put. Kad je bio gotov, legao je u krevet i nije mogao 
dugo zaspati. Istom se je sada sjetio, da nije pisao bratu o 
svojemu odlasku i poče smišljati, kako će mu še ispričati, što 
na svoju ruku ostavlja grad. 

— Naći ćemo nešto! — pomisli i okrene se na drugu 
stranu. — Za ovako se važne odluke u životu lako nađu 
isprike za sporedne dogođaje. 

Zaklopio je oči i kušao zaspati. Svom je silom stiskao 
kapke, ali uzalud. Neprestano su mu se glavom rojile misli 
o Nedi. Sad se je javljala kraj njega kao dobra i poslušna 
drugarica, sad kao odana žena i majka. Plašio se je tih misli, 
jer se još nije usudio njima se zanositi, dok zna, koliko je 
silnih zapreka pred njima, no nije ih se mogao riješiti. Čim 
se je rastao s Nedom ženom, već ga je dočekala u naručaj 
Neda zaručnica; jedva je otrgao misli od Nede majke, već 
ga je milovala Neda kći i pripovijedala mu, na koji će način 
pobijediti svoju dobru i ljubomornu majku, On je jasno vidio, 
kako se ona mazi oko nje i šapuće joj: »Majčice, ja volim 
“Anića i on voli mene« — — — 

Pri tim mislima nije Roko ni slutio, kako su one istinite. 
Čim je naime Neda došla sa sastanka kući, počela je pripo- 
vijedati majci, da je zaljubljena. 

— Ne pravi, Nedo, komedije — odgovorila joj je ona 
tihim i prijekornim glasom. — Ne znaš ti, kako je svijet 
pokvaren. Budi pametna, Nedo. 

— Jesam, majčice. Pametna sam i baš ti stoga to i pri- 
povijedam. Ja ne ću, da tebe vara tvoja dobra kći — reče 
ona i ogrli je. 

— Pusti me. Ljutim se na tebe, kad mi tako govoriš. Meni 
je to žao. 

— Majčice, neka ti ne bude žao. Ti ne znaš, kako je on 
dobar i plemenit čovjek. 

— Za danas je dosta o tome! — upade joj gospođa u 
riječ i ode u drugu sobu. Osjećala je, da to mora učiniti, jer 
joj je bilo već na usnama, da predbaci svojoj kćeri vjerolom- 
stvo i zadano obećanje, a to nije htjela učiniti. Bojala se, 
da bi joj time učinila nepravdu i da bi je u svome egoizmu 
ražalostila i uvrijedila. Stezalo je u grlu i boljelo je srce 
pri pomisli, da će njezino dobro, poslušno dijete zapasti u 
ruke nekakvu brutalnom, bezobzirnom muškarcu, koji vjero- 
jatno nema drugih želja, do da udovolji svojoj pokvarenosti, 

da unesreći njezinu divnu Nedu i da zatim sretno izmakne. 
Činilo joj se, da joj kroz cijelo tijelo prolaze tanki, oštri 
noževi, koji je režu tako lagano, na tako sitne obroke, da joj 
nije moguće da od bolova krikne i zajauče, iako osjeća, da 
gine i smalaksava. Da je u taj čas stupio pred nju mladić 
sa svetačkim vijencem na glavi i s anđeoskim očima, pa da 

je zamolio ruku njezine kćeri, ona bi mu u svojoj dubokoj 
ljubavi, a još više u svome neograničenom strahu rekla da 
je o: da je vucibatina i lutoran. 
Sjela je na divan, podbočila glavu rukama i 
a i zagledala 
se preda se u neku nepomičnu točku, osjećajući, da bi joj 
grunule četverostruke suze na oči, samo da progovori jednu 
riječ. Ukočila se pod teretom svojih misli i počela šaptati: 
— 2 pa Anto Padovanski, ti mi je čuvaj. 
— ljubim “ruke, majčice! — prekide j isli 
ko j ke, majčice! de je u mislima glas 
ina sina Franje, koji je taj čas došao iz grada i a 
ao .. Stupao je tiho i oprezno, jer mu je Neda u par 
nika : aekS“ : 
i sve, što se je dogodilo, i opravila ga, da umiri 
a Gospođa mu je odgovorila na njegov pozdrav tako tiho. 
a on to nije ni čuo, pa opet ponovi: X 
— sirup na majčice, Što si mi tako zamišljena?! 

... 77 Ništa. Molim se Bogu — odgovori ižući 
Očlju s one mrtve točke. ; oi 
— Zar se nijesi dosta namolila u crkvi? j i 

r vi?! Kad djeca imaju 
. pobožnu majku, kao što si ti, onda ona ne trebaju ništa 
moliti a je li, majčice? — upita je i sjede kraj nje ogrli 
je 1 naivno joj se zagleda u oči. I 
— Ne govori tako. Tući ću te — od i i 
silu se nasmiješi. PD 


— Ne ćeš. Ne ćeš ti mene tući, jer si ti najbolja majka 


na svijetu — reče Franjo, poče je milovati i cjelivati i 
i d : ž g i cjelivati. — 
voliš svoju djecu i ona tebe vole. X, _ 

— Da, da — reče gospođa mnogo mirnije i već skoro 


u šali. — Vole me, dok ne nađu koga drugoga, 
His Kad se nađe »onaj drugi«, onda se majka ljubi još 
. .To ti sama znaš, samo si već zaboravila — odgovori 
ranjo a opet je poče cjelivati. 
— Covječe, pusti me na miru — poče se gospođa braniti 
— Nijesi valjda i ti zaljubljen?! Manne“ 


— Jesam, jesam, majčice, Budi sretna! I j hd 
baš kao i Neda. ja sam zaljubljen 


— Lijepa mi se sreća smije s vam i 
: S i a — odvrati ona opet 
mirno i Piro — Kod koga služi ta tvoja? sA 
— Ti se šališ! To je divno — uhvati Franjo ž i 
4 jo žurno, udari 
dlanom o dlan, kao da je na igralištu i onda je opet ogrli. 

— Moja ne služi nigdje, jer sam se i ja zaljubio u onoga, 
Sa želi a bude tvoj zet. Ti ne znaš, majko, kako je to 
divan čovjek. On sam vrijedi, koliko nas desetero skupa. 
— Dakle si i ti, sine moj, proti meni — pomisli gospođa, 
uozbilji i ne reče ništa. h 
id smiješ se, majčice, ljutiti na našu Nedu — nastavi 
Franjo. — Ona je dobra i pametna, ali je gospodin Anić još 
bolji. Vidjet ćeš samo, kad amo dođe. 
— trebam ga ja. 
— o koška oka ako ga ne trebaš ti, treba ga Neda, 
i i će on omiliti, čim ga upoznaš. ra. 
(do Zao ustade i bez riječi izađe van. U kuhinji je našla 
Nedu, kako marljivo radi, Stala i gledala je postrance. Mlada 
joj se lica zarumenila i gorjela u okviru uvijene marame, 
ispod koje je virilo pramenje kestenjaste kose, Gospođa se 
naslonila na prozor i dugo je, nijemo promatrala, uživajući 
u svježini njezine pojave i di nepojmljivom maru i veselju, 
ojim je obavljala kućne poslove. 
Moe Lk tko at se o nju ogriješi! — uzdahne 
gospođa i dvije joj se suze srozaše iz očiju preko obraza, 
koje su već pokrivale bore u prozirnom, potamnjelom velu 
nekadašnje ljepote. Bojala o da će početi jecati, da se ne 
Ć ći svladati, pa opet iziđe van. : 
& "Kod S e Franjo nekoliko puta pokušao zametnuti 
razgovor, ali uvijek bez uspjeha. Neda je bila mirna i S. 
kojna, bez i najmanje želje, da izazivlje majku, koja je bi a 
vrlo tužna i zamišljena. Tako je prošao cijeli dan i večer 
uz male iznimke, kad su se nu i Franjo vo sreli u 
j i šaputali o Aniću ili o svojoj majci. 
mania odinod hi gospođa pošla u crkvu i na trg, pozvala 
je i Nedu, da ide s njom. 
— Ja mogu, majko, sama na trg. 
— Ne, ne. Danas ću ja, a ti hodi sa mnom. 
Neda je dobro slutila, zašto to majka želi i nije joj se 
htjela protiviti. Odlučila je popuštati joj do skrajnjih granica, 
samo da je s tim lakše pobijedi. 
— Dobro, majčice. Kakogod ti želiš. “ 
Gospođa je bila naoko mirna i hladna, dok se njezino 
srce grčilo u gušenim bolima i strahu nad bićem, u Za 
je usredotočena sva velika, neograničena ljubav majke udo- 

vice. Ona je drhtala, ona je strepila i s užasom pomišljala 
na budućnost svoga milog, najdražeg djeteta, a o tome nije 
smjela progovoriti ni pred samom sobom, jer se bojala, da 
to ne bi bilo briga i strah za krv svoje krvi, nego prosta, 
gadna i odurna sebičnost. Pritajena joj je muka izjedala 
cijelu snagu i, da je taj čas došao k njoj anđeo Gabrijel 
i rekao joj: 

»Ženo, taj će čovjek usrećiti tvoju kćer. Podaj mu je. 
Ja im donosim blagoslov s neba« — ona mu ne bi povjero- 
vala i kriknula bi: 

— Odstupi, lažna prikazo! Da si proklet ti i taj čovjek. 
Odstupi — ja sam najsretnija mati na svijetu — i ne muti 
moje sreće, ubijajući moje dobro dijete. 

Išle su šutke jedna kraj druge. Nedi je bilo kao čovjeku, 
koji mora zaplivati preko duboke i široke rijeke brzice, pa 
sada stoji na obali i razmišlja. On se ne boji da ne će po- 
bijediti divske mase nabujale vode, ali zna, da će pobuniti 
duhove njezine nebeske dubine i snage i toga se boji. Preda 
i strepi pred gnjevom uvrijeđenih sila i pred suzama oža- 
lošćenih vila. To je ono, čega se boji i očekuje sretan čas, 
kojega je najbolje zaplivati. 

Kad su došle na trg, Neda opazi, da prazna kola stoje 
pred kućom, u kojoj stanuje Roko, i sva zadrhta. Znala je, 
da još nije otišao rani vlak i poče vjerovati, da ta kola če- 
kaju na njega. Stala je i nepomično gledala na kućni izlaz, 
dok je gospođa pregledala i kupovala povrće. 

— Pogledaj, majko, onoga gospodina — prišapne joj 
Neda, pristupivši naglo k njoj. 

Gospođa podiže glavu i pogleda u onome pravcu, koji 
joj je pokazala njezina kći. Oči joj stadoše na ovisoku mla- 
diću, crnomanjaste puti i sjajnih očiju. Na njemu je bio dug 
zimski kaput i šešir s velikim obodom, koji je bio na pred- 
njoj strani spušten, a sve u teškoj zatvorenoj crnoj boji. 

— Vidim ga. Što je s njim? — reče gospođa i promijeni 
boju u licu. 

— Majčice, kako ti se sviđa? To je on — prošapće Neda, 
ne skidajući pogleda s njega. 

Gospođa se ugrize za donju usnu, pogled joj se ukoči i 
ona se svlada, da joj ne umakne kakova kletva ili proklet- 

stvo. Ne reče ni riječ. U taj čas Roko uđe u kola, stane 
omatati oko sebe kaput, kako ga ne bi zgužvao, kad sjedne, 
i dok je tako stajao kao pučki govornik na tribini, visoko 
iznad svih ostalih, koji su milili po trgu, pogled mu se srete 
s Nedinim i gospođinim pogledom. On se osmjehne i, sjeda- 
jući, duboko skide šešir, a čuperak mu kestenjaste kose pade 
preko čela do očiju. I Neda se osmjehne, oči joj sijevnu i 
ljubazno mu se nakloni, dok ga je gospođa promatrala nepo- 
mičnim, ukočenim pogledom, koji nije želio, da se opazi, kako 
u njemu plamti bezrazložan prezir i mržnja. Roko zamahne 
malo glavom, prirodnom, neusiljenom kretnjom ruke poravna 
kosu, metne šešir na glavu i zapovjedi kočijašu, da vozi. 
Na licu mu je neprestano lebdio osmijeh razbuktale mladosti, 
koja vjeruje, koja ljubi i koja se mnogo nada. Kad su kola 
prošla blizu njih, njega nagna neka neodoljiva sila, da ih 
promatra veselim okom i da im opet skine šešir. Neda je 
gledala u nj kao opojena, kao opčinjena, podigla ruku i jedva 
mu primjetijivo mahnula njome na pozdrav. Gospođa to 
opazi i ošine je uvrijeđenim, prezirnim pogledom. 

— Gledaj, majčice — — — 

Gospođa se svlada, da joj ništa ne odgovori. 

— Majčice, kako mi je divan i dobar — nastavi Neda 
tihim glasom, gledajući za Rokom. 

Gospođa se i ovaj put svlada i samo još više namršti 
čelo. 

— Reci, majčice, kako ti se sviđa? — ponovi i po treći 
put i uzme je pod ruku. 

Gospođa se odmače dva tri koraka u stranu, istrže ruku 
iz kćerine ruke, opet joj se posve primakne i reče tihim, 
reskim glasom: 

— Reći ću vam, gospođice, da ste izgubili svaki obzir 
i pred Bogom i pred ljudima. To je moje mišljenje! 

Naglašavala je posebno svaku riječ, a te su riječi padale 
na Nedu kao gvozdeni štapovi i kao duboki ubodi tankoga 
bodeža. 

— Majko!? — prošapće ona sva izvan sebe i problijedi 
kao promrzla repa. — Majko, što govoriš?! 

Gospođa Jagatićeva je usplahireno bacala pogled oko 
sebe, čas ga ustavila na licu svoje kćeri, pa i sama počela 

a boje u licu, kao da se istom sada.dosjeća, što je 
rekla. 


— Idemo! — reče iza toga kratko, odrezano i pođe Har- 


micom, pa kraj mesnica i preko Kaptola u Franjevačku 
crkvu. 


Neda je šutke išla jedan korak postrance. 

DRUGI DIO 


Roko je sjedio u čekaonici i pisao kartu. Dugo je razmi- 
šljao nad svakim slovom, prije nego bi ga napisao. 

»Milo mi je, što smo se vidjeli baš u zadnji čas prije 
mojega odlaska — pisao je lagano i pažljivo. — Dobro sam 
zamijetio i razumio pogled vaše gospođe majke, kojim me je 
ispratila. Vrlo sam daleko od toga; da joj zamjerim, a još 
dalje od toga, da je se bojim uza sve dužno štovanje, koje 
gojim prema svakoj majci i njezinim osjećajima, pa oni bili 
i neispravni. Nadam se, da i vi mislite isto tako i da ćete 
biti ustrajni i jaki. Srdačno Vas pozdravlja — — —« : 

— Klanjam se, gospodine Aniću — trže ga iz misli nečiji 
glas, koji mu je bio dosta poznat. 

— Moj naklon! — odgovori on, podiže glavu i usklikne 
— O, gospodine Jagatiću, koja sreća, da vas vidim! S gospo- 
đom sam se majkom i gospođicom Nedom vidio na Jelačićevu 
trgu, a s vama, evo, ovdje: kao da je suđeno, da se još jednom 
vidimo svi prije rastanka. 

— Možda i jest suđeno — odgovori mladić i, pocrvenivši, 


reče: — Ja sam slučajno prošao ispred kolodvora, pa sam se 
navratio, da vidim, je li vlak već otišao. 

— Recite po duši, jeste li došli posve slučajno?! — upita 
Roko i nasmije se. Franjo se još više zacrveni i reče: 

— Pa — — Jest. Posve slučajno, gospodine Aniću. 


— Previše mijenjate boju u licu. Gotov sam, da vam ne 
vjerujem. 

— Mijenjanje je boje uostalom znak nevinosti, ali vi 
ipak imate pravo, što sumnjate. Ja nijesam došao slučajno. 

— Otpravila vas je gospođica Neda — je 1 te?! 

— Ne. To ne pogađate. Ja sam joj sam predložio da idem, 
a njoj je to bilo drago. 

— I meni je milo, što ste došli. 

— Lijepo vas je pozdravila i zaželjela vam sretno puto- 
vanje. 

— Hvala vam, gospodine Jagatiću. Osobito sam vam 
zahvalan. Tu sam napisao razglednicu gospođici Nedi, pa ću 
vas moliti, da joj je vi predate osobno, mjesto da se vuče 
dva dana poštom. 

— Vrlo rado — odgovori on, primi kartu i nasmiješi se. 
— Neda je sve pripovijedila majci. 

— Što joj je pripovijedila? 

— To vi bolje znate, gospodine Aniću, nego ja, Ja sam 
samo vidio, da je majka ljuta i na Nedu i na mene. 

— A ja sam jutros vidio, da je ljuta i na mene. 

— Onda smo svi troje jednaki! 

— Tako i mora biti. 

— Ne bojte se, gospodinu Aniću. Bit će tako. Ja sam 
vjeran saveznik, a s tim vjerniji, što je naša stvar pravedna 
— reče on odlučno i naivno. 

— Mislite, da jest?! — upita Roko, smiješeći se. . 

— Ja znam, da jest. 

— Je li majka vrlo ljuta? 

— Jest. Vrlo je ljuta, ali nekako drukčije nego obično, kad 
smo mi što krivi, pa se ona naljuti. Sada je samo nekako 
tužna, zamišljena i malo govori, ali nama nije rekla nijedne 
neugodne riječi. Kad se ona inače naljuti — ona vam je, 
znate, vrlo dobra, ali i vrlo nagla žena — onda se mi nje 
bojimo i čuvamo je se kao žive vatre, a sada mi se čini, 
kao da se ona nas boji i da nas izbjegava. Nekako je to čudna 
ljutnja. Neprestano uzdiše i kradom pogleda na Nedu, kao 
da je žali, a ne da se na nju ljuti. . 

— To će već brzo proči gospođu majku. 

— Hoće. Proći će je, ali se varate, ako mislite, da će je 
proći brzo, Kad se radi o Nedi, onda naša majčica na pozna 
šale. 

— Vi dakle mislite, mladi gospodine, da će s njom biti 
težak posao?! 

— Bit će težak posao, ali se ja ne bojim. Nemojte se ni 
vi bojati, gospodine Aniću. 

— Ne ću, ne — odgovori Roko i nasmije se. 

Vratar uđe u dvoranu, svom silom zazvoni malim zvon- 
cem i počne nabrajati postaje, kojima će vlak prolaziti, 

— Moram ići — reče Roko i pruži Franji ruku. — Srda- 
čno mi pozdravite gospođicu Nedu i recite joj, da sam vas 
oboje molio, da budete složni i ustrajni, a uz to vrlo oprezni, 
poslušni i popustljivi prema gospođi majci. Njezino je pravo, 
da se ljuti i boji — 

— A naše, da se veselimo i pobijedimo — prihvati Franjo. 
— Ništa se ne bojte, gospodine Aniću. Vi ćete biti s nama 
potpuno zadovoljni. 

Roko uđe u kola drugoga razreda i pogleda, gdje mu je 
poslužnik metnuo stvari. Odjel je bio skoro prazan. Pogled mu 
je zapeo za jedan ženski lik, koji je sjedio i gledao na drugu 
stranu kroz prozor. On ostade u hodniku, nasloni čelo na 
hladno staklo i zagleda se u kolodvor. Okom je tražio Franju, 
ali ga nije mogao nigdje opaziti. Sigurno je već otišao. 

. Kad je vlak krenuo, Anić se nasloni na ogradu i zaplovi 
mislima bez granica i međa, no međutim se slučajno maši u 
džep donjega kaputa i osjeti, da je pun, kojekakvih malen- 
kosti. Sjetio se i drugih, pa ih sve redom opipa. 

— Kao u piljarice! — reče sam sebi, otvori prozor i poče 
prazniti sve džepove, derući i bacajući van nepotrebne papire. 
Kod nekih se listova zadržao vrlo dugo, pročitao ih od početka 
do kraja, malo razmišljao i opet ih vraćao u džep ili ih derao 
i bacao kroz prozor. Nađe i jednu Jelinu kartu. Bila je to 
jedna između njezinih zadnjih kratkih poslanica. Nekoliko ju 
je puta pročitao i opet je metnuo u džep, pa se zamislio. Iza 
toga se trpko osmiješi, ponovno izvadi kartu i pročita je vrlo 
pažljivo. Jela je pisala: 


»Dragi moj! Ljutiš se, što Ti ne pišem. Vrlo si čudan 
i smiješan u svojim vječnim propovijedima. Ja Tebi pišem 
posve dosta, samo Ti ne zaboravljaj na mene. Srdačno Te 
pozdravlja Tvoja b. ž. Jelena«. 


— Tvoja b. ž. — tvoja buduća žena — ponovi Roko u 
Pol glasa i opet se nasmiješi tako trpko, da je osjetio, kako ga 
nešto zaboli u grudima. — Jelo moja, Jelo moja, nijesam .ni 
slutio, da mi ne ćeš biti žena i da ću komadiće tvojih karata 
Tasipati po hladnom zimskom vjetru iza botaničkog vrta. 

Kartu je poderao na sitne komadiće i bacio ih kroz prozor. 
Kad je izpraznio džepove donjega kaputa, pogleda i gornji 

kaput. Na njemu nijesu bili džepovi tako prepuni, ali su i 
sadržavali dosta nepotrebnih i suvišnih stvari. Bacao je redom 
jednu za drugom. U desnom nutarnjem džepu napipa neka- 
kovo svelo lišće. To ga iznenadi, jer dobro zna, da u njega 
ne meće nikad ništa, jer se od toga odučio, misleći, da mu 
je vrlo nespretno raditi lijevom rukom po nutarnjim dže- 
povima. Izvuče ono, što je napipao, i kad opazi, što mu je 
u ruci, zapanji se od pustoga čuda. Bila je kita cvijeća, koju 
on dobro pozna. i 

Odmah se sjeti, da je opazio, kako je ono na Božić u 
večer Anica krišom podigla svoje cvijeće, kad ga je on bacio 
pred peć, ali se nije nikako mogao dosjetiti, da mu ga je 
ponovno predala, Toga se ne sjeća. Vjerojatno je i jedino 
moguće, da mu ga je krišom metnula u kaput. 

Naglo poče strujati u kola mnogo hladniji zrak i lupa 
željeznih točkova zaječi na velikom savskom mostu. Roko 
još jednom primiriše cvijeće, ogleda ga i baci kroz prozor u 
vodu. 

— Više ne miriši — pomisli on, — Bog zna, je li kada 
i mirisalo osim njezinim grudima, ako ga je držala na njima. 
Nije znalo, što mu je suđeno. Bilo je poslano, da traži sreću, 
zadovoljstvo i triumf, a ono doživi nekoliko dana samotnoga 
zatvora u tamnome kutu, a zatim strmoglavan pad u bistre. 
valove, koji će ga odnijeti ili do prvog blata i mulja, gdje će 
strunuti, ili do prvoga niskog grma, gdje će se još i objesiti, 
Prije nego se sasuši, ili u ponosni Dunav, i veličanstvene va- 
love Crnoga mora, gdje će ga zavazda nestati. Svakako — 
promašilo je svoju zadaću, nije našlo ni toplo srce, ni baršu- 
naste usne, ni milostiv pogled. Nije našlo ništa, što nije pro- 
tivno njegovoj požudi za srećom i zadovoljstvom. Koliko je 
nas ljudi, koji prođemo tragom ovoga cvijeća — — — nehotice 
uzdahne Roko kao licejka ili mali, zaljubljeni kvartaner i 
osjeti, da mu je hladno. Strese se, zatvori prozor i uđe u svoj 
odio. Onaj je ženski lik još uvijek bio okrenut k prozoru. 
Kad Anić stupi unutra, ona se trže i primi njegov hladni, 
učtivi pozdrav s neustezanim smiješkom, 


* 

Pred njim je sjedjela djevojka od kojih devetnaest, dva- 
deset godina, lijepa, preplanula lica i dobro razvijena tijela. 
Na prvi se je pogled vidjelo, da je još mlada, i činilo se, .da 
je i neiskusna, jer nije ni jedan čas kušala sakriti halapljivu 
požudu, koja joj je frcala iz očiju i iz svakoga mišića i bore 
na licu i u pravilnim kutovima crvenih usana. 

Roko sjede u suprotan ugao od nje, zabaci glavu na 
naslonjač, previje ruke na prsima i zagleda se kroz prozor u 
daleke ravnice. U duši je osjećao priličan mir i zadovoljstvo, 
jer je vjerovao, da dobro čini, što putuje. Uljuljao se u slatke 
snove o srećnoj budućnosti, priklopio očne kapke i kroz spu- 
štene trepavice gledao, kako se tamo daleko na polju redaju 
vesele i svijetle slike njegova i Nedina života. Sav se bio 
zanio blaženim snovima, kad ga trže iz misli glas njegove 
suputnice, koja ga upita, kamo putuje. Glas joj je bio ne- 
obično jak i dubok, kao da je cijelu mladost provela, verući se 
po gudurama i vičući na ovce i goveda. : 

— Putujem u Rim, gospođice — odgovori on mrzovoljno, 
letimično svrati pogled na nju i opet se zagleda u ravnice 
i lugove. ž . 

— Bog s vama! — reče ona i glas joj se pomiješa sa 
zvonkim, metalnim smijehom. Ro 

Više se na nju nije obzirao, dok se ona opet ne javi, go- 
voreći kroz smijeh: x 

— Kaže se, da u Rim idu samo žene, kad su, znate — 
— onako — — 

— Ja bih vam se mogao priseći, da nijesam »znate — — — 
onako — — —«, ali ipak idem u Rim. 

— Što ćete tamo?! ' 

— Da vidim papu — odgovori Roko s očitom dosadom i 
željom, da prekine taj neugodni razgovor, Ona se nasmije 
još glasnije, veoma neobuzdano i nesmotreno. Roko ponovno 
baci na nju pogled i sunu mu u glavu misao, da pred njim 
sjedi nepatvoreno Prirodno dijete, koje je uteklo negdje iz 

ciganske čerge, i požali, što se je maskirala neprikladnim 
odijelom pariškoga kroja. 

— Recite mi, zbilja, kamo putujete? : 

— U Kairo — odgovori on nasilu ozbiljno, a licem mu 
preleti lak smiješak, 

— U Kairo? 

— Da. 

— Gdje je to? 

— U Americi. 

— Uhn, to je daleko! 

— Vrlo daleko. 

— Zašto putujete tako daleko? 

— Idem tamo, da učim za hodžu. 

— Za hodžu?! Što je to hodža? 

— To vam je svećenik. 

— Ja volim svećenike, 

— Zašto ih volite? 

— Zato, što nijesu oženjeni — odgovori ona i opet se 
nadade u glasan smijeh. — Znate, ja volim, kad se smijem, 
a smijem se, što mi vi lažete, da ćete učiti za svećenika. 

Roku poče zanimati ta silna priprosta i neobuzdana slo- 
boda te djevojke i više se nije sustezao, da s njom govori. 

— Imate pravo — reče on. — Ja ne ću biti hodža. 


— Zašto onda idete u ono mjesto — — Kako se ono 
zove? 


— Zove se Kairo. 
— Da, Kairo. Zašto idete u Kairo? 
— Jednoj se piramidi nakrivio šešir, a nitko se ne usu- 


Čuje, da joj ga namjesti na glavu, pa ja idem, da okušam 
sreću. 

— Komu se to šešir nakrivio? 

— Piramidi. 

— Šta je to piramida? 

> To je ukleti grad, koji je živ kao zmaj i svake se 
godine rasplođuje. 

— Rasplođuje?! 
DE u: Da. Rasplođuje se, dobiva mlade piramidice. Tako se 
i nekidan plodila, pa joj se u onim mukama nakrivio šešir i ne 
smije ga nitko naravnati. 


— Zašto ga ne naravna ona sama? 

— Ne može nada se podići šapu. 

— Zašto ga drugi ne smiju namjestiti? 

E“ Pojela bi ih piramida, Ona svakoga pojede, tko joj 
se približi, 

— Onda je najbolje ne dirati u taj šešir. 

— To je lako reći, ali, ako on padne na zemlju, potrest će 
se cijeli svijet toliko, da ćemo svi propasti. 

— Kamo ćemo: propasti? Ž : 

— Neki će propasti u zemlju, a koji bude na kraju zemlje, 
otfrcit će u zrak. 

— Ako i vas pojede ta — — — kako se ono zove? 

— Piramida. U 

— Da, da. Piramida. Ako i vas pojede ta piramida, što 
će onda biti? , 

— Mene ne može pojesti, jer ja imam jednu mast uza se, 
koja me čuva. Kk 

— Hoćete li i meni malo dati te masti? 

— Ne smijem. 

— Zašto ne smijete? 

— Zato, što biste vi odmah bili »znate — — onako«, da 
morate.u Rim. : : 

— Ja se toga ne bojim — odgovori ona i opet se zasmije. 
— Mene je gospođa naučila, da se toga ne trebam bojati. 

— Ništa vam ne bi pomoglo i vi biste zaista dobili malu 
piramidu. 
— Piramidu kao zmaja?! 
— Kao ljutoga zmaja. : So 
— Vi strašno lažete. Pripovijedate, što niti je bilo, niti će 


biti. 

— To je sve istina. Ja ne lažem. 

— Vi lažete. Ja ne mogu dobiti ono — — kako se ono 
zove ono? 

— Piramida. 

— Da. Ja ne-mogu dobiti malu piramidu, 

Roko joj ne odgovori ništa. Gledao je kroz prozor. 

— Volite li vi ciganke? — upita ona, prešavši naglo 
s jednoga predmeta na drugi. 

On je šutio. 


— Ja ih volim. Meni je ono lijepo, kad se one valjaju 
pod čadorom sve podrapane ili gole i ne brinu se ni zašto niti 
se stide. Što bi se stidjele?! Ja sam ih vidjela tu u rakitama 
kraj Save. Gole su se valjale po ledini, onako jedre i ogorjele, 
a cigani su dolazili k njima, pa su se svi smijali. Ja sam 
htjela uteći od oca među njih, ali me je on prije dao gospođi. 
Trebao je novaca. 

— Kakvoj to gospođi? 

— Nekakvoj gadnoj, namazanoj. Ona je sad moja go- 
spođa. 

— Je li već dugo? 

— Već je prošla godina dana. 

Roki nešto sijevnu u pameti i uperi oči u nju. Učini mu 
se da je pozna, da ju je negdje vidio i to baš prije godine 
dana i jednom odmah uskoro iza toga. Dugo ju je promatrao, 
dok je ona zatravljeno gledala kroz prozor kao ciganče, koje 
golotrbo leži poleđice na tratini i nišani u zvijezde. On se je 
sigurno sjećao toga crnkastoga lica, jake garave kose i vižla- 
stih očiju. Samo mu je odijelo smetalo, da je prepozna. 

— Kako izgleda ta vaša gospođa? 

— Gadna. Kao vještica. 

— Šta radite kod nje?! 

Mjesto odgovora, djevojka se zaceni od smijeha, prebaci 
nogu preko noge i opet se zagleda van. Roko uvidje, koliku 
je glupost pitao, pa se odmah popravi: 

— Jeste li kada s njom išli po kavanama? Tamo oko 
Krvavoga mosta — — 

— Samo spočetka. Onda sam još i ja bila podrapana i 
slabo počešljana. 

— Kad vas je prvi put dovela, vi ste plakali?! 

— Jesam. Šta sam ja onda znala?! Bojala sam se — 
odgovori ona kroz smijeh. — Sad više ne plačem. 

— Niti po kavanama ne idete?! 

— Nije mi potrebno. 

— Poznate li vi gospodina Mrđelića? — upita on nena- 
dano, ' i s e 

— Poznam. Ja poznam mnogo gospode. S tim sam se 
upoznala one prve večeri. On je prvi došao k nama. 

— Vama je ime Drina?! 

— Pa — — Tako me je on prozvao. Sada me svi zovu 
Drinom — — — On je pametan čovjek. Već uči preko dva- 
deset godina. Poznate li ga i vi? ' 

— Poznam. One je prve večeri bio i sa mnom. 

— Bog s vama! Kakve vi gluposti govorite. Kao da ste 
ivi ——— 

— Da. Bio je sa mnom one iste večeri, kad je vas našao 
u onoj kavanici, 

Ona se je smijala i jedva rekla: 

— Vi ste strašno glup čovjek, 

— Je li gospodin Mrđelić bio s vama zadovoljan? 

— Uvijek je govorio, da je sretan i nije žalio potrošiti — 
— As vama?! — dodade ona uz puna usta neobuzdanog smi- 
jeha. 

— Isa mnom je bio zadovoljan. Je li bio često s vama? 

— Vrlo često. A s vama? 

— Svako podne i večer. Ostao mi je dužan pet kruna — 
reče on posve nepromišljeno i odmah požali. š 

Ona se je od smijeha nezgrapno zavalila na sjedalo i 
lamatala rukama oko sebe. Roko požali, što je za volju toj 
komediji spomenuo oproštenih pet kruna, ali mu se činilo, 
da je to bilo potrebno, da bude komedija potpuna. 

— Hoćete i vi dobiti — mucala je ona kroz hihot — onu, 
onu malu — — Kako se ono zove? 

— Malu piramidu?! 

— Da, da. Hoćete li i vi dobiti malu piramidu?! 

On nije odgovarao. Gledao ju je i krišom se divio veličini 
prirode, koja je tako strahotno divna u svojim strahovitim taj- 
nama. Boga ne može ljudski um nikako razumjeti, jer ne 
obuhvaća ni vrijeme ni prostor, a prirodu ne može dokučiti, 
jer se sama ne otkriva, a kad je on sam počne ispitivati, ona 
ga zavede tako savršenim tajnama, da istom tim ispitivanjem 
uvidi, da ne zna ništa. 

— Gdje ste se vi rodili? — upita Roko: : 

— To ne znam. Čini mi se, u Zagrebu, jer mi je otac 
oduvijek tamo. To znam po tome, što ga policija ne može 
da protjera. 

— Čim se zanima? 

— Čim se zanima?! 

— Da. Što radi? 

— Krade i sjedi u zatvoru. Drugo ništa ne radi. 

— A vaša majka?! 

* — Nje nijesam nikad ni imala. Otac me đobio — samo 
tako — — Ja nemam majke. 

— Gdje ste odrasli? 

— U nekom selu. U šumi kod blaga. Kad sam odrasla, 
otac me je dovukao k sebi. Jednom je došao u našu kuću 
Pijan, pa — možda bi me bio i ubio — — Pa sam onda utekla 

k Savi. Bojala sam ga se, Čim sam se vratila, dao me je 
mojoj gospođi. Sad više ne treba krasti i ne treba ići u 
zatvor. Ja ga hranim. Svejedno — — — Gdjekad i sada krade. 
Mora nešto raditi. 

Roko se je zagledao u nju, neprestano je motrio i razvi- 
jao misao, koja mu je slučajno došla u glavu: da li je potrebno, 
da duša te djevojke bude vječna? Njoj je priroda dala samo 
tijelo, divno, savršeno tijelo u ljudskom obliku, dar govora 
i ništa više. Bog zna, da li ona uopće ima dušu, a ako je već 
ima, što bi ta ovca radila u vječnosti bez toga tijela? To je 
ljudsko biće očito bilo iznad, ili, ispod pojma o dobru i zlu. 
To za nju nije postojalo, sve je gledala istim okom i nije se 
nimalo razlikovala od špiljske žene izuzevši, što je ona vje- 
rojatno podmirivala samo svoje prirodne potrebe, a ova je 
spremna, da svoje potrebe podvrgne tuđima i da ih podmiruje 
bez štednje i razmišljanja. 

— Zašto se tako oblačite? — 

— Moram. Gospođa kaže, da to mora biti, 

— Volite li lijepe haljine?! 

— Volim, ali ne ovakove. Ja volim onako, crvene, s lije- 
pim vrpcama. Volim ih, ali mi je najljepše, kad nemam ništa 
na sebi. Bila bih najsretnija, da smijem ići bez njih. 

— Zašto to? 

— Kažu gospoda, da sam onda najljepša. 

Drina je to rekla tako poraznim mirom, tako prostodušno 
i bez sustezanja, da je to djelovalo i na njega, kojemu je 
odgoj ulio u dušu velik prezir i mržnju protiv svakoj golo- 
tinji, pa mu se učini, kao da je ona rekla: 

»Ja volim gredice, kad na njima procvjetaju ruže«, 

Njoj je sipala požuda iz očiju i smijeha kao užarene var- 
nice, ali ona ipak nije bila kao druge njezine sestre po zani- 
manju. Ona nije znala zavoditi, nije znala nabrati svoje divne, 
sočne usnice u neodoljiv smiješak, nije se namiještala na 
sjedalu, da izazove — ništa od svega toga. Pokazivala se je 
gola, pusta i pohotna, kakva jest, bez i slutnje o pomisli, da 
bi to trebalo prikazati nekako drukčije, u novom obliku i'uvi- 
jenim riječima. . 

“X — Kad je Mrđelić bio zadnji put s vama? 

— Pa — — već — — Ja ne znam. Može biti već i mjesec 

dana. Nema on više novaca. 

— Stoga vam više ne treba?! 
— Imam dosta drugih. On se ljuti na mene, otkad sam 
mu rekla, da ga više ne trebam. Rekao je, da će ubiti i mene 


i sebe. o ajet Ali, ne može on to napraviti — — — Je 1' te 
da ne može?! i 


— Ne može. Kamo putujete sada? 


— Na Rijeku. Kaže gospođa, da ćemo imati | 
Nekakove su svečanosti, PKI 


— Kanite tamo krasti?! 


— A! — reče ona posve ravnodušno. Nij i 
 — je to meni 
potrebno. Ja ne trebam ništa raditi. Možd i 
k a se - 
nimo na Rijeci, PRAT 
— Prognat će vas policija. 
— To može. 
— Kamo ćete onda? 
— U Zagreb. 
— Ako vas zatvore?! 
— Mogu i to. Pustit će me, kad odsjedim. 
— To je ružno. Sramota je biti zatvoren. 


— Vi ste baš budala. Sramota je biti gl : i 
svijetu dosta jela. J i gladan, kad je na 


— Gdje je sada vaša gospođa? 
— Tu, u željeznici. Negdje se zavukla u gora kola. 
— Zašto to?! 


— Kaže, da mi ne će da smeta, kad se i j 
, da 5 ja zabavljam 
s gospodom, Nije ona zla, i tukla bi me samo, kad a ne 
bih dala novaca. g 


— Voli li vas gospodin Mrđelić? 


— Uvijek je bio kod mene i lizao me i Č 
po licu kao mače 
Svoju šapicu. Rekao je, da će svuda ići za mnom. 


— Hoćete li mu se javiti, ako ostanete na Rijeci? 
— Što će mi on? Ja sam sretna i bez njega. 
— Vi ste sretni?! 


— Imam sve, što mi treba. Gos ij 
, # a poda dolaze, oca rijetko 
viđam, a s gospođom se slažem. PIE 


— I Mrđelić bi htio biti sretan?! 
— A! — On treba svašta. On ne će biti nikada sretan. 

— Zar mu vi ne biste htjeli pomoći?! 

— Dala sam mu sve, što je htio. Ja ga više ne trebam niti 
mu mogu pomoći. : 

— Bože, prirodo, svemire, kako ste čudni! — pomisli 
Roko u sebi. — Evo, ova je žena sretna kao ljiljan u polju 
i ravnodušna prema svemu, što se oko nje događa, kao oblak 
u zraku, a ja mislim, da ne bih dopustio, da moje pseto pro- 
vodi život, kakav provodi ona. O gluposti svih vjekova, svih 
svjetova i svih stvorova, ušuljala si se u naše mozgove, ti si 
naša kraljica, ti si naša nada, ti si naša savjest, ti si naš 
anđeo i đavao. O vječna gluposti, ja vjerujem u tebe! 

— Biste li vi mogli krasti? — upita on. 

— Vi mislite, da ću ja to baš sada vama pripovijedati?! 

— Ne ćete?! 

— Ne. 

— Onda vi prema tome sami uviđate, da je sramota 
krasti. 

— Vi mislite, da je sramota, a drugi misle, da nije. Ako 
mogu dati siromasima, kad imam, onda smijem i ukrasti, 
kad nemam. 

. — To nije istina. Ako mislite, da smijete ukrasti, zašto 
se onda krijete, kad kradete? 

— Krijem se, da me tko ne isprebija. 

— Samo zato? R 

— Nego zašto?! — upita ona kroz smijeh i leže na meko 
sjedalo. — Umorna sam. Lezite i vi tamo, pa ćemo pripovi- 
jedati. — Nemojte više lagati, pa iskreno recite, kamo pu- 
tujete? 

— Putujem za Srećom. 

— Bog budi s vama! Vi uvijek izvalite kakovu glupost. 
Je li ta vaša Sreća kakav grad? 

— Ne. To je otok, koji uvijek pliva po velikom moru. 

— Ja još nijesam vidjela more. 

— Sada ćete ga vidjeti. 

— Pa — da ga i ne vidim! Recite, kako ćete vi stići do 
te Sreće, kad uvijek pliva? 

— Ja ću plivati za njom, a kad je stignem, moram se 
dobro zaskočiti i uhvatiti je zubima, da mi ne uteče. 

Ona se opet zahihota, opruži se na leđa i pokrije oči 
rukama. Kose su joj se rasčupale i padale u dugim svijetlim, 
crnim uvojcima niz sjedalo. Pune su joj se grudi naglo dizale 
i spuštale. 

— Ta će se vaša Sreća ljutiti, kad je ugrizete, 

— Ne će. Ona to voli, 

— Ja ne volim, Kad mene netko samo malo ugrize, ja 
mu odmah sve zube zatjeram u meso. Da znate, što je to 
slatko! — reče ona i škljocne svojim bijelim, jakim zubima. 
— Onako — malo toplo i slankasto — — — A, što ćete vi 
kod te Sreće?! ' 

— Oženit ću se s njom. 

— Vi ste, zdravlja mi, utekli iz ludnice. Kako ćete uzeti 
tu — — — Što ste ono rekli, da je ta Sreća? 

— Otok. Otok, koji uvijek brzo pliva. 

. — Da, da. Otok. Kako ćete uzeti otok?! 

— Lako je to, samo ga treba naći. 

— Ja sam rekla, da ste vi onako — — reče ona i zavrti 
prstom na čelu. 

— To ćemo još vidjeti — odgovori on i pođe u hodnik, 

— Kamo bježite? Ne ću vam ja ništa. Imam ja takih 
dosta, a i boljih nego si ti. Ne boj me se — vikne ona za 
njim, ne pomičući se s mjesta. 

Roko je mislio, da nije potrebno, da joj odgovara. Izađe 
van i pritisne čelo na promrzlo staklo. 

. — Marvinče, zvijer, slon, zmija, riba, crv, krtica — mrm- 
ljao je Roko — sve je to sretnije, zadovoljnije i mirnije nego 
čovjek. A zašto? Naprosto, zato, što nemaju požude za sla- 


“vom i za priznanjem, što nikom ne zaviđaju, što ne poznaju 


nekakove obzire i stid, što ne žele ništa više nego što imadu, 
što nemaju razuma i još zbog mnogo sličnih razloga. Treba 
li im na tome zaviđati? 

Mjesto odgovora poče udarati šakom u prozor tolikom 
žestinom, da je osjetio bol u člancima i pomislio, da će prsnuti 
staklo i poletjeti krv iz prstiju. 

U prozore je udarao jak vjetar, igrajući se rijetkim bijelim 
pahuljicama snijega. 

Anić se prene iz sna. 

Još mu je sve bilo živo i svježe u glavi. Maši se rukom, 
da vidi, je li znojan po čelu. 

Jasno je znao, da je to bio dvadeset i deveti dan mjeseca 
rujna. Došao je k Nedi u ured i stao kraj njezina stola. Ona 
je bila lijevo od njega i mirno ga promatrala. Roko opazi, 
kako je nanizala nekakve papire na konac i objesila ih o 
čavao na lijevoj strani stola. Dohvati te bilješke i poče ih 
razgledati. Udariše mu u oči dvije duge pasice u četvrtini 
arka po duljini bijeloga pisarničkog papira. Bile su ispisane 
Nedinom rukom. Na lijevoj su strani bili datumi, koje nije 
zapamtio, a iza njih je slijedilo ovo: »Datum: Vidjela svećenika 
Irrku«. Roko je tako jasno vidio, da se to ime piše sa dva r, 
da ga ne će zaboraviti do smrti. — »Datum: Svećenik mi 
Irrka nije rekao ništa novo«. — Datum: »Rekao jea —.—.«« 
(Sada slijede ili šifre ili morzeovi znakovi, Sve nekakovi po- 
tezi, kvačice i točke, a iza toga se nastavlja): »ali me ne zove 
imenom i govori mi »vi« — Datum: (cijela bilješka s onim 
nerazumljivim znakovima). Iza ovoga je ispisana vrlo dugačka 
bilješka, koju nije nikako mogao razumjeti, jer su mu sva 
slova izblijedjela pred očima, 

Neda je cijelo vrijeme stajala postrance i posve mirno 
promatrala, što on radi. 

— Reci, Nedo, tko je tvoj svećenik? — upita je on, tako- 
đer posve mirnim glasom. 

— Ti si moj svećenik i moja vjera! — odgovori ona, na- 
smije se na njega istim onim smijehom, koji je vidio prvi put 
kroz cvijeće na njezinim usnama, i nestane je. 

Opet je nađe negdje u Tuškancu. Zamislila se i stoji, a 
iza nje se, u borovu grmu, podiže žuta, golema, duga i debela 
zmija kao one u cirkusima, izvi vrat kao labud i htjede, da je 
ugrize. Roko stoji malo dalje od nje, ali se ne može ni mak- 
nuti, niti može, uz najbolju volju, da vikne, da upozori svoju 
dragu na opasnost, koja joj prijeti. Počeo se trzati u nadčo- 
vječnim mukama, opazivši, da će je sad, evo, baš ovaj čas, 
ugristi. Kad je napeo sve sile, da vrisne, Neda se okrenu, ošinu 
zmiju pogledom i ona se stropošta u travu kao smrvljena. Iza 
toga se Neda opet okrene k njemu, priđe, veselo mu se zagleda 
u oči i reče mu tihim, uvjerljivim glasom: 

— Ne boj se, milo moje! Mene čuva tvoja duša. 


158 


Toga se je časa probudio. Bio je sav izmučen i satrven. 
Vani je fijukala bura u najvećem bijesu. Stara je jabuka 
tužno udarala o prozor njegove sobe, a grane su joj cvilile 
i pucale. Onaj je prozor do vrta bio s prvim oknima posve 
u snijegu. Vatra je veselo pucketala u maloj gvozdenoj peći. 
Davno je svanulo, ' 

— Vrijedna je moja majčica već naložila! — pomisli 
Roko, okrene se na drugu stranu i opet se dobro zamota. 

Velika je kuća bila odmah preko dvorišta, U njoj je ku- 
hinja s otvorenim ognjištem, dva puta veća nego soba, jer 
je ona zapravo središte svega obiteljskog života, pa se valjda 
stoga i nazivlje već ona sama kućom. Soba je samo zato tu, 
da se u njoj sjedi za dugih zimskih večeri, da se drže 
sanduci s odijelima i rubeninom i da u njoj spavaju oni, 
koji nijesu nastanjeni u sjenicima. Mala je kuća u trećinu 
manja od družinske. Nekada je to bila vila Rokina pradjeda, 
graničarskog lajtmana, a sada je nadozidana, pokrivena cri- 
jepom i uređena samo za goste gospodu i za sinove gospodu, 


“kad se iz svijeta navrate k svojim roditeljima. Rokina je 


majka, Stana, malograđanski uredila tu sobicu, kupovni krevet 
pokrila jastucima i šarenicom, po podovima pružila zastirače, 
koje je ona sama satkala od raznobojnih iskrojenih- krpa na 
čvrstoj konopljanoj osnovi. Na zidovima su visjele nekolike 
jeftine svetačke slike. Iza male je kuće bio velik voćnjak, a 
Pred njom, u dvorištu, baš među kućama, prastara lipa, za 
koju je Rokin pradjed pripovijedao Stani, da je čuo od po- 
kojne bake, da ju je tu usadio njegov šukundjed, kad je 
Prvi put uzeo na rame mušket. 

Zanio se mislima i snatrio, a bio je vazda neobično spoko- 
jan i sretan, kad bi se tako posve zaboravio i zabavljao uspo- 
menama i osnovama kao dijete ili kad bi uz ognjište sjedio 
među svim ostalim ukućanima i mirno slušao, kako otac 
određuje, što će tko sutradan raditi ili kako pita, što je tko 
radio i gdje je bio. U tim je časovima osjećao, da on više nije 
onaj isti Anić sa zagrebačke kaldrme, gdje je svakome tuđin, 
svakome stranac, a kad dođe u svoj stan, onda ga i ona četiri 
zida gledaju kao probisvijeta i suvišna čovjeka. 

— Kako je divan ovaj obiteljski život! — češće je uzdah- 
nuo i jasno osjećao, kako se u njemu ustaljuje njegova odluka. 
Jutros nije bio tako veseo, jer ga je mučio san. Ne vjeruje 


159 


on u take stvari i uvijek se smije svojoj majci, kad ona počne 
tumačiti snove, ali je uza sve to osjećao, da se Nedi morala 
dogoditi nekakova neprilika, kojoj je jedva izmakla još u 
zadnji čas, zatvori oči i zamisli se. Već dugo nije dobio od 
nje nikakova glasa. Zakijale su sve previje, snijeg je zatrpao 
doline i polja, pa je cijela Lika odijeljena od ostaloga svijeta 
kao da je u Sibiriji. 

Tiho škrinuše sobna vrata. Roko se pridigne, osjećajući, 
da je to njegova majka. 

— Ne spavam, majkice, ne spavam — reče joj: 

— Milinje moje! — odgovori mu majka i naglo uđe, a 
oko nje sine u sobu val studena zraka, kao da ga je netko 


nagnao golemim mijehovima. — Nosi ti majka pun koš pi- 


sama. I brzojav je među njima. Sigurno brzojavlja una mala. 

Roko se je smiješio i nije ništa odgovorio, pružajući ruku 
prema majci. 

— Hvala, majkice! — reče i poče žurno pregledavati 
naslove, da po rukopisima vidi, tko mu piše. Majka je odmah 
izišla, 

Najprije otvori brzojav, koji mu je zadao neugodne slut- 
nje, čim ga je opazio, i kad ga je pročitao, namršti čelo i poče 
ponovno, poluglasno čitati: ; 

»Tvoja me bolest zabrinjuje. Javi kako je. — Jela«. 

Iza toga otvori Nedino pismo, i, ne pregledajući ništa 
ostalo, polako ga pročita. Bilo je to kratko, zbijeno pismo, 
ispisano odmjerenim i odlučnim potezima, Roko odmah zabo- 
ravi na Jelin neprilični brzojav i osjeti u srcu tiho, veliko 
zadovoljstvo. Među ostalim je pisala: 

»Franjo i ja govorimo majci svaki dan o Vama i ja joj 
čitam sva Vaša pisma. Ona je neslomiva, ali se ne ljuti ni na 
Vas ni na nas. Ona se boji, ona strepi i nikome ne vjeruje. 
Najviše me tišti njezin zabrinuti, turobni pogled, kojim me 
neprestano prati, i njezine suze, koje svojski skriva pred 
nama. Kod nje su se spojili u granitni stup majčina ljubav i 
briga sa svijesnim uvjerenjem, da ću ja održati obećanje, 
koje sam joj zadala. Meni je milo, što mi dajete lijepe, ple- 
menite savjete, kako se moram prema njoj vladati i sretna 
sam, što vas smijem uvjeravati, da ću ih se strogo držati«. 

— Slatka moja dušice! — nesvijesno mu se ote šapat 
preko usana, čas se zamisli, primota pismo, ostavi ga na stranu 

i poče ostale pregledavati. Jedno je bilo od brata Marka, Brzo 
ga preleti okom i kad vidje, da brat nigdje ne psuje, da je, 
što više, njime zadovoljan, uze drugo pismo. Bilo je od jedne 
rođakinje, četvrto od druge rođakinje, peto od strica. Sve ih 
je brzo pročitao i mašio se po zadnje. Kad okrenu adresu 
k sebi, stadoše mu oči u glavi. Pismo je bilo od Jele. 

Pisala mu je, kako je čula, da je zbog bolesti otputovao 
kući i zaklinje ga, da joj odmah brzojavi, kako mu je, jer 
da je ubiše teške brige. | 

»Moje muke povećava to — nastavljala je ona — što mi 
se već ne javljaš dugi niz mjeseci, a da nikad pravo ne znam; 
što ti je, zašto šutiš, zašto me mučiš. Povrh svega toga prido- 
lazi još i to, da mi neprestano dosađuje gosp. Čajković. Ti ga 
dobro poznaš. Majka me nagovara i skoro sili, da pođem za 
njega. Zaklinjem te, ne ogluši se na ovo pismo. Reci barem 
nešto i ja ću biti jaka, da snosim svoju sudbinu«. 

Roko smjesta, bez duljeg premišljanja, dokuči sa 'stola 
šesnajstinu arka papira i kao odgovor napisa brzojavku, u 
kojoj nije bilo ništa drugo do ove tri riječi, koje su zvučale 
okrutno suho i nečovječno: 

»Bilo sretno. — Anič«. 


* 


U sobu opet uđe majka, no sada odlučno i žurno, noseći 
u jednoj ruci veliku šalicu kave, a u drugoj tanjur ina njemu 
maslaca i dvije kriške bijeloga pšeničnog kruha. 

— Vrijedna moja majkice, ti samo potpomažeš moju lije- 
nost, dvoreći me kao biškupa — dočeka je Roko. 

— Neka, rankane, neka — odgovori majka, mećući doru- 


.čak na stol. — Vani je snig do pojasa i božija salaukovina, da 


he moreš oči otvoriti. Samo ti još lezi — 

Stana priđe krevetu, pomiluje sina po čelu, milo mu se 
nasmije i poljubi ga. 

— Di je ćakan? — upita je Roko. 

— Bog zna, di je on već sada. Otiša je s Dujom u goru, 
čim je svanulo. Morali su otići. More im ko odvući trupce, 
što su ih jučer pripremili, pa, moja 'rano, šteta, odsičena 
glava. 

.— U ovakovu mećavu ići — — — To je smiješno! Kao 
da im je nužda — — — 

— Est, sinko, nužda. Kako ne bi bila nužda?! Čovik t&žak 
mora raditi, bije najveći gazda, pa livalo, a sivalo. 

— Zašto nije s njim otiša Marko?! Baš je Duju mora 
vući na ovakovu crkavicu. 

Marko je bio najmenik, momak od dvadeset i tri godine. 


— Ne bluni, rano, kad ne znaš, što govoriš — reče maj- 
ka! — Tuđe čeljade triba bolje štediti nego svoje, osobito, 
ako je pogodno. Zamirio bi i Bog i pošten čovik. Ne boj se, 
da nas već sutra ne bi ukorije komšija, da bi na tuđem cipali 
drva, a da na svoga ne damo, da pane ni kap vode. Ne će 
Duji, ako Bog da, ništa biti — — Navalije stari, da ga ženimo 
— reče Stana, primače stolicu i sjede kraj kreveta. 

Roko je pio kavu i slušao bez riječi, zanoseći se svojim 
mislima. 

— Odslužije cara; vala Bogu, zdrav je, a pune su ruke 
svakog božijeg blagoslova, pa ni ja ne branim. Triba nam 
žensko čeljade u kući — — — Ja sam tila, da uzme Mariju 
Ivinu. Prava je cura, vridna i okretna ka zvrk, a od roda 
i kolina — — Al on ne će. Ne će, pa da ga ubiješ. »Čast njoj«, 
veli, »ali nije za mene. Ja ću il Mariju Martinovu il niednu 
drugu«. Čim smrkne, već je kod njih na prelu, a kad blago 
izlazi, on izrene na Plan, zapiva i čeka. Za po' sata je već 
i ona na Plani, pa da je ne znam di. Prava je i naočita cura 
i nije lošija ni za dlaku od Marije Ivine, al je daleko. Iz 
trećega sela, a ja bi volila, da su mi prijatelji bliže. 

— Mani se, majčice, toga. Ne ženi se on radi prijatelja. 
Njemu triba žena, s kojom će biti miran i zadovoljan, a tebi 
triba kućno čeljade, koje će te voliti i slušati misto kćeri. 
Lako ćemo za prijatelje. Nek je marljiva i poštena, neka je 
iz čestite kuće, pa bila i najveća sirotica, ljuta potriba iz 
pedesetog sela — nemojte mu braniti. On će s njom živiti do 
vika, a ne vi, pa neka on i bira. 

— Est to, sinak, al moramo i mi reći svoju. 

— Čast, majčice! Roditeljska mora biti dici sveta, no 
za to moraju roditelji paziti, da se ne ogriše o dicu, tirajući, 
da ih slušaju i u onim pitanjima, u kojima se to ne smi tražiti. 

Lagano se već gube i u našim graničarskim kućami ona vri- 
mena, kad su roditelji zaručivali sinu curu, a da on to nije 
ni slutije, i ako je potlje s njom bio redovno sritan. Ta se 
vrimena više ne će nikad povratiti, a — i hvala Bogu, da 
ne će. Pustite ga neka bira po svojoj volji, pa ako dobro iza- 
bere, dobro i est, ako li se namiri na kakvu nesriću, ne će 
nikog moći kriviti. 

Majka je neko vrijeme šutjela i nešto čupkala u krilu, a 
zatim podiže glavu, pogleda sina, nasmiješi se i reče: 

— To ti sinak, govoriš ka za sebe. 


— Lako je, majčice, za mene — odgovori Roko i zagleda 


se kroz prozor u guste naslage snijega. — Bog zna, kada ću 
se i kako ću se ja ženiti — — — Meni ćete vi moći malo po- 
moći pri izboru — — — Znaš, majko, kod te ti je nesritne 


gospode sa ženidbom mnogo teže nego kod nas graničara. 
Gospoda bi tila uzeti lipotu, bogatstvo i veliku pamet, a naj- 
češće uzmu samo svoju nesriću, 

Majka ga je uporno gledala i očito se vidjelo, da bi 
htjela nešto reći, no sigurno nije znala, kako bi se zgodno 
izrazila, pa je šutjela i nemirno slušala, 

— Gospoda su ti, majčice moja draga — nastavi Roko — 
većinom nesritna, pa bila muško, bila žensko: svak oće da 
živi na svoju stranu — — — 


— Bog mi te očuva i blažena Divica Marija — — uzdahne 
Stana i nježno pomiluje sina po čelu, nagnuvši se k njemu — — 
O sveti Ante Padovanski, ti mi ga čuvaj! — — — 


Roko se malo osmjehne i zagleda se u lijepe, krupne ke- 
stenjaste oči svoje majke. Malo ih je promatrao, a onda mu 
sijevne vatra u zjenicama i reče: 


— Majko, moja žena mora biti marljiva i mudra kao til 
Onda ću biti s njom sretan. Ako ne bude kao ti, ja ću je 
otjerati drugi dan. 


— Ne govori, sinko, tako, nego se moli Bogu, da te 
oslobodi vraga u kiklji. Dobiješ li ga jedanput — nikad više 
Mira, moje janješce. Nikad, nikad! Viruj ti svojoj majci, 
što ti veli. To su ti, što ti govoriš, samo — prostit ćeš — 
muške blunolije. Zucnete što bilo i mislite, da je to Bog 

zna što, a nije ništa. Vidila sam ja i drugi kap&4, koje su tako 
govorile, pa potlje — ženami su bili obojci u opancim. 

— To je lako moguće. Ima svakakvih -kukavica. 

— Nije to, Roko, tako. Ima tu i desni ljudi! Nisu sve 
kukavice, ali pospu dičica, uvate brige, pa se nema kuda, nego 
gledati, da bude u kući što više mira. Ne znaš ti još, što je to. 
Svak veli, dok nema vraga: otirat ću je, zadavit ću je, ali, 
kad ga dobije, a iz svi mu budžaka u kući zapišti pilež, unda 
gleda, u što je zapa, čupa kose i — šuti, moj sinko, ka zaliven 
i još pazi radi dice, da mu selo ne dozna, na što se jadan 
namirije. Još je čuva i skriva radi svoje puste sramote, viruj 


ti meni, moj sinko. Po sridi je muški obraz, tu ti je kuća i > 


ognjište, tu su ti dičica od tvoga srca, kad već moram tako 
divaniti, i onda se zaboravlja sve drugo. 
! "— Ph! — otpuhne Roko, jer nije znao, što bi odgovorio, a 
i'nije htio prekidati svoju majku, koju je rado slušao kao riječi 
svetih knjiga. 

— Čuvaj mi se, zlato moje — nastavljala je Stana — i 
poran mi se zaplesti s.kakvom svojom neprilikom. 

.— Ne ću, ne, majčice — odgovori on i osmjehne. se, rig 
gledajući joj u oči. 

— Imaš ti još za to i vrimena, a — 
. — Ti govoriš — upade joj on u riječ — kao da znaš, da 
sam se ja nakanio ženiti. 
— Sinak, već mi tri godine puniš uši Jelom, pa stoga 
moramo govoriti i'o tome. 
— Vidiš, majčice — odgovori Roko veselo — ove ti je 
godine ne spominjem. 

(— To je ono, moj Roko, moj sinko, što me i peče — 
odgovori ona tiše, oborivši pogled u krilo. — Prije si mi vaik, 
vaik govorije o njoj i reka si, da je kaniš uzeti, a sada šutiš, 
kad ti se približuje vrime za ženidbu. 

.— Posvadili smo se, majko, pa je za to ne spominjem. 

— Znala sam ja to, sinko, al nisam ništa govorila — — — 
Nije lipo vući curu dvi, tri godine, a unda »S Bogom, čičin 
govedaru«. Ni luk ije, ni lukom smrdije. 

— Viruj mi, majko — poče se Roko braniti — da sam 
ja to morao učiniti. Ona je bila postala toliko nemarna prema 
meni, da bi bilo ludo, kad ne bih bio sve obatalio. 

— Ne velim ja to, zlato, Neka si prikinije, kad nije za tebe, 
ali ti si to mora opaziti prije, nego si što divojci obeća. Ona 
je s tobom izišla na glas, sigurno se nadala i sirota majka, 
ka i svaka majka, pa sada ujednom — nit se znamo, nit po- 
znamo. Aja, moj sinko. Ne more to tako biti. Grijota je i prid 
Bogom i prid ljudima. 

.  — Kažem ti, majko, da je ona kriva. Ja sam mislije naj- 
ozbiljnije i najpoštenije i nije mi bilo ni nakraj pameti, da 
se ne bi njom oženije, ali — ja ne ću da mi se svit smije. 

— Dobro, dobro, sinko, ali sad ne će niko zamiravati njoj 
nego svak tebi, a škoditi će samo siroti divojci. 

— I ja sim svakom velim, osim tebi, da sam ja kriv — 


prekide je Roko u riječi. 


— To i moraš, ali sve ne pomaže mnogo: to će škoditi 
samo njoj, a nije pravo, kad je poštena divojka.. 

— Nije dosta da je samo poštena, Triba imati i malo soli 
u glavi, a kad je nema — ja joj ne pomogoh. 

— Ti si joj odmoga, pa joj ti moraš i pomoći. 
. — Ne moram, majko. Ona je sama sebi odmogla, a samo 
je puki slučaj, što sam i ja tu umišan, a ne koji drugi. Ona 
mene more okrivljivati, koliko hoće, ja joj to dopuštam, ali 
mora priznati — barem sama sebi — da me više nije volila 
ili, ako me je i volila, da se je vladala kao dite prema sku-, 
pocjenoj igrački, koje se je već zasitilo. Ona dobro zna i osića, 
tko je kriv, pa i drukčije govorila. Već je tome priko pola 


«godine, što smo posve prikinili dopisivanje, a evo, danas opet 


dobih od nje pismo i brzojav. Čula je da sam radi bolesti 
doša kući, pa sad se zabrinila i pita, što mi je, da joj brzo- 
javim. Da sam ja kriv našemu rastanku, sigurno joj ne bi 
palo ni na kraj pameti, da se za mene brine i da mi piše. 

— Vidi se, da je dobra, pa joj ža. 

— To je istina. To ja sve dopuštam, ali ne ću da se 
s njom mjesečno po nekoliko puta svađam i pomirujem. Ne- 
mam ja, majčice, za to vrimena. 

— Grijota je, sinko. Misli na dušu i pazi, kako ćeš joj 
odgovoriti. 

— Grisi na moju dušu! Piše, da je niki prosi. Poznam 
ga, čestit je čovik, pa nek joj bude sritan. Ja joj ne mogu 

ništa pametnije pisati nego da joj čestitam i da joj zaželim 
mnogo sriće. To je sve, što joj ja mogu učiniti sa svoje strane. 

— Radi, moje zlato, kako znaš, samo se čuvaj, da ne 
ogrišiš dušu. Divojačke suze dopiru do Boga, a teško i de- 
vetom kolinu onoga, na koga panu. 

— Lako ćemo za te suze. Ako bi ona i plakala za mnom, 
u što ne virujem, to može biti samo plač za dobrim, nježnim 
bratom, koji je zbog njezine mušičavosti utekao u svit. Samo 
takav može biti taj njezin plač, kad bi ga uopće bilo. Toga 
se ja, majčice, ne bojim. 

— Čuvaj se, sinko; čuvaj se, Roko, janje moje — 

— Ne boj se, majko. Ja sam ostao graničar u tim pita- 
njima i na meni nema ništa gospodsko osim ovo haljina, pa 
ti ja stoga baš i ne pristajem, Bog zna kako, u njijova društva, 
Ja imam svoje mišljenje, koje je različno od njijova, i njega 
se držim. Ja mislim — a možda i nije pametno — da se 
ženim, čim nađem pogodnu divojku — reče on lagano, spušte- 
nim glasom i uperi pogled u majčine oči. 

Stana je šutjela. : 

— Meni nije ža', što sam se s Jelom raskrstije, ali da 
sam se s njome vinča, da me nije ovoliko tribala čekati, ona 
bi sigurno bila vrlo dobra žena. Ovako nije mogla izdržati. 
Ja to mogu donekle i razumiti, pa stoga, kad se namirim na 
drugu, ja mislim, da će biti najpametnije, da se odma i 
oženim. 

Stana je još uvijek šutjela. 

— Što ti misliš, majko? 

— Eto, sinko moj — poče ona lagano — cara si od- 
služije, učevan si, Bogu mome vala, nisi više dite, pa radi, 
kako znaš, samo ne zaboravi onu našu: »Prazna ruka mrtvoj 
druga«. 

— Evo, majko, što ja o tom mislim: ja tribam samo ženu 
i pod Bogom ništa više osim Njegova blagoslova. Ja sam 
zdrav, mlad i jak, pa već sada mogu zaraditi toliko, koliko 
nas dvoje tribamo za život. 

— Nije to, Roko, samo tako. Gospodin si ti i štošta se 
tu 'oće tebi i tvojoj ženi. Društva i tako — — — 

— O tom, majčice, određujem samo ja, a ja ne tribam 
ništa drugo osim najpričih potriba za čedan građanski život, 

ali za sritan, skladan i zadovoljan život. Ako i ona misli isto 
što i ja, onda bi je uzeo, ako je zbilja divojka na mistu, pa 
da nema ni prebijene pare. Ima li njezino gospodstvo veće 
potribe, onda prije svega moraju tresnuti kesom njezini rodi- 
telji, a zatim — veliko je pitanje, da li bi ja bije tim zado- 
voljan i da li bi uopće taku damu oženije. 

— Graničarka sam ja — reče Stana tihim glasom —i 
znam, da ti, sinak, više razumiš nego ja, ali, sve'dno, ja mi- 
slim, da to ne more tako biti, kako ti govoriš. ( 

— More, majko! i 

— Tu su tvoji prijatelji, tu su tvoji znanci i eto — 
moraš se s njima družiti, moraš s njima držati korak. Ako 
učiniš tako, kako govoriš, ne ćeš moći, i oni se ne će 'titi 
s tobom ni sastati. 

— Istina, to bi moglo lako biti, ali meni ne bi bilo ni- 
malo ža', jer ti moji tobožnji prijatelji i znanci ne bi time 
dokazali ništa drugo, nego da su bedasti ili u najmanju ruku 
nerazboriti. Za takim društvom ne bi žalije. 

— Ne tribaju biti ni bedasti, kako ti veliš, ni nerazboriti. 

Gospodska dica, drukčije su naučeni nego ti i eto — — — 
Ima još zato, Roko, vrimena. Ne ćeš zakasniti. Ako te dobri 
Bog namiri na zlatno čeljade, vala Mu, i dobro je: nisi za- 
kasnije; ako li ti je suđen, očuvao te Bog, kakav vrag pa- 
kleni, bit će ti muka kraća. 
. — Istina, majko, no može se kazati i ovako: ako mi je 
suđeno dobro čeljade, zašto ne bi bio odma' sada sritan, čemu 
čekati?! Ako li mi je suđena kakva prokletica, zašto ne bi 
odma zna! pri čemu sam, pa da ranije mogu najzgodnije ude- 
siti svoj budući život?! Svakako — bolje prije nego kasnije, 
jer kad se star oženi, to ti izgleda kao kad seljak na dva 
tri jutra oranja — — — (htjede reći: »kupi veliki stroj, pa 
se njime drugi više služe nego on«, no brzo se predomisli, 
malo zašuti i popravi:) To ti izgleda kao kad se stara baka 
utegne u pasu, namaže brašnom i polije mirisnim vodama, 
pa se uhvati u kolo na veselje ciloga sela. Kaže se, da se 
nikad ne kaje, tko rano večera i rano se ženi. 

— Thja!l — — Ja ne znam. Samo, nek te Bog očuva od 
vraga, pa će uvik biti dobro. 

Roko se nasmije i reče: 

*— Već mi to, majčice, ponavljaš nekoliko puta, kao da 
za svake moščiće nemamo čekić i pilu. P 

— Zapamti, zlato, što će ti majka reći: ako ih ona ima, 
nikad joj ih ne ćeš odbiti, pa da živiš sto godina i da si jači 
od ljutoga zmaja i pametniji od Salamuna! Nikada, sinko, i 
prije ćeš u grob leći! Stoga se samo vrućim molitvama pri- 
poručaj Bogu i Blaženoj Divici Mariji, da te očuvaju od 
takoga zla, da te namire na pravo kršćansko čeljade, pa ćeš 
lako za sve drugo > — A — i nije tebi potriba da se ženiš 
iz tuđega svita. Imamo i mi za tebe divojaka. 

.— Ne daj, Bože, da bi se ja oženije iz tuđine, kraj na- 
šega dobroga svita! Ima nas, 'vala Bogu, dosta. Mogu birati: 
tu je cila Hrvatska, tu Dalmacija, tu Bosna i Hercegovina — 
ima dosta naših divojaka, 

— Ne mislim ja, rano, tako. Ko, velim, ima tu divojaka 
u našoj općini, u našem kotaru, pa najzad u ciloj Lici. Ne 
triba ići dalje u svit. 

— Majčice moja draga, meni ti je cila hrvatska zemlja 
kao naša općina ili, baš ako oćeš, kao naše selo. Nema ni- 
kakove razlike. 

— Nije pravo, da se vi ženite sa strane, a da naše čestite 
divojke čekaju. Eno u kuma Toše dvi divojke ka dvi jabuke, 
a svakoj daje po pedeset iljada; eno je kao vila u gazde Jure, 
a nije ni prazni ruku, pa eto divojke i u nadšumara. Sve su 
to lipa i dobra čeljad, da im triba tražiti parice. Pa Maca 
iznad svi ostali, ali eto — ona je zaručena, a uprav je 
šteta, da odlazi između nas. 

— Ja ću tu, majko, reći ka i Dujo: čast njima svima, 
ali nisu za mene. Ja im ne nalazim nikakove mane, ali — 

— Sigurno si ti već drugu naša — reče Stana, pogleda 
ga i nabra usne u smiješak. 

— Imam ja naravno mnogo znanica, i sada tražim, koja 
je najsličnija tebi. Čim tu nađem, eto, majčice, neviste. 

— Da Bog da, sine, bilo sritno. 

— Zbilja, majko, bi li se ti ljutila, kad bi se ja oženije 
već kao đak?! 

— Ti si uprav odumije, da se ženiš, dok me tako pitaš. 

— Ne, ne, još nisam. Samo te tako pitam, da čujem, što 
ti o tome misliš. 
ka 7 Keko. god odlučite ti i Marko, ja ćemo i stari biti 
zadovoljni, ali, moj sinko, ko je upamtije, da se đak ženi?! 
Ko je to još čuje? Cila bi Lika o tome pripovidala, 

— Imala bi i o čem! 

i Nikako to meni ne iđe u glavu i nemoj mi o tome 
govoriti. Gledaj ti da najprije svršiš, pa onda radi, što god 
oćeš. Onda moreš zaprositi curu, ako ćeš u selskog poljara, 
ako ćeš u bana, sve ti pristoji i. Bog ti je blagoslovije. 

m o. Tako je, majko, bilo vazda, a ja samo pitam, da čujem, 
što bi ti rekla, kad bi ja tije da uradim drukčije. 

__ Lipo je od tebe, da me pitaš, al ćeš ti opet, ako za- 
glaviš, napraviti onako, kako sam budeš tije. 

a Vidiš, majko, i to je moguće, ali ja želim, da sa svim 
onim, što ja učinim, budeš zadovoljna i ti i otac i brat Marko 
i brat Jure, Stoga volim, da o tako važnim pitanjima unaprid 
znam vaše mišljenje. 

— Najbolje ćeš uraditi, ako uvik saslušaš dobar savit i 
onda uradiš onako, kako ti misliš, da je za tebe najbolje. 

“— Lipo! Ako na to pristaješ, onda morate i Duji pustiti, 
da se ženi po svojoj volji. 

— Ostavi ti to sada. Kod nas ti je to graničara sve druk- 
čije nego tamo kod vas gospode. 

i Majčice draga, i ja sam graničar. Ja bi bioi lud i 
smišan, ako bi radi svoji škola tije, da sam ništo drugo nego 
vi moji ostali, da sam nekakovo gospodsko pletivo i gradsko 
dite. Ja to niti esam, ni želim biti, jer je nenaravno. U mojoj 
su duši mnogo čvršće one pouke i misli, što si mi ih ti dala, 
dok sam još bio dite, nego sve ono skupa, što sam naučio 
iz knjiga. 

— Nikad ti, moj sinko, više graničar! | 

— Ne govori, majko, tako. Meni je to ža. Naravno je, 
da sam ja i naučio i primio štošta, što ne znadu naši drugi 
graničari, koji ostaju kroz cili život kod svoji kuća, ali te 
nauke ne će nikad iz mog srca istisnuti one prve, glavne 
temelje, koje sam ponio od kuće. Radi toga smo svi mi, koji 

iz seljačkih kuća pođemo u škole, nekakav prijelaz između 
seljaštva i građanstva, mi smo vrlo čvrst most između ta 
dva razna svita, ali smo još uvik više seljaci nego građani 
i to je oro, što građanstvo jača i pomlađuje, a seljaštvo diže 
i unapređuje. Čim se mi pogospodimo, izgledamo kao divojka, 
koja na svilenu haljinu metne papirnati pazarski cvit i na 
svoje zdrave, rumene obraze namaže ljekarničku crvenu boju. 
Mi se upravo ne smimo pogospoditi — u onom smislu, kako 
se to obično shvaća — koliko radi svoga dostojanstva, toliko 
i radi ciloga našega naroda. A 

Roko je osjetio, kao da ga nešto u grudima steže i boli. 
Poče se okretati po krevetu i posve se nagne k zidu, a onda 
se okrene, kao da će ustati. ' 

— Lezi, zlato, još — reče Stana. — Ružno je vani, da 
se ne mogu oči otvoriti. 

— Ustat ću, majko. Moram raditi. Posve sam se razlinije, 
a pune ruke posla. 

'— Lako je za tvoj posa. ' 

— Čini ti se, majčice. Ja sav ovisim samo od svog rada 
i marljivosti, pa se nije s njima šaliti. Moram učiti. 

Stana poljubi sina, pokupi posuđe i otiđe van, govoreći 
u pol glasa: : 

— O Blažena Divice Marijo, u Tvoje ga svete ruke pri- 
poručam. Ti mi ga čuvaj i brani. 

Anić uze Nedino pismo i ponovno ga pročita. Kod svake 
je riječi osjećao neopisivu ugodnost i činilo mu se, da mu se 
preporađa cijelo biće, da nekako raste i “jača, kao da će 
jednim muškim zamahom baciti sa sebe sve smetnje, sve 
zapreke i sve terete, pa stupiti pred svoju djevicu slobodan 
kao svijetlo i lagan, zadovoljan i sretan kao ćuh vjetra u 
rosnim i mirisnim vrtovima. Odluči, da joj odmah odgovori 
i da je pita, kakva joj se to dogodila neprilika. To mu se 
neprestano motalo po glavi i tvrdo je vjerovao, da njegov 
san nije puka, isprazna prikaza oslobođene mašte. 


* 


Ustao je i žurno se obukao, a zatim se oprao i odmah 
sjeo k stolu, da piše. Dugo je razmišljao i šarao po papiru 

prije nego je počeo, a kad je počeo, pisao je na jedan dušak 
bez prekida kao izvan sebe. Riječi su mu same navirale u 
pero, misli se rojile i rečenice razvijale, da je jedva stizao 
gile sve prije nego mu se smuti u glavi. Pisao je vrlo 
nogo, veoma opširno, i to nije bilo ljubavno pismo za- 
7 jene licejke ni mekušasti uzdasi oduševljenoga gimnazi- 
. ca. Bila je epopeja, bio je slavospijev nekoj nepomućenoj 
neto) sreći dviju duša; bila je himna stlikorai 
Bog dna ljubavi. Pisao je strahovito naglo u drhtavoj 
“o ; razigranih živaca, i kad je pročitao ono, što je na- 
: 0, učini mu se, da se je Neda naslonila na njegovo rame 
pa iona s njime čita i da mu se smiješi onako neodoljivo 
u ono prvi put kroz bokor svježih ruža. Sav uzdrhće, žurno 
Rao . kaz hodati po sobi, trljajući ruke. U tom 'še ho- 
pm ; znajući ni sam, zašto i kako, maši vrata i pođe 
Sune u oštri, hladni zrak i u j ijavi 
m. gustu snježnu vijavicu, pa 
Stana je nešto pospremala po kuhinji. 
— o. u majko! — pozdravi on, ulazeći. 
. — Na vike, zlato moje — odgovori ona, stane 
njega, zagleda mu se u lice, ogrli ga i polj Mi A od 
marije još ustajati. AAN, svi 
— Morao sam, majčice, Nij i iš 
\ sam, L . Nije mi se više dalo ležati — 
meno on, sjede kraj vatre na niski tronogi stočić i Bem 
prljati imba i lugu. — Morao bi ti, majko, nešto reći — — 
M a . ' na 
ki. e, nude, janješce moje. Reci svojoj majci, što bi 
Roko je mirno gledao u ras i 
: plamsalu vatru, kuck že- 
gom po ugarcima i neko vrijeme šutio. rm 
— E 1 ti morda što palo na. um, da bi ij 
Be r orda , da bi ije, rano? Reci 
svojoj majci, pa što je god dragi Bog da u kući, sve je tvoje. 
— Ne radi se, majko, o jelu. Važnije su stvari. 
— Pa ti baš sada došlo u glavu i 
tebe, nisi mi tije reći?! nr 


— Nije baš da nisam tije — — — Tak 
sada odlučije, da ti rečem. i anom 
— Da nije momčetu došla volja, da se ženi?! — upita 


Stana, smijući se. 

— Malo, pa je tako. Tije sam ti reći, da sam u Zagrebu 
naša ništo curice. 

— Bog ti je blagoslovije, moj sinko — reče Stana tiho 
i očito preko volje. — Mislila sam ja, da je tako, dok si se 
ti raskrstije s Jelom. 

— Nije, majko, tako. Ja sam se s Jelom raskrstije još 
prid godinu dana, a na ovu sam se namirije istom prid nika 
dva miseca. Našli smo se posve slučajno. Ima ti, majčice, 
oči kao ti i stas kao ti i dobra je srca kao ti i lipa je baš 
onako, kao što si bila ti u svojoj mladosti. Dok u njoj nisam. 
naša te sličnosti s tobom, viruj mi, nisam na nju ni mislije. 
Čim sam to opazije i čim sam se o tom uvirio, silno sam 
je zavolije. 

— Čija je, rano? — upita Stana tiho. ' 

— Iz Zagreba je. Činovnica je na pošti. Što bi ti, maj- 
čice, rekla, kad bi se — — ja oženije?! — upita on otežući, 
kao da je nerado pita. 

— Meni je dosta, moj sinko, da ti opet velim — čuvaj 
se, čuvaj se i čuvaj se. Ženidba je puka srića, ali tu triba i 
te kako otvoriti oči. Dalje, janješce moje, nemoj me ništa 
pitati. Pametan si, učevan si, pa radi, kako najbolje znaš. Do- 
govori se s Markom, i kako vi odlučite, ja i stari ćemo biti 
zadovoljni. 

On je zatravljen gledao majku, a misli su mu plovile 
daleko, daleko od toga toplog, dragog domaćeg ognjišta i 
grlile dobru, žuđenu Nedu. 

— Bismo li, majko, mogli opraviti momka na poštu? 


— Grijota ga je, moj sinak, slati na ovaku božiju sa-. 


laukovinu, kad baš nije velike nužde. 

— Ne govori, jadna. Kakva grijota! Ta, za bora, zdrav 
je, mlad je, jak je, dobro je obučen, pa što će mu biti?! Za 
dva sata more otići i doći. 

— More liti. Ako bi se on po ovakome vratije i za četiri 
ure, bije bi momak i p6. Ne more otići ni od kuće: ko će 
blago napojiti, ko će mu davati isti, ko će štale urediti? 

— Sve ću to ja urediti. Nek on samo iđe. 

-— Ne bluni, jadan, kad ti moram tako reći. Di su tvoje 
ruke za to?! 


172 


— Majčice, ja sam ti već prij 
: : je rekao, da sam sposoban 
za “o . to se ti ne boj. Samo ćeš mi dati Dujino 
: S : > : ie X 
g . , oo 0, a ove ću gospodske prnje svući, da ih ne 
.— Molim te, ne mišaj se u to, kad ti j ij 
, , i je Bo 
druge poslove. Nisi ti za to. : ovaj“ 


Roko nije dao mira, dok majka nije popustila, 


p je mećava pomalo prestajala i bura se stišavala. 
oko se obukao u bratovo odijelo od 
E e x pete do glave kao 
pravi graničar. Nije htio ostaviti ni cipela na nogama ni 
šešira na glavi. Ništa, baš ništa. 
Ma jea rrgoaen. barem u cipelami — govorila mu je 
ka. — Nisi ti naučen na opanke će ti biti jima 
m aL op , Da će ti biti u njima 
E Ništa, majkice, ne ću ostaviti — odgovori on, namje- 
štajući na glavi crvenu vezenu kapicu. — Sritan sam, da 
barem dikada u životu mogu sa sebe baciti te gradske kme 
— Ne griši se, moj Roko, nego sve čeći ljuj 
. se, mc , na klečeći zahvaljuj 
dragome Bogu i svojoj dobroj braći, koji su ti to dali i ati 
bodili te jadnog težačkog života. 
— Ja sam njima zahvalan i znam ciniti što i 
.. k la, ono, što imam 
p što esam, ali, majčice, viruj mi: ja ne grišim, kad velim, 
sam sritan, što se barem dikada mogu ovako obući! Ti to 
ne razumiš i bolje da ne razumiš, ali ja ti velim, da je tako. 
— Zar ti, sinko, nisi tamo sritan? — upita Stana spu- 


štenim Tra : : E ; 
Ka tugaljivim glasom. — Il bi volije, da si osta kod 


. — Majčice slatka, na to ti pitanje n iti 
Jer kako bi god reka, svakako bi grišio. Ja št: id soga 
Voljan isto kao što bi bije, da sam osta tčžak; ja bi bije 
mao E isto kao što sam vrlo dobar đak, ali ja nisam 
. e ao dvanaest godina po ovim našim kršnim brdi- 
na . To Ha Pogledaj me, što bi ti bio lip graničar! — 
š on, rivivši malo kapu. — / 

Stana ne odgovori ništa, nego ga šutke čvrsto ogrli i 
toplo poljubi. 

— Svakako si mi lip, zlato moje, kad si dobar i pametan 
— reče ona, milujući ga po punom crvenom licu. 

Roko uzme malo loja, namaže njime drvenu lopatu i 
pođe van. 

— Kuda ćeš, rano? — upita ga majka. 

— Prokidat ću prtinu do bunara, da napojim blago — 
odgovori on i pođe, no odmah se zaustavi na pragu i upita: 
— Ko je donije jutros ona pisma za mene? 

— Ono je još sinoć donila Manda Markova — odgovori 
Stana. — Ti si već bije zaspa, pa te nismo tili buditi. 

— Baš ste i mogli. 

— E 1i? Sigurno je koje pisamce i od one male iz Za- 
greba?! J 

— Est, est, majkice, i od nje — reče Roko, nasmije se 
i žumo otide. 

Kuće, štale i torovi Rokina oca zatvaraju s tri strane 
pravilnu pačetvorinu u duljini od kojih sto i pedeset koraka 
— s južne su strane voćnjaci, pčelinjak i kotarina za sijeno 
— a po prilici četiri puta je toliko do njihova bunara. Snijeg 
je bio zapao preko metra, a na gdjekojim je mjestima bura 
namela cijela brda. Tu je sad trebalo napraviti put. Roko 
pljune u dlane i počne žurno odbacivati snijeg na jednu 
stranu. Kako je oko svih njihovih zgrada sve do bunara gusti 
stari hrastik, tako mu je svaki čas padalo za jaku inje i 

snijeg. On se strese, koža mu se malo naježi, maši se rukom, 
da očisti vrat, i opet nastavlja svoj posao. Osjećao je, kako 
mu se lice upaljuje, a grudi se u svježini oštroga podgorskog 
zraka nadimlju snažno i veselo. To mu je godilo i ujednom 
oćuti u grlu neko ugodno golicanje, ruke mu zadrhću, srce 
jače zakuca i on besvijesno poče gunđati neku pjesmicu. 
Radio je žurno, žurno, žurno i veselo, kako još nije radio 
nikad ništa u cijelome životu. Činilo mu se, da ima u sebi 
stotinu snaga, trostruku krv i neiscrpljivu izdržljivost. O, 
kako je bio sretan u tim časovima, kako je njegova duša bila 
mirna, spokojna i zadovoljna bez ikakove želje, bez tračka 
ma kakove ružne požude, koja izopačuje besposlenu gradsku 

djecu, i bez trunka umišljenoga gospodstva, namještenog do- 
stojanstva i bolesnog ponosa! Besvijesno osjeti, kako je on 
zaista divan, čvrst i naravan most, od granita i mramora 
koji mora spojiti svijet tih njegovih dragih, priprostih grani- 
čara i svijet gospode, koja boluju — ma svome gospodstvu 
Što to Zapravo znači i kako će on spojiti ta dva svijeta to 
ga ne bismo smjeli pitati u tim časovima nadzemaljskoga 
zanosa. On je osjećao, da je tako, da tako mora biti i da 
će se već stvoriti sam po sebi način toga spajanja. 


Radio je žurno i bez oduška. Dok je od ij 
prvih po Prilici sto koraka, nije osjećao ništa | Vokić 
veselja i uživanja. Iza toga opazi, kako mu se pomalo stežu 
mišići na rukama i dlanovi gore. Što je taj osjećaj bio jači 
to se više naprezao, da ga zatomi, da ga uguši već u njego- 
vim prvim začetcima, grabeći i bacajući snijeg odmjereno, 
jednolično, vazda istom snagom i istom brzinom. Kad je 
dospio do pola puta, stao je, podbočio se na lopatu i obrisao 
znoj sa čela, U svim je udovima osjećao ugodan, težak umor 
ali ga više nije okruživalo ono prijašnje opojno veselje i više 
nije gunđao nepoznatu, daleku, zaboravljenu pjesmicu — — 
ponovno se je latio posla, nije se obzirao na umor, naprezao 
se, da ne malakše, i kad je svršio, ruke su mu klonule kao 
priana, ion sjede, da se odmori na velikom drvenom 
ona što je bilo namješteno kraj bunara za napajanje 

Osjeti, da mu je vrlo hladno. Žurno ustane i j 
prokrčenom prtinom. Kad je došao do štala, a . 
vidi, što radi blago. Čim je otvorio vrata, udari iznutra vruć 
težak i zagušljiv zrak. On ustukne za jedan korak, čas stane 
i onda stupi preko praga. Volovi su stajali nad jaslama i još 
jeli, što im je položio momak, na drugoj su strani krave i 
junci ležali, otpuhivali i lagano preživali. Roko pristupi 
k prvome volu i pomiluje ga po glavi i vratu. 


— Maljo moje, zljato moje — — poče mu tepati i obra- 
dova se, čuvši, kako on to razumije, kao da je cijelu mladost 
proveo uz kola i za plugom. 


Opet zatvori štalu i otiđe u kuću, 
— Majko, gdje je kalača, da napojim blago? 


— Zlato moje, jesi mi susta? — upita ga Stana mjesto 
odgovora i poljubi ga u čelo. — Sidi najprije, zgrij se. S na- 
pajanjem još nije hitnje. ; 

— Tije bi, dok sam u poslu, da obavim sve ujedno. 

— Sidi, jadan. Još je rano za napajanje. Esi susta? 

— Tako! — odgovori on, smiješeći se. — I esam malo, 
ali mi je vrlo ugodno i zadovoljan sam. 

Majka mu dade kalaču. 

— Zlatne moje oči — prošapće Stana, promatrajući ga 
milo kao kakvu svetinju i poljubi ga u oba oka i u čelo. — 
Tako je zlatne ruke ima i moj vridni Jure, rano moja 
grdna — — — 

— Ej, majčice, di sam ja, di li je on?! Razmeđili smo, 
Ridak bi se moga s njime miriti. Vična šteta, što ostavi ovo- 
liku zemlju — — — 

— Što ćeš, moja rano. Kad je tako tije. Puno nas je 
— veli — na dilu, a ja ne ću, da se dilimo. ' 

— Lipo je to, majko, od njega, ali onu njegovu službu 
more vršiti i sto puta gori od njega, a na zemlji se oće srce 
i ruke. Čudesa bi on bije napravije na ovolikoj zemlji i za 
deset bi godina njegova rada i uprave vridila pet puta više 
nego sada. Vična je šteta, što je on otiša. 

— I est šteta, al je meni drago, da je otiša — odgovori 
Stana. — On je pametan, more zadovoljno živiti sa svojom 
plaćicom, a kod kuće bi se bije živ pritrga i odera radom. 
Nije ovo bilo za njega. On je tije svagdi sam dospiti, sve 
sam prigledati, sve sam urediti i svuda sam stići, a to se, 
moj sinko, ne more ni na pet, a kamo li na tridesetak jutara 
zemlje. 

— Dalo bi se to sve, majkice, i on bi bije mnogo sritniji 
nego sada, jer bi bije gazda, a ovako je sirotinja. Nema ti, 
majko moja, većega jada od ovi mali službenika: od činov- 
nika i namještenika. Tužan je to krušac — reče Roko, zagrli 
i poljubi majku, pa brzo iziđe napolje. 

Kad je blago napojio, nije ga htio odmah goniti u štalu, 
nego ga počne natjerivati u snijeg po vrtlu oko bunara. Prva 
su se počela igrati junad, tražeći suhu zemlju, otkle je bura 

omela snijeg, volovi su se počeli roškati i krave lizati, kao 
da seja seju priređuje za veliku svečanost. Roko se umiješao 
među njih, redom ih lovio, češkao među rogovima i milovao, 
tepajući im kao dobrom, dragom društvu. Osobito ga je ve- 
selilo, što ga se goveda nijesu bojala, nego su ga lijepo, pa- 
.metno gledala, pružala k njemu glave, mukala i liskala jezi- 
kom prema njegovoj ruci, misleći, da im pruža soli. Kad ih 
je opet ugnao u štalu, sva je povezao i svakom metnuo na 
njegovo mjesto po šačicu sijena, da poslije vode »otare usta«, 
kako je to običavao govoriti njegov vrijedni brat Jure. Iza 
toga uzme u koš suhoga lišća — šušnja — iz posebnog pre- 
gratka i prostrije po cijeloj štali, gdjegod je bilo mokro, a 
poslije toga uredi konjsku pregradu. Pošto je bio posve go- 
tov, nasloni se na jedan stup i zagleda se u lijepo, gojno 
blago, osjećajući u rukama i nogama velik umor, a u srcu 
neobuzdano, veliko veselje i zadovoljstvo. 

m Kako su glupi oni — pomisli on, promatrajući naj- 
bližeg vola — koji kažu, da goveče gleda bedasto, neodre- 
đeno i tupo! Treba to razumjeti, treba blagu prije svega 
pokazati, da ga voliš, pa da vidiš, koliko života, koliko do- 
brote i mudre umiljatosti sijeva iz tih velikih, krupnih očiju. 
Treba samo ljubavi, koja to može izazvati i razumjeti. 

— Što radiš, zlato? — trže ga iz misli Stanin glas. 

— Svršio sam, majkice, pa sada razmišljam — odgovori 
On, uspravi se i okrene prema njoj. 

— A što razmišljaš, moj sinko, ode u štali? 

— Ova je priprosta štala ka velika dobra knjiga, iz koje 
se može naučiti mnogo lipi stvari. 

Stanu iznenadi taj njegov odgovor, koji ona nije pravo 
a1 ga rolete, pa ga široko pogleda, kao da se čudi ili skoro 

g Ne gledaj me tako, majkice — nastavi Roko i pri- 
bliži joj se. — Ja sam ode razmišlja, kako je topao, divan i 
sritan graničarski život uza sve svoje poteškoće i oskudne 
jednostavnosti. On je divan, jer je pun ljubavi. 

Stana još nije došla k sebi, jer mi ove riječi nije mogla 
razumjeti. 

— Gledaj, majko — poče Roko objašnjavati — kud se 
god makneš, vazda sritaš ništo, što ti voliš i što tebe voli, 

pa to bilo čeljade, bila životinja, bila zgrada, bilo drvo, bio 
kamen, bila suha, isciđena zemlja. Sve je to tvoje, sve ti 
to ljubiš i šapćeš mu, tepaš mu slatke riči kao svome rođe- 
nom ditetu. A ja u gradu?! Majkice, užas me spopada, čim 
na to i pomislim! Ja ljubim Zagreb, jer je on naš najdivniji 
grad, jer je lip i jer je naša pristolnica, ali uza sve to, ja 
mogu po njemu lutati misece i misece da ne sritem čovika, 
kojemu bi se mogao poviriti; mogu odati duge godine, da se 
ne namirim na dušu, kojoj bi ja moga toplo tepati i milovati 
je, a ako se na nju i namirim, ja moram od nje bižati, jer 
nije moja, jer me ne pozna, jer me ne voli, jer sam joj 
stranac. Zagrebačke su kuće za mene mrtvo kamenje, a nje- 
gova divna okolica ima za mene veliku, toplu i široku dušu 
moje: domovine, ali nema dočekljivo srce moje obitelji. Ja 
tamo nisam stranac, ali nisam ni ukućanin. Nisam mi gost. 
Ja sam tek rođak oni brigova, oni potoka i Savinih valova. 

Sirota ga je Stana u dvoumici gledala i šutjela, mra- 
morkom šutjela, kao da se plaši, kao da strepi nad zdravljem 
svoga izabranog djeteta. On je govorio žurno, zanosno, bez 
prekida kao opojen, a ona je vrlo malo razumjela iz nje- 
govih riječi. 

— Ja mogu, majkice, stotinu puta priko dana doći u 
svoj stan, pa da mi nikad ne pane na um, da što i pogledam 
osim svojih knjiga. Sve je ono drugo ladno kamenje, mrtvo 
drveće i zaprašene krpetine, koje mi ne mogu šanuti nijedne 
misli, nijedne pobude, nijedne uspomene. Jedine knjige vo- 
lim i s njima se zabavljam, ali i to umori i ubija. Ne more 
se to vično tirati, a mene ništa drugo ne veseli i stoga, baš 
stoga ja mislim, da se ženim. Sad razumiš, je li, majkice, 
što sam ti govorije? 

— E, e — potvrdi ona lagano. — To razumim. 

— Kad bi ja bije uvik s vama ili da je naša kuća di 
blizu Zagreba, pa da mogu češće dolaziti, meni to ne bi nikad 
palo na pamet. Ovako — ja dikada ne mogu da izdržim, 


dođe mi da poludim i da kuda utečem, kao što sam evo i 


sada uteka k vami. 

Na Staninim se očima vidjelo, da žali svoje dijete, i ako 
pravo ne zna, zbog čega ga to treba žaliti, Priđe posve 
k njemu, pomiluje ga po licu i mekim mu glasom reče: 


178 


— Zlato moje milo, ne muči se, nego radi, kako misliš, 
da je po tebe najbolje. Ne tribaš ocu ništa ni govoriti, nego 
se dogovori s Markom, a mi ćemo pristati na sve. 

Glas joj je podrhtavao, kao da izgovara nešto, čega se 
boji i što ne bi smjela reći. 


* 


Momak se je vratio s pošte istom poslije podne. 

— Esi li donio koje pismo? — upita ga Roko. 

— Nema, Roko, ništa — odgovori on, zovući ga imenom 
kao i svi ostali ukućani. — Samo si me uludo sla, da gubim 
glavu. 


— Ne sramoti se, čoviče! Takav pusti momak, da bi 
s njime mogao razbijati tvrđave, pa tako divani! 

— Lako je zato, ali da si me vidije, kad sam zapa u 
namet priko glave, kako sam pola sata čepka ka vuk u 
gvožđima, dok sam se iskopa! 

— Što ti veli gospodin poštar? 

— Pozdravije te i pita, kad ćeš se ženiti, 

— A esi vidije gospojicu Macu? 

— Esam. I ona te pozdravila. 

— Nije i ona pitala, kada ću se ženiti? 

— Ona je o tom samo mislila, ali nije pitala — odgovori 
momak, smijući se. — Bije sam i sa starim Frketićem. I on 
te pozdravije. 

— Molim te, što on radi?! 

— Što bi radije?! Po običaju: zabije ruke u džepove 
pantalona, pa lunja po cesti. On je uvik vani, pa livalo, a 
Sivalo. Pita, što ne dođeš u grad. 

— Što si mu odgovorije? 

m Slaga sam, kako si mi ti reka, da si bolestan, a i 
Vrime ružno, pa ne moreš. Svi me pitaju, zašto ne dođeš. »Po- 
gospodije se«, vele, »pa smo mu mi prosti«. Ali, sve ti džabe, 
što ko pita, pri unoj Macinoj sestri, onom malom vižlastom 
Vražiću. Uprla u me una svoja dva oštra oka ka dva vretena, 
pa: — »Što radi Roko, di je Roko, kad Roko iđe, e li se Roko 

pogospodije, pa piše li što Roko, pa« — nikad kraja tim 
pitanjima. Ja sve odgovara i odgovara, dok me već nisu 
zabolile vilice, a kad mi dodijalo, ja reko: — »Eto, vala, vraj- 
lice, dođite k nami, pa ćete sve sama viditi i unda morete 
njega ispovidati. Ja vam to ne znam«. 

— A što ona na to? 

— Zima je, veli, i velik snig, a ja bi inače došla. — A 
sve ti brate, striže očima ka nožicami i vrti se ka zvrk. 
Duša valja: baš curenjak i po. Koliko sam ja vidije, ona bi 
se minjala sa mnom, dok si god ti kod nas. 

— Što ćeš, dragi moj?! — reče Roko. — Nas smo dvoje 
stari znanci i prijatelji, pa se volimo, a i dugo se već nismo 
vidili. F 

— Irod ste vi, rano moja — javi se Stana i poče nabrajati 
koljena još od pradjeda Jose, spominjući, kako se ta tetka 
udala tamo, onaj se stric oženio ovdalen, taj se ujak priženio 
tamo, i sve tako redom, dok jasno ne dokaza, da su njih dvoje 
u rodbinskoj vezi. — Rod, rod, moj sinko. Istina, mogli bi se 
uzeti, ali jopet, rod je rod. Krv ne vodni. : 

— Svi kažu — opet će momak — da moraš doći k njima, 
čim malo uvrimeni, i svak bi tije, da budeš kod njega na 

— Dobro, dobro. Nek samo čekaju. 

— Morat ćeš, zlato, svakako otići. Sramota je. 

— Evo opet sniga — reče Roko, samo da prekine taj 
razgovor. 

— Rano moja grdna — prihvati Stana — izgubit će ona 
dvojica glave u planini. 

— Bome nisu marili ni ići, kad su vidili, kakvo je vrime. 

— Ne govori, jadan, kad ne znaš, kako to iđe. Da nisu— 
otišli danas, sutra već ne bi tribali ni ići, jer bi niko drugi 
odvlakao trupce. 

— Neka vlaka. Bog mu ih blagoslovije! 

— Ne bluni, molim te, kad si pamentan. Što su se juče 
Dujo i momak mrzli, pripremajući ih, to j' tebi ništa; nek 
iđe na slavu Božiju — e li? 

— Nek iđe! — odgovori Roko i ode u malu kuću, uze 
svoja škripta i poče učiti, ali mu se nije dalo. Nije shvaćao 

ni jedne rečenice, ni najjednostavnijeg pojma. Baci škripta, 
legne na krevet, zakopa glavu među jastuke, zaplovi mislima 
o Nedi, o dobroj, zlatnoj Nedi i dođe mu, da zaplače. Teško je 
na mahove disao, uzdišući kao u bunilu: 

— Ne boj se, ne boj se, zlato moje; ne ću te nikada izdati, 
samo mi budi vazda dobra i vjerna! Ne boj se divna, ružičasta 
zoro mojega dana! 

— Jao, kako sam ja glup, kako sam ja bolestan! — 
zavapi u pol glasa, kad je došao k sebi, skoči s kreveta i 
žurno iziđe napolje. — Ja jadikujem ondje, gdje bih mogao 
pjevati i klicati od veselja, jer sam našao najzdravije razloge 
za svoje odluke. Ne boj se, divna moja Nedo! Ti si moja i ja 
sam tvoj do vijeka! Amen — — — 

— Slušaj me, majkice — reče on, ušavši u kuću: — ja 
ti kažem, da ću se oženiti, ako mi Bog dade zdravlje, još 
najzad ove jeseni, pa s njome ije s dana u dan suvu koricu 
kruva. Znam, da ću biti sritniji nego sada. Ja to znam, ja 
to virujem i stoga ja, majkice moja slatka, moram tako raditi. 
Ja moram, ja moram, ja moram — — 

— Nemoj se, sine, za bora, ljutiti — reče mu Stana milo 
i nježno. — Ko ti to krati?! Ako misliš, da je to za tebe dobro, 
neka ti je dobri Bog blagoslovi po sto puta. Neka je prava, 
poštena žena, pa je uz tebe takoga lako za sve drugo! 

Te su ga riječi oduševile do bezumlja. Kao izvan sebe 
priđe k Stani i obaspe joj cjelovima lice, oči, čelo i kosu, 
pa opet sune van isto onako brzo, kao što je i došao. Najprije 
otide u štalu, a zatim udari prema bunaru. Uz put je kuvao 
snijeg u grude i bacao ga oko sebe, gađajući u debela hrastova 
stabla. Bura mu je punom parom udarala u prsa i bacala 
mu u lice bodljikave iglice inja i sitnoga, suhog snijega, a on 
ih otresao i veselo se izlagao bijesnim navalama uzburkanoga 
uzduha. 

Ta mu je borba godila i činilo mu se, da mu liječi rastro- 
jene živce. 


* 


Joso i Dujo“došli su iz planine istom pred mrak. Roko je 
čuo, kako još podaleko od kuće viče njegov otac: 

— Bista ha, Bećar. Ajde, brate, ne lini se! 

Izađe van i pođe im ususret. Svaki je konj bio upregnut 
pod svoj veliki bukov trupac i brzo, žestoko vukao po suhome 
snijegu, upadajući u njega preko koljena. Kad su izašli na 
put, koji je već bio proprćen, sami stadoše, teško frknuše 
kroz nozdrve, obzirući se na svoje gospodare, kao da ih mole, 
da im puste, da malo odahmu. 

— Zljatni moj, maljo moje — poče tepati Joso, prolazeći 
iza balvana pred konja i stane ga milovati po vratu i čelu. 
To je isto učinio i Dujo i sve se to pričinjalo tako, kao da 
to mora biti. Sva su ta milovanja, sva tepanja nešto tako 
naravno, kao da čuješ majku, kako tetoši svoje čedo, 

— Este li vrlo sustali? — upita Roko, kad im se približio. 

— Gle, gle momka, junače moj! — reče Joso mjesto 
odgovora, opazivši ga u graničarskom odijelu. — Baš si mi 
pravi čovik i evala ti, što se toga ne stidiš. 

— Što bi se stidije, moj ćakane, kad sam u tom i odresta?! 
— odgovori on, pristupi konju, pa ga i sam poče milovati. 

Konji su bili u samom ledu, a isto tako Joso i Dujo. 
Na njima je sve bilo ukočeno kao drvo, a Dujina je lijepa 
crna nausnica izgledala kao niska meka trava, kad na nju 
padne rodan mraz. On nije ništa govorio. Šutke je gledao 
Roku i milo mu se smiješio. Sva su se braća voljela, ali njih 
dva osobito. 

— Ajdemo, dico, u ime Božije. Zima je konjima — reče 
Joso i pucne bičem. On je čovjek od kojih pedeset i osam 
do šezdeset godina, širokih, uspravnih leđa, u licu svjež i crven 
kao mladić, i posve sijed, zbog čega su ga i zvali »starac 
Joso«. To je bio divan, krepak starac, da mu nije bilo u cijelom 
kraju premca na snazi i ljepoti. Oženio se, kad mu je bilo 
sedamnaest godina, a prvorođenca je Marka krstio prije 
nego je navršio osamnaestu godinu svoga života, 

Kad su stigli pred kuću, momak je istrčao, ispregao konje 
i odveo ih u štalu, a Joso je sa sinovima ušao u kuću, 

— Valjen Isus, stara — reče on ulazeći. 

— Valjen Isus, majko — reče i Dujo. 

— Na vike, zlato moje — prihvati Stana, namještajući 
im stoce oko vatre, da sjednu. — Este li sustali; este li ozebli?! 


182 





— Vidiš li me, starice, kako ti stojim?! — odgovori Joso, | 
smiješeći se i tapšući Stanu po ramenu. — Sav sam drven 
i ne mogu ni sisti, a ovaj mali sije u planini na panj, pa 
počeje plakati, a ovamo se oće da ženi. 

— Rugaj se ti, ćaća, rugaj — odgovori Dujo, raširujući 
oko sebe debeli, smrzli haljinac i sjedajući na tronogi stočić. 

Roko je stajao po strani i smiješio se, veseleći se i uživa- 
jući, kako se to oni lijepo šale, i ako su mrtvi od umora i 
studeni, Sjeo je i Joso i namještavao noge oko vatre, da 
mu se otkravi obuća, a Stana je uzela stari tupi nož i njime 
strugala snijeg sa starčeve obuće. 

— Redi, starice, redi svoga staroga! Lako ti je, dok te 
griju moje pleći — govorio je Joso, puneći lulu. 

— Est, Bogu mom vala — odgovara Stana, ne podižući 
očiju. ' 

Dujo je neprestano šutio i mjestolio se oko vatre, dok je 
Roko neobuzdano uživao u toplom ćaskanju svojih roditelja. 
Vladali su se, kao da im je dvadeset godina i kao da su se 
jučer vjenčali. Tako se oni vladaju od prvoga dana svojega 
zajedničkog života s tom razlikom, što su se prije krili i 
pred starijim se držali kao brat i sestra, Kad su godine zavag- 
nule, onda su se počeli šaliti i pred ostalima. Djeca su to 
slušala, veselila se, ne razumijevajući ništa osim toga, da su 
im roditelji dobre volje. Tada bi se umiješala i ona, pa bi se 
u časovima odmora učinila cijela kuća kao zabavište dobre 
male i velike djece. 

— Odrasti u ovako skladnu životu i uz to imati samo do- 
nekle dobro srce, a ne čeznuti za porodicom, bilo bi nenaravno 
— pomisli Roko, sjedajući kraj vatre. 

— Junače, je li blago zdravo i u redu? — upita Joso 
momka, kad je i on došao u kuću. 

— Est, ćakane, vala Bogu — odgovori on, zovući ga kao 
i njegova djeca. 

— Ae li naranjeno i napojeno? 

— Est i to, ćakane. 

— Neka, neka, sinko. Samo tako vaik, pa će ti ćaća kupiti 
za uskrs nove opanke. . 

— Što ćeš meni kupiti, što mu na sve pazim? — upita 
Dujo, namigujući na Roku. 

— Sinko, ne paziš meni nego sebi. Al eto, kad si dobar, 
i tebi ću ništo kupiti. 

— A što to, ćakane?! 

— Vidit ćemo. Podivanit ću sa pobrom Martinom, pa ako 
se pogodimo, dobro i est, ako li ne — nije ništa ni bilo. Dobar 
si momak, pa će i tebi ćaća učiniti po volji — reče Joso i 
uozbilji se. 

Dujo pogleda Roku, opet mu namigne, pocrveni i ustane, 
da će izići van. 

— Sidi, sidi — ohrabri ga otac. — Nije ti pet godina, da 


se stidiš. Tvoja volja, tvoj izbor — — Ja ću i tako skoro u 
grob — — — Dite je bez mane, od poštena oca, s poštena 
ognjišta — — — 


Dujo nije ni riječi odgovarao, pa ušuti i Joso, nagne se i 
poče sazuvati obuću, koja se je već bila odmrzla. 

— Nude, Luka, naloži u peć — reče Stana momku. 

— Kud ranije, stara? — upita Joso. 

— Vidiš, moj brate, da je već noć, a večeras su mi prelje, 
pa moram zgrijati sobu — odgovori ona. 

— Moba?! 

— Pa, sam znaš. 

— Zaboravan sam ja već, vridnice moja! Da sam u 
svoji pedesetak godina samo med liza, istrošije bi se, a kamo 
li, kad je priko mene prišlo, što est — — Moba — — moba, 
moba — — — A oče li doći i ona mala Martinova na prelo? 
— upita on jačim glasom i pogleda na Duju. 

— Velika je ona vrajla, a ovo daleko, pa ne more — 
odgovori Stana podrugljivo. 

— Bome, majko, pa i est daleko — javi se Dujo nesi- 
gurnim glasom. — Ne dolazi se iz trećega sela po ovakoj noći 
i po ovakom snigu. : 

— Aha! Tišti ga — bocne Stana, — A ti bi moga k njima, 
pa da je snig pa na zemlju ka magla. 

—Eja— —— Ti nju nisi ni zvala. 

— Ne govori, vridna moja — umiješa se Joso. — Ako 
ja k tebi nisam dolazije na silo, uno su ti bila una vrimena! 

Sad je drukčije, a un je momak, pa neka iđe. Ima noći i za 
spavanje, a muško je — ne će nam doniti dite za ćemerom. 

— Neka iđe, kad ti veliš. 

— A da, nego neka iđe! Ajde ti, ajde, moj sinak, dok 
ti se da i dok se ne smiriš. Ne ćeš, kad budeš moji godina. 
Da si ti prava moja krv, već bi se ti bije davno oženije, a 
ne bi čeka skoro pa — tridesetu. 

— Ima, ćaća, vrimena. 

— E, sinak, već izlazi to vrime i ja ne ću da dalje 
ćekaš. x 

— Ja ne branim — odgovori Dujo. 

— Eto, kad si nju izabra, dogovorite se vas dvoj, a sa 
starim ću ja urediti. 

Dujo ustane i otiđe u sobu. ; 

— Tako, vidiš, vaik — obrati se Joso Roki. — Čim ja o 
tom progovorim, un biži, a s materom bi Pripovida, ako 
ćeš, pet godina. ; 

— Naravno, oče — odgovori Roko. — Ja ga razumim. 
On se pred tobom stidi, a s majkom je nekako lakše o tom 
govoriti. 

— Znam ja, da vi svi volite majku nego mene. 

— Nije, ćakane, da je više volimo, nego — eto, u ovakim 
su povjerljivim stvarima dici uvik bliže majke nego očevi. 
Oni su odlučni i ozbiljni, a s majčicama se dade dugo pripo- 
vidati. Nije to, ćaća, da se otac manje voli, 

— Znam, znam, sinko — nasmiješi se Joso. — Samo vi 
pripovidajte sa svojom majkom, pa kad je gotovo viće 
s njome, unda dođite prid svoga starca, da vam sudi. E li 
ovako pravo? 

— Tako je, oče, najbolje — odgovori Roko i pomisli, 
kako zaista i on tako radi, samo ne kani da skoro izađe 
preda nj sa svojim prijedlogom. Treba još održati veliko 
Vijeće i s nekim drugim osim s majkom — — — A to vijeće, 
to će biti — — — 

Roko se bojao i pomisliti, što će to biti, pa se brzo, na- 


mjerice i na silu prekide u mislima, ustade i otide u sobu 


k Duji. Iskreno su se šaptom razpripovijedali o Dujinoj iza- 

branici i zadržali se u hladnoj, tamnoj sobi, sve dok ih majka 
nije pozvala na večeru. 

— Baš je hladno u sobi — reče Roko, trljajući ruke. 

— Dugo se oće, zlato, dok se ova zemljana peć ugrije — 
odgovori Stana — ali kad ednom uvati, onda grije ka klačina. 
Niste ni marili biti u onoj studeni. 

— Pusti ih, jadna! — prihvati Joso. — Braća su, vole 
se, vala Bogu, pa nek se i nasamu napripovidaju, a mladi su, 
pa im malo studeni ne će naškoditi. 

Večerali su u kuhinji na velikoj okrugloj »stolici«, koja 
se pri svijetlu rasplamsale vatre svijetlila i žutjela kao dukat. 
Čim su jeli, Stana je zapalila svjetiljku. To je obična bočica, 
po prilici osmine litre, nalivena petrouljem i začepljena plu- 
tom, a kroz pluto je provučena limena cjevčica s pamučnim 
stijenjom. Objesila ju je u sobu o jednu gredu, koja podu- 
hvaća i drži crne, počađale tavanice. Iza toga je razmjestila 
po sobi stoce, sanduke i klupe, na kojima će sjedjeti njezine 
vrijedne radnice. 

— Baš bi se ja večeras proša te mobe — reče Joso, do- 
šavši u sobu za Stanom. — Ne vidim gledati od umora. 

— Moba tebe, brate, ništa ne će smetati. Ti moreš lipo 
leći i, kako si umoran, zaspat ćeš. Galama te ne će smetati. 


* 


Ubrzo su počele dolaziti djevojke s praznim preslicama 
i vretenom za tkanicom. Svaka je tiho ulazila, nazivala Boga, 
pitala ukućane za zdravlje i sjedala na mjesto, koje joj je 
ponudila majka Stana. Kako je koja stizala, tako je dobivala 
kudjelju konoplje i privezivala je na preslicu. Za tili su čas 
vretena počela brnčiti kao zvrkovi, a djevojke pripovijedati, 
šaliti se i pjevati. Joso se raspremio i legao, a Dujo i Roko 
sjeli nasred sobe kraj stola i pripovijedali s djevojkama, dok 
je Stana izišla u kuhinju, da nastavi kotao s večerom za 
prelje. Metnula je kuhati kisele repe, suhoga mesa i slanine. 
Običaj je, da svaka moba, pa bila u kući, bila na njivi, jede 
«oko pola noći, a to joj je i cijela plaća. 

Malo iza djevojaka počeše dolaziti i seoski momci. Oni 
uvijek znadu, gdje je kakova moba, gdje je kakovo sijelo i 

prelo, znadu unaprijed i tko će sve doći, pa se prema tome 
i oni dogovaraju, kamo će ići. U kuću ulaze redovno jedan 
po jedan, da se ne pričini, da su se dogovorili, iako u to nitko 
ni ne sumnja. Ulaze mirno kao prijatelji i dostojanstveno kao 
junaci, pozdravljaju se s ukućanima, pitaju za zdravlje, sjedaju 
na ponuđena mjesta i raspredaju najobičnija svagdašnja 
Pitanja. Djevojke redovno šute i ne upliću se u muške razgo- 
vore. Svaka gleda u svoj posao i marljivo radi. Kad se skupi 
dosta momaka, onda oni pomalo preuzimlju kormilo u svoje 
ruke, Počnu padati doskočice i šale, goneću se zagonetke. 
pripovijedaju bajoslovne priče i pjevaju pjesme o Musi Ke- 
sedžiji, o Janković Stojanu, o Nikoli Šubiću i o Turcima 
sa Udbine. Iza toga se prelazi na igranje prstena »vitičanje« 
na dijelenje carstva i na druge obične igre. Tu su već momci 
gospodari i sijela i cijele kuće. Zalijeću se među djevojke, 
štipaju ih, i smetaju im u poslu, a one vrište, viču i smiju se. 
Tako je bilo i te večeri u Josinoj kući. Roko se umiješao 
među momke i kušao se vladati posve kao i oni u svemu 
osim u diranju djevojaka. To on nije mogao, iako je u tom 
njihovu gonanju i štipanju očito vidio nenatkriljivu nevinost 
i međusobno poštivanje. Poznato mu je, da se iz tih mlade- 
načkih šala nije još nikad rodilo zlo i sramota otkad se 
pamti to selo i njegova okolica; sjeća se, da mu je to bilo 
svagdašnje, dok je bio dijete; to je neprestano viđao, dok je 
još čobanio, ali uza sve to on se danas više ne može tako 
zabavljati. Mirio je momke i korio ih, što smetaju djevojke 
u radu, a tiho je, sam u sebi, žalio, što je on postao nesposoban 
za take slobodne, nevine šale, jer je to smatrao preokretom 
na gore u svome ćudorednom životu. Kušao je, da i on zadaje 
zagonetke, da pripovijeda narodne priče i da se time nekako 
prilagodi i posve umiješa u to lijepo, drago društvo. U tom 
pripovijedanju i u tome nastojanju, da bude jednak ostalima, 
nije ni primijetio, da je Dujo izišao van i da se ne vraća. 
Na njega je posve zaboravio. U sobi je vladala velika gun- 
gula tako, da ih je Stana svaki čas morala opominjati i 
miriti. 
u sie Pusti nas, majko! — viču momci kroz smijeh i nastav- 
ljaju svoje vragolije. 


Svi su je zvali majkom. 

— Gledaj ih, majko! Ne dadu nam, da radimo — viču 
djevojke i tobože se ljute, a uistinu se smiju. 

Majka opet opominje, opominje i grozi se, da će ih istje- 
rati iz kuće, ali ništa ne koristi. Tu su bile i nekolike starije 
žene. One su držale s momcima, odobravale im i hrabrile ih. 
Stana počne i njih koriti i tobože predbacivati im, da su one 
došle da kao starije, pametnije žene budu dobrim primjerom 
mlađariji, kako mora marljivo raditi i kako se mora vladati, 
a kad tamo, one je još kvare i pute na zlo. Tu je njezinu 
propovijed popratio zbor gromorna smijeha. Najzad se počela 
i ona smijati. 

— Tako je, majko! — kliknuše neki, kad opaziše smijeh 
na njezinim usnama. — Kad se ne ljutiš, sad ćemo biti mirni. 

Roko iziđe u kuhinju, jer je u sobi bilo odviše sparno. 
Oko vatre se vrtjela i nešto radila Marija Šimina, krasna, 
lijepo razvijena i odrasla djevojka iz susjednoga sela. 

— Što radiš, Marijo? — upita je on, sjedajući kraj vatre. 

— Evo, Roko: spremam večeru — odgovori ona. — Majci 
je već teško, da se guri tu oko vatre, pa rekla meni, da je 
izminim. Radi česa si ti izišao? 

— Da tebi pomažem. 

— DA! Rugaj se ti samo! Iziša si ti, jer ti se ne sviđa, 
što se tamo radi. 

= — Sviđa mi se. Što mi se ne bi sviđalo? Strašan je zrak 
u sobi, pa sam stoga iziša. 

— Znam ja, jadan. Druga je to. To kod vas gospode nije 
običaj, da se momci i divojke onako šale, pa tebi ružno i 
ka sramotno. 

— Nije, Marijo, kad ti velim. I ja sam, čovječe, graničar 
kao i vas koje, nego, eto, ne valja zrak — — 

— Ti graničar?! 

— Naravno. Da što bi drugo bije?! 

— Nikada ti, moj Roko, više graničar! Ti se ne gospodiš 
s nami, est to, ali jopet si nikako drukčiji nego mi, pa da se 
sto puta obučeš u naše odilo. 

— Drukčiji sam, jer sam više učije i tamo sam živije, di 
su drukčiji običaji. Ja vidim, da ovo nije ružno, kako se vi 
zabavljate, samo ja više ne mogu i sam to raditi. 

a Znam ja! Vi drukčije s vrajlicami — — — Kod nas 
ti toga nema. Što joj misliš, to i radiš, pa se nikog ne bojiš. 
Kod vas toga nema! 

— Kako da nema, čovječe! Ko je iskren i pošteno misli, 


more uvik raditi ono, što želi, pa da se nikog ne boji. 


— Da — — Čini ti se. Vidim ja eto tu kod nas u građu. 
Među nami su, maši su i s nami živu, pa jopet sve drukčije. 

— Est, Marijo. Malo je drukčije, ali jopet more biti iskre- 
no i pošteno. 

— Ja ne velju, da ne more biti pošteno, ali je jopet ružno. 
Vidila sam ja: vole se, kako ne bi, pa samo skine prid njom 
šešir ka prid biškupom. Ni za zdravlje je ne pita, a — ovamo 
— volije bi je uštiniti za obraz nego se posvetiti. Ne smi! 
Ne će je uzeti, pa ne smi ni dirati, 

— Zar to nije lipo i pametno? 

— Est, est, ja ne branim, ali zašto je ne bi oženije, kad 
se vole? : 

— Oženi je. Niko mu ne brani. 

1. sam Est ja! Najprije joj mora biti otac sto puta veći gospo- 
din nego on, pa ona mora imati mnogo novaca, onda mora 
biti lipa i morda dobra, pa — aj k vragu i ti običaji! Kod 
nas se oće, da je vridna, da je poštena i dobra, pa ako se vole 
— uzet će se. Ako roditelji odmah ne pristanu, oni malo viču, 
pa onda pristanu. Stoga se mi tako svi volimo i šalimo, pa 
se već nađu dvoj koje se vole. Kod vas je to drukčije, pa se 
stoga potlje i dilite sa ženami. Kod nag toga nema. 

— Ko je tebe, Marijo, naučije, da tako govoriš? — upita 
Roko i zagleda se u nju. 

— Bog s tobom! — reče ona. — Ko bi me naučije?! Iđem 
u grad, vidim i čujem svašta, pa nisam blunasta, da ne 
bi razumila. Sve mi vidimo i znamo — — Znam ja, jadan, 
zašto ti bižiš između onih u sobi. 

— Ne znaš. 

— Već sam ti rekla, 

— Ja sam doša, da tebe prokomušam — reče on i nasmije 
se. — Ka kukuruz.. 2 

Marija prasne u smijeh i jedva izgovori: 

— Nisi ti više za toga posla. Zaboravije si ti te šale. 
ba — Ne varaj se! Čini ti se — odgovori on i uzme je za 
ruku. 

— Možeš ti mene tako držati, ako oćeš, uprav do sutra. 
Ja znam, da si ti nama svima ka brat. 

— Bi li ti mene poljubila? — upita on nenadano, 

— Ne bi! — odgovori djevojka kratko i sigurno. 

— Zašto ne bi?! 

— Sramim se. 

— Ja sam vaš, domaće sam dite: što bi se sramila?! 

— To je sramota, kad nismo rod. Toga nema kod nas. 

— A nije sramota, kad se gonate ka bisni po sobi, po 
$sljivicima ili po ajatima? 

— E, moj brate, to ti je drugo! — odgovori ona, povuče 
ruku k sebi i zamahne njome prema glavi, kao da će poravnati 
vitice kose, što su joj padale po čelu. Nije ih dotakla, nego 
zamahne glavom tako, da su joj se same razdijelile na oba- 
dvije strane. 

Roko je čas šutio i mirno gledao u vatru, a zatim poče 
govoriti laganim glasom: 

— Vidiš, Marijo: poljubac je u šali mnogo manja i nevi- 
nija stvar nego ovo vaše gonanje i vatanje, a tebi se čini, 
da nije tako, 

—Inije. 

— Nije ovdje, jer je taki običaj, a na drugom mistu est, 
jer je tamo drugi običaj. Prema tome možeš viditi, da nije 
ništa ni lipo ni ružno onako — znaš, kad ga gledaš bez računa 
o kojekakvim običajima. Ono postaje lipo ili ružno istom 
onda, kad ga motrimo s obzirom na običaje, koji — — — 

— Moj Roko — prekide ga ona — jednako ti je, a to 
govorije, a spava: ne razumim ja to. 

— Ja sam ti tije kazati, da se gospodi čini, da je lipo ono, 
na što su oni naučeni, a nami je graničarima lipo opet ovo, 
na što smo mi naučeni. Razumiš li me sada?! 

— Sada razumim, al ti više nisi graničar, 

— Već mi to kažeš dvadeseti put. 

— Gospodin si ti, moj Roko. 

— Nek ti bude, kad baš oćeš, ali sam ja ipak rođeni gra- 
ničar. Ja sam zadrža mnogo naši običaja i stoga volim sve, 
što je naše i tako ja uvik radim. 

— Oćeš se i ženiti ka pravi graničar? — upita ona i 
vragoljasto se nasmije. 

— Naravno. Uzet ću samo onu, koj im i koja j 
Peta » koju volim i koja je 
— Da Bog, ali ti to ne virujem. A, reci, moli 6 
li je ikada istući? Pr A 
e Pravi čovik ne tuče svoju ženu. Ako je dobra, ne će: 
zaslužiti, ako li nije dobra, ne koriste batine. 
._ Neka, neka, brate Roko. Ako je i najbolja, ne škodi, 
ako joj dikad omotaš perčin oko ruke i nikoliko je puta 
izdevetaš. 


— Samo luda i prostak može tući ženu. 

—_ Tako velite vi gospoda. Triba njoj utirati stra u kosti, 
pa ako je dobra, bit će i bolja, ako li je zla, batina će nju već 
popraviti. 

— Ti govoriš, Marijo, kao da si kakvo seosko barapče, a 
ne prava divojka, 

— Tako, brate, mora biti. Di se žena ne boji i ne stidi 
svoga čovika, ne boji se ni Boga. 

se Istina ti je to, al se ono, što ti zoveš strahom prid 
Svojim čovikom, ne more utirati u ženu batinom. To joj mora 
biti prirođeno — reče Roko, ustade i pođe van. 
ui Kuda ćeš? — upita ga ona. — Ja volim, kad mi ovako 
pripovidamo. Naučit ću te, kakav mora biti pravi graničar. 
pe Ja ću i sam pogoditi — odgovori on, smijući se. — 
Sad iđem malo na zrak. 


* 


Nebo je bilo vedro kao staklo i pun mjesec osvjetljavao 
šume, doline i pospana sela, kao da je dan. Studen je rezala 
lice kao nabrušena britva i hvatala za nokte i jagodice kao 
kliještima. 

. Roko metne ruke u džepove, stegne kaput oko sebe i 
žurno pođe niz selo. Snijeg mu je škripao pod nogama kao 
mladi, svježi sir, a grane na drveću pucketale pod teretom 
snijega i studeni, kao da će se sve polomiti. Za njim je iz 
kuće dopirala djevojačka pjesma i momačko podcikivanje. 
Nije razabirao ni tko pjeva, ni što pjeva, jer se zanio svojim 
mislima i odlučno koracao. Išao je bez cilja, išao je žurno, 

ludo, kao vjetar, koji hita samo da troši svoju snagu; srtao 
je, da zatomi neko nesvijesno, nejasno i neodređeno, a stra- 
hovito silno i teško osjećanje. 

Dok je prolazio kroz selo, psi su se javljali kratkim, od- 
sječenim lavežom i odmah prelazili u lako cviljenje, sigurno, 
označujući time, da prolazi njihov dobar znanac. Kad je 
izišao iz sela, čulo se samo škripanje snijega, pucketanje 
grana i daleka, krepka djevojačka pjesma. Neprestano je gle- 
dao na dva, tri koraka preda se, nije podizao očiju s prtine, 
niti je primjećivao, kako lagano zamire pjesma u kući nje- 
gova oca, a javljaju se novi, svježi glasovi iz drugoga sela, 
koje mu je ostajalo na lijevoj strani. . 

Nenadano se prene i, kad osjeti, da čuje zvukove te 
daleke, krepke graničarske pjesme, bi mu, kao da govori sa 
svojom Nedom nijemim, nečujnim riječima, koje nitko ne 
razumije do njih dvoje. Grudi mu se naglo počeše nadimati, 
lice mu se razvedri i usne nabraše u divan, sladak smiješak, 
koji prenosi dušu u neviđene vrtove sreće i među zborove 
malih, sitnih zvijezda, što su se te noći trunile kao suze veselja, 
kad cure iz blaženih očiju anđela Navjestitelja. Roko se zagleda 
u jednu zvijezdu, koja mu se skliznu iz pogleda, ostavljajući 
za sobom dugu, svijetlu povlaku, i pomisli, nije li Betlehemska 
zvijezda bila čaša skupljenih suza radosnica divnog anđela, 
koji je otišao, da javi istočnim kraljevima spasenje čovje- 
čanstva?! To je možda stoga, što su suze najuzvišenije očito- 
vanje neograničenog veselja, koje mijenja boju nedohitnih 
nebesa i pokreće zločinca na kajanje u njegovoj nepopravljivoj 
okorjelosti. Vjerojatno je, da je mali Božji poslanik izabrao 
radije tu veliku ljepotu, taj najsavršeniji izraz lijepoga, istan- 
čanog osjećanja, da najavi dolazak Boga čovjeka, cara osje- 
čaja, imperatora patnje i nadčovjeka ljubavi, nego li običnu 
zvijezdu, koja je neshvaćeni izraz Božje ljubavi, i koja ne 
nosi tragove najdubljeg osjećanja. Suza je ljepša i sjajnija 
od najljepše zvijezde; suzi ljubavi i veselja nije ništa na 
svijetu slično do dobroga majčinog srca. 

— Ovako tiha, studena i osvijetljena noć, to je škola 
osjećanja, to je najdivniji Božji hram — — — 


* 

Razmišljajući tako dospije među prve kuće trećega sela, 
a da nije ni osjetio, kako, i da to nije ni primijetio, dok ga 
ne trže lavež velikoga tornog psa. Nije pomišljao, da se po- 
vrati kući. Javi se psu i produži put utrtom prtinom. Pas je 
i dalje lajao. Nije ga poznavao. 

Roko baci pogled naprijed i opazi dvoje čeljadi kraj jedne 
kuće. Makli su se malo u stranu i stoje kao dva stupa jedno 
od drugoga na koja tri koraka. Učini mu se, da su oboje u 
dugim crnim kabanicama, no čim se malo približi, razabra, da 
je jedno u crnoj suknji i kratkom crnom haljincu s crvenim 
rupcem na glavi, a drugo u dugoj muškoj kabanici, Ta se 
slika činila na prvi pogled neugodna i strašna: crni, zatvoreno, 
neprozirno crni stupovi s otvoreno crvenim pokrovcem, na 
bijelom podnožju i pred bijelom pozadinom. Činilo se, da se 
niti ne miču kao ukleti likovi. 

Roku prođu trnci na prvi pogled, no što je dulje i upor- 
nije gledao, te su mu se velike, napadne opreke sviđale sve 
više i više. Posve su ga trgle iz njegovih mirnih, jednolično 
turobnih misli i naglo bacile na površinu svagdašnjega života, 
gdje nema ništa očitije do zvukova i boja. Netremice je gledao 
u one dvije pojave, i ne pomišljajući, tko bi one mogle biti i 
kraj čije su ono kuće. Jasno je razabirao, da su muškarac i 
žena. Kad im se je približio, onaj okrene leđa k putu tako, 
da je ženu posve zaklonio. 

— Dobar večer — reče Roko tiho i uperi pogled u njih. 

U isti čas sklizne ženski lik na drugu stranu kuće i nestade 
kao ćuh proljetnoga povjetarca. To Roku iznenadi, pa malo 
zastade i zagleda se u muškarca, koji mu je još uvijek bio 
okrenut leđima. 

— Jesi li ti to, Dujo? — upita on još tišim glasom i pođe 
prema njemu. Ovaj se naglo okrene i nasmije se, šapćući: 

— Ja sam, ja. Ne viči. 

— Ne vičem — — Ne boj se — — Kakvi su to romantični 
sastanci? — upita on još tišim glasom, tapšući brata po ra- 
menu. — Dragi i draga u teškoj crnini, na glavama im crvena 
pokrivala, a sastaju se u sniježnim nametima — — — 

.— Eto, vidiš, Roko — poče Dujo pentati, kao da je u 
neprilici. — Uteče — — Sram je, veli, pred tobom, da nas 
u ova doba nalaziš same, pa uteče, 

— A ti utekao od kuće, da nije nitko ni opazio — je li? 

— Morao sam, brate — — Nego: ne stojmo ode. Le- 
deno je. 

— Do sada ti nije bilo ledeno?! 

— Nije, ne — — Kuda si ti poša? 

— Ne znam ni sam. Iziša sam na zrak, pa evo — do- 
švrlja dovle. Ajmo kući — reče Roko i pođe. 

Prtina je bila uska, pa su stupali jedan za drugim. 

— Eli ono bila Marija? 

— Est. Ona je — — — 

— Pa, zašto pobiže, kad sam vam se javije? 

— Srami se, veli, pa uteče, ka da je vilena. Sramežljiva 
je ona — — — 

— Smije li se znati, što ste pripovidali?! 

— Pah! — Baš ništa — — Smućaj, pa prolij — — — 

— Niste, sigurno, tako uludo zebli cilu večer?! 

— Nismo ni bili cilo veče na snigu. Sidili smo — tu 
kod njezine tetke, pa ona maloprije pođe kući — — 

— Atisnjome. 

— E, a što ćeš?! Poša i ja, pa tu malo stadosmo. Reka 
sam joj, što nam je večeras govorije ćakan, 

— O tvojoj ženidbi?! 

— E. 

— Pak? Što veli tvoje zlato? Vesela — e li?! 

— Kako ne bi bila vesela — — — 

— Kad se volite — upade mu u riječ Roko. — E li, 
braco? Ljubav nije šala nego bolest prava — — — 

— Vele, da je tako. 

Kad su se primakli kući, Roko zastane. 

— Ja bi još oda — reče. 

— Ledeno je — odgovori Dujo — a nije ni lipo, da nas 
nema, kad je puna kuća tuđeg svita. 

— Gle, gle! — osmjehne se Roko. — Zašto si onda pobiga 
od kuće, kad tako misliš? 
. —E, to su drugi računi — — — Sad već moramo kući. 
Ljutit će se majka. 

— Mislim, da ne će. 


— Ne će ona to pokazati prid drugim, a ni prid nami: 


večeras, ali bi nas zato sutra bolje ispovidila nego senjski 
biškup. Pametna je naša majka — — Ona to sve napravi tako, 

da se nikad ne zna izvan kuće, što se u njoj radi, ali mi 
svedno češće pokusamo poparu sve onako u četiri oka. 

— Ja bi sada najvolije švrljati do zore i to ne po prti- 
nama nego po cilcu i po nametim. 

— Ne govori, jadan. Vidiš, kolika je studen, pa bi se 
moga lako naladiti. Nisi ti na to naučen. 

— Lako je tebi tako govoriti, kad si bije s Marijom — — 


— Di je sad moja?! — — Što li radi?! — — — 
— Spava. 
— Spava i sanja — — — potvrdi Roko. 


— Ti bi sigurno sad tije znati i o komu sanja — e li?! 

— To znam. Ona sad sanja o Sreći kao i ja — odgovori 
Roko i požuri korake. 

Iz njihove je kuće, kao i prije, dopirala djevojačka pjesma 
i momačko podcikivanje, snijeg je škripao pod momačkim 
nogama, a grane su na drveću pucketale pod pritiskom leda 
i teške studeni. 

* 


Evo me, Roko! Iza dugih sam se muka i bolnih umovanja 
nakanio, da Ti pišem i sada ćeš imati što čitati. Ne kanim 
prestati, dok ne klonem od umora kao pušač opijuma i dok 
tebe ne oblije leden znoj, kao da si pod vješalima. Po turskom 
sam običaju sjeo na krevet, prekrstivši noge, privukao stol 
k sebi, zapalio lulu od pola oke, a preda se metnuo četiri 
velika arka papira i dvolitru vina, pa — što mi Bog dade. 
Najvjerojatnije je, da će se iz toga roditi strašno povraćanje, 
rigoroz s odlikom iz svih predmeta. Ich werde mich itberge- 
ben, ali ne će ni tebi biti lako, (Vidiš: ja znam i njemački, ali 
samo ovako: ljepše stvari!) 


I. 


Dok sam još pri sebi, pisat ću o stranačkim stvarima t. j. 
o našem klubu. Gospodin Matijević sjedi po cijele duge dane 
za predsjedničkim stolom kao pijevac na buništu i neprestano 
nekoga: vraga šara, črčka i mrči, a pritom se drži tako važno 
i ozbiljno kao poštovani vitez Don Kihot, kada je spremao 
mučki napad na vjetrenjaču. 

Kad je jučer bio u najboljem radu, rekoh mu: 

— Bilo bi pametno, da svoje djelovanje proširimo i na 
Ameriku. ' 

— Na Ameriku? — priupita on, ostavi pero i zagleda se 
u mene. 

— Naravno. Tamo ima preko pola milijuna naših ljudi. 
Mogli bismo ih dobro zagrijati za naše ideje, zatim organi- 
zirati, i oni bi nam svojim novcem pomogli, da srušimo sve 
stare trule stranke. 

— Mislite?! — upita on opet posve važno. (Vazda mi 
govori službeni »vi«, jer sigurno ne želi biti povjerljiv sa 
svakom pojavom sa sveučilišnih stepenica! Ništa ne škodi, 
što smo obadvojica velike glave u istom poduzeću). 

— Držim, da bi bilo vrlo pametno — rekoh ja. — Isto 
tako bi se moralo nešto raditi i u Australiji. I tamo ima 
naših ljudi. U južnu Ameriku treba pisati našem Mihanoviću. 
Imam adresu jednog Hrvata i s otoka Borneja. Isto tako 
znam stalno, da je neko naše veliko poduzeće u Čin-Čin- 
Kanu, al se još nijesam mogao dočepati njegove adrese. 

Dok sam ja to govorio, gledao me je, zinuo i zaboravio 
zatvoriti usta, misleći: — »U tako bedastoj glavi, tako pa- 
metne mislil« — Očito je bilo, da mu se moj prijedlog svidio, 
no budući da sam ga iznio ja — sve u šali i maskari, što on 
nije primjećivao — nije se htio toliko poniziti, da bi odmah 
prihvatio, nego mi reče mirno, ozbiljno i mudro kao Pitija 
sa tronoga: 

— O tom ću razmišljati. Nas Hrvata ima više i jači 
smo nego bi čovjek i mislio! 


I. 


Već sam ti jednom pisao, da smo u zadnji čas sretno odu- 
stali od kandidature, samo ne znam, da li je ono pismo stiglo 
u našu Sibiriju. — Imali smo mnogo posla, dok smo uspjeli, 
da zauzdamo našega gospodina Matijevića. 

On se već posvadio skoro sa svima i svaki se čas grozi 
ostavkom kao kakav predsjednik ministarstva, koji je uvjeren, 
da ga zemlja treba i da ga ne smije pustiti, pa tim grožnjama 
dobiva privolu za svaku svoju osnovu. Međutim naš će se 
ministar prevariti u računu. Ja čekam samo tako dugo, dok 

mu nađem zgodna zamjenika i onda će on odletjeti kao iz 
praće. Zasada pada moj izbor na tebe, na tebe i samo na tebe. 

Stoga ističem: potrebno je, da se ti odmah povratiš. Ma- 
tijević je uvidio, da je njegov položaj neodrživ i ne će ga 
biti teško maknuti. Kolikogod je bilo dobro, što si ti otišao, 
da se gospodin potpredsjednik progomba do mile volje i da 
se naužije predsjedničkih ljepota, toliko je nužno, da se sada 
povratiš, jer ćemo se raspasti, da ne će ostati ni kamen 
na kamenu. Već je nekoliko puta pokušao, da me izbaci iz 
društva. Slučajno su mu bile poluge prekratke, pa me nije 
mogao ni ganuti s mjesta. Ja sam se samo smiješio i nepre- 
stano pjevuckao: »Tvrdo stoji ko klisura Frketić na mjestu 
svom« — — — 


II. 


Kad smo se složili, da odustanemo od kandidature, bi 
meni povjereno, da to saopćim dru Krašiću. Bilo mi je strašno 
teško i jedina je sreća, da sam ga morao izvijestiti onog istog 
dana, kojega je stvoren taj zaključak. Da sam imao nekoliko 
dana na raspolaganje, ja bih bio odgađao do zadnjega časa, 
bio bih se grizao i mučio kao nečastivi u plitkoj vodi i najzad 
bih vjerojatno bio vrlo glupo obavio tu svoju neugodnu za- 
daću. Ovako sam morao odmah otići k njemu, nijesam imao 
nimalo vremena, da pomišljam, kako sam ja to počašćen tom 
velikom diplomatskom zadaćom, nego sam otklipsao do nje- 
gove vile, našao ga i rekao: »Eto, illustrissime, vi ste lični 
prijatelj nas nekolicine, koji smo na kormilu našega društva, 
naš gospodin kandidat je vaš lični prijatelj i upravo je stoga 
i postao našim kandidatom, jer smo računali, da ć&ćmo s vašom 
pomoći moći najlakše raditi preko njega ono, što mi budemo 
htjeli, ali sada, budući da — — No — —« i tako dalje. Nijesam 
baš mucao, ali ne ću ni ponavljati. Brbljao sam mnogo i dugo 
i dosta okretno. Naš me je starac lijepo, mirno slušao i, kad 
sam bio gotov, rekao je: »Dobro. Žao mi je, što smo ga mučili, 
no vaši su razlozi prilično jaki. Ja ću mu ih reći. Ako ih on 
ne bude htio prihvatiti, može kandidirati izvan stranaka«. — 
»0, to će nam biti drago. Znate — — — Samo mi ne možemo 
dati svoju tvriku, jer znate« — — — zapentam ja, kao da mi 
je zaista stalo, da on kandidira. Međutim on je, kako znaš, 

doista kandidirao bez obzira, da li je meni do toga stalo ili 
ne, i pao svečano kao s kruške i opet, bez obzira, da li je 
to mene veselilo ili ne. Zapravo bio sam prema tome padu 
mnogo ravnodušniji nego da sam gledao, kako pada mačka 
s krova i dočekuje se na noge, jer prekobrojni kandidati i jesu 
za to tu, da plate gulaše, cigare i vino, pa da onda ljosnu, 
koliko su dugi i široki. Zyr Xapula je — i on je propali kan- 
didat — nedavno izdao oglas pod naslovom: »Braćo, propali 
kandidati, organizirajmo se, jer smo u većini«, a A. G. Matoš 
odgovara pod naslovom: »Glupani cijeloga svijeta, organizi- 
rajmo se, jer smo samo mi u većini«. Ti su mi se oglasi 
vrlo svidjeli i, čitajući ih, krv mi zaigra, obrazi se zažare i 
ja osjetih u svom palcu lijeve noge jaku pjesničku žilu. 
Odmah sjednem, uzmem nekoliko araka papira i pola litre 
crnila, pa počnem pisati žalobnu, tugaljivu pripovijest, koju 
sam okrstio ovako: 


IV. 


»Učena rasprava o velikim ljudima i znamenitim ženama 
mojega rodnoga kraja, ili: Kako ćemo pomoći našemu tužnom 
seljaku?« 

Podnaslov je prvoga poglavlja: »Gospodin Magarac putuje 
na mjesec, ili: U lovu na Sreću«, Tu je potanko prikazan tvoj 
životopis. Nijesam uzeo taj naslov, da te vrijeđam — ne dao 
Bog! — nego za to, da se nitko ne dosjeti, da si to ti. 

Drugo poglavlje: »Marvinče ostane marvinče, ili: Maloga 
Juru šalju na visoke škole«. Tu je moj životopis, kojemu sam 
stavio za moto: »Blago meni, kad ne trebam misliti«, 

Treće poglavlje: »Dobro srce, ili: Osmo blaženstvo«, gdje 
se pripovijeda, kako jedan gospodin prima neku mladu 
raspuštenicu pod svoj gostoljubivi krov, samo da se sirotica 
ne potuca po svijetu. On je toliko milosrdan prema njoj, da 
svoju majku otprema iz kuće samo da bude dosta udobnog 
mjesta za mladu nesretnicu. On je to mogao učiniti, ne bojeći 
se zlobnih jezika, jer svi znadu, da je on svoje djevičanstvo 
predao u Božje ruke, položivši zavjet beženstva, Što je majku 
izbacio na ulicu — to je malenkost. Ona je stara žena, koja 
će skoro i umrijeti. Ne može se dugo patiti, dok bi se ona 
mlada nesretnica morala potucati od nemila do nedraga još 

dugi, dugi niz godina i desetljeća. Tu je na prvi pogled jasno, 
da je ovo veliko dobročinstvo sto puta jače od onoga malog 
grijeha. 

Četvrto poglavlje nosi bučni naslov: »Pomozimo narodu, 
ili: Veliki zajmovi s malim kamatnjakom, ili: Bio sam siro- 
mak, a sada sam bogataš, jer sam pošteno radio«. Tu sam 
Prikazao sve naše gospodarsko blagostanje u maloj priči, kako 
Mićun ispod Žmelovače posuđuje od mog ćaće »dvista vorinti 
za putni trošak priko lokve u onu vražju sriću« i obvezuje se, 
da će mu za godinu dana vratiti trista forinti. Mićunu se u 
Americi nasmije sreća i on vraća trista forinti već za tri 
mjeseca. Pogođeno, da za godinu dana toliko povrati, a što 
on vraća prije — to je njegova stvar i mog se ćaće ne tiče. 
— Sada ti te tri stotine prolaze isti put kao i one prvobitne 
dvije stotine i povraćaju se k mome dobrom ćakanu s istim 
plodovima i za isto vrijeme. Tako ti to ide redom godinu dana. 
Na kraju godine on meće na stol one prvobitne dvije stotine 
i oko njih niže njihove plodove, zarezujući sve točno u svoj 
dugi drenovi štap. Na kraju krajeva štap kaže, da se novac 
skoro popeterostručio, a moj otac gladi »pokimport« i šapće: 
»Di je rada, tu i Božijeg blagoslova«. Tu sam dodao, da moj 
otac nije marljiviji od ostalih sumještana i da svi moji su- 
mještani nijesu marljiviji od ljudi u ostalim mjestima, To 
sam morao učiniti, da se ne bi mislilo, da ja ističem samo 
ono, što je naše domaće. To je opća odlika i ja je nijesam 
zatajio. 

Peto sam poglavlje posvetio našemu milom krasnom 
spolu, i to je zadnje poglavlje. Tu sam raspravljao o ženama 
stoga, što su u svakom jelovniku slatkiši na zadnjem mjestu, 
a ja sam u jelovnicima vrlo vješt. Naslov je: »Tužni svršetak 
jednoga kongresa evropskih novinara, ili: Kad žene pretresaju 
politiku, muževi moraju pretresati njihova leđa i dijelove 
niže leđa«. Tu ti pripovijedam, kako je neka protuha — to 
sam ja — došla u neko malo žabarsko mjesto — to ti je naše 
rodno mjesto — i izdala se za Scotusa Viatora, pa saziva sasta-: 
nak mjesnih žena. Koje su bedastije, te se ne odzivlju, nego 
paze na svoju kuću i dječicu, a one pametnije listom osvanu 
na skupštini. Tu se letimično rješava pitanje evropske štampe 
i emancipiranja žena, a zatim se lagano prelazi na to, kako 
se gospodin bilježnik kani ženiti. Svjetska protuha — t. j. 

ja — samo podbada i zavodi ih, dok ne stvori dvije velike 
stranke. Jedna je bila za to, da bilježnik mora uzeti gospođicu 
Kajanu, a druga da mora uzeti gospođicu Maru. Rasplete 
se duga rasprava, a protuha — t. j. ja — trlja ruke i svaki 
čas pogleda na sat. Njemu je naime glavno, da skupština što 
dulje potraje. Kad je rasprava zaključena time, da bilježnik 
ne smije uzeti ni Kajanu ni Maru, nego da se mora ženiti iz 
drugoga mjesta, da tako ne bude nikome krivo, protuha — 
t.j. ja — upotrijebi zgodan čas i raspusti skupštinu. Sad 
istom nastaje pravi cirkus! Kad su gospođe došle kućama, 
opaziše da su djeca blatna, neočešljana i neobučena; da je 
kuća nepometena i kreveti neuređeni; da je objed zagorio, 
pregorio i da je vatra dogorjela; da je mačka razbila nekoliko 
tanjura i da je gospodin pas zavukao glavu u jedan zemljani 
lonac, pa je sad ne može da izvuče, nego baza po kući, ne 
kao muha bez glave, nego kao pas bez glave. Gospođe se 
hvataju za glavu i počinju plakati. Muževi dolaze s posla, 
hvataju gospođe za perčine i počinju ih pretresati kao slamu 
u vršaju. Gospođe nastavljaju s plačem, muževi nastavljaju 
s batinanjem, djeca se počnu derati; onaj se pas, što mu je 
lonac na glavi, uplaši, i počne bježati po kući, u nešto tvrdo 
udari, razbije lonac, ioš se više preplaši i počne zavijati kao 
bijesan. U jedan mah plače, reve i zavija cijelo mjesto, a 
protuha — to sam ti ja — sjedi u birtiji, pije i smije se. 

Kako vidiš, ovo je poglavlje zamišljeno dosta glupo i 
obrađeno je dosta bedasto, ali — ne smeta. Glavno je, da 
sam rekao ono, što sam mislio, a naše se dobre gospe ne će 
na mene ljutiti, jer sam ja rekao u mojoj pripovijesti, da su 
one uza sve to mnogo bolje od stotina drugih. Uzeo sam 
ih na rovaš, samo stoga, što ih nijesam smio mimoići, govoreći 
o starinama, bolje reći, o znamenitostima mojega kraja, ali 
inače — ja njih volim i one vole mene, Mi smo svoji. 

Tako ti ja prijeđoh od propalih kandidata na moju pripo- 
vijest, a što misliš, zbog čega sam to učinio?! Nemoj mnogo 
umovati, tražeći tu moju filozofsku tajnu. Stvar je jedno- 
stavna: skelet sam ti te priče opisao stoga, da znaš, što ćeš 
pripovijedati našim žabarima. Reci im, da je ta pripovijest 
već tiskana i da je pobudila silnu senzaciju (šanut ću ti: 
uistinu nije ni napisana niti će ikada biti!). Reci im, da pred 
oštrinom moga pera strepe najbolji pisci, da ga visoko cijene 

kritičari i neodoljivo mrze svi oni, koji imadu štogod na 
duši, jer znadu, da ja nemam zavora na peru. Za tebe već 
znadu, da si opasan potrošač papira i crnila, a kad čuju još 
1 za mene, pomislit će, da nijedno selo na svijetu nije dalo 
čovječanstvu toliko velikih ljudi, koliko naše gudure i bit će 
ponosniji od građana staroga Rima. Jedno će im samo mutiti 
to silno veselje, a to je, što ne će nikom smjeti pripovijedati 
Moju naučno-zabavnu raspravu, bojeći se, da tko ne pomisli, 
da je pisana »po istini«. 
V. 

Čini mi se, da bih već mogao svršiti, jer mi ponestaje 
vina u dvolitri. Moram još spomenuti, da je Zagreb uvijek na 
istom mjestu, a isto se tako nije pomaklo sa staroga mjesta 
ni Sljeme ni Savino korito. Gospođicu Nedu viđam vrlo 
rijetko, a kad je god vidim, uvijek je turobna i zamišljena. 
Ne znam, da li stoga, što ti nijesi ovdje, ili stoga, što joj 
je tužni Mrđelić dosađivao svojim šaljivim ljubavnim ponu- 
dama, dok joj nije pružio priliku, da mu može reći, što misli 
i osjeća, Nedavno mi je sam priznao, kako ju je stalno doče- 
kivao, kad je išla u ured i iz ureda. Ona je to primijetila, a 
pretvarala se, da ne primjećuje. Nekoliko ju je puta pozdravio, 
no ona mu nije htjela ni odzdraviti, niti ga je htjela gledati. 
To mu je bilo prebedasto i jednoga dana odluči, da je prati. 
Pozdravi je. Ona opet ne odzdravi, nego okrene glavu na 
drugu stranu. On joj pristupi i zamoli, da mu dopusti, da je 
smije pratiti. »Hvala lijepa. Ne trebam pratnje« — odgovori 
ona i produži svojim putem. »Oprostite, gospođice« — opet 
će on — »imam vam nešto reći« i sada joj je rekao, kako je 
već dugo slijedi, a ona mu odgovorila, da je to primijetila i 
da onako držanje smatra za sebe uvredom, a poniženjem za 
potpuna muškarca. On joj je to počeo obrazlagati time, što je 
u nju zaljubljen i što kani zamoliti njezinu ruku i stotinu 
drugih gluposti, koje se redovno izvaljuju u tako nepriličnim 
časovima. »Ja sam već zaručena — odgovorila je ona posve 
mirno — a vi ćete mi iskazati najveću uslugu, ako me više 
ne budete slijedili«. Iza toga se odmah okrenula i otišla, a 
naš Mrđelić ostao kao — recimo — kamen na cjedilu. 

Tako mi je doslovno sve pripovijedao on sam neki dan, 
prije polaska na Rijeku. Ne znam, što će tamo raditi i koliko 

će ostati. Međutim on ni danas ne zna, u koga je Neda za- 
ljubljena, kao što ni ja ne znam, s kim je zaručena. S tobom 
sigurno nije. To znam. Uostalom za tebe je glavno, da se 
držala posve lijepo, a o tim spomenutim zarukama — možete 
vas dvoje raspravljati. 


VI. 


Čini mi se, da dr. Krašić nema u nas povjerenja. Otkad 
si ti otišao, vrlo je suzdržljiv prema nama i pretvara se, da 
ga naše društvene stvari nimalo ne zanimaju. Posve ga razu- 
mijem i odobravam njegovo držanje. Odviše je iskusan, odviše 
mu je velika i profinjena sprema, odviše jak duh, a da bi se 
mogao narivavati mladim, zelenim ljudima, koji u budućnosti 
mogu nešto i biti, ali zasada nijesu ništa drugo, do »naša 
mila, nadobudna uzdanica«, kako se to obično govori u obi- 
teljskim časopisima i dnevnim listovima. 

Milica uvijek uzdiše, kao da joj je stalo goveče na prsa. 
Sigurno misli, kako ibi lijepi, mili, umni (tako o tebi misli 
ona, a ne ja!) Anić bio njezin lijep par i kako je taj njegov 
zemljak Frketić strašna mazga. Vjerujem, da nju mnogo 
zanima i da ne može riješiti problem, kako je moguće, da jedna 
ista općina rađa tako oprečne pojave, kao što su tamo neki 
književnik i farizej Anić i gospodin Frketić. Za mene je 
utješljivo uvjerenje, da ona to pitanje ne će nikad ni riješiti. 

Nastoj, da se što prije povratiš, a po mogućnosti odmah, 
jer je to potrebno. 

Ostaj mi s Bogom. Pozdravi .sve naše. 

Tvoj Janko 
dvorski dobavljač magle 
i krotitelj muha 


Anić nije volio duga pisma, no nije im mogao izbjeći. 
I Jela mu je pisala opširno, jer mu je htjela reći sve, što je 
držala važnim za — oproštaj na rastanku. Od Nede je sam 
zahtijevao, da mu piše što više i svaku stvar što iscrpljivije, 
pa je ona i zadovoljila tu njegovu želju, a Frketić i ne zna 
drukčije pisati nego opširno. Piše vrlo rijetko, no kad se na 
to nakani, onda ne zna prestati. Roko je svako pismo pročitao, 
po nekoliko puta i Jeli odmah odgovorio, osjećajući, da bi 

Pope oko grijeh, kad bi se oglušio na zadnje, na 
Ka : . roma one žene, koju on cijeni i kojoj mnogo 
. . pi > i kae priznanjem, iako je njegove 
dite hin i $ Le 
slani mok OliKO privezati, da bi bila mogla 
Kad je s tim svršio če pisati i 
od 0, poče pisati Nedi. Među ostalim joj 
je pisao i ovo: »Kad sam Vas pitao o nekim reaitosiia 
neprilikama, nijesam ni sam slutio, u čemu bi se one mogle 
sastojati, no sada doznajem, da ste mi na to pitanje morali 
odgovoriti pripovjetkom o jednoj ljubavnoj ponudi« —— — — 
Frketiću nije kanio skoro odgovarati, Zapravo i nema 
što odgovarati na onu njegovu neiserpivu poslanicu. Ne kani 
jea se njegovu pozivu, da se vraća u Zagreb — to će 
znati po tom olazi — i 
& p e, što ne dolazi a sve drugo i tako ne znači 

ud o. je proljeće. Snjegovi kopne, ledovi se otapaju, 

2 : a i Ba s zavijaju u svježe, zelene plašteve 

sebi iz ih zimskih štala i i ' 

stada ovaca i goveda. pru oepvib: Popova 
Marljivi težaci popravljaj i i 

r eža, ju brane i plugove, izlaze na 
njive, prokapaju jarke za odvodnjavanje i popravljaju ograde 
oko svojih oranica i livada. Još malo dana, dok se procijede 
Od vode brda i doline, pa će zaderati plugovi u ledinu. 

U Anićevoj je kući bila osobita užurbanost. Popravljali 
su poljsko oruđe i priređivali žitno sjemenje, a — povrh toga 
— svakom se ukućaninu činilo, da mu zadaje prepune ruke 
posla već sam skori Rokin odlazak. Uistinu za njega nije 
trebalo ništa priređivati, oko njega se nije trošilo vrijeme 
osim toliko, što je svaki član te milokrvne obitelji želio biti 
neprestano uz njega, da ga se još to nekoliko dana nasluša 
ive de Stana je svaki čas dolazila k njemu, štogod ga 
s : S nudila ga čime, milovala ga i cjelivala, šapćući kroz 

— Sinko moj, kako mi brže odlaziš — — — i i 
nisi majci ni dolazije — — — Sa 
sit Što ti je to, majkice, u očima? — upita Roko, smi- 
jući se. 

— Milo mi je, rano moja — odgovara ona, a suze joj utiču 
niz obraze. — Znaš, da ne plačem od tuge, kad te takog gle- 
dam. Al, eto, od milja, od pustog bi milja plakala — — — 

— Mani, majkice! Bolje da se smijemo, da se još ovo 
nikoliko dana proveselimo. Bog dragi zna, kad ćemo se jopet 
viditi. 

— To je ono, moj Roko, što i mene tišti — — Ako se 
još oženiš — — — . 

— Što će onda biti?! 

— A — ništa! Ne znaš ti još, moj sinko, kako ti to iđe. 

— Pa reci mi ti, majko, što misliš? 

— Slušaj, sinko: kad se tamo kod vas, u svitu, momak 
ženi, unda njegova jadna majka ne dobiva kćeri, nego gubi 
i sina, kao da ga je udala, a ne oženila, Mladina majka ne 
gubi kćer, nego još dobiva i sina, kao da je kćer oženila, a ne 
udala. Kod nas ti je to graničara drukčije. 

Roko je čas šutio i gledao preda se. 

— Eto, to ti je, moj Roko, što me boli — opet će ona. 

— Znaš, majkice, što ću ti reći?! 

— Nude, nude, rano, reci svojoj majci, da čujem. 

— Ako je mladoženja pravi čovik i pravi sin, i ako je 
ml&da prava divojka i prava kći, unda nijedna majka ne gubi 
ništa, nego obadvije dobivaju, jer sada svaka ima i sina i 
kćer. Ako mladenci nisu na svom mistu, unda je lako mo- 
guće, da gubi jedna, a često i obadvije majke, ali — budi 
uvirena — da nijedna nema za čim žaliti, Ti ćeš, majkice, 
viditi, da ne samo ne ćeš izgubiti sina, nego da ćeš još dobiti 
i kćer, dobru i milostivnu kćer kao pijavicu. 

— Bože, daj, da tako bude, al je meni najviše, da ti 
budeš zadovoljan, pa nama drugima, kako Bog dade. Eto, 
sad ćeš k Marku. Braća ste, volite se, obadva ste pametna, 
pa se lipo dogovorite. Čuvaj se, ne prenagli se. 

Roko je šutio, a pred očima mu je lebdio Nedin lik, sav 
uokviren svijetlim, žarkim zrakama mladosti i sreće. U duhu 
ju je gledao i slušao, kako se umiljava svojoj majci i kako 
joj pripovijeda, lagano i oprezno, o njemu, o dobrom mla- 
diću tamo iz brdovitih, gorskih strana, koji nju voli — — — 
Gleda je kao divnu, čednu, nježnu nevjestu i sav podrhtava 
od nekoga milja, što mu prolazi kroz kosti i cijelo mu tijelo 
diže i nosi po neograničenom prostoru, kao da je lakše od 

Poriče daha, čišće od sunčeve zrake, ljepše od zorina. 
ma a 1 svetije od majčine suze. Sav se topi, prepuštajući: 
se Kr divnome snu, i tiho ponavlja: 
— Ne boj se, majkice. Ne boj se, slatka majki it € 
ice, jkice, bit ćeš 
zadovoljna s. Ne boj se, Bog će nas blagosloviti, jer ćemo 
obadvoje biti dobri i 
esto su njih dvoje tako razgovarali i vazd jali 
. .. aa . 4 voki ] 
skoro iste riječi i posve iste misli. S ocem nije o tako doline 
ni progovorio, jer je znao, da bi on vrlo teško odobrio nje- 
ze moe oka i, napokon, da će bez oklijevanja pristati na 
Ve ono, što reče Marko. Sto, ij i iti i 
i nod ga nije htio uludo mučiti i sebe 
— Za nedilju ćemo pozvati na užinu bliži rod — reče 


mu otac na dva tri dana prije odlaska. — Priredit 6 
— — — da mi tako ne odlaziš. Pa 
— Kada ćeš, ćakane, orati? — upita Roko, kao da nije 


ni čuo očevih riječi. 
— Sutra ću, sinak, moleći Bo iti i 
, ; ga, zabrazditi na Dra 
Tvrda je ona zemlj nim č i eo 
Pogoni Ja, pa ne smim čekati, da sunce pripeče. 
— Pa, tako — osmjehne se on Tije bi a1 
L, . — Tije bi, da edan dan 
oremo prije nego otiđem. To volim gledati i pomagati jer 
je to najuzvišeniji težački posa. 
— E, nije, Roko! Najteža je kosidba i i 
1 tije, 1 — ispravi ga otac 
jer očito nije razumio, što bi mu upravo. imalo značiti oho 
ak e Pod košnja, sinak, to ti je posa, za: 
e oće momačke ruke i i, Ni ij e 
Pai šo e i momačke pleći. Ništa ti je oranje 
— Znam, oče. Ja sam tije reći j j jlipši 
čke oeata soo j , da je oranje najlipši posa. 
— Est to. Est lip posa i na nj i iti 
t I p jega se ne more niko tužiti 
. Kec Zi On plati svoj račun, osobito kad se 
ina. Zavaljuj B s ći, što ti j dij 
iki rodi J Bogu sve na klečeći, što ti je odredije 
— Ph — — Vala Mu i slava, moj i i 
PR, K : 3 j ćakane, ali meni ne 
a bilo nimalo krivo, da sam osta kod kuće. Kad se radi sa 
jubavi i sa znanjem, onda nije težak niedan posa. 
— E, moj Roko, moj sinko reče Ji. ći 
Pm >, ma ko — 0so, mašući glavom 
ti još ne znaš, ni čijim zubima kru ideš, kad tako govoriš. 

Est to, duša valja, da se lakše radi, kad se posa voli i ra- 
zumi, ali se jope ne da porediti naš posa s tamo vašim. 

— I ja, ćakane, tako mislim, samo držim, da je ovaj posa 
i mirniji i blagoslovljeniji i sritniji nego onaj, što ga obav- 
ljaju građani. 

. — Ajde, molim te, šuti, da te ne čujem — reče Joso, 
kao da se tobože ljuti. — Ne govori što bilo, nego ajde k plo- 
vanu, podivani š njime. i pozovi ga za nedilju. : 

— Iđem, oče — odgovori Roko, smijući se, i pođe prema 
crkvi. — S njime ću raspravljati o tome pitanju. 

— Š njim moreš. I pozdravi ga — dovikne Joso za njim. 

Roko navuče šešir na čelo, zakopča kaput i žurno pođe. 
Do crkve je imao po prilici dvadeset časaka hoda. Svaki je 
čas morao skakati s kamena na kamen ili silaziti s puta, da 
ne stane u blato. Često se dešava, da to činimo, a da i ne 
mislimo o tome. Roko je slučajno primijetio, kako on to: 
preskakuje, kako pazi, da se ne zamaže, iako ga to umara. 
Poče razmišljati i učini mu se, da se u životu tako događa 
vazda: da izmakneš malim neprilikama, rado se laćaš većih, 
jer su ljepše nego one male. Kad je tako pazio, nije mogao 
misliti ni o čemu drugom, nego o tom kamenju, o blatnim 
lokvicama, o zamazanim cipelama i uprljanom odijelu. Da 
je naprotiv išao ravno, bez obzira na blato, išao bi mnogo 
lagodnije i možda bi bio razvio koju lijepu, plemenitu misao, 
ali — svijet bi zamjerio, kad bi vidio, kako on ide, kako se 
uprskao i držao bi ga nemarnjakom. Kad mu ta misao pade 
na pamet, htjede napustiti svoju opreznost i stupati tamo, 
gdje ga nanese korak, a duh, slobodan i nevezan, pustiti, neka 
plovi carstvom neiscrpljivih misli. 

— Zašto, zašto bih ja to činio? — upita sam sebe. — 
Tko meni jamči, da će mi doći u glavu kakova pametna 
misao, kad bih tako stupao kao muha bez glave, i tko kaže, 
da se ne može misliti o blatu i o prljavosti, pa da iz toga 
iziđe nešto čisto i dobro?! Glavno je, da paziš, što radiš, i 
da radiš s razumijevanjem i ljubavlju. Ako se tako postupa, 
onda se može i iz najgoreg posla i najnižeg zanimanja roditi 
mnogo dobra. Treba se svome poslu posvetiti, treba mu pre- 
dati i dušu i tijelo i cijeloga sebe, pa će uspjeh sigurno doći 
prije ili poslije. 

KE ranim du tako stiže do župnoga dvora. Vrata su bila 
:. Jučana. On lagano pozvoni. Ubrzo škrine brava i na vra- 
ima se pojavi sijeda glava plovanove majke. 


* 


Sutradan je osvanulo lijepo, vedro i sunčano jutro. 
sE Svi su ukućani ustali, čim je ciknula zora i svaki se 
atio onoga posla, koji mu je još sinoć, poslije molitve i 
večere, odredio ćakan Joso. Dujo i momak metnuli u kola 
Plug, branu, sjeme i sve druge stvari, koje su potrebne za 
oranje, Kad su pod kola upregli četiri vola, zovnu. Stanu. 
Pa iz koke noseći u ruci čašu s blagoslovljenom vodom 
etinovu grančicu, Poškropi volove, kola i Č č 
o a i orače, pa reče 
— Ajte s Božjim blagoslovom. 
Sa ata bičalom znak križa pred volovima pro- 
šapće: — ime Isusovo, pomozi, Bože — Ii 
i reče glasno: Mar 
— Ajmo, braćo! 
Volovi malo napeše ramena, kao da će izdići 
' i se izdić - 
nje noge i lagano krenuše. i ae 
Roko se probudio istom u mala ručena d j 
oba, kad je već 
sunce bilo dobro odskočilo. Brzo j i i 
u je ustao, spr 
kavu i pošao na Dragu. e aa 
— Baš si još moga spavati. Bilo bi ti ije i : 
as : pametnije i ko- 
risnije — reče mu majka, milujući ga i gledajući ga tako 
nježno : milo, kao da je željna, da ga se nagleda 
— Ja volim oranje — — — reče on i ' 
jeni a n i zastade kao da 
— Nemoj, jadan, ni ići doli nego ostani 
< , 3 sa mnom 
te se . nagleda još ova dva, tri dana. ude 
— Majkice draga, već sam skoro pola godine kod 
Mogla si me se sita nagledati. * soji 
Dah Moj x majci nije nikad dosta — odgovori ona 
a i stane ga cjelivati, — Ne zna t ' 
m jeđnjtoc + ba a to, tko nema poroda 
Roko je toplo poljubi u čelo, laga izvine iz njezi 
okani dogo , lagano se izvine iz njezina 
Stana je dugo gledala za njim. 

Dujo je plužio, a momak gonio volove. Išli su lagano, 
s noge na nogu, a crtalo je lijepo i odmjereno rezalo ledinu 
kao utišten sir, lemeš je podrezivao i malo izdizao, da je 
daska lakše prevrne. Dujo je upirao u ručke, ravnajući plu- 
gom, svaki čas strugao čtikom dasku, jer je na gdjekojim 
mjestima zemlja bila još mokra i lijepila se. Kad se koja 
brazda ne bi lijepo prevrnula, on bi to odmah opazio i pri- 
čepio je nogom. Neprestano je gledao tako, da je u isti čas 
promatrao i crtalo i dasku i brazde, kraj sebe i kolica pred 
sobom. Sav je živio s tom brazdom i s tim oruđem; ono je 
iscrpljivalo svu njegovu pažnju, sve njegove brige, svu nje- 
govu ljubav i svu snagu. 

. Roko umoli Duju, da pusti njega, da malo pluži. 

— Ne ćeš znati — odgovori mu brat. — Pokvarit ćeš, 
pa ćemo morati kopati i otac će nas obadva karati. X 

— Ne boj se. Pazit ću, ne ću pokvariti. Daj mi malo, 
da me mine želja — molio je uporno i hvatao za ručke. Dujo 
se izmakne malo na stranu, držeći neprestano plug, doklegod. 
nije Roko stupio u brazdu iza pluga i čvrsto ga prihvatio. 
Momak se neprestano obzirao na njega i smiješio se, tepa- 
jući volovima, hrabreći ih i pucketajući kandžijom, 

— Ne vrdaj, ne vrdaj, Roko! — vikne Dujo i sam pri- 
hvati za jednu ručku, da uravna plug, koji je skoro iskočio 
iz zemlje. — Moraš vaik držati mirno i jednako, jer će ti 
drukčije plug uvik iskakati. Ne će biti oranje nego same 
dpuzine. 

— Oću, oću — odgovori Roko i ne slušajući njegovih 
riječi. Svu je pažnju skrenuo na crtalo i gledao, da brazda 
bude vazda jednako široka. Maši se za dtik, da ostruže dasku, 
no čim je pustio jednu ručku, plug se zaljulja, nagne se na 
jednu stranu i ispliva iz zemlje, prije nego je Roko dospio, 
da ga uhvati objema rukama. 

— Ustavi, Jure — reče Dujo momku i glasno se nasmije. 

— Zašto bi ustavlja? — upita Roko i osjeti, da mu je 
krv udarila u lice. Bilo mu je nekako tjeskobno i neugodno, 
kao da se stidi, a da.ni sam ne zna, zbog čega. — Zašto 
bi ustavlja? 

— Eto vidiš, brate, zašto — odgovori Dujo kroz smijeh. 
— Moramo stuknuti natrag, da uvatimo ovo, što smo sad 

opuznuli, Daj ti meni, jadan, da ja plužim. Tebe to muči 
i mori, a meni je malenkost. . 
"aru pa hoka samo malo — reče Roko, kad su ono popravili, 
i.opet uhvati plug. Nije njime ravnao nego par časaka, kad 
svom snagom grune crtalom o kamen stanac tako, da su 
varnice skočile kao iz kremena. rova iu " 
ME Ne, Roko, ako Boga znaš! — vikne Dujo. — Pokvarit 
ćeš plug, pa će me ubiti ćaća. Kadgod dođeš blizu kamena, 
moraš plug podigniti i priniti ga. : ' 

— To i sam znam — odgovori Roko. — Opazije sam 
kamen i već mislije, kako ću podigniti i priniti plug, al, eto. 
ne dospi, kao da me je ništo opčaralo. 

Kad je došao na kraj njive, preorao je susjedovu među. 

ra Ostavi, molim te, Roko — poče ga Dujo moliti. — 
Vidiš, da ti nije Bog odredije, da se time baviš, pa ostavi 
nami, koji moramo. Eto vidiš, brate — reče on, pokazujući 
na preoranu među — radi ovoga ljudi gube glave. NA, 

— Radi toga!? — reče Roko, kao da se čudi i kao da 
on to ne zna. 
nio Da. Radi toga, moj Roko, Još se nikad nije čulo, da 
je čovik poginije radi komada zemlje. Vaik radi pola brazde “ 
ili još i manje. Ima svakakvi ljudi, pa se svade, di i nije 
prilika. 

Roko nije ništa govorio. Predao mu je plug i šutke 
stupao uza nj. 

— Nije to tako lako — govorio je Dujo — a nije ni 
za tebe. 

— Baš i nije — reče Roko nekako tihim i tugaljivim 
glasom, zatim se udalji od brata, uzme motiku i počne raz- 
bijati brazde. . 

Žurno je udarao motikom i kušao, da u tom radu zatomi 
ono neraspoloženje i nezadovoljstvo, što ga je ispunilo, kad 
je uzalud kušao čestito plužiti. Radio je brzo i ustrajno. 

Kad se je umorio, sjede pod drvo. Očima je neprestano 
pratio Duju i Juru, točno promatrajući svaku njihovu kret- 
nju. U mozak mu se neizbrisivo urezala slika, koju je uporno, 
netremice promatrao: Dujo se malo pognuo i obočio na 
plug, volovi se napeli, opružili vratove i vuku lagano i pra- 
vilno, a kraj njih ide momak, čas prihvati, čas pusti teljig, 
i pucketa kandžijom. Ta se cijela mirna i dostojanstvena živa 

slika pomiče uzduž brazda, po kojima šetaju vrane i love 
crve. 

— Baš više nijesam za to — pomisli Roko, nasloni glavu 
na ruke i zaplovi slobodno nejasnim, mutnim mislima, koje 
su bludile na sve moguće strane, dok se napokon sve ne 
skupiše oko Nede. Kad se sjeti, koliko mu se u pismu ispri- 
čavala, što nije sama od sebe pisala o Mrđeliću, čisto mu se 
smili i bi mu žao, što ju je na to podsjetio na onako opor 
i bezobziran način. 

»Vjerujte mi — piše mu — da Vam o tome nijesam 
pisala jedino stoga, što mu nijesam pripisivala, a niti sada 
ne pripisujem nikakove važnosti. Desilo se, što se može desiti 
svaki čas i svakoj ženi, ali držim, da ne bi bilo pametno, 
da Vam dosađujem kojekakvim pričama, koje biste Vi mogli 
sve i nehotice krivo tumačiti. Mogli biste pomisliti ili da 
sam ograničena, pa da se time hvastam, ili da sam prisvojila 
pravo, koje mi nipošto ne pripada, da Vam to pišem, da 
Vas tobože iskušam. Budite uvjereni, da me ne zanoši ni 
jedno ni drugo. Sada ste gotovo zahtijevali i stoga Vam to 
pišem, ali mi je to svakako neugodno, a s tim neugodnije, 
što ne znam, ni tko je ni što je taj gospodin, a Vi možete 
— i opet sve i nehotice — pomisliti, da Vam ja to tajim. 
Nemam razloga, da išto tajim, a nadam se, da ćete mi moći 
sve vjerovati. — Nemam prava, da žalim, što ste me kušali 
onim pitanjem o imaginarnim neprilikama, ali vrlo žalim, 
što odmah nijesam razumjela, što želite. Da sam razumjela, 
uvjeravam Vas, da biste bili zadovoljeni već prvi put. Majci 
sam sve ispripovijedala, čim se je dogodilo. Ona se slatko 
smijala i nije joj bilo ni na kraj pameti, da se na njega 
ljuti. To sigurno stoga, što je odmah vidjela, da nije nimalo 
opasan njezinoj ljubavi« — — — 

Anić je izvadio to pismo iz džepa, ponovno ga pročitao, 
a na neka se mjesta povraćao i po dva i po tri puta. 

»Čudno je — piše Neda — koliko se majka privikla, da 
mirno i, gotovo bih rekla, rado sluša bratov i moj razgovor 
o Vama, premda nikada ne može da izusti ni jedne riječi, 
koja bi bila Vama u prilog. Vazda dopušta, da je naše mišlje- 
nje o Vama ispravno, ali samo do jedne stanovite točke. Kad 
se do nje dođe, naša dobra majčica opominje, prigovara i 
odlazi u drugu sobu«. 

u E, majčice dobra, popustit ćeš ti i u pitanju te »sta- 

novite točke« — pomisli Roko, primota pismo i opet ga spremi 
u džep. 
o Nekako pred podna dođe na njivu i Joso, napuni bisage 
žitom i počne sijati. Odmjereno je uzimao žito i sijao ga, 
stupajući polagano i uvijek istom duljinom, a pieća su mu 
se kretala pravilno i lijepo. 

Roko ga je promatrao sa strane i učini mu se, da gleda 
neko više biće, koje posreduje između rodne Majke Zemlje 
i dobroga Boga Oca — — — 

